
KIKIĆEVA DOBROTA BIVANJA 


Razmak od 32 godine od Kikićeve smrti nameće 
nam danas obavezu da se prisjetimo njegove pojave u 
cjelini, 1 da uz to prisjećanje na njegov prekratki život 
i tragičnu smrt sagledamo njegovo književno djelo iz 
tog razmaka sa čisto kritičkog i čitalačkog, kao i sa 
istorijsko-književnog gledišta. Hasan Kikić je počeo 
1926. objavljivanjem pjesama koje je pisao i štampao 
pretežno tokom idućih pet godina, a zatim urijetko i 
ostavljao ih u rukopisu, a pred smrt u proljeće 1942. u 
partizanima među ostalim napisao i dramsku aktovku 
Partizani idu koja je navodno bila tada i štampana pa 
ipak zagubljena, kao što su zagubljeni i njegovi ostali 
1, izgleda, obimni rukopisi. Tih šesnaest godina stvaranja 
i borbe sa naglom i tragičnom smrću, u NOB, čine Kiki- 
ća po mnogo čemu sličnim Ivanu Goranu Kovačiću. 
Ali Kikić nam nije pred smrt ostavio djelo kao što je 
Goranova Jama, koja je nužno postala jedan od simbola 
naše književne 1 opšte istorije. A vjerovatno se i Kikiću 
u borbi otvarala nova pjesnička obzorja, nama zauvijek 
nepoznata. Samo što se po njegovim posljednjim spi- 
sima, kao što je to i dosadašnja kritika uočila, nazirala 
u toj posljednjoj njegovoj fazi izvjesna promjena, gotovo 
evolucija, koja je išla ne možda toliko za preokretom 
koliko za nekom sintezom, za zaokruženjem njegova 
dotadašnjeg cjelokupnog stvaranja pa i za vraćanjem na 
izvjesna polazna iskustva. Zbog toga, kao i zbog naglog 
prekraćenja njegova života, i gubitka njegovih predsmrt- 

nih radova što njegovu smrt čini dvostruko tragičnom, 
potreba je da se njegovo sačuvano djelo razmatra cjelo- 
vito. A to znači da se u tom djelu ne traže samo, kao 
što je kritika dosada mahom činila, preokreti 1 raskidi, 
nego i konstante, trajne oznake njegova književnog izra- 
za da bi se kroz sva Kikićeva brojna preobraženja do- 
segle i neke vezivne odredbe njegova ukupnog ljudskog 
i pjesničkog bića i njegova stvaralačkog identiteta. 

Za taj posao analize 1 kritike danas, poslije prikaza 
i ogleda, pa i studija, koji su o Kikiću već objavljeni 
bilo bi potrebno podrobnije pisati (1 kritika će taj posao 
prije ili poslije sigurno preduzeti). Ono što je za ovu 
priliku "Kikićevih susreta" moguće i podobno izvršiti 
bio bi pokušaj da se naznače bar neke linije koje bi 
vodile takvom zahvatu. 

Za početak bih istakao jednu postavku. Ako bismo 
u samom Kikićevom djelu tražili neku njegovu izreku, 
misao ili sliku, koja bi nas uputila na takav cjelovit 
pristup njegovu pjesničkom, pripovjedačkom i roman- 
sijerskom djelu, onda bi to, čini mi se, moralo biti iz 
njegove poezije. Takav mi se čini smisao njegovog stiha: 
Svijet što ti ga moja riječ probudi. Kakav je to Kikićev 
svijet i koja i kakva je to njegova riječ iza koje se taj 
njegov svijet budi kao iz nekakva sna — to bi bilo pitanje 
za suvremenog čitaoca i kritičara na koje bi trebalo smi- 
renom pažnjom potražiti odgovor. S obzirom na veliku 
raznorodnost njegova stvaranja, te se vrlo često dijelovi 
tog stvaranja čine međusobno nesaglasni mogla bi se 
ovdje navesti još dva podatka iz Kikićeve ostavštine. 
Prvi bi bio kratka pjesma Ljubav njegova sa stihom koji 
govori o nemogućnosti ljepote u životu koji čovjeka uči 
psovci i pobuni: 


Ništa ti nemam da dam, 
dobrodušna komšinko moja, 
ni srca jer je satrto, 


ni riječ dobru i blagu, 

jer psovci me život nauči 

i krv me u tijelu namuči, 

pa dušu stišćem ko kamen... 
A da te rukom zagrlim, 
čućeš mi znoj u košulji, 

a da te mazno pogladim, 
čućeš mi tvrdoću na dlanu, 

— žuljem se ne miluje ljepota. 


Između ljepote i psovke raspon je i raskorak koji 
prati Kikićevu književnu riječ i ta njegova raspetost ima 
dodira sa njegovom misli o htijenju i umijenju kao dva 
pola u umjetnosti, kako je to on izrazio u jednom svom 
posmrtno štampanom tekstu.! Ali psovka kao izraz dru- 
štvene pobune samo je naznačena kao misao u njegovim 
pjesmama, a u prozi je srećemo sve češće počev od 
Provincije u pozadini, a to je upravo početak Kikićeva 
stvaranja u kome je jasno naglašeno njegovo program- 
sko, društveno usmjerenje. Da to htfijenje i umijenje ozna- 
čava, s jedne strane, svjesnu usmjerenost a, s druge, 
spontanost, neposrednost, vidi se iz primjera M. Gorkoga 
koji Kikić tu navodi za njihovu ilustraciju: "Umjetnik 
reprezentant svoje društvene klase, izrazit a neodređen, 
može i nesvjesno (tj. ne htijući namjerno) biti njen dru- 
štveni predstavnik. M. Gorki je to bio u svim svojim 
prvim stvarima, dok je Mati npr. klasičan primjer jedi- 
njenja htjeti i umjeti." To traženje jedinstva, savlada- 
vanje raspona između dva Kikićeva pola, koji, kao i 
kod Gorkoga, predstavljaju 1 dvije faze njegova stvaranja 
središnji je problem moderne književnosti, a posebno 
oštro naglašen i presudan u Kikićevu djelu. 


1 O umjetničkom i neumjetničkom stvaranju, gdje stoji na početku: "Za 
svaki posao pretpostavlja se volja i umijenje, odnosno htjeti taj posao 
obavljati i umjeti ga obavljati." Izabrana djela, III, 1969, str. 316. 


Pjesnički izraz Kikićev je bitno moderan, iznjedren 
u riječ, tj. iznutra u pjesničke slike 1 oblike projiciran, 
sasvim ličan: čak 1 sebe i svoje ime on upliće u pjesmu: 
Prođem tako redom / kraj sviju kuća — eh, kako se je 
sve to promijenilo / za ovo malo vremena Hasane, Ha- 
sane... (Vrijeme) ili se prisno, narodski ispovijeda: Kad 
suh list na stazi zgazim / ćutim mu prolaznost u hrsku 
/ ove ti jeseni prtim, dobri druže, / dvadeset četvrtu... 
(Zapisi). 

Izraz osoben po svojim slobodnim snažno ritmova- 
nim jambskim stihovima 1 sa velikom skalom emocija 
od skitničkih čežnji za slobodnim daljinama, mladićkih 
ushita i zavičajnih snova i bolova, do burnih socijalnih 
kletvi i protesta. Sva je ta poezija pisana na narodskoj 
leksičkoj osnovi, ali veoma preobraženoj, gdje je pot- 
puno savladana ritamska tromost narodnog deseterca i 
gdje je stih najčešće gotovo samo krik, kletva, uzdah, 
odušak, jednom riječi, riječ rađana i kazivana na dušak, 
te bi se ponekad mogla dovesti u vezu sa stilom M. 
Nastasijevića. Tu poeziju koju je kritika dosad prilično 
zapostavila, treba imati stalno pred očima 1 kad se čita 
njegovo prozno djelo i kad se traži čvorište njegova 
stvaralačkog bića. 


Gotovo uporedo s pjesmama Kikić, koji je bio i 
nesuđeni slikar, počeo je pisati i pripovijetke, 1 to nje- 
govo pripovijedanje iz te prve faze svojom izražajnošću 
se podudara sa jednim dijelom njegove poezije. Znatan 
dio tih pripovjedaka obrađuje slikovite teme iz starin- 
skog, patrijarhalnog života po muslimanskim selima, u 
planinama srednje Bosne ili u bosanskoj Posavini. S 
izvanrednim poznavanjem tog svijeta 1 njegovih naravi, 
on je prvi valjda u književnosti pružio obrasce tog života 
s njegove unutarnje strane u manje-više zatvorenim po- 
rodičnim oblicima njegova ispoljavanja. Taj seljački svi- 
jet on nije slikao spolja 1 izdaleka kao izvanjsku sliku 

folklora, već slikarski prisno izbliza 1 iznutra u svoj nje- 
govoj primitivnosti i opterećenosti naslijeđenim tradici- 
jama. Ako je vidio i pokazivao njegovu zaostalost, po- 
nekad 1 zaslijepljenost u vjerovanjima, 1 predrasudama, 
on se istovremeno 1 saživljavao sa njegovom elemen- 
tarnom divljinom 1 njenom osobenom izvornom poezi- 
jom. Ipak je on tu sredinu, kao svoju, narodski, plebejski 
volio pa je od nje veoma izdašno, ponekad odviše 1 na 
štetu svog teksta, pozajmljivao za svoj izraz koji se tada 
donekle narodnjački, folkloristički bojio. Ali 1 tada on 
otkriva naličje mnogih navika i običaja kao što je glo- 
ženje u selu oko starješinskog muhura 1 biranje muhtara 
po fizičkoj snazi kao nekog junaka iz narodnih pjesama 
ili suprostavljanje da se prosiječe cesta kroz selo. Ili je 
to šalom i humorom prošarana slika hodže koga selo 
natjeruje da obavi kišnu molitvu, a on smišlja kako bi 
pobjegao prije nego što se pokaže da do mraka kiše 
neće biti. "Amin kiše nek je žita više!" — taj refren koji 
djeca sriču sasvim je stilski karakterističan. Izrazito po- 
savska priča Dernek sa svojim živopisnim rekvizitima, 
bubnjarima, harmonikašicom, skakanjem na mijeh, pje- 
šačkim i konjskim trkama preobražena je ne samo u 
izvrsno, burno platno boja 1 pokreta nego 1 jednu finu 
psihološku skicu ljudske mješavine naroda, toliko svoj- 
stvene Bosni, gdje se jednako a uvijek sa podsmijehom 
i šalom, pregone muhtar 1 knez (i njihovi ljudi) pozi- 
vajući se jedni na Marka i Miloša a drugi na Muju i 
Halila dok se pokraj sviračice Bisere ne nađu zagrljeni 
ljubeći se student-Stevo 1 Emin-efendija. Ali u najvećem 
broju tih priča, iza folklorne površine otvara se unutarnja 
dramska i problemska strana tog života. To je već u 
prvoj njegovoj toliko slikovitoj posavskoj priči Kraj pu- 
šnica, sukob između oca koji neće za snahu gospojicu 
i neradnicu, i sina koji hoće slobodu da sebi bira djevoj- 
ku, te poslije uzaludnog 1 bolnog majčinog mučenja da 

izmiri muža i sina, mladić napušta porodicu i odlazi da 
vuče šlepove na Savi. 

Zena je, ustvari, prava, ponekad tragična junakinja 
najvažnijih Kikićevih pripovijedaka iz ovog razdoblja. 
Nije žena bila zapostavljena samo u svijetu s kojim se 
Kikić suočio u svojim pričama. Ona čak ni danas kod 
nas čitalaca 1 kritičara, kad govorimo o tim pričama, 
nije dovoljno zapažena, nije viđena sva njena književna 
važnost i opredmećena sudbina. U Kikićevim Omerdi- 
ćima, priči koja bi se mogla nazvati i folklornom gdje 
su Dudu oteli, ukrali 1 iznijeli na Prisoj, pa je zatim 
obilježili kao ovcu jer se tako lakše raspoznaje u krdu, 
mi čitamo o njenom ocu Golaću: "Golaću nije bilo baš 
posve ni krivo, ali volio bi da su je zaprosili. On bi je 
dao pa htjela ona ili ne htjela, ko bi je još pitao! Zar 
se još i ženskinje pita za nešto?" A ta obilježena Duda 
koju su htjeli i da vjenčaju bez nje, bježi iz Omerdića, 
koji se kao lavina stušte za njom sve dok je ne stjeraju 


u rijeku u kojoj se ona utapa, među balvanima koje 
negdje dolje dočekuju capinaši, junaci docnijeg Kikićeva 


romana Ho-ruk. "Capin capne" — stoji na završetku priče. 
No 1 socijalno 1 psihološki još je potresenija slika mli- 
nareve kćeri Mejre koja kao djevojka očekuje dijete i 
kazuje to svom Hajdaru, a on Boga optužuje za njihovu 
nesreću, upravo kao što i Kikić pjeva u Božjim ljudima, 
pjesmi izašloj u zaplijenjenoj Knjizi drugova: "mi pro- 
kleta djeca zemljina... nenarođeni da život bezbrižimo 
već poslati da 1 bogu psovku kažemo... božji ljudi!" A 
Mejra rodivši dijete u stravičnoj panici pred progonio- 


cima juri s njime prema rijeci stalno grcajući "drago 


moje" stišće ga u naručju i s djetetom i tim "drago moje" 
baca se u Vir. 

Bez te seljačke oporosti i oštrine, priče iz kasabe 
i grada o ženama nisu manje uzbudljive u svojoj lirskoj 
sjeti. Takva je i mlada "bogobojazna" Hatema, udata i 

odmah oboljela od sušice, pa se kloni 1 vlastitog muža 
a pogotovu strana čovjeka koji bi je liječio 1 gdje čitamo: 
"Donese Ifetica kaćuna i maca, a ona uroni licem 1 dahće. 
Najviše boli kad se mladost oćuti pred smrt." A to je 
upravo osnov prve Kikićeve pjesme pisane čak u dvije 
varijante: Pjesma bolesne djevojke: 


Majko, 

već treći put cvjetaju lipe 
u avliji našoj 

a mene još uvijek guši 
pjesma poderanih grudi... 


Ko da se ne sjeti Edgar Poove misli da je smrt 
mlade žene najpoetskija tema u književnosti. Druga ne 
manje značajna tema tiče se usidjelica što čame "Za 
tarabama" (tako je i naslov priče), što nije samo psi- 
hološki nego i duboko ljudski, socijalni problem. Pisana 
sa puno topline i neke smirene zapretane tuge, to je 
jedna od rijetkih proznih balada kakvih je teško naći u 
našoj književnosti. U izvanrednoj njenoj književnoj 
skladnosti opisa, pričanja i razgovora među ženama, gdje 
se opet javlja mala Ifeta kao i u Bogobojaznoj, dva su 
lika žene tu nezaboravna: stara usidjelica Hafa, koja je 
u djevojaštvu preživjela potpuno svoje koljeno, ali nije 
postala zla i pakosna već toplo saosjećajna kao prema 
svojoj djeci prema mlađim drugaricama. A druga je Mi- 
na, koja je još u godinama za udaju, ali je sve zbog 
privrženosti samohranoj majci odbila i izgubila svog Ah-_ 
meta i, u dugim snovima o njemu, zateče je i iznenadna 
prošnja nekog Odžačanina, koga ona zbog sjećanja na 
svog Ahmu bezumno i kao nesvjesno ipak odbija, uprkos 
zaštitničkom savjetovanju stare Hafe: "De, draga Mino, 
de, jazuk ti je, sestro da ovako ostaneš kao ja." Za dopu- 
nu ove socijalno-psihološke freske Kikićeva pripovijeda- 
nja treba dodati da je on zahvatio i vrlo karakterističnu 

pojavu odjeka u Bosni i Hercegovini Kemalovih reformi 
u Turskoj kao 1 proces demoralisanja uporedo sa pau- 
perizacijom, gdje je u svojoj oštrini zahvata išao sve 
do slike prostitucije među muslimanskim radnicama Za- 
odjenutim još uvijek ne samo zarom no i starim vjero- 
vanjima. Treba samo uporediti Kikićevu priču Liberalac 
na skretnicama sa Zgradom na ruševinama, romanom 
H. Hume pa da se vidi Kikićeva snaga i veličina. Sva 
ta problematika, kojoj bi se možda Kikić i vratio da ga 
smrt nije presjekla ostala je nažalost, poslije Kikića valj- 
da 1 nedotaknuta pogotovu među Kikićevim mlađim knji- 
ževnim 1 idejnim jednomišljenicima. Napokon, dodajmo 
da jedan ogranak njegova pričanja odnosi se na politički 
život u staroj Jugoslaviji, svu onu komediju laži i fraza 
građanskog društva, i u toj najslabijoj njegovoj temi, 
ipak, podvucimo Kikićevu smjelost da ukazuje na komu- 
nizam kao izlaz, 1, s druge strane, njegovu apsolutnu 
istinitost jednakog slikanja muslimanskih kao i srpskih 
odnosno hrvatskih građanskih malovaroških politikana- 
ta, udruženih u zajedničkim interesima. Jasno je zašto 
je ta stranica Kikićeva djela najmanje uspjela: za od- 
vratnu sliku tog stanja literarni odgovor bi bio pravi, 
ne mirno, realističko pripovijedanje, već surova satira 
1 parodija. 

Nezamislivo je da Kikić, onakav kakvog ga vidimo 
iz njegovih pjesama kao i cjeline njegovih prvih pri- 
povijedaka, ne postane od 1930. prvenstveno književni 
i društveni borac za revoluciju. Za njega kao marksistu 
to više nije bila nikakva politička, ali je postala književna 
dilema koju je on pokušao izraziti onim gorkijevskim 
odnosom između svjesne piščeve volje i njegova zanat- 
skog umijeća. Činjenica je, međutim, da je on poslije 
prvih pet izrazito pjesničkih godina uglavnom prešao 
na modernu, kritičko-društvenu prozu 1 društveni roman. 
Znamo, isto tako, da je Kikić, iako je i ranije radio na 

njima, za tri godine, od 1935. do 1938. objavio takva 
tri krupna djela: "beletristički ciklus iz rata" Provincija 
u pozadini s crtežima njegova dugotrajnog saradnika Kr- 
ste Hegedušića, zbirku priča koja je sasvim nov vid pisa- 
nja kod njega i dva romana, jedan iz radničkog života, 
Ho-ruk, 1 drugi, Bukve, koji on sam naziva "roman 1z 
bosanskog sela." U međuvremenu je, 1 sve do rata, pisao 
i kritičke osvrte i oglede, a 1937. objavljuje brošuru 
"Šta se događa u Španiji"? i tada počinje i tri godine 
uređuje sasvim napredno i marksistički orijentisan časo- 
pis Putokaz, kao što, uostalom, svih tih godina sarađuje 
u gotovo svim važnijim lijevim časopisima od Savre- 
mene stvarnosti, 1933, do Pečata i Izraza pred sam rat. 
Sve to njegovo novo stvaranje u znaku je sistematskog 
preobraćenja prema socijalnoj literaturi svojstvenoj na- 
prednim piscima tih godina, koja je, uostalom, davala 
i literarnu boju tom nevremenu, kako ga naziva M. Ri- 
stić. Ali i njegova tri zasebno štampana obimna djela 
od kojih je roman Bukve bio čak policijski 1 plijenjen 
međusobno se bitno razlikuju, ne idejom koja je ista, 
zaista marksistička, nego predmetom 1 književnim obli- 
kom. Provincija u pozadini je vezana, 1 vremenski 1 
predmetno, za prvi svjetski rat, 1 njegov odjek 1 odraz 
u bosanskoj Posavini, Ho-ruk je roman iz života šumskih 
i pilanskih radnika u centralnoj Bosni, a Bukve su so- 
cijalni roman iz savremenog života posavskog, musli- 
manskog seljaštva. Svaka od te tri teme u ovakvom obi- 
mu i obliku data i sa tolikom različitošću sadržaja tražila 
bi duge, pa 1 decenijske godine priprema. Sjetimo se 
samo koliki vremenski razmak dijeli dva jedina veća 
djela M. Šolohova, Tihi Don i Uzoranu ledinu! 
Razumljivo je stoga da je Provincija u pozadini, 
zbirka uglavnom kraćih slika i zapisa, sa vremenskim 
razmakom pisana, 1 istodobno sa živim dječačkim uspo- 
menama piščevim ("Ova je knjiga dokumenat o djetinj- 

stvu mojih vršnjaka i mene"... tako pisac kaže na po- 
četku) kao 1 uz već stvorene obrasce takvog pisanja kod 
nas, posebno uz Krležino djelo, morala doseći najvidniji 
kvalitet književnog uspjeha. Možda je Krleža sa onim 
slikovitim likom Muje u Hrvatskoj rapsodiji, dao i idejni 
poticaj Kikićevoj Provinciji, a treba imati u vidu i dje- 
čačka sjećanja M. Gorkoga (koji je za Kikića bio strani 
pisac broj jedan) kao i lik Mustafe iz sovjetskog filma, 
davanog kod nas prije rata, Put u život, jer taj doslovni 
izraz nalazimo u tekstu 1 kod Kikića. Ako i nisu svi 
odlomci Provincije u pozadini istog napona, mora se 
priznati da se oni svi skladno uklapaju u mozaik slika 
snimanih s različitih osmatračkih tačaka i da se pred 
čitaocem odvija vrlo živa i cjelovita panorama ratne po- 
zadine u bosanskoj Posavini. Urezuju se čovjeku u pamet 
slike tog posavskog svijeta, sa sela 1 iz varošica, sa javnih 
skupova, sa regrutacije, iz čaršijskih događaja, sa rekvi- 
zicija bakra i goveda, a iza svega toga slike onih ojađenih 
žena prepuštenih nemilosti vlasti u borbi za koru hljeba, 
što drežde po kiši 1 psuju 1 proklinju pred aprovizacij- 
skim uredima, a previjaju se od bola u kućama, pa prizori 
one golotrbe urlapčadi što se rađaju između vojničkih 
odsustava, uz odjeke sa dalekih frontova 1 vijesti o pogi- 
nulima u BH-regimentama, i naročito sa onim izvan- 
rednim jezgrom djela što govori o malim goničima car- 
skih goveda koji po kaljavim posavskim cestama između 
Brčkog, Gradačca i Gračanice, glavinjaju promrzli, dok 
oko njih ponekad ne zapuca čarka između carskih žan- 
dara 1 logoških odmetnika. To jezgro djela, novela Car- 
ska goveda, koja je dijelom izašla 1934. u Krležinom 
časopisu Danas, nije samo okosnica po vrijednosti nego 
i glavnina djela, jer predstavlja više od trećine knjige 
i u njoj je naročito došlo do onog Kikićevog spoja hti- 
jenja 1 umijenja, svijesti i doživljaja, i ostvarila se jedna 
od gorkijevskih Kikićevih umjetničko-idejnih sinteza. U 

ranijim pričama uz žene se tu 1 tamo i djeca pojavljuju. 
Ovdje su ona, posebno dječaci, graditelji Kikićeve ljud- 
skosti, mali maštari koji se na početku igraju vojski i 
ratova, a docnije prate i razgoljuju svojom naivnošću 
bezumne postupke odraslih, posebno gluposti službenih 
lica, sanjaju o razljevuši sa sirutkom, bude se 1 uzbuđuju 
u prvim slutnjama polnih nagona, otkrivaju istinu o tom 
svijetu vlasti, rata 1 ratne pozadine i odmetnika u njoj, 
uz tipične narodne pjesme vremena: Rado seljo ide u 
soldate, tri ga tuku, oj rina, rina... Čitava ova široka 
proza kazivana je u prvom licu, dječačka mašta nesvo- 
diva na kalupe 1 propise izbija gotovo svuda naročito 
u slikama susreta s majkom, sa učiteljem u školi, sa 
onim otupjelim kapetanom na putovanju, kao i sa onim 
poštanskim kolima, gdje se dječakovi sretniji drugovi 
iz osnovne škole sada gospodski voze u gimnaziju. Sve 
su to živa zapamćenja piščeva kazivana upravo na dušak, 
u kratkim povicima i brzim upadicama, između kojih 
se s vremena na vrijeme rastegne piščeva sintetična mi- 
sao komentara 1 zaključka. Samo jedno djelo iz naše 
međuratne književnosti zalazilo je u tu dječačku psi- 
hologiju sa sličnim iako manje uspjelim slikama, a to 
je zbirka proza Reda mora da bude od J. Popovića. 
Ako stavimo na stranu zaključnu prozu o zatvoru i ka-' 
žnjenicima, koja ima u knjuzi poseban značaj, treba na- 
glasiti da žene i djeca daju Provinciji u pozadini ono 
živo tkivo zbivanja u okviru velikih događaja vremena 
i da i ovdje kao i inače u književnoj prozi žene i djeca 
predstavljaju za književnost bitnu, intimnu stranu ljud- 
skog života, koju je Kikić umjetnički prožeo još i vlasti- 
tim dječačkim sjećanjima od kojih neka, koja smo 1s- 
takli, idu u najljepše stranice književnosti našega jezika, 
a kojima se može dodati 1 susret sa lukavim i pohlepnim 
handžijom, čija grba podsjeća dječaka na devu što se 
svojom grbom hrani pa kaže: "Njemu je lako trpiti rat 

(zaključujem). Svi bi ljudi trebali da dobiju grbe kad 
nastane rat (ponova zaključujem)", gdje je dječačka psi- 
hologija majstorski pogođena. 

Zaključna proza U K und K BH kaznioni jedinstvena 
je svojom živom i surovom istinitošću, gdje grubost slika 
i govora jedina pristaje umjetničkoj istini, 1 sličnu mo- 
derno, psihoanalitički pisanu sliku nećemo kod nas naći 
ni prije i za Kikićeva vremena. Njome je on proširio 
značaj "provincije", protegao domet slike na Bosnu i 
Hercegovinu 1 sa izvrsnim kontrastnim upoređivanjem 
unutarnje gadosti 1 ljepote prirode napolju, te sa sveljud- 
skom simbolikom, koja ne zastarjeva s vremenom, a tu 
BH sliku vidimo već u prvim programski intoniranim 
riječima teksta: "Zuti trokut na zemljovidnoj karti, pede- 
set 1 dva kotara sa pedeset i dva kotarska predstojnika, 
pedeset i dva gospodina što pišu... "Jasno kao 1 svugdje, 
držeći se istinitosti, tu nisu ličnosti samo iz jedne nacije 
i tu se sreću i Mrgud 1 Selen i Hamid 1 Sreten, sva 
zakazamaćena Bosna i Hercegovina. No slika kaznione 
prevazilazi svoj vremenski, austrougarski okvir, 1 Oči- 
gledno tu je ušlo piščevo spoznanje o još modernijim 
i usavršenijim kaznionama iz stare Jugosloslavije, a veo- 
ma je karakteristično da je Kikić prikupljao građu o 
jugaslavenskim robijašnicama o kojima smo tek u naše 
doba dobili književna, istorijska 1 umjetnička svjedočan- 
stva (R. Čolaković, O. Davičo). Vrlo vjerovatno, bilo 
je to pod uticajem knjige H. Barbussea Bijeli teror na 
Balkanu — Dželati, koja je ogromno uticala na ondašnju 
studentsku omladinu. 

Ovdje nije potrebno opširnije govoriti o Kikićevim 
romanima, koji su kao najupadnija djela obično i naj- 
poznatiji. Oni su djela njegova idejnog "htijenja", pro- 
grama, zadatka koji mu je nametala savjest 1 svijest revo- 
lucionara o kojima on govori i sam u njima. Kritika je 
o njima dosta pisala i ne bi se reklo da im je preuveličala 

književnu vrijednost koju stvarno imaju, ali je dosta za- 
postavila njihov književno-istorijski značaj. Pogledajmo 
malo kako to izgleda 1 u svijetu i kod nas. Socijalnog 
romana modernog tipa, pogotovu radničkog, nema prije 
Emila Zole, a poslije njega usamljen stoji Maksim Gorki 
sa romanom Mati uz rusku revoluciju 1905. I ma koliko 
mi tražili i mogli naći 1 uspjelih obrazaca docnije, naro- 
čito između dva rata, kao što je djelo Uptona Sinclaira, 
koga Kikić spominje uz prethodnu dvojicu, klasična 
ostvarenja sa sociološkom dubinom svode se ipak na 
Zolu 1 Gorkoga. Kod nas je bilo društvenog romana 
još 1 prije Prvog svjetskog rata građanskog tipa kao što 
je konačno jedan od najboljih Seljačka buna A. Šenoe, 
ali moderna ideologija pisca se mogla eventualno tražiti 
tek u međuratnim godinama. Nažalost, taj roman sa sli- 
kom radničkog života 1 rada koji je sva tadašnja napredna 
štampa, pa 1 nemarksistička, zagovarala, na našem jeziku 
nije bio napisan. Najizrazitije ostvarenje u Bosni 1 Her- 
cegovini jest Kaljuga Zvonimira Šubića, ali je to daleko 
od radničkog romana. Tek pred Drugi svjetski rat po- 
javljuje se roman Slovenca Prežihova Voranca (Požga- 
nica, 1939), čije je prethodne pripovijetke vrlo vjero- 
vatno Kikić poznavao. Složenost toga pisanja, koje je 
tražilo teško dosežnu sociološku studiju 1 dokumenta- 
ciju, a nad kojim je vječno lebdjela ona Kikićeva dobro 
uočena opasnost neusaglašenosti "htijenja" i "umijenja", 
sa svim životnim tjeskobama međuratnih godina kod 
nas, pogotovu oko Kikića, sve je to onemogućavalo ta- 
kve poduhvate. Čak je i Krleža, najveća ličnost među- 
ratne književnosti našega jezika, dao samo jednu dramu 
Golgota iz radničkog života, ali nije napisao odgovara- 
jućeg romana, iako su radnici 1 seljaci kod njeg uvijek 
prisutni kao živa prijeteća pozadina. 

Kikić se prihvatio tog preteškog i nezahvalnog po- 
sla, 1 njegov Ho-ruk jedino je djelo te vrste u našim 

jednojezičkim književnostima. Pisac ga je u strahovitom 
stisku vremena, preinačavajući u njemu čitava poglavlja, 
pa čak i naslov uz ko zna kakve sve teškoće nesigurnog 
rada i vječno budnog, opasnog života. U tom svjesnom 
podređivanju revolucijskom zadatku i vlastitom idejnom 
uvjerenju, ima nečeg ljudski potresnog, izraza neke go- 
tovo naivne vjere i podatnosti duha, onoga što upravo 
nalazimo u emotivnim grčevima 1 krikovima njegove 
poezije. U pjesmi Java crnomorna, vrijeme kao da se 
kreće uzvratno u nepromjenljivosti života: 


Boga niječem otkad gladujem 

I nogu kad dignem i ruku kad pružim 
ne zori ni tvojoj ni mojoj duši druže, 
dan svane uvijek jučerašnji. 


U drugoj jednoj imamo pokret slike izvana ka po- 
etskom saznanju o pjesmi iznutra, neku vrstu pjesničkog 
bilansa o nemogućnostima stvaranja: 


I trag naš u ovoj zemlji 

(čini se i mjesec na njega laje) 

neumivena riječ hrđalom suncu 

da zori dugim svitanjem, 

tužba je to javljenoj javi — 

pjesmom se u nas ne govori 

bez mnogo rakije... 

Sedmi je dan tmula radost — 

za krv kapanu, za grč, za trn u nozi, 

u žutoj koverti nešto banknota — 

ej, je li to pjesma da se glasi? 
(Pjesma da se glasi) 


Ko da tu ne vidi jasno kazane "platne subote", kako 
se prvobitno nazivao roman Ho-ruk, sa kovertama bi- 
jedne zarade capinaša kojima je izdaleka navješćenje 
još u Omerdićima, 1 cijela ova, a i neke druge pjesme 

kazuju ne samo vlastitu "neumivenu riječ" nego i duboko 
organsko jedinstvo cijelog Kikićeva djela kao što je, 
uostalom, to redovan slučaj kod svih velikih stvaralaca. 
Ne zadržavajući se hotimično na analizi ovog književno- 
-istorijski jedinstvenog romana kod nas, treba samo po- 
vodom romana Bukve istaći da relativno veći umjetnički 
uspjeh koji je Kikić njime postigao proizilazi svakako 
1 iz veće bliskosti pisca toj temi, tom zavičajnom svijetu 
u bosanskoj Posavini, 1 1z jednostavnijeg oblika života 
i rada na selu nego na industrijskom radilištu. Mislim 
da je tu karakteristična pojava spoja zatvoreničkog isku- 
stva Kikićevih ličnosti koje to iskustvo prenose u svojoj 
elementarnoj pobuni i na selo, ispisujući, kao na zatvor- 
skim zidovima, na bukvama svojih šuma, u borbi s vla- 
stima, znakove 1 izraze svoga revolta. Kikić, koji se 
mučio oko sklapanja i Provincije u pozadini, a pogotovu 
teško lomio oko romana Ho-ruk vodio je borbu sa svo- 
jom mišlju i svojim perom i u Bukvama koje je tako 
reći doslovno književno bradvao što se lahko uočava 
sagledanjem cjeline njegova djela, ovog i ostalih. 
Zadržimo se samo na jednom primjeru, koji je naj- 
izrazitiji: jedan odjeljak Bukava, Kikić je bio obradio 
i kao priču, pa ju je u romanu proširio i vrlo karakte- 
ristično izmijenio. Ali je devet godina prije toga, u svojoj 
prvoj fazi, pjesničkoj, o istom predmetu ispjevao 1 jednu 
poveću pjesmu. Upoređenje ta tri teksta, pjesme, priče 
i odlomka romana otkriva suštinu Kikićeva djela, nje- 
govu genezu, nastajanje i preoblikovanje, Kikićevu ličnu 
dramu stvaraoca raspetog između svjesne Želje 1 vlastite 
prirode, društvene ideje i umjetničke spontane slike. Iz 
teksta priče pisac izostavlja tako samoubistvo junaka, 
ostarjelog Đulage Kokina zbog bijede, na sam praznični 
dan, što je zaista kao pojava bar za taj svijet bilo sasvim 
nevjerovatno, i u romanu on potencira klasnu sliku pra- 
znika između sirotinje i bogatih i uopštava tu misao 

kao 1 sliku praznika koji simbiločno treba da bude ogle- 
dalo međuljudskih razlika i sukoba. U ovom slučaju pra- 
va umjetnička vrijednost ostaje ona u pjesmi Bajramluk 
velikoj djeci, gdje je viđenje svijeta dječijim očima dalo 
istoj socijalnoj ideji njenu ljudsku dubinu 1 emotivnu 
podlogu 1 pozadinu. Kletva i psovka utonula je iza riječi 
u dnu ljudske svijesti, ali je umjetnička ljepota te pobune 


sačuvana u pjesničkim slovkama: 


Imam i ja golemu družinu. I idemo mi, idemo, 
a dug je naš put i težak, teži nego što je vaš, dragi 
moji. Pa treba na ovome mome putu pomilovati 
dobrotu duše svoje ko dječje očice. De, družino, 
ispruži golemu ruku, da nam ne popucaju sljepo- 
očnice. De da i nama bude jedanput Bajram. Bar 
Jedanput u vijeku. De, dobre majke, stare naše maj- 
ke, sašijte nam nove košulje, da se preobučemo, 
de. De, dragi naši očevi, da vas toplo poljubimo 
u ruke, u obje ruke — djeca smo i mi, djeca, velika 
djeca. Pa da nam podijelite još malo blagoslova 
za težak put. 


Imam i ja golemu družinu. I idemo i mi idemo, 
dobrotom se naše goleme duše radujemo. Jedva i 
nama dođe Bajram. 


Imao je pravo Kikićev drug, kritičar, Rizo Ramić, 
kada kaže u svom ogledu da su najljepše stranice Kiki- 
ćeva djela "prelivene čarima poezije" (u kojoj ima osobe- 
ne poetske slikovitosti kao u naših odličnih liričara), 
čemu bi trebalo dodati da je, u stvari, Kikić bio jedin- 
stvena pjesnička duša, pa je njegova poezija otuda i 
njegov pravi autentični izraz, iako ju je on napustio, a 
smrt nam je njegova zatvorila usta da bismo govorili 
o tome ne bi li se on njoj upravo kao obliku vratio, a 
takvih slučajeva je bilo u prošlosti i među najvećim 
piscima. Ili bi možda pisao drame za koje se spremao 

1 čak 1 neke dijelom 1 sačinio, a njegov književni talenat 
je bio dorastao 1 do te najteže književne tvorevine, koja 
bi ga sigurno, već zbog svoje predstavljačke izloženosti 
na sceni, prisiljavala na obuzdavanje naturalističkog im- 
pulsa koji je, svakako, ozbiljno književno oštećivao nje- 
gov roman. Ali njegovo biće je u prvom redu u njegovoj 
poeziji koja je ne samo zacrtala njegov svijet, obznanila 
njegovu riječ, nego 1 otkrila idejno-emotivnu 1 jezičku 
podlogu za čitavo njegovo buduće djelo čak 1 ono koje 
bi eventualno stvarao da mu je slučaj bar malo produžio 
vijek i poklonio još koju stvaralačku godinu. Ta bu- 
revjesnička poezija je poslije smrti A. B. Šimića najjača 
koju je Bosna i Hercegovina u međuratnom vremenu 
dala, utoliko više što joj idejnu razradu 1 svjedočanstvo 
istinitosti, autentičnosti daje sve Kikićevo prozno djelo, 
što je uvijek slučaj kod velikih stvaralačkih duhova, ka- 
kav je bio i Hasan Kikić: 1 u izvjesnim prvim pričama 
i u ciklusu Provincija u pozadini, koja je ne samo idejno 
— umjetnički izuzetna u BH stvaranju, nego je, uz Krležin 
Hrvatski bog Mars, jedinstvena 1 na cijelom našem srp- 
skohrvatskom jezičkom području, kao i u dva romana, 
koji svojom usamljenošću već svjedoče o revolucionar- 
nom Kikiću. 

Treba ići dalje i govoriti i o ukupnoj idejnosti Kiki- 
ćevoj, pokazujući da i u svojim umjetničkim djelima 
kao 1 kritikama i ogledima Kikić, bez obzira na sve 
slabosti iskazuje se kao dosljedni marksist u dva osnovna 
vida: prvo, u klasnim presjecima sredina, 1 izrazito rad- 
ničko-seljačkoj podlozi cjeline svog proznog djela, ni- 
kada ne suprotstavljajući pristrasno nacionalnosti kao 
polove društva, a primjenjujući svoju klasnu kritiku u 
prvom redu na svoju najbližu, muslimansku sredinu, ne 
samo u romanu Bukve nego i u pripovijetkama i u kri- 
tikama. Takva je ona završna rugalica iz Bukava: Aga 
begu poklonio klebu... On široko razmatra staru alhami- 

jado-književnost i interpretira je klasno-socijalno ističući 
buntovnog Kaimiju, mudrog Ilhamiju i pisca Arzuhala 
nasuprot oportunističkim islamistima. Na stranu njegove 
ponekad velike greške u ocjeni pojedinih suvremenih 
djela 1 pisaca, ali uvijek viđenih iz lijevog socijalnog 
ugla, Kikić pišući iz Zagreba, gdje ga je igra sudbine 
odnijela, ne ustručava se da istakne, pišući o BH knji- 
ževnosti, u prvi red Ćorovića, pa Šantića kao pjesnika 
O klasje moje i P. Kočića kao nacionalnog borca koji 
je govorio "ustima revolucionarnog Bosanca" 1 koji je 
"vidio Bosnu onakvu kakva je — borbena, sirova i ve- 
dra... onu Bosnu koja je dala Principa, povod svjetskom 
ratu". Napokon treba svesrdno i široko govoriti o nje- 
govoj poeziji, pogotovu s obzirom na neke njegove va- 
žne pjesme, posmrtno objavljene, koje su potpuno ostale 
izvan dometa interpretativne kritike a čine malu sintezu 
Kikićeva "svijeta" 1 "riječi", kao 1 neko predosjećanje 
i čudnu koincidenciju sa njegovom tragičnom sudbinom, 
ljudskom i umjetničkom, govoreći o nedorečenosti, ne- 
dovršenosti kako u njegovu svijetu tako i u njegovu 
djelu (spac. — M. B.): 


Nedogledano ni u varavu snu 

ni jednom jedinom suzom dopjevano 

ostaje uvijek pečalno na duši, 

što li smo mi toliko griješni... 

To samo, pa i nisu u nas golema htijenja 

— dan mironosan — 

i sunce da nije kamen žaran, 

riječ toplo pjevanu i drugarski prst, 

to samo, pa smo ti krotka jagnjad 
(Bogougodnička) 


Nedokučeno sunce, na naša čela 
neće ni jutrom dobar prst pružiti, 
put je naš u širok dan 

odrezan vriskom tvorničke sirene... 
I snom ne dosnivano 

duše će dovječno  tištati 
mada je san varav ko priča 


Udesno je nebo na našim stopama 
stoga je tako željena ruka drugova 
nedoželjena 

(Trpna) 


Moljeno ti nikad ne bi domoljeno 
— sreća je sva, dobri moj, 
trud u dlanu rođenom... 


Pa neka te mnogo ne boli — znaj, nisi prvi, 
a ni posljednji nećeš biti 
mada je odavno dvadeseti vijek... 
Znaj ne domoli toplu riječ... 
i nisu tvoje ruke da se skrste, 
nisu ti oči da ih dižeš nebu... 
(Riječ u oči) 

Sve se to još potpunije vidi iz posmrtno objavljene 
pjesme Put za jedan dan, čiju bi leksiku i intonaciju 
trebalo vezati za cijelo pjesničko djelo i uz to za is- 
povjednu prozu Listići u albumu, subjektivnu, toplu i 
intimnu, gdje otpada prigovor nepravedne kritike o se- 
ljačkoj divljini Kikićeve slike ljubavi. Evo tri strukturne 
riječi Kikićeva pjesničkog svijeta: dobrota, ali sasvim 
preobražena u estetsku, a nikako samo etičku kategoriju, 
majka, riječ bola 1 gorčine ljudskog opstanka i napokon 
riječ drug u svima svojim varijantama, koju je stvarno 
Kikić bar u BH okviru gorkijevskom, burevjesničkom 
poezijom prožeo, začinio, unio u BH liriku. Napokon, 
kad je u pitanju njegov posavski 1 bosanskohercegovački 
svijet, kojemu je on do kraja književno i opstojno, vjeran 
ostao, bolujući u svojoj odvojenosti od njega, onda je 

to vezano za BH šaru: riječ šaren, šarenilo (kao ono na 
dimijama i bluzama) ali u pozitivnom estetskom ak- 
ceptu, a s njime konačno i riječ zemlja kojom je prožeta 
njegova pjesma koju smo spomenuli: 


Idem — 
grijeh mi godina zemljo moja nosiš 
i ogrebotinu na rođenom licu 
od ovih pakosnih stopa — 
to ti je riječ moja 
to pjesma zato što rađaš trudonosno 
i jer si dobra kao što jesi 
kao što ti takoj ruku volimo. 
Neka mi te taku i grde i pljuju 
ako je tvoje toplije no ičije 
i ruka dobra kao ničija, 
neka te i ne vole 
oči te se moje dovječno mole 
Idem — 
sve su se staze na tvome licu, 
dosmrtni putevi, ubrazdili, 
pa i kad krvavo rađaš (zemljo moja!) 
narođeno ti u lice stopu utisne, 
ogrebotinom teškom ostavi trag — 
grijeh do neba rad tebe 
rad tvoje prevelike dobrote... 
(Put za jedan dan) 


Ta dobrota, koja se vječno vraća pod njegovo pero, 
to je, ako smijem tako reći, duša Hasana Kikića, pjesnika 
1 revolucionara 1 njegova jedinstvenog djela. 

DOPUNA 


Za proteklu godinu dana neprestano zaokupljen Ki- 
kićevom pojavom razmišljao sam o mogućoj obradi nje- 
gova lika u najpotpunijem obliku stilom piščeva samo- 
prikaza kojim je kod nas napravljen pokušaj do sada 
samo sa Ivanom Goranom Kovačićem. Izvjestan para- 
lelizam je i u prošlogodišnjem mom gradačačkom tekstu 
između njih već na početku istaknut gdje je rečeno da 
je Kikić slično u NOB pao, ali nije nam djelo kao Jamu 
ostavio. Morao bi se taj rad — knjiga za koju bi se imala 
tražiti moralna i materijalna podrška društva — nasloviti 
Hasan Kikić samim sobom. Jasno, tu dolaze i oni ma- 
terijali koji su se sudbinom 1 slučajem slijepili sa Ki- 
kićevom pojavom, kao što su Hegedušićeve ilustracije 
Provincije u pozadini. Kao obrazac za ovu vrstu stilske 
obrade uzeo bi se iz "Editions du Seuil" Rilke par lui- 
meme. Nije opravdano kazati u tom naslovu Kikić njim 
samim, jer se time nedovoljno podcrtava autonomnost 
Kikićeve građe, a taj pisac se bavio i slikarstvom, što 
potvrđuje 1 njegova mala pjesma sačuvana u rukopisu ' 
sa crtežom posavskog starca koji čuči pored stihova. 
Jasno, morao bi se upotrijebiti sav sačuvani fond Ki- 
kićeve ostavštine, gdje su rukopisi, već i zbog grafije, 
dragocjeni. Iste su vrijednosti sve sačuvane kikićevske 
publikacije, posebno njegova brošura o španskoj repu- 
blici. Mislim da je moguće uz malo pažnje pokazati da 
su Hegedušićevi crteži uz Provinciju imali naknadni gra- 
diteljski značaj 1 za tekst knjige kao 1 knjiga što je iza- 
zvala slikarevu viziju zemlje Kikićeve u toj burnoj epohi 
prepleta predrevolucijske književnosti i likovne umjet- 
nosti, počev od Podravskih motiva i Krležina predgo- 
vora uz njih. Treba dočarati burevjesničke godine od 
Danas do Putokaza i Pečata. Posebno je u tom okviru 
značajna stranica koja bi bila posvećena Kikićevoj slici 

robijanja u stilu H. Barbusseove knjige Les Bourreaux 
(la terreur blanche dans les Balkans), Dželati (bijeli 
teror na Balkanu) 1926, Flammarion, gdje je čitava bivša 
jugoslavenska stvarnost okarakterisana Glavnjačom. (O 
tome sam govorio i u svome članku u "Oslobođenju": 
H. Barbusse 1 H. Kikić, avgusta 1974.) 

U stvari, uz Kikića treba imati pri ruci sve ljudske 
dokumente međuratne Bosne, ali to pisanje ne smije 
biti u ekspresionističkim uopštavanjima, namaznim po- 
tezima preko slikarija, već finim i pretančanim crtežima, 
domijeovskim, kakve nalazimo u ilustraciji Ljudske ko- 
medije koju su ukrasili Daumier, Gavarni 1 drugi fran- 
cuski slikari 60-tih godina XIX stoljeća. 

Nešto od tog stilskog pokušaja dato je 1 prošle go- 
dine na razgovorima u Gradačcu o pjesniku, gdje je 
bilo i dramatičnih suočenja i ukrštanja pogleda. Naime, 
pri kraju tog razgovora pokušao sam dati interpretaciju 
proze Listići iz albuma, dovodeći tu prozu u strukturni, 
to jest, jezičko-stilski odnos sa pjesmom Rodoljubna. 
Zavičajnost je u pjesmi sva u slikovnim emocijama, sa 
pjesnikovom samosviješću o svome siromaštvu, ali je- 
dinstvena, apsolutna, kao Posavina i onaj izraz sa samog 
početka: Dobri moj..., koji intonira sva suglasja među 
riječima. Produžio sam, dakle, s tom "dobrotom" u Li- 
stićima 1 ispričao priču pjesnikovu koja je ispovjednička, 
bitno moderna, gradska, ne više seljačka i folklorna, iz 
đačkog, školskog života, ljubav 1 njena društvena iza- 
zvanost. Tu doznajemo kako se najprije "profesor srp- 
skog" zaljubio u svoju učenicu, a kad su roditelji njega 
odbili, on je nju oborio na maturi. A onda, u prvom 
licu, došlo je ispovijedanje o tome grijehu prekoračenja 
preko društvenih zabrana, između vjera 1 nacija, između 
suprotstavljenih tradicija, koje gazi i ruši snaga neo- 
doljiva, slobodna života, dakle tema socijalnog značenja, 
i vječno živa dramatika ljubavi mladih protiv volje ro- 

ditelja razdijeljenih religiozno-nacionalnim pregradama, 
tema slobodnog osjećajnog komunizma u Bosni, gdje 
su ti odnosi bili najosjetljiviji. A estetski i duboki 1s- 
konski smisao riječi dobar izbija ovdje u svoj svojoj 
raskoši: 

"Nadjenu joj ime Dobra 1 napisa pjesmu osim što 
mnogu kasnu noć stade pod prozor 1 violinom je iz sna 
prenu. Javi mu se ona (dodaje pisac dalje u prvom licu 
1 kao za obrazloženje one riječi dobrota u svim njenim 
emotivnim konotacijama), na to uvijek svijećom i kuštra- 
vom glavicom u oknu, pa se on osjeća radostan." Ovdje 
se može potvrditi Kikićeva izražajna odlika da zaustavi 
tok 1 talas bivanja tom dobrotom: "Tako im se često 
zapletoše ruke u šali, tako se vrlo često dotakoše jedno 
drugog i bi im široko na srcu kao da puštena ptica poleti 
daleko. I da joj jednom ne kaza toplu svoju želju bi 
presvisnuo. Njene se oči otvoriše dobrotom na to — dragi, 
gdje da se nađemo sami, bojim se ja, znaš moje kakvi 
su! Znaš moje, dragi ... Reci mi eto, ja sam plašljiva. 
U vodu bih morala da čuju. Pa i tvoji, dragi, ne smiju 
čuti... Zar ne vidiš kako nas dijele! U kamen bi me 
tvoji uzidali. I tebe bi, i tebe — Gospode Bože, što li 
je to na nama grijeh, što smo mi krivi, šta..." Ima u 
ovom tekstu trag nekog sna, kao s prolaza lakokrilih 
anđela, u onom preletu s priče a živ govor: "Njene se 
oči otvoriše dobrotom na to — dragi, gdje da se nađe- 
mo..." A san koji je neprestana pjesnikova slabost 1 
snaga, ovdje, međutim, za razliku od mnogo drugih u 
njegovim prozama, nije "košmar" iz "društvenih" tek- 
stova, već uznosna magija kao u Balzacovoj Serafiti, 
nad sniježnim fjordovima Norveške, kao u Zvijezdama 
Daudetovim, kao u Šimunovićevoj Kukavici, onaj ples 
sa vilom na mećavi, u oblacima: "Noć, dragi, divna — 
tako ona priča — zvijezde krupne i zlatne, pod našim 
nogama more cvijeća, a mi Zagrljeni." 

To ekstatično draganje je mučno i bolno tjeskobno, 
a istovremeno nježno 1 dražesno: "Zato joj tepa, kaže 
pisac, kao malom djetetu — slatkice moja, dikice, tugice, 
ciganče, čupavko, drlence, cico, ciciko — draga ..." 

U toj poetskoj prozi iz 1929. ima riječi o ljubavi, 
neizrecivoj, koju je pjesnik 1 u poeziji nastojao da iskaže: 
"Ljubav, ciciko moja, nije priča — govori on ovdje — 
nije ni riječ." Izričitiji je u pjesmi iz zaostavštine Ljubav 
bezrječna gdje je, od naslova, sve sažeto u neiskazivost, 
pjesničku izuzetnost: 


Pjesnici, draga moja, ne vole ko drugi, 
nije voljenje ni riječ ni priča, 

ni pjesma nije voljenje — 

srs što se oćuti u sretanju, 

oči kad se nenadano nađu 

i poslije ... poslije... 

ne, pa to se ne može ni reći 

jer nije ni riječ, ni priča, ni pjesma — 
pjesnici, drago moje, ne vole kao drugi. 


Kako se, međutim, Kikićev izraz poetski gradio u 
Listićima — ali po istoj ljestvici emocija — kazuje nam 
čvorni trenutak proze kad se obznanjuje intimna istorija: 
"Proklija Gradom sumnja", sva u kikićevskoj intencio- 
nalnosti slike, gdje je posebno iz njegova rječnika riječ 
Grad, koji je lokalni izraz za Gradačac. Ali kraj teksta 
je prava s dobrotom postvarenom opredmećena balada 
što podsjeća na slična Šimunovićeva ostvarenja: 


Ne usniše topao san, ako obdan ne sjedoše ti- 
jesno jedno uz drugo i ako se po hiljadu puta ne 
pripiše drhtavo — tako se sretoše i tak'om im do- 
brotom oči ocvjetaše i strahovahu ludo jedno nad 
drugim, kao nad samim sobom, kao nad rođenom 
zenicom u oku. (Ovdje je jedinstveno narcisno sa- 
moviđenje, krajnja otvorenost — prim. M.B.) Bi im 

stoga preteška svaka tuđa riječ, sumnja, i bolom 
se priviše jedno uz drugo: nikad, nikad se nećemo 
rastaviti. 


Primijetimo 1 u posljednjoj rečenici onu ranije na- 
glašenu izmjenu perspektive u govornoj usmjerenosti, 
bez ikakvog prijelaznog praga u vidicima: 


Jednom kad joj tuđa riječ pritište srce kao kamen, 
usni ona drag san: 

Ravan drum i pun sunca kao pršena srebra a dug 
i mekan kao rođena postelja... 

Nebo svilen plašt i miluje čela kao materina ruka. 

Njegova desnica oko njena pasa i obraz uz obraz: 
skakuću, vrište, lete, ciče. 

U dubokoj su tuđini svoji, samo svoji, i slobodni. 

Tako mu drag san i kaza bez predaha pa ruke svoje 
meke steže oko njegova vrata. 

— Bježaćemo ovako odavde. 

— Hoćemo, bježaćemo. 

Tak'im se oni voljenjem zavolili. 


Sve to pokazuje da Kikićeva jedinstvena pojava, 
kako u bosanskohercegovačkoj tako 1 jugoslavenskoj 
književnosti, nije ni izdaleka kritički iscrpena, 1 da se 
u ovom času 70-godišnjice rođenja njena revalorizacija 
živo 1 neodložno postavlja. 


Midhat Begić 
1975. 

KOŽI 


PROVINCIJA U POZADINI 
(Beletristički ciklus iz rata) 


Ova knjiga je dokument o djetinjstvu mojih vršnjaka 
i mome, o godištu devetsto četvrtom i petom i devetsto 
šestom, o našoj dragoj prostranoj ravnoj i plodnoj do- 
movini, o majkama i očevima našim i o tome kako se 
u carsko beha-doba u toj nedavnoj historijskoj beha- 
-prošlosti, rađalo i živjelo i umiralo, o tome kako su 
prolazile jeseni i proljeća i u njima se pjevalo i plakalo, 
i gladovalo i mrzilo i ljubilo, o tome kako se odrastalo 
i začinjalo i kako su kiše padale i magle se vukle i 
sunca, topla i svilena sunca sjala. 

Posvećujem je uspomeni mojih dobrih vršnjaka — 
oni su kiridžije, poslužitelji, pismonoše i stanični nosači 
i tucači kamena, oni i sada nose bijele i čadorbezne 
gaće, sa velikim obašvama, i teško i naporno otimaju 
od života ono najnužnije. 

Pisac 


CARSKA NOĆ 


Postoje prošlosti, tugaljive i radosne, i vesele i ža- 
losne, sramne i besramne, postoje životi i smrti, postoje 
sadašnjice i sutrašnjice i preko svega toga je sjao i sja 
topli kolač sunca i pliva kao prazna tepsija u dnu prošlih 
i sadašnjih voda, ljudi su se rađali i umirali i zvali se 
očevima i djedovima i pričali izmišljene priče 1 pripovi- 
jesti: 

Bila jednom 1878. 1 bio Hadži Loja i okupacija, 
bio Waldstadten i Szapary, bila Bosna — 

— a onda su po toj Bosni fosforescirali oglodani 
kosturi sedamdesetosmaških ustanika i nad njima sa- 
blasno zavijala psetad, po vješalištima se njihali dugi 
istegnuti i ucrvani leševi i od toga je zaudaralo nepod- 
nošljivo 1 avetinjski se vuklo kroz tople i sparne be-ha 
posavske noći, žabe su po adama zdušno kreketale, 
Waldstadten i Szapary su svojim kavelerijskim čizmama 
udarali bule i vlahinje u trudne trbuhe i hroktali kao 
nerasti nad sanenim golokrakim ženama, naši su očevi 
tada bili u bešikama i prestravljeno se gicali nožicama 
1 vrištali 1 cičali, onda su podrasli i poženili se i djecu 
izrodili, a po istim onim vješalištima i raskršćima su 
pucale prangije i mužari, 1 slavile se godišnjice i slikali 
cesarokraljevski inicijali, 1 krištalo se i cičalo i deralo 
ruku o ruku sa istim onim feldweblima koji su ih kao 
waldstadtenovci 1 szaparijevci u embriju udarali čizmom 

u glavu, i koji su ponosni zato kao bogovi i idu kao 
bogovi — 

— onda su jednom po našim be-ha provincijama, 
po istim onim stablima na kojima su visili naši očevi 
i očevi 1 djedovi naših očeva i djedova, pozvali te iste 
naše očeve naši očevi "da rodoljubivim oduševljenjem 
proslave i ukažu dostojnu poštu 1 historijsku ljubav i 
historijsku odanost 1 vjernost 1 nepokolebljivost" — 

— itoje taj put u toj k. und k. okupiranoj prostranoj 
Bosni 1 be-ha kišovitoj noći izgledalo ovako: 


Naš grad bijaše toga dana pritisnut gustom neprovid- 
nom maglom, koja se infekciozno zavlačila u tijesne 
kaldrmisane ulice 1 okrečena dvorišta, u kojima su hrok- 
tali krmci i mačke se s dernjavom parile (bio je jedan 
zimski mjesec), a s prvih katova i krovova visile su 
omuždene crno-žute zastave u znak te svečanosti kojoj 
će građani našega grada paliti po prozorima fijakerske 
svijeće (na svaki se prozor postavljaju dvije), 1 kad prvi 
mrak padne, ljuljaće se oduševljeno u dugoj neravnoj 
povorci 1 klicati, pjevati, urlikati do iznemoglosti, nositi 
šarene (crveno-plave, crno-žute, zeleno-bijele) lampione 
i smrdljive baklje, oponašati utegnute vojnike i blesavo 
lupati potplatima po kaldrmi, kako bi "održali korak" 
(e da 1 tako ta večer bude besprijekorna), onda će se 
istu tu noć od zanosa izopijati po čokalinicama pipajući 
pospane i dremljive pjevačice, deklamovati zanosno neke 
značajne pjesme 1 psovati jedan drugome boga i mater 
zato što je manje klicao i lupao potplatima o tvrdu blatnu 
kaldrmu. Tako taj dan u sivoj i kao tijesto gustoj magli 
gorila su po raskršćima plinska svjetla, kočijaši pjevali 
na bokovima da ne nagaze na koga, automobili tulili 
neprekidnim signalima 1 palili blijedožuta svjetla — vo- 

dene oči koje su avetinjski nicale iza uglova 1 federirale 
po neravnim izlokanim ulicama, hamali se zbijali po 
uglovima sa obješenim konopcima o desnom ramenu 
1 velikim eliptičnim metalnim značkama s pravilno ure- 
zanim rednim brojevima. 

Tako tu večer grad je živio kao 1 obično, možda 
je drugačije disao samo, ali sve je ostalo bilo kao i 
uvijek: u limenim olucima se čula zelena kišnica, koja 
je sapirala lišajeve po krovovima i u mlazevima izlo- 
kavala bijeli kamen krečnjak koji je podmetnut da je 
odvodi. U toj gustoj kao tijesto magli igličale su se stu- 
dene kapi, koje se lijepe kao uzrnjeni svjetlosivi bobci 
po licu i ramenima, plinske svjetiljke su u njima ličile 
na isplakana oka, uglovi kuća, o koje su se ipak pri- 
slanjali hamali 1 besposlene sluškinje, muzgavi, a ulice 
prljavije no obično 1 tješnje, kao neki podzemni prolazi 
kroz koje se nelagodno osjećaš u hodu. Sivo 1 blatno 
mrtvilo, u kojem se ljudi povlače kao izdužene mrlje, 
tlo to ulično od razrijeđene muljave tekućine koja se 
uz neutopljene siromaške cvolike penje kao leden gmaz, 
to igličavo nesnošljivo sipljenje i omuždena krpa za- 
stave, da ti se ljigavo zalijepi za zatiljak, to je pravi 
osjećaj koji imaš u to mrtvo prazničko veče. Jednokat- 
nice, dvokatnice 1 trokatnice su kamene uglate mokre 
stijene sa avetinjskim četverokutnim očima, u kojima 
su zjenice žuti jezičci fijakerskih debelih lojanih svijeća, 
nakit šarena i mokra krpa (na nekoj ih je bilo po ne- 
koliko); male prizemne nastrešnice sa istruhlim hrasto- 
vim 1 jelovim krovovima 1 sa zelenim čokotima bodlji- 
kavih "čuvarkuća", to je drugi rod, onaj niži u arhitek- 
tonskoj familiji, koji je građen nečim sličnim sebi, te 
male bijedne potkrovnice sa opučenim zidovima i ras- 
kvašenim čerpićima, iz kojih niču trusnjače 1 mrtva ko- 
priva, nisu one okićene šarenom dugom krpom pokisle 
zastave niti su osvijetljene žutim plamičkom lojanice. 


3) 


Istina koja potvrđuje jednu bitnu razliku. Jer zastalno 
je za njih to svečarenje izlišno, mjesto njega bi zastalno 
utroba njihova htjela nešto posve drugo. Srđani su po- 
sljednja četvrt našega grada. 

Ulice su blatne zato jer kiša pada. 

A po tom crnom ljepljivom blatu, povlači se jedna 
duga bučna povorka: slavi se... 

Četverored bezmjerno dug i zbijen, kićen razno- 
bojnim lampionima i konzervama, punjenim jelovom pi- 
lotinom zalivenom petroleumom i obješenim na dugim 
kracima žice o štapu, bakljama koje smrde i modro se 
puše. 

Jedan plavi glavonjica rumenih 1 prljavih obraščića 
nosi na debelom štapu crnu bundevu sa izrezanim no- 
som, ustima 1 očima. Iz nje svijetli avetinjski kao iz 
mrtvačke lubanje. 

Veseli građani našega grada idu ukorak: lijeva — 
desna, pljas — pljus! Lokve pod potplatima prskaju kao 
mala vodena zrcala. 

Lampioni se njišu kao šareni mjehuri. Konzerve se 
naginju i užarena pilotina ispada za nečiji vrat. Zato 
drugari psuju jedan drugome i oca i majku, i zato jedan 
drugog udari konzervom. 

Onda odjednom: 

— Živilii! 

(Prije toga je jedan kreštavi glas rekao koga misle) 

Jedan balonjica slini 

— Slavaa! 

(Prije toga je također jedan sličan glas rekao koga 
misle) 

— Živio, živio, Živiooo! 

Mali se drugarčići potuku 1 jedan glasno zacvili. 

Stari sivi grad gleda stotinama očiju. Te su oči Svi- 
jetložute, grimiznocrvene, ljubičastomodre i narandža- 
stožute električne sijalice koje slikovito poređane jedna 


36 


do drugih, ocrtavaju cesarokraljevske inicijale. Naši su 
građani rodoljubivi. Oni pobožno podižu glave: 

Schweigen heute, Majestatsbeleidigung bedeutet ... 
also. 

— Lang lebe Seine kaiserliche und... 

— Hoch! Heil! Hoch! 

Široko rastvorenih zaslinavljenih usta, nabreklih 
vratnih žila i s vodenom ocaklinom u očima. 

Jednom malom balonji su spale pantalone. Zato je 
jedan dio povorke zastao. Nekom drugom su potpleli 
nogu. Ipak se ide dalje. Dalje. Pod nogama blato kiselo 
mljaska. 

Trempe je marljivo: 

Tramtararamta... 

Heil! 

Potplati svojski pljaskaju. 

Lampioni primamljivo žmirkaju. Izmaglica koja 
igličavo sipi omotava se oko njih kao rumeni pamuk. 
U njega bulje zasužene oči malih balavčića koji se dva 
i dva vode za ruke i jedan drugome čepaju pomodrela 
stopala. Njihove konzerve više ne gore. Zato gore nji- 
hove očice, u kojima se njišu šareni čarobni lampioni, 
o kojima će oni tako zdušno sanjati pet noći. 

Neko viče: živio, njihova se malehna slinava usta 
nesvjesno otvaraju: zivilo-o. Neko ponovo viče: slava 
im, a oni već poluotvorenim ustašcima, ne skidajući po- 
gleda s čarobnih lampiona, nastavlaju: Zivilo-o. 

Pred jednom dvokatnicom povorka staje i pravi ob- 
lik potkovice. Sa jednog prozora na drugom spratu Visi 
dugi crveni bosanski ćilim i izviruje jedna glazirana ok- 
rugla lubanja, nos, naočali i kaiserbard: 

— U ime Njegovog Apostolskog Carskog 1 Kra- 
ljevskog Veličanstva, u ime Njegove neustrašive 1 ne- 
pobjedive Vojske, imam čast da Vas, dragi građani... 

— Zivilo-o. 

Malim slinavim manifestantima je bilo nerazum- 
ljivo da se tako dugo šuti i oni jednoglasno zinuli. 

— ... da vas, odani građani ove prostrane, drage i 
mile domaje... 

— Zivilo-o. 

Zato što su sada viknuli zašao je jedan gospodin 
među njih i munuo nekolicinu u glavu: 

— Šutiti i čekati! 

Oni se potuljeno zgledaju. U jednoga zasuze OČI. 

— Zašto ne da vikati? 

— Ne znam, a rekli su da moramo vikati sve dok 
se ne raziđemo. 

— Ja onda više baš neću nikako. 

— Onda će te opet u glavu. 

Glas s drugog sprata krešti naporno. 

Mrak gust i mokar ždere halapljivo, izmaglica se 
kiti o nečije brkove i o nečija gola modra koljena, negdje 
se sablažnjivo ruga ušara i kestenov list (koji nekim 
slučajem nije prije pao) svrće se i spiralno kruži nad 
svjetlima. 

Jedna smrdljiva baklja cvrči. 

U jednom lampionu puckara svijeća. 

Tako tu večer grad je živio posebnim tempom, srca 
se nečija uznosila, nečija sanjala o tome kako bi se do- 
mogla jednog, makar i nagorjelog, lampiona, neko se 
ulicom tjeskobno provukao s osjećanjem nelagodnog 
briđenja u tabanima, neko je obmanut lažima tražio Zvi- 
jezde na gustom oblačnom nebu. Naš grad ima mnogo 
sanjara. 

Tu je veče gospodin komesar u jednoj sobi s tapeti- 
ranim vratima obavljao svoj svakidašnji posao: 

Ušao je s kratkim debelim gumenim štapom i po- 
zvonio žustro pritisnuvši u jedno koštano dugme. Na 
odškrinuta se vrata pomolila jedna suha voštana donja 
vilica. 

— Den Verbrecher einbringen! 

Zatim je šetao. Mekahno kao panter. Vilični s su mu 
cama je svirala fanfara 1 orilo se klicanje. On se radi 
toga osjećao kao ponešen. Njime je vladala samosvijest 
slična onoj što ju valjan kolar spoznaje kad gleda kako 
zvrndaju nova kola koja je on napravio. 

Onaj kojega su doveli imao je sitne sjajne OČI, u 
podočnjacima, modre kolobare nesanice 1 prožuto lice. 

— Herr Verwalter, er ist da! 

— Bitte Ruhe! Seien Sie ruhig! 

On se nadnio nad prozor i naćulio uši. Ruke, koje 
je držao na leđima, potitravale su, i gumeni crni debeli 
štapić je lupkao. najednom se on naglo okrenuo licem: 

— In Kette liegen! 

— Verstanden, Herr Verwalter! 

Poslušno pseto koje jednako prima 1 batinu 1 kost. 
Za čas je dovedeni bio savijen u klupko: ruke oko koljena 
i štap ispod koljena. On gurne nogom 1 klupko se otkotr- 
lja. 

— Hahaha! Kolossal.! Das ist kolossal! 

I panter se baci na svoju žrtvu. 

Horst du? Es ist ein Totenmarsch! Dein Totenmarsch! 

Kroz gornja krila prozora, koja su bila malo od- 
škrinuta, čula se fanfara. i urnebesno klicanje. 

— Achtzest du? Hahaha! Ja mein Lieber, das geht 
nicht so! Hahaha! Das ist mutlos, elendiglich! Hah... 

Tak'?u slast osjeća hijena kad se baci na iznemoglog 
saharskog putnika. Tako sjajne oči ima prosinački vuk 
kad se domogne zalogaja. S tak'om slašću ubijanja baca 
se gladni udav na košutu koja je zalutala ispod njegove 
busije. 

— Ertragen! 

Leš koji će se osvijestiti nakon dvadeset 1 četiri 
sata. 

— No! Was sagt du? das geht n-nah! Hahaha, nicht 
wahr! ; 

— Ich habe Furcht, Herr Verwalter, er werde wah- 
rend dieser Nacht sterben. 

— Pha! Was geht das mich an? Was verliere ich? 


Na gornja krila prozorska ponovo, piskutljivo, 1 čak 
s drugog kraja grada, provlače se manifestantski krici 
— pjesma i frenetični uzvici, koji djeluju groteskno sa- 
blasno. 

Noć je za prozorskim oknima mrko i teško nalegla. 
Pod njom su dvooka svjetla kao fosforescirajući štapići. 

Psi će noćas lajati na njih mjesto na pun mjesec. 

Negdje se u suhom bagremovom granju začinjao 
studen vjetar i zaplitao zvizgom oko ćefenaka 1 drvenih 
krovova potleušica. Zato je na nečijem sirotinjskom pro- 
zoru lupkao otvoren kanat. 

— Druže — govore dva prolaznika, a pod njihovim 
teškim koracima mljaska prljavosiva tečnost uličnog bla- 
ta — slušaj, ovo je refrain veseloj carskoj noći, refrain 
patriotskom oduševljenju lojalnih građana, koji su veče- 
ras povješali na svoja vatirana prsa ordene i zlatne krsto- 
ve. Razumiješ li se ti u taj patriotizam? Beč i Bosna! 
Der kaiserliche Hof i ova provincija, druže, u kojoj klep- 
će kanat općinskog smetljara, a on zastalno sanja da je 
to ono trempe za kojim je večeras morao da onako ble- 
savo mljaska po ovom sluzavom blatu. Kuliji smo mi! 
Mi smo kuliji koji poput kolica vuku taj takozvani pa- 
triotizam po ovim prljavim be-ha provincijama, a na 
račun tog našeg von oben diktovanog patriotizma ovi 

blesavi austro-mađarski feldwebli sito se češkaju po šu- 
ljavim stražnjicama, tpljih! 

— Dragi moj — zapleće drugar nogama i hvata se 
za stup fenjera koji žuto škilji — ti pravo govoriš i nema 
tu šta drugo nego to da je sve zaista tako gadno i odvratno 
tu pod takim prilikama. Ali zar ti ne vidiš da od toga 
živi jedna cijela društvena klasa. Patriotizam je njen re- 
kvizit. A parola tih građanskih mozgića: gut kaiserlich 
sein. Je li ti jasno ko se zato oblizuje? Ja 1 ti svakako 
ne. M1 smo u ovoj anektiranoj zoni ono što se Zove... 
the... uostaom, ono što je bezimeno 1 s čime oni barataju 
kao s mrtvim stvarima. To je njihova snaga! Ali druže, 
život se kreće, ide se naprijed, životne prilike poprimaju 
druga obličja... 

Na staroj sivoj zidini je zapaljena jedna svjetložuta 
raketa. U napornom šištanju ona se izvila u luku, visoko 
nad noćnim ulicama našega grada, 1 osvijetlila mrko 
blato gradsko. Drugovi ravnomjerno ševeljaju tim bla- 
tom. Nad njima su visoko, u mrkom neprobojnogustom 
tijestu zimske kaljave noći, gorući inicijali. 

.-. Mi smo pozadina. Ova pozadina, istina, nije raz- 
bojište na kojemu će se skidati maske, ali odjeknuće. 
To je moj Bog, druže, 1 ovo sve što se tu dešava, ja 
potpuno shvaćam. Ja dobro osjećam vonj ovog seruma 
što se uštrcava pod kožu pozadini... To da je svim mut- 
nim godinama osobina svjetlost i buka carskih noćiju, 
raznih manifestacija i bakljada, demonstracija i provo- 
kacija, to je bila istina 1 juče, istina je i danas, a biće 
to isto i sutra! Ja znam da ti sad misliš: pa šta se tu 
može? Ali da ti reknem: moj Bog je vjera u ono što 
neumitnim okretanjem velikog životnog točka dolazi... 
razumiješ?... — Mi ovdje, druže, nismo još ono što se 
zove snaga i nemamo moći, tog slavnog atributa nji- 
hovog, ali vjera je tu, druže! 

On je zatim koraknuo naprijed. Drugar je ševeljao 
zamišljeno za njim. 

Zarulje u dogorijevanju odaju utisak mučne bespo- 
moćnosti. Odnekle psi laju otužno. 

Oduševljeni građani našeg grada su davno nestali 
sa ulica i jedni su, opijajući se po čokalinicama i po- 
drumima, psovali jedan drugome koješta i pjevali ro- 
doljubive pjesme, a drugi su sanjali sladak san o jednoj 
drugoj povorci u kojoj i njihovi balavi i poderani sinčići 
nose bojadisane lampione. 

— Hajde, druže, hajde! 

— Idem — odgovorio je on i zastao nesigurno. 

Njegove mutne pijane oči buljile su u mrak uporno. 
Daleko su tamo gorile sijalice žuto, mliječno-žuto. Svud 
okolo je bio gust neprobojan mrak, mrko tijesto sablasne 
noći. Njemu se zavrtoglavalo i on je pružio obje ruke 
u noć, kao da će se osloniti na nešto. 

Jedan je pijevac zapjevao. 

SINOVI PROSTRANE DOMOVINE 


Onda su prolazili dani svićući različito, suhi 1 ledeni, 
suhi i topli, mokri i sivi, dugi 1 kratki, toplo ljetno sunce 
sa teškim smrdljivim vonjem oznojenih gaća i košulja, 
mlake mjesečne noći s modrim, svilenim, mehkim lir- 
skim nebom i žabama u žabokrečinama, djevojke i žene 
u tim noćima slatko i strasno sanjaju i dave se u tom 
sanjanju, odlijevajući se do iznemoglosti sladostrasno, 
živice u toplom, tamnom zelenilu, vrbaci, jošici i bistre 
vode, a po tim se bistrim vodama mrijeste šarani, i tu 
odmah pored njih u šiblju vrbovu žagri seljačić sjajnim 
očima u zagalačenu snašu, goveda beuču i obadaju se 
i plaze zapjenjene jezike, ljeto gori, dani prolaze različito 
svićući. Posavina je prostrana domovina, široka, ravna 
i plodna, nad njom je nebo pregolem modar krug i da- 
leko, daleko tamo su ade sa visokim, oštrim šašovim 
šumama 1 gustim vrbacima, 1 kroz njih teče široka mo- 
drozelena traka Save. 


Zeleni se šikara 
seka brata vikala 
nejdi brate 

u soldate 
najmiću ja za te 
bedela. 


Po toj su našoj dragoj prostranoj domovini pjevali 
u to mirno doba proturatne pjesme, djevojke i žene se 

vajkale i po duge bogovjetne noći sanjale ružno o Nađ- 
haršanju i Šiklošu i Debrecinu, a njihova braća i muževi 
regrutovani još pretprošlog ljeta strasno se zaljubljivali 
u putene Madžarice i kitili se značkama na kojima je 
bio lik Franje Josipa s kajzerbardom, izrađen plavom, 
žutom, crvenom i roza bojom, i dolazeći svakih dvanaest 
mjeseci i na četrnaestodnevno odsustvo pričali najfan- 
tastičnije priče o "zemlji Hungriji" i o tome kako je 
"pravi život istom u vojsci" 1 kako se oni "ne bi mijenjali 
nipošto s civilima" itd., i idući kroz čaršiju samosvijesno 
zadizali glave visoko 1 hodali paradnim korakom, a od 
toga se hoda tresle crvene lopte šicgarna i plavomasli- 
nasta vunena kita udarala po šiji. Ponosni sinovi ravne 
i prostrane domovine Posavine postajali su tako gefraj- 
teri, kaplari i cugsfireri, i prišivali pod svoje posavske 
ratarske vratove bijele koštane šesterokrake zvijezde, po- 
stajali hrabri i neustrašivi k.u.k. infanteristi 1 topčije, i 
tim su samosvijesnim ratarskim posavskim sinovima 
svakodnevno pričali o ratovima i kako u tim ratovima 
treba biti hrabar i neustrašiv, a u njih — koji su se pri 
tome redovno sjećali sijela 1 prela, i noževa i djevojaka, 
koje su otimali od njihovih očeva i drugova suparnika 
— u njih su sjale oči kao žeravice, i oni su postajali 
nestrpljivi kao ždrijepci pred trku. Tako su oni postajali 
ono što se 1 htjelo da od njih postane, tako su oni, u 
toj trogodišnjoj vojnoj obavezi koju su izležavali po ma- 
džarskim varošima tamo na sjeveru od svoje pitome i 
prostrane domovine, zaboravljali na masnu plodnost 
svojih oranica, po kojima mjesto njih zaoravaju brazde 
njihove žene i volove vode njihovi mali nerazvijeni sin- 
čići 1 urlapčad, dani prolaze kao što su i došli, a život 
se za njih ni za dlaku ne mijenja u toj jednostranoj sa- 
mosvijesti u kojoj oni čine nešto čega zapravo nikako 
svjesni nisu; tako su oni, ti sinovi prostrane domovine, 
s tim istim što su postali kao trogodišnji aktivni kadrovci, 

neustrašivo srljali u ratu noseći u zubima oštre sturm- 
messere a u rukama bajonete, zasluživali verdienst kre- 
uze 1 kronenordene. 

Tako su eto onda prolazili dani jedan za drugim, 
neumorno se dijeleći na svijetlu i mrku polovicu, i došlo 
je ljeto, vrelo 1 toplo 1 prašnjavo, i kukuruzi su Sazri- 
jevali, 1 trave se kosile, 1 od toga mirisala cijela naša 
prostrana domovina. 


Mi smo bili sedmogodišnjaci i osmogodišnjaci i 
igrali smo se "topojahe" 1 soldata, pravili smo od dugih 
kukuruznih stabljika puške, 1 privezivali na njih od daske 
istesane bajonete, 1 redali se dva 1 dva. U školi su nam 
pokazivali slike topova 1 oficira (učiteljica prvog razreda 
Valerija Jordan je imala dva brata u wienerneustadtskom 
Kadetenschulu, i zato je pored rasporeda časova držala 
zlatnouokvirenu sliku sviju pitomaca te škole), a mi smo 
onda igrajući se priljepljivali crvene čičkove lopte pod 
vratove 1 žute latice suncokretova cvijeta na kape, pri- 
čvršćujući ih gore i dolje također čičkovim rascvalim 
crvenim loptama: gefreiter, korporal, zugsfuhrer, fahn- 
rich je.i pod vratom imao pravokutno pričvršćene sun- 
cokretove latice. Niko nije htio biti infanterist. A kada 
je jedanput Meho Aličić iz naše mahale došao na pet- 
naestodnevno odsustvo 1 mi vidjeli crvene lopte šicgarna 
na njegovim punim prsima, brzo smo odlučili da sa škol- 
ske računaljke iz drugog razreda (da se krađi zametne 
trag) treba ukrasti svih deset crvenobojadisanih kuglica 
(na kojima se uči da je jedna jabuka i još jedna jabuka 
jednako dvije jabuke), i da onda od toga treba napraviti 
to isto što ima i naš susjed Meho Aličić 1 čime se on 
jako, jako ponosi. Topove smo pravili od debelog ok- 
ruglog drveta (to su nam drvo morali očevi lijepo pre- 


45 


piliti), "otvor" topa bio je oblijepljen staniolom, koji 
smo mi, za kradena kokošija jaja od naših matera, ku- 
povali kod Salomona na kokošijem placu: onda je taj 
top bio postavljen na dvije račve, i od petroleumskog 
sanduka je bio napravljen "teški gvozdeni štit", koji nije 
mogla probiti nijedna topovska kugla, i za koji smo se 
sakrivali 1 iza njega gađali velikim loptama načinjenim 
od krtičnjaka. Top u top, a od toga je tutnjao petroleumski 
sanduk, 1 mi smo krištali koliko se samo može. Jedanput 
je sa dna našeg sokaka došlo 1 jedno lijepo obučeno 
dijete 1 donijelo pravu pravcatu pušku od svijetlog pleha 
1 žutog kundaka. U cijevi je bio pravi pravcati čep, i 
kad bi puška opalila, čep bi odletio dvadeset metara 
daleko. Hura! Postavili smo tog lijepo obučenog vršnjaka 
da bude oficir i da vodi osam soldata. Mi smo naša 
četiri topa poredali u jednu liniju dva koraka jedan od 
drugog. Neprijatelji su morali proći baš pet koraka ispred 
dobro uvaljanih kugli od krtičnjaka. Onda se neprijatelj 
pojavio. Bu, bu, buu! Mi smo gađali i vrištali. A oni 
nisu smjeli bježati ni kriti se, nego koji je bio pogođen, 
taj se je morao odmah strovaliti. I oni su padali. Bio 
je ugovor da najprije pobijemo vojnike, a onda tek oficir 
ima da pogine. A on je stajao u raskorak i gađao nas 
nišaneći tobože posve precizno, dok su oko njega padali 
njegovi vojnici "jaučući" i odbacivajući daleko od sebe 
svoje duge, od kukuruzovih zelenih stabljika napravljene, 
puške. Onda je došao red i na njega. Sasuli smo jedan 
plotun: tri su pogodila a jedan je promašio. On nije 
htio da padne. M1 saspemo još jedan plotun i mislimo: 
on je oficir i nije red da ga ubijemo otprve kao i svakog 
prostog vojnika. Ovaj puta smo pogodili svi. On ipak 
ne pada. Zato još jedanput, kad je već tako junačan 
oficir. I zakrištali smo. Uzalud. On nije htio da padne. 
Onda smo se mi na to uvrijedili: ZAERONO ga u glavu. 
Svejedno! 

— Padaj! — deremo se svi jednoglasno. 

Deru se i njegovi mrtvi vojnici. 

On ipak neće. 

Onda se mi svi razjarimo i poskačemo. Poskaču 
zajedno s nama 1 njegovi poginuli vojnici. Hura! mi se 
sručimo na njega. Neko šakom, neko kapom. 

Padaj! 

Padaj! sunce ti tvoje! 

Oteli smo mu pušku i skljokali ga. On se počeo 
derati koliko ga grlo nosi. A mi smo ga zato zatrpali 
svim onim preostalim kuglama od naših topova i po- 
bjegli zajedno sa njegovom puškom uz sokak. 

Onda su prolazili dani, po ledinama su bile zelene 
trave mehke 1 tople, i mi smo se po tom mekom i toplom 
prostiraču valjali 1 vrištali i zasnivali najsmionije provale 
u tuđe bašče, za čijim su plotovima dozrijevale jabuke 
i kruške i rasle krastavice, duge, slatke 1 zelene, izmišljali 
smo razne fantastične 1 jezive priče, i kleli se jedan 
drugom svime na svijetu da je to živa istina, djeljali 
sablje 1 pištolje, i vješali ih o pojas izvlačeći učkure iz 
gaća. Bili smo glavni 1 redovni učesnici sviju bakljada 
i manifestacija 1 carskih noći koje su u našem gradu 
vrlo, vrlo često priređivali, pjevali smo i do iznemoglosti 
vikali: Živio, ŽIV1O, ŽIVIO, 1 nosili zapaljenu petroleumom 
zalivenu pilotinu u limenim konzervama obješenim o 
duge štapove, i rano sutradan poslije svake te noći do- 
govorno okradali šarene krasne lampione sa žica raza- 
petih po fenjerskim stupovima (mi bi po cijelu tu noć 
sanjali najzamamnije sne o tim krasnim lampionima), 
bili smo "nevaljala djeca", kojoj je gospođica učiteljica 
koncem svakog mjeseca davala plave i žute karte i "vla- 
danje hrđavo", nosali smo u obašvama od gaća saku- 
pljene opuške i za vrijeme odmora bježali iz školskog 
dvorišta i strastveno ih pušili pod jednim drvenim mo- 
stom niže školskog plota. A onda su u tim danima do- 

lazili 1 takvi kad se je gore u starom gradu obavljala 
regrutacija: mi smo i tu bili prvi. I stajali smo u grupi 
uz okrugli kameni bunar i zategnutih glava zijali u otvo- 
reni prozor na prvom spratu velike zidanice: za tim je 
prozorom vršen pregled, i mi bi uvijek znali je li neko 
"gutavlik" (gut tauglich) ili je "pušćan" tj. nije "gutavlik" 
i mi bi se onda dali u ludu trku. Daleko možda četiri 
ili pet kilometara je kuća toga koji je "pušćan" i nije 
"gutavlik", ali svejedno — mi jurimo kao strijele: kad 
dođemo do kuće, vikaćemo: pušćan, pušćan, pušćan, i 
zato ćemo dobiti krajcar, dva, možda 1 petak, onda opet 
natrag. Pa opet u trku. Pa opet natrag. 

— Gutavlik Meho Aličić — viču nam s prozora. 

— Gutavlik — mi se zgledamo i ponovimo. Baš to 
nije pravo, mislimo mi, kad je nečija kuća tako posve 
blizu, onda je gutavlik, to baš nije nikako pravo. 

— Pušćan Hajdar Bekić! 

— Hajdar Bekić, Hajdar Bekić — mi ponavljamo i 
zgledamo se napeti da sunemo kao strijele u trku. 

— Sirotinja je, ništa ne bi dobili, ništa, kažem vam 
— uvjerava jedan. 

Drugi misli: ali kad bih ja sam otišao, možda bih 
ipak dobio krajcar. Onda pogleda sve drugove ispod 
oka 1 izvuče se. Ali mi to vidimo. Zato, trk za njim! 

— Pušćan Fadilbeg Hakić! 

Trk trk! 

— Stojte! — viče jedan drugar. — On je pušćan i 
lani, pa nismo ništa dobili. 

— Gutavlik Hamid Dautbegović! 

Nije ni to pravo, mislim, evo baš mu je tu kuća, 
samo sto koraka. 

— Baš neka je gutavlik, lani su nam dali samo po 
krajcar, 1 to dvojici prvih, a treći nije dobio ni helera. 

Toplo ljeto, veliko okruglo sunce na modrom nebu 
i vunast jedan jedini oblačić na toj modrini kao na svili, 

naša čaršija gori u tom suncu 1 zrak vrelo titra po kaldrmi. 
Bijele široke gaće 1 šarene tkanice na momcima, teške 
vunene pregače s resama u kojima su upleteni bobci i 
zakukuljene na krstima u šiljak, zategnute lanene, kao 
mlijeko bijele košulje 1 u njima primamljive djevojačke 
obline 1 znoj tih oblina i poseban vonj tog ženskog se- 
ljačkog znoja, i smiju se te jedre posavske djevojke, a 
zubi su im kao od porculana, sjajna vodena ocaklina u 
očima, 1 ta ocaklina klizi po širokim ramenima momač- 
kim, crveni se fesić namiče na OČI... 


Soldačijo, alaj si mi gorka, 
ostade mi zemlja i djevojka. 


— Drugar! uzeli te? 

— Jesu, a tebe? 

— Jesu. 

I u tome ima posebnog ponosa. Taj se onda ispolji 
u pjesmi: 

— Drugar! hodi! 

I zagrle se: 


Što me nisi oženio babo, 
već me sada oženio Švabo 
s dugom puškom, 

s nemilom djevojkom, 

tri godine dana, 

da ga mila nana! 


Po dugim, tamnim djevojačkim pletenicama svjetlu- 
caju žuti tombaci, u prorezu lanene košulje rumenožuta 
boja toplog mesa i golo koljeno nad šarenicom čarapom, 
val posavskih sinova, taj će kroz mjesec dana stupati 
u uniformiranom četveroredu sa manlicherkarabinima o 
ramenu negdje gore daleko od svoje prostrane domovine, 
i sanjaće obnoć svaki pojedinac o pitomini svog ravnog 
sela s onu stranu Save, sanjaće široke rogove svojih 

volova i osjećaće u snu miris mokre, masne posavske 
oranice. 


Tri godine dana, 
Juh, juh, juh. 


U ušima Markana Vlašića iz Katoličkih Ledenica 
šumi glas debelog gospodina u svjetloplavom mundiru 
i sa zlatnim trakama i zvjezdicama pod vratom, glas 
rezak 1 piskutljiv, a taj reski i piskutljivi glas govorio 
je njemu i njegovim drugovima da oni "ovim danom 
postaju carski i kraljevski vojnici 1 ponos ove prostrane 
domovine, čiji su oni sinovi" itd., i mnogo toga, njemu 
je najviše ostalo u sjećanju to da je on danas carski i 
kraljevski vojnik, i to mu se posebno sviđalo, budilo u 
njemu posebna osjećanja zadovoljstva i neke sreće i ne- 
kog ponosa, koji ga tako svojski obuzima i kojega on 
nikad do sada još nije osjećao. U njegovoj se svijesti 
nižu predstave dugih, dugih redova tamnoplavo i svje- 
tloplavo uniformisanih vojnika, sjajne puške i novo žuto 
remenje, izunakrštano preko prsa i ramena, velika vu- 
nena kićanka lupka ga po šiji, i crvene sametaste lopte, 
i medalja velika žuta na lijevoj strani prsa, oh, divota, 
divota, pa ako se je on, Markan Vlašić iz Katolitičkih 
Ledenica, baš i samo zato rodio, vrijedi! On poskoči i 
vrisne: juh — juh — hu! 


tri godine dana, 
da ga mila nana! 
juh —huh — hu 
juh -huh — hu 


Sinovi prostrane ravne i plodne domovine Posavine 
postajali su tako tih toplih 1 vedrih dana posve jedno- 
stavno carski i kraljevski vojnici i zaklinjali se "sve- 
mogućim Bogom", dižući pri tome glave i naglašujući 
visokim glasom te dvije riječi, koje je pred njima govorio 

u lijepu uniformu obučeni debeli gospodin, nebo je bilo 
modro 1 neobično visoko nad trudnim, masnim orani- 
cama po kojima su se obametala tamnozelena peraja 
žitarica 1 cvjetali kozjaci 1 grahorice 1 slatke djeteline 
1 siti junčići udarali usijanim glavama o tvrde ograde, 
veseli sinovi bosanske Posavine (za koje su po garni- 
sonsspitalima već mjesec dana prije njihova dolaska pri- 
premali desinfekciona sredstva 1 salvarzane) bili su po- 
nosni i zajapureni od posebnog zadovoljstva, koje im 
je slatko i toplo leglo u svaku poru na tijelu. 

Onda su opet prolazili dani, i jednog od njih, kad 
je također bilo vedro 1 lijepo i na jednom bunjištu je 
jedan horoz gigan zadovoljno pjevao podne u dlaku istim 
glasom kao i mujezin na minaretu, dakle baš tada upravo 
(mi sedmogodišnjaci i osmogodišnjaci išli smo u školu 
i nosili pod pazusima tablice i bukvare) na visoku grad- 
sku kulu su objesili tri duge crne zastave. A jer smo 
mi tu u tim istim rupama naučili da gledamo zataknute 
samo šarene zastave, bilo nam je začudo to što vidimo. 
Pokazali smo svima svojim drugovima pred školom i 
upirali prstima, i onda nam je odjednom to izgledalo 
jako veselo, 1 kričali smo i vrištali i skakali. 


Daleko tamo u drugom kraju našeg grada su udarala 
crkvena zvona, i od toga su se plašila jata čavaka i zrak 
je brujao. 

Onda je zvonilo na početak nastave, i mi smo ušli, 
halabučno kao i uopće zadnjih dana, jer je konac godine 
bio već tu, danas — sutra. Za nama je unišla gospođica 
učiteljica. Mi smo se po drugi put toga dana začudili: 
u nje su oči bile crvene i nabubrene. Sjela je i nije nam 
rekla ništa, ni da se molimo. Onda je odjednom ustala 
i nemirno hodala po razredu, zatim se odjednom okre- 
nula zidu i zaklopila lice rukama. Tresla se. Mi smo 
čuli jecanje. A zatim je grčevito briznula. Mi smo sjedili 
izvaljenih očiju: šta se to uopće danas dešava? 

Gican se napeo i prasnuo, a od toga se preko njegove 
brade otegla dva mlaza prljavih bala. 

Drago, jedan lijepo obučen vršnjak iz prve klupe, 
digne dva prsta i skoči: 

— Molim, molim... 

— Molim, Gican vam se smije! 

Gospođica učiteljica je zakrištala. 

Zovnuli su podvornika. Mi smo čekali šta će se to 
sada desiti. 

— Ti pokvarena duša, pokvarena duša! — gospođica 
učiteljica je očajnički krištala. 

Gican je stajao skrušeno, a tako isto skrušeno su 
se niz njegovu bradu otezala dva mlaza prljavih slina. 

Podvornik se ušuljao na prstima. 

— Vodi tu pokvarenu dušu! Neka te akrepi jedu u 
podrumu! 

— Gican se objesio niz podvornikovu ruku 1 plazio 
po podu. Ipak je bio izvučen. 

Dolje pod nama, 180 basamaka duboko, ima jedna 
podrumska soba, tijesna, mračna 1 studena, 1 u nju su 
nas "nevaljalu djecu" i "pokvarene duše" zatvarali kad 
god bi počinili nešto "teže", za što bi bile batine ne- 
dostatne. Plašili su nas da dolje u tom mraku imade 
škorpiona (akrepa), i mi smo kao izluđeni vrištali kad 
bi nas vodili tamo. Gicanu je to bilo možda pedeseti 
put, i on je znao da dolje nema akrepa, zato se nije ni 
derao, nego se samo objesio o podvornikovu ruku. 

Mi smo sada instiktivno osjetili da više nije pro- 
bitačno sjediti neuplakan. Zato smo počeli trljati oči. 
Tican je pljuvao u prste i močio oči pljuvačkom. Ja 
sam počeo kisati. I odjednom je razred grajao. Mi smo 
kisali, mi smo jecali, i prave pravcate suze curile su 
nam niz obraze. Gospođica učiteljica je ležala gornjom 
polovicom tijela na stolu i tresla se kao u groznici. 


52 


Onda je unišao gospodin učitelj Nikola Lakić (on 
je bio 1 upravitelj škole) 1 stao kod vrata. Mi smo još 
srdačnije udarili u plač. I u njega su se otisle dvije suze 
niz dva obraza. On je prišao gospođici učiteljici: 

— Krasna djeca, imate krasnu djecu, gospođice, to 
me tako dira! 

— Hura! mi smo čuli svaku riječ i zaurlikali smo 
do neba. 


Išli smo iz škole kući. 

— A zašto smo mi plakali? — pitamo se. 

— Poginuo je Ferdinand. — Mora se reći Njegovo 
Carsko 1 Kraljevsko Visočanstvo Prijestolonasljednik 
Ferdinand — ispravio je Drago žustro. 

To je ono što je za nas u prvom razredu bilo naj- 
strašnije. Nikad nismo mogli to tako u dlaku tačno na- 
pamet naučiti. Znali smo, istina, sve te riječi što spadaju 
da se reknu, ali red, red tih — riječi... 

— Hvala Bogu da je poginuo, valjda sada nećemo 
morati to znati — šapće Ticam. 


Rat. 

Mi smo ga zamišljali ovako: tamo negdje daleko, 
možda i cio dan hoda, ima jedna visoka gusta ograda 
kroz koju ne može ni pile proći. Onda dođe odavde 
naša vojska i popne se na tu tarabu, 1 puca tamo u tu 
nečiju tuđu zemlju, a odatle iz te nečije tuđe zemlje 
dođu opet nečiji tuđi vojnici, pa i oni pucaju. Baš kao 
što smo se i mi igrali! Samo dakako da je ta igra pravih 
vojnika mnogo ljepša nego naša, čuju se pucnji iz pravih 
pravcatih pušaka, i tu su pravi pravcati oficiri sa sjajnim 

sabljama od kojih blješte oči. I onda smo po toj našoj 
djetinjoj fantaziji crtali taj isti rat crvenom i plavom 
olovkom: sve plavo, samo oči i puške crvene. I više se 
nismo po ledinama igrali soldata. Oni stariji od nas, 
koji su kroz godinu--dvije imali da postanu pravi vojnici 
i da idu u rat, oni su proglasili svojim vršnjacima iz 
drugih mahala zabranu da dolaze u našu mahalu. Inače: 
pored hendeka su velike hrpe kamenja, 1 oni će ih tim 
kamenjem pravo u glavu! Neka dobro upamte! 

To je bio i značio rat god. 1914. 1 1915. za te še- 
snaestgodišnjake i sedamnaestgodišnjake. 

A onda je došlo jedno drugo saznanje o ratu: rano, 
čim bi ustali, trčali smo svi na ledinu i lijegali potrbuške, 
naslanjajući čas jedno uho 1 pritišćući ga čvrsto zemlji, 
čas opet drugo — topovi! topovi grme, muklo tutnje, 
kao da se odnekle iza dalekih brda valja. Gican ustaje 
i mećući ruke poviše očiju gleda negdje daleko. 


— Meni se čini da je sijevnulo — kaže on. 


I mi onda te noći neprekidno sanjamo topove, pu- 
ške, noževe, neke strašne tuđe vojnike koji su došli i 
hoće da nas kolju, i urličemo i skačemo kao u groznici, 
i privijamo se čvrsto uz pod, sakrivajući glave pod po- 
njave. 

Kotarski prestojnik, gospodin pl. Bitto, je jednog 
od tih dana bio kriomice pobjegao iz našeg grada, po- 
slavši na dvije noći prije sve što je mogao za dva sata 
popakovati. 


Šuckori sa podlanicu širokim crno-žutim trakama 
oko lijevih mišica kopali su u jednom šljiviku na istočnoj 
strani grada duboke šicengrabene i redovno, svaki dan 
ujutro 1 naveče, promarširali kroz čaršiju dvaput. Mi 
smo se na melodiju njihove limene žute trube, u koju 
je duvao Ibraga Šašić, gradski telal, lupkali dlanovima 
u gole trbuščiće i puckarali naprćenim usnama. 

Oni su bili jako uobraženi i ponosni na svoje duge 
puške koje su se punile samo sa jednim jedinim metkom. 


tatara rata tatara — ra 
ratara tara ratara — ta 


Naši nespokojni 1 demoralisani građani osjećali su 
neku sigurnost pored njih 1 redovno su se izvlačili iza 
svojih tezgi i izlazili pred dućane da ih vide. 

Mi smo Šoljana zvali: šuckorče, jer je i njegov otac 
bio šuckor. 

A rat je neumorno trajao već gotovo dvije godine, 
u naš grad su dolazile vojne komisije svaka tri mjeseca 
i obavljale regrutacije, regruti su bili ponosni i prepo- 
nosni, i ispijali su nadušak potoke žežene posavske Šlji- 
vovice, krištali do iznemoglosti i drobili zeleno staklo 
ispijenih poloka jakim ratarskim zubima, a iz desni im 
je od toga curila tamnocrvena krv i cijedila se niz gubice, 
oni su pijano zavraćali glave i prevrtali očima, i psovali 
"mater civilsku" svojim neregrutiranim vršnjacima ("za- 
što niste kao i mi carski 1 kraljevski vojnici?"), onda 
su revali i urlikali, onda su plakali i ljubili se krvavim 
ustima sa svojim ženama 1 djecom, i obećavali da će 
doći na prvo odsustvo sa šternama pod vratom i zlatnim 
medaljama na prsima, onda su sjedali u zelenilom za- 
kićena kola, 1 vozili se 1 bljuvali 1 hroktali. Opet su 
tako kroz nepuna tri mjeseca odlazili drugi, pa opet za 
drugima drugi, 1 tako redom, naša ravna i prostrana do- 
movina ostajala je pod svojim nebom i suncem kao i 
ljetos 1 proljetos, onda su u njoj počeli da spoznaju da 
rat ždere njene sinove nenasito, da rat za nju, prostranu, 
ravnu i plodnu, znači pustošenje 1 izjedanje, i krepavanje 
i nerodice, plodne zemlje jalovo drinjaju i zarastaju u 
tom jalovom drinjanju u site i žabljake i jagorčevine i 
igličavo čičkovo 1 gloginjino trnje, po kojemu se kote 
gadni gmazovi i žabe krastače, negdje daleko na istom 

tak'om trnju na lijevoj obali Pijave su visila krvava cri- 
jeva Markana Vlašića iz Katoličkih Ledenica, 1 u razjap- 
ljenim ustima se legli krupni, gadni, bijeli 1 kao klipovi 
debeli crvi, 1 od toga je strašno zaudaralo, i jedan je 
gavran graktao na vlas istim glasom kao i na hrastu 
Karačkom, a tu u našoj dragoj rodnoj i plodnoj domovini 
Posavini su objavili ponovnu regrutaciju — a s tom spo- 
znajom 0 ratu, sinovi prostrane ravne 1 plodne domovine 
marljivo su dva mjeseca pred regrutaciju ispijali mrku, 
odsijecali su kažiprste na desnim rukama i zalijevali ni- 
kotinovom jetkom vodom očne kapke, da onda još na 
dan same regrutacije zatisnu u debelo guzno crijevo na- 
rezanu glavicu bijelog luka, 1 da tako što bjednije i ku- 
kavnije izgledaju pred regrutnom komisijom, koja u zad- 
nje vrijeme uopće ne bira, nego kupi kao sa hrpe. 
Onda je jedan proljetni dan ratne godine hiljadu 
devetsto i šesnaeste bio vedar i sivo blato se vjetrilo, 
a u taj isti rat su pozvali i pedesetgodišnjake. I ti pede- 
setgodišnjaci su slegli ramenima: šta se tu može? rat 
je rat, kome je rat brat? nekome jest rat brat, a nama 
će on preglodati vrat), rat, da rat, the. Vješali su o vratove 
zapise i hamajlije, i zavjetovali se da će dnevno, mjesto 
pet, petnaest puta moliti se gospodinu Bogu Allahu dže- 
llešanuhu, koji je bezuvjetno imao nešto s tim ratom, 
a u to su nešto oni vjerovali kao u sudbinu, 1 uzdali se 
u tu sudbinu, koja je ipak, i pored svega toga, čekala 
svakog pojedinog tamo po šicengrabenima nakažena i 
s vonjem crvljivih očnih duplja regrutskih, i raznosila 
njihove bogouzdaničke i bogomoljačke glave na čelič- 
nim trijeskama kanonengranata na sve četiri strane svi- 
jeta. I ti su pedestgodišnjaci, naši lojalni i caru i državi 
odani očevi, vruće ljubili nas, svoju djecu, na rastanku, 
tog ranog proljetnog blatnog dana, naše su majke grčevi- 
to jecale 1 držale se s njima za ruke i išle cestom, širokom 

carskom cestom, uporedo s njima daleko, daleko izvan 
grada, mi smo puzali i skakutali i vješali se o njih, i 
shvaćajući da treba mnogo, mnogo plakati, derali smo 
se 1 urlikali, i svako je urlikao 1 derao se, 1 vjetar je 
sušio sivo blato pod našim nogama. Kapetanovićka. Ne- 
kakvi strani uniformirani ljudi sprovodili su ih 1 rekli 
su tu na toj Kapetanovićki, pored jednog starog velikog 
groblja, da ne možemo dalje. Oni se žure. Da, oni se 
žure, jer se je 1 rat neumorno žurio 1 bio jako marljiv 
u svome nastojanju. Mi smo zakrištali. Naše su se majke 
vješale o vrljike 1 cičale. Mi smo se valjali po blatu. I 
još je jedno pseto strašno tugaljivo zavijalo. Oni, naši 
dragi očevi, ostavili su nas, svoju dragu sitnu djecu, 
okrenuvši leđa 1 krenuvši hrabro, hrabro. Onda su se 
na kraju vidjeli samo vršci crvenih njihovih fesova i 
četiri sprovodničke bajonete, i u njima su kriške žutog 
sunca proljetnog svjetlucale ocalno. 

Rat. 

Mi ga više nismo zamišljali kao igru, on nas je 
sada odlaskom naših očeva strašno prepao. 

Poginuo je Zejnil Ibrić iz našeg komšiluka! 

Šta to znači "poginuo"? — pitamo mi. 

Ubilo ga iz puške, iz topa, eto, to je! 

Onda zašto su naši dragi očevi onako spokojno otišli 
da ginu, zašto — to mi nikako nismo shvaćali, a to ni 
naše majke nikako nisu mogle da shvate. 

Od straha, od nekog nepodnosivog straha smo pla- 
kali taj dan za našim susjedom Zejnilom Ibrićem. 


Kad neko nešto ne shvaća, onda je redovno tu i 
razlog tome neshvaćanju. Razlog zašto mi nismo shvaćali 
naše očeve jest u tome što nikako nismo vidjeli koristi 
od toga rata u kojemu se toliko gine. A poginuti valjda 

nije volio nijedan naš otac. I zašto su oni onda onako 
spokojno otišli, jednostavno okrenuvši leđa 1 nama i na- 
šim majkama, kao kad su nekad išli na kopanje? To 
mi nismo shvaćali 1 imali smo razloga da to ne shvaćamo. 

Meši Šečiću je odbio top obje noge više koljena i 
on sada leži negdje u Bukovini u jednoj vojnoj bolnici, 
a najesen će ("kad ozdravi, ako Bog da") doći kući 1 
neće više ići u rat. 

Savi Vičiću je odrezana desna ruka u ramenu — i 
on će također na jesen kući i neće, kao ni Meša Šečić, 
više nikad u rat... 

Rekli su: šta se tu može: rat je rat, kome je rat 
brat? nekome jest rat brat. 

Da, nekome jest rat brat! To je shvatljivo, isto onako 
je to shvatljivo kao što obrnuto nije bilo shvatljivo zašto 
su naši očevi otišli u rat. I ima razloga da je to shvatljivo: 
jer nekome je rat zaista brat. 

— Kako, kako, do sto đavola, kako su se ove gene- 
racije izrodile 1 izmetnule 1 degenerisale! Gdje je onaj 
herojski duh djedova i pradjedova? Gdje je njihova krv? 
Gdje je, do sto đavola, naše rasno herojstvo? Neshvat- 
ljivo! Neshvatljivo danas kad bi ta naša omladina trebala 
da se diči što može biti carski i kraljevski vojnik, ein 
kaiserlicher, wunderschoner, unerschrockener Soldat sein! 

Bogati i pretili vršnjaci naših očeva su se sito brinuli 
za našu dragu prostranu domovinu, zahvalni njeni sinovi, 
kojima je ona neizmjerno prirasla za srce, nespokojno 
su se noću prevrtali po mehkim udobnim posteljama 
od razbludnog nesna: naši očevi 1 braća, ti degenerici, 
oni su daleko, daleko u svježoj ilovači karpatskih 1 er- 
deljskih šicengrabena čučali na desnim koljenima, 
spremno držeći desne kažiprste na obaračima manlihe- 
rica i mašinskih pušaka, 1 škiljili lijevim okom preko 
puščanih cijevi. Od Markana Vlašića iz Katolitičkih Le- 
denica ostala je samo lubanja velika 1 bijela i neobično 

razvijene vilice, a mjesto njegovih crijeva visila su (na 
istome grmu) crijeva Jankana Pavlića iz Donjih Hrgova, 
i također zaudarala nepodnošljivo, 1 tim nepodnošljivim 
vonjem mamila golovrate strvinare, koji su sablasno 
graktali. 


U našem se gradu obavljala regrutacija. Rano već 
komisija je zasjela u velikom prostranom "ženskom razre- 
du" naše škole: općinski načelnici 1 vijećnici, muhtari 
i knezovi, bilježnici, liječnici (jedan civilni 1 dva vojna), 
Herr Oberlieutenant und Herr Rathsprotokolist als Fou- 
rier i jedan k. und. k. gefreijter, koji mjeri visine golo- 
glavih i golokrakih sinova naše prostrane domovine: 

— 168! — pukne on cokulama. 

Stotinu šesdeset 1 osam! Piši! 

Dobar! Piši! 

Mitar Vlajić, zovi! 

— Mitar Vlajić! — zove seoski knez. 

Ulazi seljačić u bijelim širokim gaćama i fermenu, 
bosonog i tankovijast i poširokih ramena. Rekoše mu 
da se skine. 

— Ja nemam prsta kojim se puca — kaže on 1 pruža 
desnu ruku, a mjesto kažiprsta na njoj stoji, kratki, posve 
kratki crveni tubarčić. 

— Samo se ti skini! — rekoše možda deseterica u 
jedan glas. 

Prsa 81/96! Kapacitet 15! Piši! 

— 173! — pukne g. k. u. k. gefreijter cokulama. 

Stotinu sedamdeset 1 tri! Piši! 

Dobar! Piši! 

— A prst, gospodine, ja nemam prsta kojim se puca 
— govori tankovijasti seljačić Mitar Vlajić iz Turića. 

— Ne boj se, mi ćemo te već naučiti da pucaš sred- 
njim prstom. A ako to ne bi išlo, naučićemo te da pucaš 
tim do njega, ili tim malim, no? 

On dršće. Regrutna komisija igra oko njega kolo. 
Vrti mu se. I neka mrkocrvena ploha pred očima: zašto 
nisam, odsjekao cijelu šaku — misli Mitar Vlajić, re- 
grutovani osamnaestogodišnji sin naše prostrane domo- 
vine. 

Onda ulazi opet jedan, i kako ulazi, tako i izlazi, 
da poslije njega uđe drugi, a poslije drugog treći, i tako 
redom, obruč remena Velikog Rata, koji već pune dvije 
godine neumorno opasuje našu dragu domovinu bosan- 
sku Posavinu, pomakao je kopču opet za jednu rupu. 
A kroz tri mjeseca će opet. Jer po munizionslagerima 
leže stomilionske rezerve čeličnog zrnja i dumdum pa- 
trona, a sirene na munizions-fabrikama ne odmaraju se 
ni nedjeljama, 1 to se mora ispucati i potrošiti, roba se 
ne proizvađa zato da leži na skladištima, nego da cirku- 
lira. Ili zar onda možda još nije jasno da se mora te- 
grutirati sve ono što je kadro bar da puca ili bar da 
pogine? 

Safet Medinić, zovi! 

— Safet Medinić! Ulazi! — zove muhtar. 

Ulazi sitni kržljavi seljačić iz Vučkovaca, glava 
uvučena u ramena, nisko čelo i nadnešeno jako nad očne 
duplje, a tu u tim očnim dupljama zelene okrugle oči 
i trahom i vodena ocaklina, nos kratak i širok sa iz- 
vraćenim dlakavim nosnicama, nausnice, debele usne, 
i u kutovima debelih čobanskih usana sirolika tekućina, 
i po bradi i obrazima mrke i zemljasto-mrke pahuljice. 

Onda se je svukao. 

Grudni koš 72/24! 

Kapacitet 2'!. 

Ispupčen i šaka mrkih dlaka na njemu kao prili- 
jepljena, šipke rebara liče na pleter, oštri kut uleknutog 

malog trbuha, prljava rupa pupka, šiljati kukovi i šip- 
kasta stegna u obliku nasađene razvučene elipse, modre 
krupne čaške koljena priljubljene jedna uz drugu, 1 tanke 
oštre cjevanice. Stopala su široka 1 tetive prsta su uko- 
čene 1 jake. 

— 145! — klapne g.k.u.k. gefreijter. 

Stotinu četrdeset 1 pet! Piši! 

Herr Militararzt gleda u gospodina Oberlieutenanta 
najprije ispitivački, a onda taj pogled poprima neku naro- 
čitu značajnost: ovo je iznimno stanje, a on, taj seljački 
kripl, ipak ne izgleda tako nesposoban da ne bi mogao 
nositi pušku sedam kg tešku i k tome još koju stotinu 
rezervnih naboja... uostalom, zagledajte se, Herr Ober- 
lieutenant, u to čelo 1 u te vilice! ne čini li vam se da 
one imaju izvjesno kriminalno obilježje? ne čini li vam 
se da bi taj kreten, što zaudara kao izmetina, ne čini li 
vam se, Herr Oberlieutenant, da bi on sa slašću 1 sa 
strašću ubijao? ne čini li vam se da je on za to apsolutno 
sposoban? i onda, do sto đavola, zar tu i treba nekakve 
sposobnosti. 

Herr Rathsprasident Idrizbej von Szokolovich je do- 
vitljiv gospodin i bistar građanin, i valjda radi svega 
toga on je nestrpljiv: 

— Bi li ti mogao ubiti čovjeka? — upire on prstom 
u Safeta Medinića, koji grčevito isteže prste na desnoj 
ruci i pipa se oko pupka. 

On blene. Kako? Pa to se ne smije! Tu je Bog! 
Tu su žandarmi! Tu su zakoni! Tu je... 

No, no, no, da, da, da! 1 tu je rat, dragi naš Safete 
Mediniću, i u tome slučaju te mi u ime dragog gospodina 
Boga Allaha džellešanuhu oslobađamo od sviju zakona, 
i treba da znaš samo jedan zakon, a taj je da treba biti 
hrabar i neustrašiv carski i kraljevski vojnik, da, da, da! 

Dobar! Piši! 

IZVJEŠTAJ O BAKRU 


Bakar se u životu može upotrijebiti na razne načine. 
Naši priprosti ljudi znaju da se od njega prave dobri 
kotlovi, dobri sahani i tendžere, koji traju beskrajno dugo 
i služe izvanredno i vjerno, ne mogu se razbiti, ne mogu 
progoriti itd. Oni ne znaju da se od bakrenog lima prave 
patrone za manlicherice i škoda-topove. Oni 1 inače ne 
znaju mnogo o ratu. Znaju jedino to da tamo negdje u 
tuđim nekim zemljama pet dana 1 pet noći daleko (tako 
pričaju njihovi očevi i braća) stoje vojske jedna naprama 
drugoj 1 nišane, pucaju, ubijaju. Ti naši priprosti ljudi 
pišu opširna pisma na front, javljaju svojima kako se 
krmače prase i kobile začinju, kako kiša pada 1 zemlja 
miriše kao vruć razlomljen kruh, 1 kako će raž ove godine 
bolje baciti nego pšenica, jer pšenicu je "magla pojela". 
I odlaze ta njihova pisma adresirana zabaljenom tin- 
tenom olovkom na K. u K. Feldpost N? bogzna koji i 
redovno dolaze u ruke gefreijterske, a ti siti uobraženi 
gefreijteri, sa crvenim sicgarnama na prsima otvaraju 
ta pisma, skupljaju oko sebe cijele kumpanije 1 čitaju 
ih... 1 smiju se da prsnu, i u tom smijehu psuju tome 
adresatu, koji stoji pred njima zajapuren kao krmez, da- 
sinsku ili balinsku mater što mu je žena "tako nekulturna 
i ne zna nešto pametnije na front da javi... što ne piše 
kako joj je drago što smo junačine, što ne piše..." 


Tako prolaze dani u našoj provinciji, ovamo daleko 
u pozadini, iščekuju žene opširne odgovore na svoja 

idilična pisma, a u tim pismima, kad dođu, piše opet 
samo to kako je "fala bogu dobro i zdravo" 1 "gadno 
sam se zaželio, draga moja, ti znaš čega ja mislim", 1 
"pazi dobro šarulju...", "rat bi se, ja držim, morao svršiti, 
i onda ću ti doći, i da si zdravo, tako bilo pravo, i ja 
te baš puno ljubim, eh, to ćeš već vidjeti..." 

Tako prolaze dani, tako rat teče već dvije godine, 
tako ti naši priprosti ljudi znaju posve malo o njemu. 
Međutim, tamo daleko zviždali su olovni 1 čelični meci, 
a iza njih su ostajale raščenute prazne patrone, koje se 
ne mogu praviti bez bakra. A bakra ima po mnogim 
rudnicima. I iz tih ga rudnika kopaju za to. No ipak 
sve to što se iskopa premalo je. Premalo. Jer rat je nezasi- 
tan. Patrona treba mnogo, mnogo. Zato je jednog dana 
gradski bubnjar dobovao po raskršćima i sazivao narod 
na trg pred općinu. A kad su se tamo svi skupili, pojavio 
se je gospodin bilježnik među njih. Oni su već postali 
nestrpljivi. Slutili su, naime, da će nešto radosno čuti, 
nešto jako radosno, otprilike to da će se rat završiti danas 
ili sutra — o, pa makar i kroz pet dana, oni mogu baš 
i toliko čekati. Međutim, g. bilježnik je najprije napadno 
dugo kašljucao, brisao zatim poduže svoj tanki Šiljati 
nos, i tek onda počeo govoriti. I nije govorio ono što 
su oni očekivali. Nije, dakle, govorio o tome kako će 
se rat svršiti, nije uopće pominjao da će se svršiti. On 
je nešto stalno spominjao nekakvog "strašnog neprija- 
telja kojega treba uništiti", i ako ga unište, da ćemo 
onda "svi mi biti bogati", "jer ćemo imati više zemlje" 
itd. — oni baš nisu mogli mnogo toga da upamte, jer 
im je nekako bilo dosadno, naime, sunce je peklo kao 
za inat i muhe se bezobrazno piknjale po nosovima. 
No kad je g. bilježnik počeo govoriti o tome kako oni 
treba da sutra i prekosutra donesu svo bakreno suđe 
koje imaju u kući, jer da to treba za patrone 1 topove, 
i da će im se to platiti kad rat prestane, a rat bi mogao 

prestati kad neprijatelj bude uništen, a neprijatelj će biti 
uništen tek onda ako i oni dadu svoje bakrene kotlove 
i sahane i tendžere, onda su oni oštro naćulili uši: šta 
kaže, šta? da će kotlovima pobiti neprijatelje? oslobodi 
Bože i majko Božija! 

— Ja kažem da je to prevarancija, draga moja, neka 
on to priča ćaći svome! 

— Ma bila varancija ili ne bila, nekako... 


— Nema tu nekako! Sve ste vi babe, ženetine, šta 
vi znate o ratu! Kad sam ja išao na Moskova, onda su 
se nosile i kape od bakra! Nemojte vi tu... kad treba, 
nema tu varancije! — to govori jedan sedamdesetgodi- 
šnjak, guravi herojski potomak i koljenović, u njemu 
još uvijek vrije raubriterska krv, koju je on nekada stiša- 
vao na mladim svojim kmeticama, a polazeći u džamiju 
opasivao se sabljom i zaticao male puške za pojas Zavje- 
tujući se sultanu 1 Carigradu. On je mahalski muhtar. 
I sutra će on sakupljati taj bakar pred općinom i zapisi- 
vaće one iz svoje mahale što su donijeli. Ime mu je 
Sahinbeg. I najviše mu se dopalo to što je g. bilježnik 
obećao da ćemo "svi mi biti bogati". O, on bi zato sada 
išao u rat. On bi otimao bakar od žena zato! On bi ih 
tukao kao krave! Treba patrona, treba pobiti neprijatelja, 
treba mu sve oteti što ima, treba bogato živjeti — tako 
se je on sada idući kući svojski zavjetovao ratu, baš 
kao što je to nekad radio s malim puškama polazeći u 
bogomolju. On će sve kazati, on zna sve po mahali, 
zna koliko ko kotlova ima, koliko tendžera, sve... 

Žene od svega toga nisu ništa razumijevale. Bakreni 
kotao je dobra posuda, dobro se u njemu peče pekmez, 
dobro se otkuhavaju rubenine... patrone... the, zar to 
nije ludo! Pokvariti kotao radi pišivih patrona! Jesu li 
oni pali na glavu! Nisam poludila davati suđe! 


A taj sutrašnji dan je bio lijep, sa suncem koje peče. 
Ljeto gospodnje 1916. U kasabi zatišje. Po pekarskim 
se ćefencima paučinjaju lepinje i somuni. Nečije gladno 
dijete bere po hendecima ogrizine 1 kore, 1 slatko ih 
sisa. Jedan se pandur češe po stražnjici 1 razjapljeno 
zijeva. Jedno se mršavo pseto povlači ispod ćefenka. 
Negdje drijema kuljavi bakalin i zastalno sanja o vreći 
dukata 1 u tom se pustom sanjanju slatko iživljuje. Negdje 
neki stari ćifta u zalojenom koporanu i s kitom koja 
visi do za vrat oprašuje žute tombake i nespokojno briži 
što snaše 1 u ovo ratno vrijeme nemaju novaca Za njih. 
Jedan padavičavi vodonoša čuči na uglu ulice 1 stišće 
punu studenu kantu ukočenim rukama, Kasaba živi. To 
što u njoj predstavlja rat, zove se: pet ili pedeset kuljavih 
1 reumatičnih 1 rahitičnih bakalina 1 ćifta, pet ili petnaest 
pandura, g. bilježnik, g. načelnik, Mrmak, Jovanbeg, gla- 
dovanje do iznemoglosti, krepavanje od tog gladovanja... 

— Dobro, a reci ti, hoće li se to nama zaista platiti 
— pitaju žene zabrinuto. 

— Dobićete za svaki komad tri... 1 to ne od bakra, 
nego od zlata... kad vam kažem — odgovara g. bilježnik. 

One ga gledaju sumnjivo. 

— A hoće li se to vama isplatiti? 

Zatim idući kući one govore jedna drugoj: 

— Kažem li ja tebi da je varancija. 

I zato ne donosi nijedna ništa. Tako taj dan na vreloj 
kaldrmi općinskog trga bijahu složena samo tri kapka, 
jedan mali prošupljeni kotličak 1 jedan razvraćeni ne- 
dogoreni sahan. Pred općinskim je vratima muhtar Sa- 
hinbeg i njegovi drugovi iz drugih mahala. Pod veče 
kad je gospodin bilježnik napokon uvidio da zaista neće 
više niko ništa donijeti, razbjesnio se je: 

— Skotovi! 

I nije mu nikako bilo jasno kako njegov zanosni 
govor, kojim je on čak i u samome sebi raspalio izvjesno 

ushićenje, kako da taj njegov zanosni govor nije ni trun- 
ke djelovao. I uzbuđeno je koračao po svojoj pisarni. 
Na telefon se javio g. prestojnik pl. Bitto. On traži referat 
o akciji prikupljanja. 

— Gospodine Plemeniti, ja sam u neprilici, skotovi, 
ja... ja... pokazalo se, gospodine Plemeniti, da narod 
nema pojma o patriotizmu... niti savjesti. 

— Bagaža, bagaža! Ko je to rekao? Ko to kaže? 
Laž! Laž! Pošaljite im Žandarme, pa ćete vidjeti da imaju! 

Kad je telefon zvrknuo, g. bilježnik je jedan tren 
tupo stajao, a zatim mu se razvukli obrazni mišići. 

— Njemu je sad jasno šta je to patriotska savjest, 
thahahaa. Do sađa on o tome nije uopće razmišljao. 


Kad se žandarska patrola pojavi u mahali, onda su- 
sjetka pretrkuje susjetki pa, nagađajući tako zajedno šta 
hoće ti žandarmi, vire bojažljivo na sokak kroz pukotine 
na tarabama. Ovaj puta nije bilo potrebno nagađati, po- 
gotovo jer je i muhtar Šahinbeg išao s njima. One su 
mjesto toga bježale svaka svojoj kući. 

— Sestro, u đubrište zakopaj, to je najsigurnije — 
govori jedna drugoj u trku. 

I sve su neobično marljive. 

Muhtar je denuncijant. Razlika između njega i poli- 
cijskog psa je samo u tome što on ne ide četveronoške. 

— Sakrile su! Ne vole one ni rat ni cara, zato su 
sakrile! Treba ih prebijati dok ne kažu. 

I ide tako patrola od kuće do kuće. 

Žene se kunu životom da nikad nisu imale bakrenog 
posuđa. I drsko gledaju žandarmima u oči. Šta bi one, 
kažu, kuhale u tom bakrenom suđu? Daj Bože da imaju 
šta skuhati i u ovim zemljanim loncima. Budite pametni, 
gospodo žandarmi, nemamo, nemamo! 

— Lažu, lažu! 

— Imaš li ti Mimo, bakrenog suđa? — pitaju kad 
su došli pred njenu kuću. 

— Gospodo — odgovara ona — znate i sami ovo Vri- 
jeme, čovjek nema nešto što je potrebnije... 

— Sakrila je beštija, sakrila — upada muhtar — ne 
voli ona ni rat ni cara... 

Žandarmi je mudro gledaju. Jedan upita: 

— Voliš li ti cara? 

Ona gleda začuđeno: 

— Kako to: voliš li ti cara... — obnavlja ona polu- 
glasno, a u njenim grahorastim sjajnim očima titra nešto 
drsko. 

— Da! Ne mislimo mi valjda na ono na šta ti misliš! 
Njega mora voliti i muško, i žensko, 1 dijete, i ... 

— Pa kad mora, onda... eto... — slegne ona rame- 
nima 1 priveže ruke na trbuh. 

— Da! to se zove rodoljubivost, i mi smo pozvani 
da u ime te rodoljubivosti kupimo bakar — istrese se 
on važno. 

— A rat voliš li? — uplete se drugi i unese joj se 
u njedra. 

— Nikad o tome nisam razmišljala — presamiti se 
Mima, kao nastojeći da ih potpuno u to uvjeri. 

Oni se pogledaju: 

— Narod je glup! Hajdemo dalje! 

Mima gledaše za njima dugo. 

— Životinje! šta oni pitaju — procijedi ona slog po 
slog i, hraknuvši svojski, okrene se. 

Tiku su tukli nogama u leđa. 

Daša je zato otrčala pred njih 1 iznijela jednu malu 
tepsijicu, kunući se da bi još dala da ima. 

Traljarka se zaklinjala svojom Persom da nema ništa. 

— Ja nikad nisam ni vidjela bakrene posude. 

Nju su žandarmi po preporuci gospodina bilježnika 
mimoišli bez batina. 

Te večeri su se srđanske žene sastale u Miminoj 
kući. 

— Ti, Dašo, nisi smjela dati ni one tepsijice. 

— Bojala sam se. 

— I mene su tukli, pa evo me — izbacuje se Tika. 

— Životinje, mene pitaju volim li rat — žesti se Mi- 
ma — volim kugu koja bi ih pomorila,. zato što su ga 
izmislili. 

— Da, druge, onome se lopovu muhtaru moramo 
odužiti! To sam ja mislila da se večeras dogovorimo. 
Njemu možemo ako drugome ne možemo... 

— Na njemu bi trebalo iskaliti sve! 

— On je isto što 1 oni... 

I sve su živo poskočile. I ostale su tako polustojećke, 
na koljenima. I neobično su živo sudjelovale u kovanju 
urote. Kao da će tom urotom oboriti sve što postoji. 
Kao da će sve one koji su "izmislili rat" ubiti u muhtaru 
Šahinbegu. I pljeskale su pri tome. I pljuvale. I zatezale 
košulje da se svojski pljesnu, pokazujući time kuraž i 
prkos. 

Dugo u noć se oteglo njihovo urotničko zasjedanje, 
a kad su se razišle kućama, plan je već bio potpuno 
izrađen: 

Sutra. 

U bašči toj 1 toj. 

Kad se bude vraćao noću kući. 

Jedna će ovako, druga onako, treća... 


Bakar se kupio tih dana veoma marljivo. To zašto 
su oni Srđane mimoišli onako jeftino bio je razlog što 
su Srđani važili kao najsiromašnija gradska četvrt. I nisu 

uopće ozbiljno ni mislili da bi tu šta našli. A da su 
ipak zašli u Srđane, jedan je razlog i taj što se o srđanskim 
ženama pronosile nevjerovatne ljubavne pustolovine. Sr- 
dani su za naš grad bili četvrt u kojoj žene čekaju i 
nude se danju i noću po hendecima. Tika, Mima, Pcersa, 
Daša! Bomba, prijane, idemo noćas! A obnoć su Srđani 
spavali pravedničkim snom, tihi, mračni, u poderanim 
plotovima, parenje žaba i kiseli vonj spirina, mala uli- 
jepljena okanca i raspjevan popac u zemljanom duvaru 
iznad raspuklog dovratka. 

Gospodin žandarmski podnarednik je opet, izlazeći 
iz Srđana s jednom jedinom malom doderanom bakre- 
nom tepsijicom, razjađeno nedoumio kako to da eto "ni- 
jedna od tih prokletih beštija" nije mi se ponudila. A 
on je imao kolosalan merak na Tiku. Zato ju je i dernuo 
pet puta nogom u leđa. I dugo je škripao zubima od 
bijesa. 

Sutradan, kad je Šahinbeg Terzibašić, još uvijek s 
nelagodnim osjećanjem tuđe pljuvačke u svojim ustima 
i na krsta zabačenih ruku kasno u noć polako i kao 
zamišljeno gegao stazom jedne srđanske bašče, iznenada 
mu se objesilo nešto živo o leđa. On se grozno stresao. 
Onda ga je neko mlatnuo jednom granom, uhvatili su 
ga za ruke 1 razvukli, zatim za noge i raskoračili... Sa 
svih strana zaklepetalo je bakreno suđe. Djeca su urlikala 
i lupala kapcima, tendžerama i kotlovima i tepsijama. 


On se očajnički proderao. 

— Hajdee, hajd', idemo u rat! 

Daša mu nabila na glavu jedan plehnati plavi lavor, 
proderan i bez dna. 

— Evo ti kapa od bakra, pa idi na Moskova! 

— Điha, điha! 

Razkrebečen tako, s plavim plehnatim lavorom na 
glavi i začepljenim ustima, golokrak, a ruku razvučenih 

na dvije strane ličio je na povampirenog vukodlaka iz 
priče. 

Djeca su veoma zdušno lupala u kapke, u tepsije, 
u tendžere 1 kotlove! 

Ha! Ha! Ha! 

Ura! fura! ura! fura! 

Šoljan ga je sa slašću nekoliko puta nmaznuo kapkom' 
po stražnjici. Onda su ga povukli niz bašču. On se polu- 
onesviješćen klatio kao rasklimani automat. 

Djeca se urnebesno derala: 

— Jedan — dva 

lijeva — desna! 

I u taktu lupkala bakrom. A s tog bakra su se runili 
komadi đubra i prionulog vlažnog smeća, u kojem je 
bio zakopan i odakle je večeras izvučen. 

Lijeva, lijeva! 

Derao se Bojan kreštavo i izatrke mu skočio na 
leđa. 

On se zaljuljao bespomoćno. 

Tako su ga nadnijeli nad jedne duboke koprive. 

Onda, kao po dogovoru, svi su se izmakli, a Mima 
ga, izvukavši zabalavljenu suknju iz njegovih usta, gur- 
nula. 

— Nah! 

On se onesviješten skotrljao. 


Jednog od slijedećih dana, tog istog ljeta gospodnjeg 
1916, kad je dan bio pečen kao u paklu, a srđanske 
žene 1 djeca gladno proklinjali rat i cara "koji ga je 
izmislio", i kad su cijeli korpusi demoralisane k. u. k. 
infanterije i artiljerije na dalekim frontovima napuštali 
svoje pozicije bježeći pred užasnom avetinjski zazinulom 

mrtvačkom lubanjom rata, jedan je dnevni list donio 
na uvodnom mjestu krupno štampan ovaj izvještaj: 


Oduševljenje pozadine za rat! 


Našoj hrabroj i neustrašivoj vojsci, koja, ne štedeći 
ni krvi ni mesa, junački probija frontove neprijateljske, 
koja svoje živote polaže na oltar slave, a za čast cara 
i monarhije, pridružuje se srdačno 1 oduševljeno cijela 
pozadina! Zene i djeca i starci donose i posljednju po- 
sudicu bakrenu koja se je zatekla u kući i kličući poru- 
čuju hrabrim vojnicima: Evo vam, hrabri naši muževi, 
očevi 1 sinovi, još patrona! Naprijed! Vorwarts! 

Gut und Blut fur Kaiser 

und Vaterland! 

To su bezuvjetno čitali vojnicima na frontu, jer je 
Meho Aličić pisao svojoj ženi na feldpostkarti doslovce 
OVO: 
"Ženo, nebo ti i sunce, zašto si dala bakar? Zar ti 
hoćeš da rat još traje? Mi ovamo bacamo patrone u 
vodu da ih što prije nestane, a ti daješ i tepsije i tendžere! 
Prebiću te kao kučku dok se vratim". 

IZVJEŠTAJ O URLAPČADIMA 


Vojnik godišnje dobije četrnaestodnevno odsustvo. 
Žena počinje sanjati o tome odsustvu pola godine una- 
prijed. A kad se na avlijskim vratima pojavi zadriglo 
bobuljičavo soldačko lice njenog dragana, onda nju obu- 
zme sladostrasan drhtaj. 

— Slatki moj! 

I klone od posebnog uzbuđenja i osjeća sladak opo- 
jan odljev nečeg što se punu godinu dana gomilalo neg- 
dje u njenoj tajnoj nutrini. A zatim prođe tih četrnaest 
dana kao kratak san. Poslije toga prolaze mjeseci. Onda 
obično tamo koncem sedmog (rijetko kad koncem de- 
vetog) rodi se: urlapče, crvenomodra guta, klupko koje 
se razmota u živo — s glavom, s ručicama, s nožicama. 
I odrasta tako viseći o mršavoj i suhoj mliječnoj žlijezdi, 
halapljivo štipajući mater za gladna prsa i gicajući se 
po bešici u neispranim pelenama, zatim puzeći potrbuške 
ili sjedećke po dvorištima i mahalskim bunjištima, za- 
grizajući repine otpatke kao tečnu poslasticu. Djeca su 
ta većinom kržljava, pupavičasta i otomboljenih trbuš- 
čića. Ali većinom su razboritija od druge djece, kao da 
se baš na njih protegao zakon neke nužne uzajamnosti. 
I imaju tu sudbinu da ih majke odmah sutradan po rođe- 
nju prijavljuju općinskom bilježniku za upis u registar 
živih: ime, prezime, otac, mati, dan itd., jer novorođenče 
odmah ima pravo na cedulju za 6 kg brašna iz aprovi- 

zacije, i na mjesečnu potporu od 10 kruna. Zato bi svaka 
najrađe rodila trojke. 

— Je li urlapče? 

— Jest, gospodine. 

— Što lažeš, gađuljo? Kad je dolazio? Da nije švaler? 

— Dolazio je, gospodine, evo ravno sedam mjeseci. 

Tako ta urlapčad ulaze na tijesna vrata životna. 

Gospodin bilježnik ih otvara s ceduljom za brašno. 
Pri tome se ljuti: 

— Dokle će ove potpore dotjerati. 

Žena gleda preda se. 

— ... mu sunce, oni se po fronti samo tove kao 
bikovi pa... drži cedulju! 

Zatim žena izlazi. Taj novi podanik prostrane do- 
movine zove se Srđan. Svi oni dobivaju imena po do- 
govoru. 

Tikinom nadjenuše ime Mrđan, iako se Čana i Daša 
kunu nebom da nije urlapče. 

Čaninom rekoše neka se zove Bojan. 

Daša obeća da će svome — koje nosi već pet mjeseci 
— nadjenuti Gladan. 

Srđan, Mrđan, Bojan i dr., to su urlapčad. 

Vješaju se svakome vojniku prolazniku o šinjel i 
zovu: tata, tata, tata. Veoma su bistra. Ali zato i veoma 
kržljava, pupavičasto-žuta i slabokrvna. Bojan je vrlo 
opuštena trbuščića. 

Matere ih svakog prvog vode pred magaze da Za- 
jedno s njima čekaju u dugom redu. I da zaplaču, ako 
im ne vjeruju da su gladna. Druže se uvijek sa starijim 
od sebe — sa šestogodišnjacima, sedmogodišnjacima i 
osmogodišnjacima. Kod kuća obdan gotovo nikad nisu, 
tako nekud se smucaju, pa jednom dođu pregladnjeli 
do mrtvila, drugi puta s modrom masnicom od policijske 
puzdre. 

U jednom dugačkom sokaku su Mrmkove magaze. 
Urlapčad žive po svim sokacima. Zato su u tom dugač- 
kom sokaku posve lahko namirisali te magaze 1 u njima 
suhe šljive. Imaju izvanredno oštar njuh. Zato cunjaju 
oko pukotina. Virkaju kroz njih. Evo baš šljive su se 
zabile u same pukotine. Oni se dogovaraju: jedan neka 
odmah donese nožić, drugi će tim nožićem proširiti pu- 
kotinu, treći će zadjeljati kukicu... Tom će se kukicom 
vaditi šljive iz proširene pukotine. Kapu treba skinuti 
i podmetnuti pod pukotinu, a kukicu zavlačiti polahko 
u pukotinu: šljivu po šljivu, dok ne bude puna kapa. 
Jedan obavlja taj posao, a drugi svi stražarče po uglo- 
vima sokaka. Ako ko naiđe, treba vrisnuti iz sveg glasa 
1 bježati. Od žena ne treba bježati! — sve šljiva po šljiva 
na broj. Ni onaj koji je kopao nema viška, svi su jednaki. 
Drugi put zato ide drugi, treći put treći, i tako redom, 
dok ne dođe opet reda na prvog. Samo svi to moraju 
posve strogo tajiti. Bojan je pljesnuo rukama: 

— Hranićemo se cijelog rata! 

— I dalje, i još dalje — pružio je prstić Srđan. 

Pa punih trbuščića ševeljaju jedan za drugim kroz 
sokake. 

Pod veče se sastaju na srđanskom brijegu i pjevaju: 


Care Karlo i carice Zita, 
što ratuješ kada nemaš žita. 


To radi čega oni ne vole rat jest spoznaja da baš 
radi njega nema kod kuće kruha za večeru, da ga neće 
biti ni sutra za ručak, niti čak prekosutra... da baš radi 
tog rata oni s majkama idu pred magaze s praznim vre- 
ćama, gdje ih pandur tako svinjski psuje i tuče. 

Neko im je jedanput rekao da se ne smije tako pje- 
vati. Ne smije? Zašto, zašto? 

— Zašto da ne pjevamo? 

— Zar nije rat? 

— Zar nije glad? | 


Hej tugo moja, 
što ratuješ kada nemaš žita. 


— Kako su ta urlapčad nerazdruživa samo — govorili 
su za njima. 


Mrgud, zakoniti muž Traljarkin i otac Persin, bijaše 
zugsfiihrer negdje kod B. H. N 3, i osim toga, odlikovan 
željeznim krstom njemačkim i kao dobar strijelac zakićen 
crvenim sametastim šicgarnama. Dođe takav na odsustvo. 
Poradova mu se Traljarka mnogo, i sav se komšiluk 
sjati: da ga štošta upitaju i da mu štošta pripovijedaju. 

— Pa kako ratujete? Imate li kruha? 

— U nas ovdje nije nikako u redu! Mora da i u 
vas ne ide po loju? Ja i ne znam kako vam se dade 
ginuti? 

— Ti kažeš da ste jači od protivnika, da ste zauzeli 
zemlje i gradove? Pa dobro, a gdje je to bogatstvo iz 
tih zemalja i gradova? Što nam ga ne pošaljete? Znate 
li vi da se mi ovdje patimo kao životinje? Za koga vi 
onda ratujete? Nama je gore po sto puta otkako ste vi 
otišli! Pitaj svoju Todu! Pitaj Persu! 

Kažeš da ni vama nije lahko? A mi vas pitamo ko 
vas goni na to? Puške su u vašim rukama! Da mi imamo 
puške, oh! Ovako nas ove živine žderu skotski. 

— Jest, skotski nas glođu! A ja vidim, vi za njih 
ratujete, njima je samo dobro! 

— Bolje im je nego ikad, dragi Mrgude, da vidiš 
Jaše, da vidiš Mrmka! " 

Potuži se tako svaka, prokle gladnu godinu i zaželi 
kugu na glavu svačiju ko se poradovao toj nemani. 

Hrabrome k. u. k. zugsfiihreru i odlikovanom stri- 
jelcu Mrgudu Mrakiću navuče se na oči tamna bezoblič- 
na amorfna kipuća masa, prljavomrka vulkanska lava, 
i po toj prljavomrkoj vulkanskoj lavi defiluju njegovi 
frontaški drugovi sa svojim vodovima, tegare teške mi- 
traljeze i mašinske puške s nabijenim okvirima, teške 
rančeve, u kojima su mjesto kruha patrone za manliche- 
rice, gaze 1 sterilizirana platna i rezervni sturmmesseri... 
defiluju tako u teškom blatu zajedno s njime, uzbrdo, 
nizbrdo, pucaju 1 padaju... On vidi krv: crvenocrnu, gu- 
stu kao ilovo blato, i teče tak'a potocima, mjesto nje- 
govih drugova zijevaju nakazne neke lubanje avetinj- 
ski... Upravo evo prolazi tako i njegova glava, prava 
pravcata Mrgudova odsječena glava avetinjski zijeva u 
crvenocrnom ilovom blatu, a odnekle se smiju Mrmak 
i Jaša Gibiraš, grohotom se smiju: Bravo, hrabri k. u. 
k. zugsfuhreru Mrakiću Mrgude, bravo, to traži car i 
otadžbina! ti si očuvao rodu glas! 


— To ti reci svojim drugovima, Mrgude, to, to da 
ste vi budale kad uludo ginete. 


— Jest, a nas ste pustili ovim beštijama ovdje! Po- 
gledaj svaku redom! Zar možeš ijednu poznati? Eto to 
je ona rumena Mima, znaš li da joj je neki dan umrlo 
dijete od gladi? A tvoja Persa? 


— A onu djecu vidiš li, Mrgude? To su urlapčad, 
to je čudo od djece? evo, četvrta mu je godina, a zna 
više nego drugo od dvanaest! Pjevaju, psuju, kradu! Nije 
život za nas, dragi Mrgude, ni prije bio dobar, ali sada 
ne valja pogotovo! A onima kojima je prije bilo dobro, 
dobro im je i sad, i dobro će im biti sve do... 


— Biće im dobro dokle god vi ratujete za njih, to 
ja znam. 


Na očima Mrguda Mrakića tamna ploča i u njoj 
se smiju bezobraznim grohotom. 

On do sada nije nikada razmišljao o ratu. Njegovoj 
snažnoj grmaljskoj šiji su godile koštane zvjezdice pod 
vratom. Bio je starješina u vojsci. Dobivao je odliko- 
vanja. Pio je rum 1, s nakrivljenim maslinasto-plavim 
fesom s dugom kićankom, jurio luđački preko protiv- 
ničkih rovova tri pune godine. 

Sad mu se sve to bjesomučnom brzinom reže po 
sjećanju. I ne nalazi nešto u tome... Nešto, da, nešto! 
I muči se živinski u torne traženju. I opet ništa, ništa! 
Samo tamna bezoblična masa, krvave iskre, mutna praz- 
nina, ništa! 

Žene govore. Pitaju i pripovijedaju. Kao da usijane 
široke klinove u mozak maljevima zabijaju. 

Mrgude, ti si životinja! zar tu ima nekog smisla? 
To je sve tama, krv, smrt, krepavanje, crkavanje! 

Mrgude, životinjo, za koga? 

Govori tako u njemu nemanski. Kesi mu se na to 
neka avetinjska maska: thaha, hrabri k. u. k. zugsfuhreru! 


Urlapčad žive nerazdvojno. Šoljan, peti drug, njihov, 
desetgodišnjak po starosti, donese jedan dan ovakav pri- 
jedlog: 

— Kod Mrmkovih su mnoga pilad, i ugojena su 
da jedva gegaju, neka mali Mrđan ide s kapom po kuku- 
ruzna zrna za Magazama, tako ćemo lako uhvatiti jedno 
— 1 to se sluša. 

Uhvatili su dvoje za tren jedan, kao pravi iskusni 
kradljivci. Zato pod veče, kad se vratiše u Srđane, pje- 
vahu obijesno iz svega grla. 

Kada vlasti jednog pazarnog dana — one su to učinile 
pazarnim danom zato jer je tada najviše svijeta u našem 
gradu — kada, dakle, jednog pazarnog dana vlasti pustiše 
telala da objavi da će policija protjerati "čuvenog lopova 

Tičića koji krade kokoši i tuke", iskupiše se urlapčad 
na uglu jednog sokaka. I zabaljeno i sa sjajem u očicama 
i zavrćući oko prstića išindrikane krajičke svojih košulji- 
ca, gledahu unezvijereno. Zatim pošavši uz sokak, uhva- 
tiše se za ruke. 
Srđan upita: 
— Zašto je krao? 
Šoljan odgovori: 
— Sigurno je bio gladan, zašto bi? 
— Jeo je. 
Sljedećih dana niče na srđanskom brijegu pjesma: 
Tičić krade kokoši i tuke, 
policajci svezaše mu ruke. 
Haj tugo jadi, 
neće čovjek da krepa od gladi. 


Gut und Blut gegen Kaiser 
fur Hinterland! 


Mrgud je otišao zatim u logoše. 

Logoš je vojni deserter koji nakon nekog vremena 
vojevanja oćuti nepravdu rata, pa rad toga u bjesnilu 
opsuje carsku krunu i svjesno pogazi kokardu petom 
ili je objesi mesarskom psu na vrat — i odbjegavši u 
šumu, nikad se više ne vrati na front. 

Jednom na Sultanu, mesarskom bjelovu, nađoše tri 
sjajne kokarde, na kojima bjehu urezana po tri velika 
slova: F. J. I. — protumačiše to u Srđanima: Fraj Jesti 
I — piti, i nasmijaše se grohotom. 

F-raj J-esti i-piti 

Raedok 

Na vratu mesarskog bjelova. 

Urlapčad se đavolski radovala svome uspjehu. Bo- 
jan pljeskao ručicama. Šoljan se dugo mučio da spjeva 
pjesmu. Na koncu zaključio da je bolje ići u Mrmkove 
piliće. Iskusio je, naime, da je duhovitiji kad se najede. 

Daša je rodila curicu. 

Gospodin bilježnik se strašno ljutio kad je ona došla 
da prijavi rođenje. . 

— Je li urlapče? 
Zensko je, gospodine. 

— A čije je? Je li Smoljanovo ili je švalerovo? 

— Smoljanovo, neba mi! 

— Ko ti je svjedok? 

Urlapčad su joj donijela punu kapu šljiva na babinje. 

— Vodićemo je s nama čim prohoda — rekao joj 
je Šoljan. 

Bojan je pljesnuo šačicama. 

Mrđan je sladokusno oblizao crveni trag slina na 
gornjoj usni. 

ZGODE O NASUŠNOM IILJEBU 


Prva 


Dabogda jednom došlo takvo vrijeme pod cijelim 
nebom da svi otrpe ovo što mi sada, dabogda, mada 
mi se oči izvraćaju kao u Meše Paljetkina kad ga obori 
goropad, dabogda! Teža je Gibiraševa nego kamen u 
glavu, teža je nego ovo sunce — ne paluca ni u paklu 
kao u njegovim hraljama, kosti mu se u kamenje izmet- 
nule, crnokrug se u njima zalegao, dabogda! 

Stota da ih stigne, sestro, raspadali bi se svi do 
cara. 

Bi, draga, pogledaj ovu gomilu, pogledaj mene, pa 
sebe pogledaj! Je li to volja Gospodova 1 Careva, rađamo 
li se zato, zar?! 

Laj, sestro, bolje je nego da kukaš, laj, jezik ti bar 
ne mogu uzeti, ni cokulom te ne mogu u njega kao u 
trbuh! A šta ćeš pod ovim nebom drugo — ovdje Gibiraš 
kao biješnjak, a tamo fronta i car kao aždahe! Požderaše 
nam, sestro, sve što imasmo. Ni iskrpljenu ti tepsiju ne 
ostaviše ni kašiku! Treba, kažu, gore, gore daleko da 
se prave kuršumi i noževi! Hahaha! Kuni ovako, sestro, 
mjesto jeda: dabogda jednom došlo vrijeme pod cijelim 
nebom da svi otrpe, da 1 on otrpi ovo, da smota vreću 
pod pazuho, pa da odgorijeva na ovoj kaldrmi kao i 
mi, dabogda! Dabogda mu Gibiraš vrijeđao majku u 
porodu kao i nama, dabogda mu Jovo cokulom pupak 
razbio! i 

Hahaha! 
Hahaha! 
Hahaha! 


Takim jedom nariču od prvog do petog u svakom 
mjesecu, tako odišu, plaze slinave jezike preko kuća, 
zamišljaju daljinu, front zamišljaju i nad njim cara — 
kao okandžijana svinjara koji zgoni krmke u dug jed- 
nored — car nad njihovim uniformisanim muževima, koji 
pucaju, pucaju... kuršumima koji su načinjeni od nji- 
hovih bakrenih tepsija i kašika. 

Pa ne vole tako ubogi ni sunce, kao da baš grije 
da im mozak uzavre, oči da ispeče, da prsa rascijepi. 
Kamen pod nogom, čini se, da gori. Mesare pod per- 
dama, čini se, da je prilijepilo za kaldrmu, trbuhe im i 
maljava prsa raspustilo kao balegu pod prozeblim gove- 
četom, da se muhe kupe na njih, da im se piknjaju po 
nosovima. Zato se pljaskaju masnim zasukanim rukama, 
1 zato ni jednoj muhi ne poštede mater ni Boga, a po 
debelim vratinama svojim ostavljaju razmočene modre 
masnice. 


Tako zajeda junsko podne, pa se i paščad previjaju, 
kamoli neće ljudi. Grad liči na izmrcvareno steono Ži- 
vinče, pa mu dah trom i mlitav, kao zakaljužan nečim 
nesaperivim. I to ogromno mnoštvo što je prekrilo ka- 
menu pijačnu kaldrmu, žena do žene redom kao šujave 
ovce, 1 u svake po bijel smotak u ruci i zgužvana vreća 
pod pazuhom, pogleda se nijemo, ako ne kleveće 1 ako 
svojim slinavim jezikom ne pjeva petodnevnu carevku: 
dabogda jednom došlo tako vrijeme... 


O prokleto sunce! Mozak ono peče, prži razdrljena 
leđa, opaljuje iskrpane kukove. A razgolićena mršava 
prsa (sirotinjska su samo po gjekoja nabubrena) ucr- 
njuje. — Promeškolje se time, natisne jedna na drugu 
redom do magaza. 

O, zašto su vrata još uvijek zatvorena, zašto? — 1z- 
vrate se oči 1 usta zinu nijemo. Tjeskoba neka što izjeda 
ponutrinu, obuzme prvu, obuzme i drugu, i treću, redom 
sve. Dotešča i smotuljana vreća pod pazuhom. Ni želja 
da laješ ne može da se zaobli u jednu jedinu riječ, ni 
rezak nagon da krikneš, da nebo ugrizeš krikom. I opet 
samo nijemo pogledanje i lice bez ijedne crte, sav izraz 
sveden u pomućene zjenice. 


O, što niko ne govori više! 
Zašto niko ne laje! 


Za teškim magaskim vratima spava (u debelu hladu 
i na punim kukuruznim i pšeničkim džakovima) Jaša, 
zvani Gibiraš. On izdaje od 1-og—5-og u svakom mjesecu 
hranu iz ovih magaza istim ovim ženama koje 1 danas 
evo čekaju. Zna on svakoj i ime, svakoj se je unio, 
očima je ugrizao svaku. Bluzu i kecelju zna svakoj. Pa 
zato jer mu ulazi jedna po jedna, a za svakom se vrata 
redovno zatvaraju, pruži on 1 prste da uštine ili dlanom 
pljesne — tako bira i nadražuje se, dade svakoj koja mu 
se podsmijehom obeća i preko cedulja (na kojima je 
krupno napisano: vrijedi za šest kilograma). Tiku gricne 
za jagodicu, Traljarku pljesne, Todu poškaklja ispod pa- 
zuha... One su šutljive, brašno svaku više zagolica nego 
njegovi prsti. A 1 šta bi one, već ili oborile glavu da 
se zacrvene ili da mu se ponude još po jedared. On je 
moćan čovjek, moćniji nego ma ko u cijelom gradu. 
On je Bog sviju ovih džakova kukuruza i pšenice, on 
je... 0, pa šta on nije i šta on ne može! Bog je negdje 
gore, car tamo, a on, Jaša Gibiraš, je ovdje. I moćniji 
je evo i od Boga i od cara. Čujemo gdje Boga psuju 
na svakom mjestu, čujemo to isto i za cara, a za Jašu 
to niko ne smije da vikne ni u po glasa. Ni da se koja 

ljutne, oslobodi Bože! jer ako bi se ljutnula, istjeraće 
je napolje da čeka najzadnja. Kako danas, tako sjutra, 
tako svih pet dana. Pa i peti dan kad dođe na red i 
kao posljednja, reći će joj: Nema ništa više, nestalo je 
— ovo je drugo za me, za gospodina Načelnika, za Hadži- 
-Stevu, za Mrmka, eto. 

Pa šuti svaka sinja da ne prokuka. 

Jednog dana šapnu Jaša Traljarki da pošalje kćer 
Persu. I ne posla ona nju (jer zna njegove prste), a on 
je zato otjera iza zadnje. Pa kad joj red dođe, reče: Nema 
više, ovo je za me, za Mrmka, za... nema, hajd! Zajauka 
žena, jer boli glad i nju, kamoli neće sitnu djecu, pa 
svejedno, da ne posla Persu, ne bi se prokletnik na plač 
ganuo. I vratila se Persa s punom vrećom (Traljarka 
nije nikad toliko dobila ni na cedulje) i smrtno blijeda, 
te zato za njom žene rekoše da ju je Gibiraš silovao 
na kukuruznim džakovima i da joj je dao punu vreću, 
samo da se ne vajka. 

Hahaha! a tebe tobože ne opipa i desnom 1 lijevom, 
hahaha! 

Pa zato jer je 1 danas mjesto Traljarke došla Persa, 
zagledaju se za njom redom i zajedaju je i rukama i 
riječima: Mima je pljesnula šakom po kuku, Toda joj 
zadigla suknju, Tika se podvirila — zar Gibirašu nisu 
te noge teške? hahaha! 

Ujedaju 1 Tiku: e, bi se više dopala Jaši! Ona im 
se zato plazi, okreće im se i dlanom se pljesne: Crknite, 
paskulje! 

A opet u svemu tome tužba. 

— Oči, sestro, hoće da iskapaju. Pa zar da piješ 
vodu kad se naždereš mekinja i kopriva. Sto nam ih 
odvedoše, pa da mi skapavamo, što, sestro, znaš 11?! 
Da nas brane? A, od koga, od koga? ko će nama šta 
ovakim, kome smo mi krive 1 zašto? car se svadio? pa 
šta se to mene tiče! Ne vodi ni on računa kad se ja 

svadim s tobom... car se svadio, pa hajde ti sada gini 
za njega... pst! pst! Šta pst? Jesmo li mi stoka ili smo... 
— 1 zato jer je neka unišla u magazu promeškolji se 
cijela gomila i pomakne za jedno mjesto naprijed 1 ti- 
jelom 1 dušom, koja je ovaj puta sva u velikim prstima 
nožnim, na koje se treba podignuti, e da bi bar oči živnu- 
le, kad već crijeva moraju da umru. Pa svo to rezono- 
vanje o pravu na Život, o ratu, o gladovanju, kao da 
neka golema ruka ukloni pred otvorenim magaskim vra- 
tima, na čiji zijev oćuti svaka mukotrpan lavež crijeva, 
koja, kao da imaju oči, tako svaki pokret u gomili osjete. 
I posve instiktivno, gonjena tim unutarnjim bunjenjem, 
opsuje gomila krupnu kletvu. Ne vikom, ne ni Zijevom, 
nego ukočenim očima, pred kojima se magaska vrata 
pritvaraju. 

Pa vidiš: 

Ta šarena gomila, pritisnuta vrelim prstom nebe- 
skim, zazinjuje na magazu kao gladna aždaha. I najradije 
bi je progutala, kao što pile guta male sićušne mrvice 
kukuruze — da samo može. Eto iz tih njihovih očiju 
zija jaz u koji bi stao svijet nabijenih džakova brašna 
1 žita. Pa kad ih mala zgužvana vreća ispod pazuha opo- 
mene, s kletvom se sjete da im ni nju (tako malu!) neće 
napuniti. A mjesec dana, 28, 30, 31, svejedno, kao 30 
gladnih godina u kojima pojedeš i deseti urodak kojemu 
se nadaš, kao neka užasno istegnuta neman koja se po- 
vlači ispred tebe da joj ni ne primijetiš gmizanje, a jede 
te jede, Gospode, kao da ti žilice izvlači iz bjeloočnica. 
Zato ta pomisao natjera leden srs kroz dušu, čak, ne 
samo kroz tijelo — dokle, dokle, ooo! 

Vajkaju se jadnice jedna drugoj otužno. Da bar ima 
dosta te koprive ispod plotova. 

Pa eto kad Jaša Gibiraš odjaži magaska vrata, za- 
ljulja to mnoštvo jak, krvav nagon da jurne strašnom 
snagom 1 na njega i na nabijene džakove, pa da sve 

raznese i hip. Čuju psovku Jašinu, čuju Jovu pandura 
i prepanu se ubogi njegove teške cokule. (Najvoli, kažu, 
tom cokulom udariti ženu u trbuh). I umire se, utaje 
kao krotka janjad. Izbulje oči gladno i propinju se — e 
da bi bar okom vidjeli. Otegne se dugi dvored i pritisne 
kaldrmu kao glomazan gmaz. Promeškolji se od vremena 
na vrijeme 1 zaljulja, bi rekao kao da se budi na revanje. 
Posrnu prvi stoga, pa Jovo pandur zato opsuje majku 
1 zvekne cokulom. I kao da baš tada u njima jače zadrht 
nagon da zaurlaju, da zazinu, da ispruže tvrde nokte — 
da razbiju, da izgrebu, da raznesu... I da samo neko 
vikne, da bar pseto lane, čini se, lanuli bi 1 oni 1 jurnuli. 
Ovako taj jaki gmaz samo tišti kamenu kaldrmu, ljuljne 
se s vremena na vrijeme, pretrpi kletvu i pandurovu 
cokulu. 

Gibiraš lijeno mjerka i bilježi. 

Ima, misli, u Boga dana, neka čekaju. 

Ali gladni su! 

Neka trpe. 

Oo00, kamo ti srce! 

I duša, gade, gdje ti je! 

Traljarkinoj Persi lazne podbradak i naspe punu vre- 
ću. Ne naplaćuje, nego šapne da će obnoć doći, pa neka 
bude budna, neka ga čeka. 

Omjeri gomila zaprćenu Persu. 

Škrgutne mnoga zubima. 

Mima joj nogom gurne kuk. 

Tika izbaci natrljane dojke. 

Tebi ću, Tiko, doći sjutra, veli Jaša, pa naspe punu 
vreću 1 ne naplaćuje. 

Psuju joj druge gadno. I kamenom se nabacuju. A 
opet bi svaka za brašno noćas dočekala 1 Jašu i Jovu i 
načelnika. Ne bi da imaju, ali bolje je 1 to, misle, nego 
biti gladan. 

Mnogi tako dočekaju mrak. Tada ih Jovo panđdur 
razgoni da dođu sjutra — "gospodin Jaša je umoran". 
Graknu one kao začuđene vrane. Zajauknu. Previjaju 
se... Svejedno, svejedno — ne može gospodin Jaša više, 
umoran je. Nećete pokrepati do sjutra. 

Onda se on sa Jovom pandurom probija kroz gomilu 
— gurne svaku laktom u prsa, koljenom u kuk. Ne čuje 
kletve, ne čuje ni moljakanje. Kad ga povuku za rukav, 
on opsuje. 

Zaredom tako po 5 dana uvijek. Jutrom se nabija 
pijačna kaldrma ponovo. I da se iskrve ko će prvi, kad 
se sjete jučerašnjeg dana. 

Gaduljo! 

Gadulja si! 

Natrljala si se kao Tika! 

Drago mi je, ti kobajagi ne bi. 

Iščupa tako jedna drugoj šaku kose, samo da bude 
bliža vratima. 

Dan se javlja uvijek sunčan. Kriv li je Bog ili Sotona 
pa glad ni sunca ne trpi? 


Srđani su ponad grada, uski i dugački. Obnoć je 
u njima općinski fenjer kao žut cvijet, kao samilosno 
oko. Uherene olupljene daščare kao da mole pod nečijom 
teškom rukom, da spane nesnosno breme koje im is- 
krivljuje vratove i štipa ubogu snagu. 

Nebo li je ovo vedro tako doteščalo? 

Prst li je nečiji gnjevno oduprt o njih? 

Mine hendekom lagahno sjena ženska, to kaže žut 
fenjer općinski. Kao da će noć povrijediti, čini se. 

Zagrebe mačka drsko na plotu. 

Mjesec se nabo na bagremovo granje kao golema 
žuta lopta. I da se provuče. do olupljenih .daščara, sve- 
jedno, ne zaviri u sobe kroz ulijepljene kanate. 

Mine sjena hendekom i opet. 

Sjutra će se neko u Srđanima vajkati da je pokraden. 

Ukraden je, eto, 1 zadnji komad kruha. 

O, 0, o! 

Šta ćeš, šta ćeš, draga kono, glad. 

Glad, sestro draga, krade, glad. 

Štenad smo mi ... psetad smo mi! nismo ljudi... 

Kršo, pasmandžija općinski, priča da se obnoć iz 
magaza nekud kolima voze nabijeni džakovi brašna. Da 
nekud... Do Hadži-Stevine magaze, do Mrmkove, do 
Jovanbegove, eto. A Jaša Gibiraš, kaže, zgrće silne pare. 

Štenad smo mi, kažem, psetad smo mi gadna, eto 
zato nam ne daju. 

A biju nas i laktovima u prsa 1 cokulama u kukove. 
Gone nas eto, ne daju nama da ostane njima. 000, ne- 
maju oni za nas uboge ni srca ni duše! Ko nas je volio, 
taj sad gine daleko. Šta će nama rat? Brašna vi nama 
dajte! Kupite vi nama hljeba mjesto tih pušaka i topova! 

Tako se vajkaju srđanske žene čiji muževi negdje 
na dalekom frontu brane nešto što ni sami ne Znaju, 
ginu za nešto što ni vidjeli nisu, što ni opipali prstima 
svojim nisu. 

Ne živi se od ubijanja, već od hljeba — eto, znamo 
mi to. A ni od poštenja se evo ne može živjeti. Ne 
gladuje onaj ko sinoć ukrade Mimi brašno. Ne gladuje 
ni Tika. Ne gladuje ni Traljarka sa svojom Persom. A 
mii? 

Zato poželi svaka i da se poda. 

Jaši Gibirašu? 

Da! 

Jovi panduru? 

Svejedno. 

Mutapu? 

Posve svejedno... neka se samo ne skapa. 

Takav eto dišu zrak Srđani iz dana u dan, otkako 
ubiše nekog princa, otkako im odvedoše muževe, otkako 
počeše dijeliti brašno na cedulje. Taj dah, eto, to je opori 
prst nekog Boga koji po svoj prilici ne voli ubogalje, 
taj dah, eto, to je nesnosan teret koji srđanskim daš- 
čarama ukrivi vratove 1 uštinu jadnu snagu. Ne ćuti tu 
tegobu samo živ stvor, tako je ona golema. Pa radi toga 
se čini da je bolji i kamen u glavu nego ovo junsko 
sunce. Bolja je i kuga nego gladomora. 


Svanu tako opet jedan vreo dan. Sjatiše se Srđanke 
pred Miminu daščaru. 

Umrlo, rekoše, Mimino dijete od gladi. Bijaše jad- 
niče, govore, kao zlatna jabuka. (Svako je dijete kad 
umre zlatna jabuka.) 

Mima gnječi svoja suhogrudna njedra i previja se 
po avliji. Kune da kamen proplače, da bijeli zid pocrni — 

grlo mu, dabogda, pretrglo naše brašno 

oči mu, dabogda, ovaj maksum izgrebo 

njemu, Jaši, mrskom, trblavom 

osušio se, dabogda, ko posječena grana 

u kulje se pretvorio 

auuu, auuu, auuuu 

Strepnjom se mučnom pogledaju druge, svačije je 
gladno ko Mimino, još će neka prokukati. 

Kršo je jedina muška glava u Srđanima, pa i trči 
prvi u općinu. Neka pomognu da se dijete ukopa, neka 
daju nešto para.. 

A Jaša bi crko da ne pljune i da ne opsuje prije 
nego što dade. 

Pocrkali svi, dabogda, veli on, i što će gad na svi- 
jetu? pocrkali jednom redom! treba općini bunjište, eno 
Srđani! marš, marš, marš, skote, tvoji su fenjeri, a ne 
Mimina kopilad! 

I da se ne dočeka, zadro bi nosom u ciglu, tako 
ga gurnu. I izvlači se kao maršnuto pseto, rep da ima, 
povio bi ga, tako je bojažljiv. 

Graknu žene kad se on vrati — 

koliko je dao 

koliko je pružio 

koliko udijelio 

šta je opsovao 

je li te gurnuo? 

Nisu oni vični da ljepše čuju, pa tako 1 pitaju. 


Kad su se pod veče s Grebena vraćali u Srđane, 
zloslutan im se učini crven oblak na zapadu. Rekoše 
da to ne znači dobro, mora će, kažu, nekakva harati. 

Pa 1 hara evo, govore. 

I hara. 

Dabogda posve harala, jer je ovo gore, kaže Mima. 
U nje su oči crvene. 

Da pomru i sva, vajka se ona, ne bi teško bilo... 
Ali kad glad umori, teško je. Zato ona i brizne. 

Tako s Grebena sađe sa ženama i mrak u Srđane. 
Po tom mraku Kršo pasmandžija, jedina muška glava 
u Srđanima, pali općinske fenjere. Prvi upali uvijek u 
Srđanskom hendeku, e da bi njime mračnu težinu olak- 
šao, dosta je teška i gladomorna da ukrivi tanak vrat 
gladnikov i da mu glavu pritisne. 

Druga 


I taj dan bijaše žežen kao taljeno željezo 1 mučan 
za oči gladnikove, koprive uz plotove bile su spržene 
kao na plamenu, teška omora od koje se sa bunjišta 
diže nepodnošljiv zadah gnjiloće 1 truhljenja kupusnih 
ogrizaka i krepanih mačaka i stupicom zadavljenih šta- 
kora (te je štakore revnosni bakalin redovno svakog jutra 
istresao, sladeći se nad "dobrom lovinom" 1 vajkajući 
se svome susjedu da mu ti "ogavni štakori pojedu više 
nego čitava familija" i da mu tako "cijela zarada ode 
do neke stvari"), i između dućanskih propusta hrakotina 
i mokraće od kojih satrunjuju drveni temelji bakalnica, 
gnjilo mrtvilo u kojemu na niskoj drvenoj skamiji drje- 
mucka hadžo i, saneno se raskoračujući, zavlači lijevu 
ruku u duboki nepostavljeni džep čohanih čakšira, češka- 
jući se 1 osjećajući pri tom posebnu slast. Meša Paljetkin, 
prislonjen uz plot općinske bašče, tupo zuri u zalomljeni 
palac na desnoj ruci, i sjećajući se da mu se to jutros 
desilo u obligatnom nastupu epilepsije, koja ga ovih glad- 
nih dana sve češće popada, očekuje ju ponovo držeći 
se plota, zrak vrelo titra, i na svjetlomodroj svili ka- 
sabskog neba leže mrkocrveni krovovi kasabski kao tupi 
zarezi, i u prijatnom blatnom hladu jednog kanala kre- 
keću dvije žabe. Bijaše taj dan kao i svi ostali dani te 
ratne godine, negdje daleko na granicama prostrane Au- 
stro-Ugarske Monarhije zastalno su uniformirani građani 
ovog našeg grada ležali potrbuške i načkiljena desnog 
oka držali kažiprstom desne ruke za obarač na man- 
licherici ili na mašinskoj pušci, ovdje, u ovom vrelom 
i žarenom danu, njihove su se žene živinski mučile u 
trpljenju, zavaravale su svoju sitnu malokrvnu i slabo- 
krvnu žutoliku 1 neobično trblavu djecu da će biti večeri 
kruha zato što ga nije bilo ručku, male gladnike, rođene 
sinove tih otaca koji nose modrozelene mundire infan- 
terijske i hrumaju cvibake 1 vonjaju posebnim soldačkim 

vonjem, taj dan bijaše posljednji u tome trpljenju, u 
živinskom gladovanju koje se je zatomljavalo mljevenim 
paturicama, začinjenim krušnim mekinjama, koje je je- 
dan bakalin prodavao najprije po tri seksera, pa po krunu, 
a onda i po dvije i po krune, ta je glad izjedala kao 
kuga, ludilo koje boli i u stomaku i u debelom guznom 
crijevu isto kao 1 u sljepoočnicama. 

Pod Srđanima je grad ležao kao izlokan, kao po- 
točno korito u kojemu je dno neravno i sa zaostacima 
zelenog smrada žabokrečina i zelene, jetkozelene vode, 
u kojoj milioni punoglavaca palacaju tankim kliskim 
repićima, ono što je njih vezalo za to kotilo mrskog 
Jaše Gibiraša 1 Jove pandura bilo je prouzrokovano samo 
ovim ratom koji je njima odgnao njihove muževe, ono 
što ih je izlagalo njihovim živinskim požudama, ono 
radi čega su one po pet nesnosnih dana od jutra do 
mrklog mraka morale da prestoje pred magazama s pra- 
znim vrećama pod pazusima i praznim, posve praznim 
i gladnim crijevima u trbuhu, to je opet prouzrokovao 
taj rat i onaj ko je taj rat "izmislio". Radi toga one su 
spoznale da u životu imade toliko gadosti i nepravde, 
o, toliko, da izgleda da uopće i nema bar nešto što je 
pravedno uređeno i dostojno čovjeka. — Ljuto su iskusile 
sve te nepravde i spoznale da između njih i Mrmka i 
hadži-Steve i Jovan-bega i Jaše Gibiraša i Jove pandura 
postoje tako strašne i nečovječne razlike, i da su one, 
samo radi postojanja tih razlika, ovako živinski ošinute 
nekom tvrdom petom u glavu. Spoznaja koja im prije 
nije bila bliska prosto radi toga što nisu ni ulazile u taj 
grad (jer sve što je njihov jeftini 1 jednostavni Život 
zahtijevao, to su nabavili ti njihovi muževi, kako-tako, 
bezuvjetno spoznajući mjesto njih ono što one sada spo- 
znaju), a sada, kad jedva čekaju na potpore i cedulje 
za aprovizaciju, to im je gruba svakidašnjica koja peče 
i davi, beznadni dani koji se mukotrpno iživljuju od 
danas na sutra i od sutra na prekostura. Sviće tako jedan 

za drugim, pa ili bio žežen, ili mrk i hladan do cvoko- 
tanja, svejedno je, one mu osjećaju teret svojski, kunu 
gadno 1 stežu prijeteće kažiprste: Bog, to je samo jedno 
izmišljeno strašilo, car, to je kuga, 1 da te kuge nije, 
ne bi bilo ni rata, tpljah! — škripi ona u žučljivom jedu 
1 traži vrata na kući svoje komšinke. 

— Dokle će ovako, ako Boga! 


Onda se nadugo 1 naširoko vajka jedna drugoj: ovo 
nije život što ga mi živimo, ovako ni psi ne bi trebali 
da žive, kamoli ljudi, dijete mi, sestro, ima nekak'u bo- 
lest od ovih paturica, pa mu se trbuh nadima kao mijeh, 
dokle će ovako, ako Boga! 

Tako prolaze ti dani u neumornom svitanju i pada- 
nju mraka mehkog 1 trpkog poput zavoja na rani, grad 
živi i umire, umire 1 živi, dostojna pozadina Velikog 
Rata, u kome se njeni sinovi "hrabro 1 neustrašivo bore" 
za nečiji udoban život i ginu zabadajući noseve u svježu 
ilovaču šančeva, 1 pišu pisma u kojima pitaju "je li moj 
sinčić ponarastao, ja mislim da je već čitav momčić", 
a taj isti njegov sinčić je anemičan i ima veliki otrom- 
boljeni žuti trbuščić, 1 usprkos svojih sedam ili osam 
godina, težak je svega šest i po kg "žive vage", jer jede 
tek svaki treći ili možda peti dan komad kruha, zasla- 
đujući tako izdašnu suhoparnost paturičina brašna, koje, 
kad već jednom udobno sjede u stomak, neće bez velikog 
napinjanja napolje, dani prolaze i u tom njihovom neu- 
mornom prolaženju, život srđanskih žena 1 djece, pored 
svih mijena i promjena, ostaje uvijek ono što je bio i 
prvog ratnog dana, mukotrpnost, živinčenje u toj mu- 
kotrpnosti, vajkanje do iznemoglosti, pa kad ono ništa, 
baš ništa ne pomogne, onda u svijesti izrasta prisno i 
surovo: treba oteti, ukrasti, ubiti, zubima zaklati... i prsti 
se grče, a kroz svijest šeću predstave: život je to, to, 
to, 1 on se mora otkupiti, oteti se mora život, kad je 
već u svijetu toliko gadosti, i nepravednosti, i poniženja. 


9Z 


Bio je petak, nebo svileni plašt razapet u obliku 
kupole, a sunce teško da ta težina vrije u mozgu kao 
ključala voda. Srđanske su se žene, kao i obično, dva 
dana unaprijed spremale za subotu: jedna je krpila vreću, 
druga je prodala tri cedulje da za taj novac može podići 
na četvrtu cedulju šest kilograma (jer potpore nije primila 
ravno pet mjeseci), treća se je strašno brižila što joj je 
jedna cedulja malo nadrta, "pa će gospodin Jaša psovati 
1 vikati koliko ga grlo nosi", i može, tako psujući, da 
se ražljuti pa da je otjera na zadnje mjesto u redu, a 
sve opet zajedno vodile su djecu sobom pred magaze, 
i ta su djeca, čvrsto se hvatajući za suknje i dimije svojih 
matera, stajala sate 1 sate tako na vrelom suncu, da zajauču 
i zakrište ako vide da njihova mati šta viče ili da se 
gura s drugom za bolje mjesto i bliže vratima. A onda 
je neko, baš tada u petak oko podne, rekao da u subotu 
neće magaze biti otvorene, jer da je hrane još prije nestalo, 
a da nova još nije došla. One su prestravljeno tražile 
jedna drugu: 

— Drugo, šta ćemo, ako Boga! 

Druga slegnu ramenima bespomoćno. 

— Jao, majko! 

Srđani su se prokrtili. 

Mravinjak u koji si grubo ošinuo nogom. Sva su 
usta jedno te isto govorila, sve su oči bile panično uko- 
čene 1 kroz sve je svijesti prošla jedna te ista spoznaja, 
diktirana prazninom stomaka 1 crijeva, da se mora ići 
još danas, baš ovaj čas evo, dolje u "taj prokleti grad" 
1 domoći se brašna kako-tako. 

Uva, uva-a-a. 

Gomila puže kao stoglavi gmaz 1 ima jedna jedina 
usta, koja su razjapljena, i oči, koje sjaju posebnim sja- 
jem, možda u dlaku istim onim kao u prosinačkih vukova 
kad prave pohod na seoske torove. Gomila se ljuljala 
kao val. Gomila šišti kao vjetar. — Klupko koje se od- 

motaje 1 smotaje. Bijednici srđanski, tamnožute maske, 
hendek u koji je gospodin Jaša naredio da se baca smeće, 
ono što u našem gradu popođuje dno života, preobraćeni 
intenzivnim trpljenjem u dvonoge živine koje klin svi- 
jesti vodi ovako nasumce kao 1 utopljenika kad se hvata 
za slamku. Valja se tako, i glasovi kojim odišu slični 
su bijesnom prigušenom lavežu, i od toga laveža u zraku 
titra sunčev mlaz, mliječnosiva magla na očima, i onda 
u toj mliječnosivoj navučenoj magli kao modrocrveni, 
tamnokrvavi zarezi oštricom širokog noža, 1 svijest po- 
mračuje, nužno pomraćenje sviju pohoda koje preduzi- 
maju bijednici. 

Magaze stoje tajanstveno šutljive i zakovano ni- 
jeme. Kaldrma oko njih gori usijano. Meša Paljetkin je 
zavitlao teški kamen u magaska vrata, i od toga je muklo 
odjeknulo. Među gomilom se prolomio grozomoran Vri- 
sak, palo je stotinu kamenova teških i tvrdih. U zraku 
je tutnjalo muklo, u suhom, neprovodnom pečenom ljet- 
nom zraku. To bubnjanje ima posebnu moć. Ta moć 
je u tome što ono budi krv, i ona udara u sljepoočnicama 
kao čekić, podiže trnce čak iz nožnih palaca, i oni u 
rojevima struje pod kožom: elan, ushićenje u kojemu 
se raste i u kojemu se još jačom snagom izdiže teški 
kamen ponad glave. 

Bub 

Bub 

Bub 

— Još, sestro, još! 

Jedna je daska napukla. 

— Još! Još! 

Katanac, teški okrugli katanac se je slupio. 

Bub Bub Bub 

— Pod svjetlomodrim ljetnim nebom tutnje potmuli 
udarci 1 bez odjeka. Jedan je kamen odskočio 1 nekoj 
je razbio glavu za desnim uhom: kaiš tamnocrvene krvi 

joj se omotao oko vrata 1 liči na omču. Djeca revu i 
vješaju se o suknje i o dimije. Neka se je objesila o 
napuklu dasku magaskih vrata i dere se bjesomučno. 
Onda se o nju objesi čitava rulja, i magaza zine od- 
valjenom daskom, 1 1z njenog zijeva vonja težak zadah 
brašna i kukuruza, vonja opojno i probudi živinsko re- 
vanje u gomili, 1 diže ona napete gole ruke i divovski 
izmahuje, a teško tvrdo kamenje prolama, 1 od tog pro- 
lamanja otpada debelo iverje. 

U zraku vrije od sunca i dreke 1 tutnja kamenja i 
cijepanja dasaka. Vrelo popodne kad siti trbusi lješkare 
preopterećeni i zahtijevaju probavna sredstva da se po- 
moću njih rasterete. Naš grad je u toj popodnevnoj pri- 
peci slatko sanjao: Mrmak o posljednjem švercu brašna, 
Hadži-Stevina Lela o pikantnom dekolteu, na svojoj naj- 
novijoj spavaćici, Jaša Gibiraš sanja povorku posve no- 
vih 1 mladih žena pred magaskim vratima i od tog udob- 
nog divnog sna sladostrasno mljacka pljuvačkom koja 
mu se (uslijed toga što je previše zabacio glavu) cijedi 
u debele dlakave nosnice, Jovo pandur o svojoj pretiloj 
nadmoći od koje mu se podriguje i radi koje on osjeća 
milenje tu u jednom tankom nervnom vlakancu za uhom. 
Tutanj i vrenje koje su donijele srđanske žene i djeca, 
taj je u udobnom sanjanju Mrmkovom mijenjao sliku 

'sna u ono što je njemu omogućilo ovu prezasićenost: 
on je čuo i gledao zapaljenu frontu za koju je pretprošle 
godine regrutovano sedam njegovih slugana, neishra- 
njenih 1 nerazvijenih mladića, a on se zadovoljno i pre- 
zasićeno smijao "svojoj sreći", koja ga tako izdašno slu- 
ži, pa ne mora ići u rat, sanjao je o fronti koja gori i 
vidio je u tom sanjanju krv i isukana crijeva svojih slu- 
gana, čuo je grozno jaukanje i kriku, dreku, zavijanje, 
i nije se stresao od jeze, svjestan da je ta tragikomedija 
nužna za opstojanje njegovo i njegovih istovjetnjaka, 
šah-partija u kojoj oni pobjeđuju i onda kada pogube 

sve figure, on je s preosjetljivošću dobro hranjenog ras- 
plodnog ždrijepca frkao, muhe su se igrale "topojahe" 
po vršku njegovog debelog modrocrvenog nosa, i jedan 
razvučeni romboid sunca ležao je nasred sobe. 

A dan je bio nesnosno vruć. Vrelo popodne, i u 
zraku su se prolamali vrisci 1 dernjava gomile omamljene 
razvaljenim magaskim vratima, na koja je hlapio opojni 
vonj brašna, slatkog brašna, kojeg oni nisu jeli mjesec 
dana. 

Onda se pojavio Jovo pandur. Oni su iskesili zube 
i zarežali 1 zavitlali kamenjem na njega: 

— Marš, skote! 

— Marš, krepo mrski! 

— Kamenom, gada, u glavu! 

Meša je divovski izmahnuo. Jovo se zavalio na uz- 
nak, teški mu je kamen okrenuo čitavu desnu stranu. 

Gomila je graknula 1 nasrnula: 

— Crijeva mu počupajte! 

On se, kao obaljena zvijer koja osjeća vonj vlastite 
krvi, podigao posljednjim naporom i nageo batrgajući 
u bijeg. Oblak kamenja poleti za njim. 

— Skote jedan! 

On se zaljulja 1 poleti na nos, pa se u tom posrtanju 
oduprije o jedan ugao i živinskim naporom zapade desno 
među zgrade. 

U zraku je vonjalo kao na svježu krv, gomila je 
razjapljenih usta udisala kanda taj vonj i halapljivo širila 
nozdrve. Po kamenoj pijačnoj kaldrmi bijelio se debeli 
čaršaf brašna, žene su uranjale u bijele kamare kao opi- 
jene, djeca su u natprirodnom naporu urlikala, od neke 
li strašne radosti ili od nekog užasnog straha. Grad je 
bio budan i rastirao sanjivost 1 krmeljive oči preplašeno. 
Gomila je vrela, gomila je ključala, gomila je prskala, 
grozničavost divljih zvijeri koje su upale u tor podavivši 
prethodno torne pse čuvare, vijanje 1 uvakanje, onda 

grobna tišina u kojoj na razjapljena magaska vrata kulja 
bijeli opojni oblak brašna, 1 kroz taj teški opojni oblak 
promiču sjene, bijele sjene zaprćene i pogete, velikih 
isplaženih jezika. 

Mešu Paljetkina je oborila bolesi. On se skljokao 
jauknuvši i ukočio udove, u zglobovima se nategle tetive 
i vene nabrekle po rukama i čelu kao konopi. Modro- 
zelena prljava pjena u velikim mjehurima je navirala 
na nozdrve i grčevito razjapljena usta. On se upinjao, 
grebući zakučenim nožnim i ručnim prstima i stenjao 
strahovito. Djeca su se urličući razbježala. Mima je do- 
trčala s jednim komadom gvožđa i utisnula mu ga u 
lijevu ruku. On ga je utopljenički stegao i prsti su mu 
se upili jedan u drugi. Onda je strašno zatresao nogama, 
zatim trupom, i onda je omlohavio. Zjenice mu se široko 
razvukle 1 žuti prsten bjeloočnjača mu postao neobično 
ispupčen. On se pridigao 1 preplašeno se obazro oko 
sebe, niz široko ilovo lice otezali su se konci modro- 
zelenih prljavih slina, on se protegao i kao sumahnut 
u velikim skokovima odjurio kraj magaza. 

Srđani su ponad grada, uski i dugački. Obnoć u 
njima cvjeta žuti cvijet općinskog fenjera, sjene rastu 
kao aveti i po zakucima su debele i tamne. 


Treća 


Te iste godine jesen uđe u grad s maglom, a u 
šljivike unese limunovu žutinu i ruj kao prževinu. Uđe 
i u dušu Kršinu kao teška omora. Pa osjeti on svu svoju 
golotinju više nego ikad prije. Kao preteško breme. Uprti 
teške ljestve, rame mu je već odrvenilo. A u lijevoj mu 
se ruci ljulja limena gasnjača kao izraslina. Svaku noć 
valja ponalijevati fenjere po gradskim raskršćima, svaku 
ubogu noć mora se on penjati uz ljestve bezbroj puta 

- na svakom raskršću i uz svaki fenjer. Pa uprti on 
tako teške ljestve na rame. I mljacne doderanom coku- 
lom u lokvu, mljacne u blato kao maljem. Teška mu 
je 1 kapa na glavi, kao da je siromaštvo baš u nju sjelo..., 
a na ove općinske ljestve o desnom ramenu objesilo sc 
petero njegove pupavičaste djece kao petero gladne sve- 
žderčadi. Vidi im on opuštene trbuščiće kao goleme to- 
bolce... i zazinula kao kukavčad — babo, babo, babo... 
daj, daj, da-aj. Mljacne on teškom cokulom — o Gospode 
Bože, Gospode Bože! Zar to 1 ona tapa Za njim, ej! 
Joko, ženo, sestro, sestro, druže, oo, Gospode Bože! Gla- 
dan sam 1 ja, gladan, teško mi je, teže nego vama, teže. 
Nosim evo i ove goleme ljestve 1 vas. Sve s raskršća 
na raskršće... teško je, teško i meni kao 1 vama. Glavinja 
siromah Kršo. 

Jesen je sjela na grad debelom maglom. Upali on 
fenjer i batrnja, a za njim ostaje prožut jezičac u cilindru. 
Na četiri strane upire on žutim prstima svojim da rastjera 
strah u noći. I škilji u maglu kao vlažno volujsko oko. 
Mljacne siromah Kršo 1 uprti preteške ljestve, mora se 
dalje. Zalaju za njim gradska psetad iz mraka. Ne obazire 
se on. Teška mu je i kapa i glava. Teške su mu njegove 
baturave nožurde i doderane cokule. Nek laju paščad, 
laju 1 njegova djeca na koru hljeba, laju na njega kao 
i ova paščad, ali nema, nema... Ne iznosa on na ovim 
ljestvama ni toliko da ne bude gladan. Pa kao da to ne 
vidi niko i ne okreće se na njega i njegovu jadničad. 

Žmirne i drugi fenjer kao prvi, kao vlažno volujsko 
oko, žmirne treći 1 upre žut prst u četiri strane, Žmirne 
četvrti da strah od ove debele noći rastjera. 


Niče tako na svakom raskršću po jedno vlažno vo- 
lujsko oko, kao da procvjeta. Kršo batrnja kao riđ grbav 
kolos i mljacka. Teške su te njegove doderane cokule, 
težak je ovaj tovar na njegovom desnom ramenu... — 
babo, babo, baboo, laje petero njegove pupavičaste, ku- 

kavčadi kao petero štenadi. Nek laje, laju i gradska pse- 
tad... podiže Kršo tako svoje loparave nožurde i gura 
svoju izduženu sjenu po blatu. Objesila se ova jesenja 
noć kao golema okisla zastava, pa davi. Stišće dobrog 
Kršu evo za gušu baš... pa da ima kuda 1 kući, ne. 
Bolje je i ovako — nek stišće, neka davi, i nije život 
za svakog, neka! I da crknem pod ovim prvim ćefenkom, 
bolje je. — Pa tresne glavom kao tovarom... Zna, kod 
kuće je žena s djecom kao božjaci — i gladni i goli su 
oni... A šta bi im on, Sta? zar se i može bolje na ova- 
kvom vremenu — misli on baturavo i mljacka. Ne znam, 
zašto nas ovaj Bog ovako stvara, ne znam... Ne trpe 
me ni psetad... a djeca — babo, babo, baboo...! Oo, 
Bože, Gospode Bože, pa ni ne govore ta moja djeca 
kao druga, i ne zovu me, već laju na me kao na skota... 
kao i ova paščad. Dao sam, dao sam, kukavčad moja, 
sve što sam imao — nema više, ne daju na ove ljestve 
ništa više... a rame ovo moje odrveni... 

I pali on opet jedan fenjer da rasvijetli raskršće. I 
da se pred zoru pijan drug nasloni na njega. 


Fenjer na posljednjem raskršću — kad Kršo upali 1 
njega, ostavi ljestve pod zid 1 vraća se prazan. Naslonio 
je on i ove večeri ljestve na stup... I podupro se... Evo 
još samo ovaj fenjer ovdje, još samo ovaj, kao i svaku 
noć. A onda, zazinuće njegovo petero djece na njega 
kao gladna kukavčad. — I zalajaće. — Neće zajaukati, 
jer njegova djeca laju, čini se njemu. Laju kao štenad 
— babo, babo, baaboo! A ona, Joka, žena njegova, siknu- 
će kao guja, kao kuja... kao kuja, čini mu se... — Što 
si se, kukavče, ženio, što? Sto si me vezao, što?...Eto 
ti ih sad, od mene je dosta što sam ih nakotila!... Jest... 
Kupi svoju štenad, kupi, pa nosi, ...a ja? ja mogu 1 bez 
tebe. 

Joko, ženo, sestro, sestro!...Ne, ne sestro, ne ženo... 
druže... nema, gladan sam 1 ja, crijeva me bole. Ni ja 

nisam jeo od sinoć.. .Ješćemo sutra...rekao je dati sutra, 
danas nema, kaže da nema... eto ne da. — Ahha-hah- 
-haa...Neću...neću više da to trpim, crkoh trpeći, evo 
krepah...krepaše i oni... nosi ih, nosi kud znaš!... A 
ja?... Neću više, ne mogu da gladujem, hej! — Joko... 
— babo, babo, baaboo! Au-uh, Gospoda vam Boga... 

Progovore Kršina crijeva kvrkom. Drmne mu to 
tešku glavu. Potrese kapom kao trnkom. Ta se teška 
magla uvlači 1 u dušu. Kako bi Kršo i Gospoda Boga 
zgrabio za gušu! Laju evo 1 psetad na njega, što ne bi 
on. Najedu se bar kostiju...najedu, pa laju. Kad laju 
siti, što ne bi lajali gladni... 

Potegne Kršo tu maglu teškim dahom. I ćuti miris 
suhih šljiva iz Hadži-Stevine magaze. Potegne jače... 
čuje i miris pšenična brašna. Eh, kako je lakše njegovim 
crijevima. Da se bar nadiše kad se ne može najesti. Zađe 
za magazu. Mirišu, mirišu šljive... Cuti se pšenična bje- 
lina, kao vruća pogača. — Dahne siromah Kršo duboko. 
I nagne se daskama... kvrknu njegova crijeva bjeso- 
mučno. On posrne na koljena. Opaja gladnika miris suhih 
šljiva, omamljuje 1 ova pšenična bjelina... evo dobro 
nju siromah Kršo vidi i kroz ove daske. Potegne duboko, 
kvrknu njegova prazna crijeva mahnito. 

— Kršo, šta ti je, što si legao, bolan?... Vidim ja 
tvoje ljestve i gasnjaču, a tebe nema... I ne gori ti ni 
fenjer... Šta je, što si legao?... 

Izvrati Kršo oči. To stoji nad njim Manda pokojnog 
Kolete. 

— Evo noža... ja sam donijela nož, ustani, razvali- 
ćemo katanac... hajde... 

Bulji dobričina Kršo. Šta-a? 

— Šta — ah?! Zar ti kradeš!? 

— Ne kradem, Kršo, ne kradem... Ja samo jedem... 
Jedem, pa kad se najedem, onda pobjegnem... 

Bulji dobričina Kršo. 

— Hajde! 

I zabija ona nož u ključanicu. Pa vrti, vrti... 

— Hajde... Hajde, evo, otvoreno je... 

Upa'ne on za njom. I spotakne se. Obeznani ga 
svježi miris šljiva. On posrne. I zabija nos, zabija čitavo 
lice u šljive. I davi se. Hrsne tvrda koštica pod njegovim 
zubima. Kvrknu crijeva pomamno. Hrokne on kao kr- 
mak. I jede, jede pomamno. Zario obje ruke širom pa 
nagrće da se uguši. Drobi tvrde koštice... ne žŽvaće već 
ždere. I hrokće goropadno. Goropadno... 

Lanu pseto negdje u magli. 

— Kršo, ja se najela... 

On zavrne glavom. I izvrati očima. 

— Zar se još nisi najeo? 

— Nisam... i neću se najesti, dok sve ne pojedem... 
neću, neću... 

— Nisi...upalio fenjera, Kršo... 

On opet zabija nos, zabije i lice. Pa se zagrne. I 
drobi svojim jakim zubima kao kliještima. 

Lanu pseto u magli. 

Lanu 1 drugo. 

I treće. 

I četvrto... To laje kucanja. Laje to petero Kršine 
djece, petero gladnika... i žena Joka — čuje to Kršo. 
Drmne mu glavom kao munjina. Pa đipi pomamno — i 
grabi objema rukama, pa trpa u njedra... I evo već prska 
stara iznošena košulja na Krši... Svejedno, on grabi ha- 
lapljivo. I spotiče se... pane preko punih vreća. Udari 
dah bijelog pšeničnog brašna. Zavrti mu glavom. Đipi 
opet. I prti nabijeni džak pa bježi kroz maglu. 

Škevte gradska psetad kao na strvinu... 

Laje petero njegove kukavčadi. 

Sikće žena Joka kao mamena kuja. 

Kev, kev, kev. 

Babo, babo, baaboo. 

Daj, daj, daj. 

Zar se nisi najeo, Kršo. 

Ne gori ti fenjer na raskršću, bolan, bolan. 

Mljacka on loparavim nogama kao maljevima. I 
kasa kć prebijeno kljuse. 

— Jedanput, dvaput, triput... 

00, što mi taj Gospod Bog nije dao snagu da po- 
dignem čitavu Hadži-Stevinu magazu! 

Kasa on — peti put... šesti put... 

Kasa kao premlaćeno kljuse. 

— Evo, donio vam babo... jedite, jedite, jedite, ku- 
kavčad moja! 

— Joko, ženo, jedi, jedi, ne bulji... 

Pa kasa opet, kasa mahnito, bezglavo. 

A za njim ostaje pšeničan trag kao kumov put na 
nebu. 

— Nek ostaje, ne kradem ja, ne kradem... hoću sa- 
mo da se najedem... da ne krepam samo... 

Laju za njim psetad zloslutno — ne laju njegova 
djeca više... dave se ona pšeničnim brašnom... guše se. 

Ne sikti ni žena Joka, ona bulji kao sovuljaga. 

Zatrpa siromah Kršo kuću džakovima. 

I pade bezglavo pa zahropta. Poli mu žena Joka 
glavu studenom vodom i metnu sebi u krilo. 

Kad ga u rano jutro okovaše debelim lancima, on 
pomodri kao čivit. 


102 


K. UND K. GOVEDA 


J, 


I tako su prolazili mjeseci i godine, u našoj pro- 
stranoj 1 ravnoj domovini ležale su plodne zemlje neora- 
ne 1 po njima su nicali bodljikavi čičci, stričci i različci 
1 divlje ruže (a njihovi surovi mirisi su ostavljali utisak 
pustoši), po močvarnim zaseocima su se provaljivali ilo- 
vi putevi 1 plugovi hrđali po zaraslim sušama, po dimnja- 
cima se gnijezdile štrkljaste rode i obnoć tugaljivo klepe- 
tale dugim jakim kljunovima kao dugim drvenim klep- 
kama, žene su se do sita isplakivale za svojim nedoraslim 
1 nerazvijenim sinovima osamnaestgodišnjacima 1 se- 
damnaestgodišnjacima (ovima posljednjim su, po voj-- 
nim evidencijama, čiji su šefovi bili rahitični zugsfuh- 
reri, krivotvorili datume i promicali ih u starija godišta 
rođenja), koje je posljednja vojna komisija pokupila i 
odaslala negdje na daleki feldpost, da izginu kao neuka 
telad. Tako su tih godina po našoj dragoj plodnoj do- 
movini, čije zemlje obremenjene mirišu, teškim opojnim 
mirisom masnoće i zrelosti, zadrigli vojni deserteri, silo- 
vali četrnaestogodišnje seljančice, ceste su obrastale u 
paprat i bujad, a iz te bujadi obnoć iskakivale neke vu- 
kodlačke krabulje 1 zasretale s golim noževima i puška- 
ma uperenim pravo u trbuh, djeca umirala od trbušnih 
tifusa i tuberkuloza, po čaršijama zavijala šugava psetad 
i epileptičari, a općinski panduri profesionalnom sigur- 
nošću obijali noću bakalinske ćefenke, a sutradan na- 

mrtvo prebijali srđansku urlapčad i žene, psujući "maler 
i boga lopovskog kad ste se taki nakotili." 

Ono što se zvalo život gušilo je u dušniku, djeca 
i majke bili presretni ako se na deset litara mljevenih 
kukuruznih klipova mogla sasuti tri kilograma brašna 
ili bar mekinja, susretali u putu svakog prolaznika i sa 
ispruženom rukom prosili, skitali se dane i dane po seli- 
ma od kuće do kuće, naćali po koprivama, pili tečno 
vranjina jaja 1 jeli žive punoglavce, prvu razvojnu fazu 
žaba krastača i kreketuša. Ono što se zvalo život to je 
saznanje djece da moraju ili bestijalno krepavati od gladi 
ili krasti — u komšije jaja ispod kvočke, bez obzira koliko 
ona leži, kruh ispod peke, bez obzira je li pečen ili ne, 
u bakalina suhe kruške, koje on prodaje, s ćefenka, u 
pekara popljesnivljelu lepinju, od pseta neoglodanu kost 
ili ispred snaše tubok graha, koji ona pazarnim danom 
pohlepno jede ukraj hendeka. Ono što se kod istom pro- 
kljuvane plovke, kad je baciš na vodu i ona pliva, zove 
instinkt, kod djece se je javljalo za krađom kad su bila 
gladna. Kao 1 kod svake četveronožne životinje. To je 
bio nepatvoreni život, kojim smo se mi i naše majke 
tih godina u našoj "dragoj prostranoj i plodnoj domo- 
vini", bosanskoj Posavini, iživljavali, a u to isto vrijeme 
su naši očevi, disciplinovani k. u. k. infanteristi i topčije 
sa modrozelenim fesovima i kitama do za vrat, hrabri 
regimentarci BH _N? 1, 2, 3, ispijali nadušak satljike 
rumova, hrumali cvibake i trijebili krupne, gladne, crne 
uši, koje su se ubilački napajale njihove vruće soldačke 
krvi. 


Mi smo bili desetgodišnjaci, jedanaestgodišnjaci, 
dvanaestgodišnjaci i trinaestgodišnjaci. Imali smo i svoje 
vršnjake koji su bolje živjeli od nas. Mi smo nosili bijele 

široke iskrpane gaće od čadorbeza i iste take košulje. 
Bez obzira je li ljeto ili zima. Zimi, istina, nosili smo 
na nogama stare iskrpane i špagom izutezane cipele, 
nađene na gradskom bunjištu za kasapnicom, a ljeti smo 
išli bosi. Oni, ti naši bogati vršnjaci, imali su na sebi 
lijepa štofana marinerska športska odijela, lijepe žute i 
crvene duboke i plitke cipelice i kape sa zastavicama 
i natpisima: "Viribus unitis". Išli smo zajedno u pučku 
školu. Neki su se od njih dovozili pred školsku zgradu 
u krasnim lakiranim fijakerima. Oni su jeli na odmorima 
velike kriške bijelog hljeba namazanog maslacem i pek- 
mezom. Mi nismo jeli ništa. A ipak nismo otimali ni 
od njih. Nastojali smo da na fin način ukrademo još 
pod satom, da se to ne vidi. Onda je ukradena kriška 
išla ispod klupa od jednog do drugog (mi smo sjedili 
u zadnjim klupama, počev od druge 1 treće, a oni u 
prednjim) i svaki od nas je imao pravo da zagrize jedanput 
u taj gospodski kruh. Jedanput kad se je meni učinilo 
da sam zagrizao posve malo, prinio sam krišku ponovo 
ustima, ali u to me je Gican, koji je ljubomorno očekivao 
svoj red, tako zveknuo po zatiljku da sam izbacio i prvi 
zalogaj. — Zato sam se od bola 1 žalosti zacenuo, koliko 
me je grlo nosilo. Učitelj je skočio. Djeca su se uzvrtila. 
Gican je halapljivo grizao krišku i okrenuvši se rekao 
sljedećem drugu: 
— Nema za te! Ne može te dopasti! 


Pri tome mu je s brade curio rastopljeni maslac. 
To je vidio i Drago, okradeni vršnjak. I pošto se je to 
često dešavalo, brzo je zavirio u klupu. 

— Jao, jao! 

— Šta je? No šta je? — izvalio je oči gospodin učitelj 
1 izletio nasred razreda sa štapom. 

— Pokrali me, jao, jao! Jauzn mi ukrali! 

Nastao je urnebes. 

Učitelj se razmahao po nama. Počevši od druge klu- 
pe pa sve po redu. Nije, naravski, ni pitao: ko je? šta 
je? Znalo se. Mi smo to obligatno radili. I tako vješto 
da se je gospodin učitelj zgražao. Zato je sada navalio 
stostrukim bijesom. Mi smo se pozavlačili pod klupe 
kao miši. 

A 1 naši vršnjaci iz prvih klupa su se slatko i veselo 
smijali 1 lupali nogama od radosti. Pa kad gospodin uči- 
telj nije više nikoga dosegao, povratio se zapuhan za 
sto. Mi smo najprije pomolili nosove, a onda cijelu glavu. 

— Nobh, diži se! diži se, prokletinjo! Gadovi pro- 
ždrljivi! 

Mi smo bili bolji đaci od naših vršnjaka iz prvih 
klupa. Svaki geometrijski zadatak smo znali usmeno i 
nadušak izračunati. Znali smo više pričati nego oni. Mi 
smo pričali strašne jezive priče o hajducima i razboj- 
nicima, o čaršijskim pandurima, o pismima naših očeva 
1 O ratu, a oni su se ježili 1 pokrivali oči rukama. Drago 
je kroz prste navaljivao s pričom o nekoj kraljevni, koja 
je spavala u oraškovoj komušici. Gican se kesio. 

— Be, baš su to prave dječije priče. 

— Pih, sve sama laž! 

— Ovo je prava istina, ovo! Ja sam to vidio svojim 
očima — prisizao je Šoljan kad je pričao o općinskom 
panduru kako je obio Mijin ćefenak. 

Pa svejedno, gospodin učitelj nam je na kraju mje- 
seca davao zelene i plave karte, a oni su dobivali crvene, 
kao pravi odlikaši. Oh, ala smo ih mrzili! Kad sam ja 
jedanput plakao od jeda, gospodin učitelj je rekao: 

— Dragi moji, vi ste raskalašena djeca! Vi ste po- 
kvarena djeca! 

— Ali mi više znamo nego oni — balio sam kroz 
rukav. 


— Nevaljalci! Šutiti! 

Zimi smo bili redovni učenici bez izostanaka, jcr 
se je u školi bogato ložilo. Ali čim bi se ukazali lijepi 
proljetni dani sa zagušljivomirišljivim bijelim cvjetovi- 
ma glogova po živicama i sitnim rodnim tratinčicama 
po ledinama, mi smo svoje knjige brižljivo umotane u 
krpu sakrivali po potocima u pukotine zidova i pod na- 
truhle grede mostova, 1 sastajali se u lukama, gdje pasu 
pušteni konji. Mi nismo znali za kovboje, a bili smo 
pravi pravcati divlji jahači na golim konjima, obješeni 
čvrsto o njihove začupane grive, jurili smo poljima, dok 
su naši bogati vršnjaci iz prvih klupa marljivo nastojali 
da dostignu ono što smo mi tako lahko i sigurno naučili 
za četvrtinu obligatnog školskog vremena. Nismo volili 
školskog podvornika, jer nas je ganjao i hvatao da vodi 
u školu u ruke gospodinu upravitelju, koji nas je (pova- 
ljujući preko stolica, a glavu proturajući kroz naslon 
stolice) životinjski tukao nekim elastičnim štapom po 
zategnutim gaćama na stražnjicama. Zato smo se po- 
dvorniku osvećivali prosipajući hotimično pljuce po ra- 
zredu. 


Bili smo dobri pjevači i pjevali carevku na ariju 
sevdalinke "Šta se sjaji nasred Sarajeva", znali naizust 
sve proturatne pjesme koje su nicale u "našoj ravnoj 
dragoj domovini" danomice. Kad smo jednog dana urne- 
besno sricali jednu taku pjesmu koju smo naučili u ma- 
hali, gospodin učitelj je (tako se dobro sjećam njegove 
prestravljene blijede fizionomije) uletio u razred, sav 
očajan i u histeričnom napadu zaletio se među nas, bijući 
nas i nogama i rukama. Mi smo jaukali do iznemoglosti 
ležeći sakriveni pod klupama, a on nas je onda počeo 
odjednom izvlačiti ispod klupa i milovati. Čak je poslao 
jednog da kupi bombona i dijelio nam govoreći: 


— Vidite, vi ste prava štenad, ja vas volim, a vi 
tako. Ne smije se svašta pjevati! Za to vas može policija, 
znate li vi, ha?! 

Zato kad smo idući kući odmakli od škole, pjevali 
smo koliko nas je grlo nosilo: 


Ko je reko lahko je 
Zar ne vidiš kako je 
Dok se Bosna regrutira 
Tu ti nema mira 

šalaj! 


I tako su prolazili mjeseci i godine, a mi smo u 
njima iživljavali svoje djetinjstvo, majke su se naše neu- 
morno nadale da će rat prestati i da će jedanput očevi 
doći, da će život biti lakši, da će se zemlje orati i sijati, 
da će biti kao i davno prije rata: brašna i masla i mlijeka, 
te da se više neće jesti mljeveni kukuruzni klipovi, od 
kojih postaje tvrdo u crijevima kao kamen. Zato smo 
mi svi bez razlike bljedoliki i slabokrvni i malokrvni. 
Mnogi je sušičav i mogu mu se prebrojati svi kralježnjaci 
kroz košulju. 

Ako se izuzmu dva-tri četrnaestgodišnjaka i pet- 
naestgodišnjaka, onda smo mi bili najstariji muškarci 
u našem rodu. Ono nešto sedamnaestgodišnjaka i še- 
snaestgodišnjaka regrutovano je zajedno sa osamnaest- 
godišnjacima, pošto im je prethodno u "registru rođenih" 
popravljen dan, mjesec i godina, i time dopunjen valjda 
nužni broj k. u. k. regruta koje je naša "pitoma i ravna" 
domovina Be-Ha posavina morala da prinese na žrtvenik 
Velikog Rata. Dobrom 1 mudrom Caru, koji je našim 
očevima još augusta mjeseca četrnaeste pisao "dass er 
alles gut erwogen hat", da je dakle sve dobro promozgao... 


Tako je u jesen 1917, kad su naše "hrabre i neu- 
strašive" očeve negdje na obalama Pijave napajali ru- 
mom i snadbijevali rezervnim sturmmesserima i pričaju- 
ći im masne priče o putenim Talijankama raspaljivali 
ih za juriše preko pontonskih mostova, u našoj domovini 
su ovamo, daleko od rata nekoliko stotina kilometara, 

svakog četvrtka vršili rekviziciju stokc, krupnih široko- 
rogih posavskih volova i krava s teškim vimenima, iz 
kojih se je dnevno izmuzalo po 35 litara mlijeka, i jedrih 
1 nešto sitnijih brdske pasmine s prvih obriježja koja 
vise nad Posavinom kao plazovi. Goveda su beukala 
otužno, a marljivi neki gospodin činovnik je u plehanoj 
crnoj pećici valjčastog oblika zagrijavao do topivosti 
željezne brojke na dugim dršcima i čvrsto ih lijepio u 
glatku koru roga, od čega se je nadaleko širio nepodno- 
šljivi vonj rožine 1 mladi bikovi nervozno radi njega 
širili nozdrve. Iz nabreklih vimena muzara curkom je 
kapalo masno mlijeko. Jedan garasti bačić brdnjak se 
blaženo češkao raskrečenih nogu o stablo kestenovo, a 
s toga stabla su padali krupni smeđesjajni divlji kesteno- 
vi i ćopkanjem se zabijali u vruću balegu, koja se pušila. 
Jedna snaša je s vodenom ocaklinom u pocrvenjelim 
očima zurila u plavu dugačku cedulju, koju su joj dali 
za njenu mladu junicu. A na toj dugačkoj plavoj cedulji 
je pisalo ime te njene mlade junice, koju je ona zvala 
Vezava, boja njene dlake, veličina njenih rogova, pori- 
jeklo, težina... 

— Tu cedulju čuvaj, platiće ti se! — rekli su joj. 

— A ja u to ne vjerujem — odgovorila je. 

— Bolje ti je vjeruj, lakše ćeš preboljeti — nakesio 
joj se neko. 

Zato su u nje zasuzile oči. Znala je da je sve ono 
što se uzima za rat potpuno izgubljeno. Tako oni rade 
evo tri pune godine, pa Bog zna dokle će još ovako — 
misli u sebi, a vruća joj suza kanu na cedulju. 

— Jesi li čvrsto svezala? — gurne je jedan žandarm. 

— Da, neće vam pobjeći, ne bojte se — odgovara 
ona gorko. 

II. 


A toga četvrtka rane jeseni 1917-te ratne godine 
popodne je bilo vlažno s nekom ljepljivom studeni u 
vazduhu, u jednom su bukviku poviše marvenog trga 
vrane nabrajale: kvar — kvar — kvar, voda je u razbijenom 
badnju klokotala i u mlazevima se razbijala o masnosive 
kašike vodeničkog točka, pod kojim su rašepireni rakovi 
strigli dugačkim ticalima. Naherene krovinjarice, obje- 
šene jedna do druge o plaz brda, mrtvo su zurile 1 iz 
jednog dvorišta se čula dreka nečijeg slinavčeta, a dolje 
daleko niz taj neravni potok preko hrpa kamenja i razlu- 
panog stakla, kiselih spirina i zagušljivih izmetina, koje 
su se u gustim mlazevima sručivale u zelenožutu kiselu 
vodu potoka, jedna se je mati sa svojim sinčićem, spo- 
tičući se o nalupane hrđale plehnate kante, provlačila 
oprezno ispod mostova, vodeći za sobom malu mršavu 
kozu suhog velikog vimena i dviju dugačkih modrih 
smrežuranih sisa. Bojažljivo i pogureno, a koza je skaku- 
tala sa hrpe na hrpu povlačena zategnutom konopljastom 
priuzom 1 uvijek oprezno i pažljivo udarala tu mater u 
krsta. A kad se je ta mati sa svojim sinčićem vraćala 
ostavivši svoju štićenicu, brižljivo privezanu o granu 
jedne zovike, pred kućom su stajali općinski panduri 1 
gospodin bilježnik. Ona je protrnula: Zbilja su došli kako 
sam slutila. I rekla je uvjerljivo: 

— Gospodine, ja sam moju kozu prodala još prije 
mjesec dana, tako mi neba! 

Oni su se sva trojica nasmijali grohotom: 

Thahahaa 

Phahaha 

Bhahaha 

Ona Zacvili: 

Jesam, sunce me ne grijalo ako nisam. 

I u sinčića su oči postale vodene: 

Jest, bogami, jest — kaže on. 

— Njemu je dvanaest godina, je 11? — upita gospodin 
bilježnik. 

— Skoro će — zastanu suze u njenim očima. Zašto 
to pita? — pomisli u sebi. 

— Po naređenju sa najvišeg mjesta on mora danas 
goniti goveda — svečano kaže gospodin bilježnik. 

— Da, podaj mu komad hljeba u ruku, pa neka ide 
s nama — dodaje jedan pandur. 

Žena gleda dugo šuteći. Onda odjednom progovori 
sa očajanjem: 

— A zar ste i na djecu spali? crna li sam kukavica! 

— Platiće se svakom po dvije petice, razumiješ li? 

— Da, plaćate i za moga čovjeka, kojega ste odveli 
evo ravne tri godine! jadne mene! 

— Treba da se ponosiš, gaduro jedna, što ti čovjek 
služi caru — gospodin bilježnik se ražestio. U njega je 
nabrekla jedna vena na čelu. 

Sinčić stoji šutke. Kroz njegovu svijest prolazi bez- 
broj rogatih krava i volova zbijenih jedno do drugog, 
i u tom zbijanju najahuju jedno na drugo 1 Ćiftaju se, 
beuču, a od toga beukanja evo zvoni opna na njegovim 
ušima, on razmahuje velikim vitkim grabovim štapom: 
hoja — ho! O, slatko je sanjao on toliko puta kako bi 
mjesto one male mršave koze (koju su onako ljubomorno 
sakrili, bojeći se i za nju rekvizicije) tako radosno volio 
goniti stotinu krava i biti pravi pravcati čobanin s punom 
torbom bijelog masnog sira i debelim komadom žute 
mirišljave kukuruznjače, hoja — ho! O, tada mu se ne 
bi rugali kao što mu redovno plaze jezike i trčeći za 
njegovom mršavom Šajnom tegle je za plosnati kratki 
repić sričući: koza — jarac — jare — prdac — tebi smrdac, 
be-e-e, me-e-e! 

Onda najednom progovori. A oči mu se zacakle: 

— Mati, ja hoću, hoću. 

— Dijete! 

— Mi ne pitamo! Mora se... 

— Ali, gospodine, daleko je! dijete je! pašće 1 osta- 
će, četrdeset i devet kilometara tamo, četrdeset 1 devet 
natrag, zaboga! 

— Za cara je, da je stotinu četrdeset i devet! 

— Njemu moraju služiti 1 djeca, da! — odsiječe go- 
spodin bilježnik oštro. 

— Ali, gospodine... 

— Kuš... 

Uz potok kroz žuto zovikovo lišće pojavi se Šajna 

— Be-e-e 

— Mati, ja hoću, hoću, volim! 

Trgne se mali sinčić dvanaestgodišnjak ponovo. 

Koza mu zađe za leđa 1 obliže ruku. 

— Be-e-e 

— Mati, pusti me! 

Tako se toga četvrtka rane jeseni 1917. ratne godine 
po podne regrutirali gončini između nas dvanaestgodi- 
šnjaka 1 trinaestgodišnjaka, naše majke zeble u srcu za 
nama 1 proklinjale do neba, a mi u svojim dječijim mo- 
zgićima dočaravali zamamne pustolovine i pritezali 
učkure, pa za njih zadijevali visoko obašve od gaća i 
zasukivali se do više koljena: hoja-ho! Imamo već i vitke 
prutove, hoja-ho! Četrdeset i devet kilometara, šta je 
to? Dvije petice, a to je nešto! Dvije plave, glatke du- 
gačke petice — za jednu ću kupiti pantale, kaput i cipe- 
le... a za drugu? O, koliko je to samo novca! Hoja-ho! 

A žuto prozirno lišće bagremovo padalo je po cesti 
i mekahno se ljuštilo pod bosim nogama. Nebo je po- 
primalo neke masnije boje. Jesen je dolazila mekahnim 
korakom. Četvrta u ovoj našoj "dragoj ravnoj i plodnoj 
domovini Posavini" otkako su po frontovima zviždale 
dum-dum patrone, a topovske cijevi po opaljenom metku 
automatski se trzale za 50 centimetara unazad, našim 

dragim očevima prskali šavovi na lubanjama, i rastezale 
se tetive u zglobovima i crijeva se sa smradom isukivala 
po stogodišnjim panjevima karpatskih prašumskih omo- 
rika, a divlji kesteni po gradskoj aleji ipak spokojno 
pupali 1 listali 1 cvjetali 1 žutili 1 opadali kao i svake 
druge jeseni. Seljanke u bijelim košuljama i u nedoumici 
prolazile pognutih glava, po hiljaditi se puta razočarava- 
jući u svojim upornim nadama da će se rat svršiti baš 
upravo na početku jeseni kad se u selu momci žene, a 
žuto suho lišće kestenovo i bagremovo mekahno se lju- 
štilo pod njihovim bosim širokim i tvrdim stopalima. 


Jesen stiže 
boj se diže 
druga pade 
boj ne stade 
treća dođe 
boj ne prođe 
A joj-joj-jojoo 
Otužno sriče čobanica po problaćenim putevima rav- 
nih močvarnih posavskih sela, a živicama meknu crveni 
šipci i modre trnjine, mali Bačić dvogodac žilavo se 
upinje sa svojom sluzavom isukanom žilom oko krave 
Širave, putevi spokojno vijugaju kroz neovičena polja, 
sunce izlazi na istoku a zalazi na zapadu, cvrčci cvrče, 
mlječike se macaju, vode teku slatke i bistre, mutne i 
kaljave, teku kao što život teče i mijenja se neumorno 
i žilavo pored svih ratova i pokolja, i pokoja i spokoja. 
Jedan srcolik lipov list hrđine boje zmijski se svrće 
o sluzavom vlakancu pauka krstaša. 

III. 


Ja nisam ni sanjao o bjekstvu. Naprotiv, sanjao sam 
o dvjema plavim peticama koje nam obećaju. Svakog 
četvrtka dvije petice! O, mene više neće trebati tražiti 
ni dogoniti, ja ću sam doći! Mati je rekla: 

— Ako možeš, sine, drugačije nemamo Zašto ni na 
cedulje dignuti brašna, i bila je žuta od brige. 

— 'Mogu, mati, ja mogu kao veliki! — uvjeravao 
sam čvrsto odlazeći, a mala solna vrećica mi je visila 
preko leđa i u njoj komad tvrda kruha od kukuruznih 
paturica i mekinja. 

Mi stojimo u grupi. Dvanaest gončina sa dugim 
vitkim grabovim prutovima. I pravimo se jako važni. 
Ne znam šta smo sebi uobražavali. A pet koraka od 
nas, naslonjen na glatko stablo jednog kestenika, stajao 
je žandarmski gefreijter. 

— Pucaću na onog ko htjedne pobjeći kao na zeca 
— rekao je strogo i skinuo karabin s ramena i postavio 
ga uz desni but. 

Zapitali smo gospodina gefreijtera, gledajući mu po 
disciplinskim militarističkim propisima ponizno u Oči. 

— Gospodin gefreijter, kada ćemo krenuti? 

On je nakosio OČI: 

— Nalijevokrug! 

— Kada? 

— ... vam materina! — pošao je na nas. 

Jedan se drug od straha pomokrio u gaće. 

Naišao je iznenada gospodin žandarmski zugsfiih- 
rer. Mi smo gledali u njega kao u Boga, a on je kočo- 
perno prilazio zavrćući lijevom rukom debeli žuti brk. 
Gospodin gefreijter je digao pušku o desno rame. Jedna 
je krava žalostivo mukala. Iz njenog nabreklog vimena 
je kapalo masno mlijeko i rosilo jednu suhu isparenu 
balegu. 

Vi ste sada zapravo postali vojnici — rekao je gospo- 
din žandarmski zugsfuhrer stavši raskoračno pred nas. 
Služićete caru i zato treba da budete hrabri! Goveda 
vas moraju slušati, jer imate velike prutove. Dobićete 
plaće! Vi ste jedini vojnici koji dobivaju plaće! A tebi 
kako je ime? 

On je pokazivao na jednog, ali mi nismo znali na 
koga? 

— Ti veliki, ti što blehneš! — približio se 1 upro 
prstom u Mustu. To je bio jedini petnaestgodišnjak među 
nama. Nešto poveće nesrazmjerne glave, plosnata, širo- 
ka, žuta lica i s visokim crvenim nakalupljenim fesom, 
on nas je natkrivljivao za cijelu glavu! Gospodin žan- 
darmski zugsfihrer je upro prstom u njegovu glavu. 

— Zovem se Musto s Kozarice. 

Tako se tamo i danas zove cio rod potleušičara. 
Još nekad u nezapamćena vremena došli su neki pode- 
rani i gladni ljudi dva kilometra južno od našeg grada 
na jednu šikaru kraj druma i podigli tu sebi od pletera 
kućice i ulijepili ih blatom, 1 rađali se u njima, i živili, 
i umirali bez iluzija o nekom zagrobnom životu i rajskim 
ljepotama, kojima se iskupljuje ovozemaljska bijeda. Sin 
jedne od bezbrojnih njihovih generacija je Musto. Njega 
su uhvatili baš tu na marvenoj pijaci 1 pridružili nama. 
Mi smo gledali u njegove krupne, izbuljene, pepeljaste 
oči 1 neobično široke nosnice, u kojima je bio skoren 
crn sloj bala, s nekim nelagodnim osjećanjem. Vidjeli 
smo da je imao daleko dulje ruke nego drug Gican, 
koji nije ništa zaostajao za njim u visinu. Imao je samo 
sitnije lice... 

— Ti ćeš onda biti kapetan njihov — rekao je gospo- 
din žandarmski zugsfihrer Musti. 

— Hoću. 

— A znaš li ti šta je to? — upitao ga je. 

— Ne znam. 

— Ti ćeš njima zapovijedat, a oni će te slušati, razu- 
miješ? To ti je to: vas je dvanaest, i podijelićete se u 
tri grupe: jedni će ići pred govedima, drugi usred goveda, 
a treći za govedima. I čuvaćete da vam ne bježe. Za 
sve što se izgubi odgovaraćete. Zato budite hrabri, jer 
ste vi zapravo vojnici, služite caru i otadžbini. On traži 
od vas da budete hrabri. Naprijed! 

On je oštro odsjekao kažiprstom učinivši široku kret- 
nju. Mi smo stajgli i gledali. Zašto kaže: naprijed? 

— Ja sam izdao zapovijed — okrene se on nama 
ponovo. 

Mi još uvijek ne razumijemo ništa. A ako još jed- 
nom vikne, naš drug Tican će se istovariti u gaće. 

— Kad ja kažem: naprijed, to znači odvezujte go- 
veda i polazite! Ti odmah moraš prenijeti komandu na 
njih. 

Mi nismo čekali. Utrčali smo veselo i poslovno me- 
đu goveda. 

— Natrag! — dreknuo je ponovo gospodin žandarm- 
ski zugsfuhrer. — Mi idemo uvijek za vama, a vi nas 
nećete vidjeti, upamtite! 

Mi smo ponovo utrčali među goveda. 

Musto je odrješivao red do mene. Radio je to veoma 
vješto, a pri tom su njegove pepeljaste oči sjale kao 
žiške i niz laloke mu se cijedila bijela sirolika tečnost. 

Onda smo krenuli. 

Hoja-ho! 

Grabovi prutovi zvižde po leđima goveđim. 

Kas-kas-kas. 

Jedan pomamni garonjica, nabijeni brdnjak s ro- 
govima kao oštrim noževima pomamno krči put. 

Hoja-ho! 

Sada treba skrenuti lijevo. Ali cijelo stado juri desno. 

Lijevo! 

Živi rogati zid se sručio desno. 

Pomamna lava pod kojom kamena cesta zvoni mu- 
klo. 

Sad smo pošli zaobilazno ravno četiri kilometra više. 

Hoja-ho! 

Ja sam razbio nokat na palcu desne noge o jedan 
šiljati bijeli kamen u jarku. Instiktivno sam čučnuo i 
uhvatio se za palac rukom. Mali krvoločni garonjica je 
opkoračke prednjim nogama jahao na jednoj žutoj kravi. 
Ona je pod teretom posrtala pravo na me. Još korak. 
Jedna je žena vrisnula. Ja sam se otkotrljao niz jarak. 

Hoja-ho! 

Sada idemo uz brdo. 

Prutovi zvižde. 

Desno je sokak. Sada znamo šta treba raditi. Zato 
dvojica od prve grupe trče i postavljaju se raskoračke 
i mašu prutovima. Zviz jednu kravu po nosu. Ona Zza- 
žmiri. I zavrti glavom uokrug. 

Zašto si srljala na me? — misli drugar i trči naprijed. 

Sada je sokak lijevo. Onda opet desno. Ali mi smo 
sad posve iskusni gončini. 

Hoja-ho! 

Idemo niz brdo. 

Kas-kas-kas. 

Dolazi jedna velika okuka ulijevo. Za takav slučaj 
nemamo iskustva. Ipak se trojica iz prve grupe posta- 
vljaju u obliku potkovice: ZVIZ, ZVIZ, ZVIZ. 

Goveda otresaju glavama. 

Prošli smo. 

Srednja grupa trči naprijed, jer je neko rekao da 
su oni u prvoj grupi već umorni. 

IV. 


Šesnaest kilometara daleko. Naložili smo velike va- 
tre od granja i grijemo se. Tri velike crvenožute vatre 
od suhog granja. Visoko nad nama izvijaju se jata uža- 
renih iskara. Neko se sjeća četvrte čitanke: Sto mi ti 
je nenu gonenu? Poletile zlatne patke, susrele ih crne 
čavke — kud letite zlatne patke — kud letimo da letimo, 
nikom ništa ne činimo — šta je to? 

Tri koraka od nas je gusti obruč noći. Kroz njega 
se ništa ne vidi. A na tom crnom gustom obruču je 
veliki tamnomodri poklopac neba. Na njemu su zvijezde 
poredane u svim mogućim geometrijskim oblicma. Mi 
znamo kako izgleda Veliki Medvjed: četiri sjajne Zvi- 
jezde u obliku izvrnute prednje strane krova na gospo- 
dina strasmajstera kući pred školom (tako nam je to g. 
učitelj slikovito predočio). Zvijezde su kao četiri kotača 
— dva prednja i dva zadnja. Razmak između zadnjih 
kotača treba u produženju prenijeti pet puta i naiđeš na 
jednu naročito sjajnu i krupnu zvijezdu: to je Sjever- 
njača. A pravo pod njom je sjever. Ako gledaš licem 
prema sjeveru, za leđima ti je jug, desno istok, a lijevo 
zapad. Kad sam sve to u sebi obnovio, potražim na tam- 
nomodrom poklopcu neba izvrnutu stranu krova na kući 
gospodina strasmajstera. Tačno sam zamislio njenu sliku 
i opet nema. Crtam u lugu i na uglove mećem užarene 
žiške. Onda opet tražim. Nema, nema. Biće da je negdje 
za brdom — mislim — nije nas valjda gospodin učitelj 
varao. Ja se sjećam da se je on čak žestio kad smo se 
mi smijali: izvrnut krov kuće gospodina strasmajstera 
na nebu? Ahahaha... 

Njiva u koju smo stjerali goveda nalazi se odmah 
pod cestom i ograđena je visokom živicom. Na donju 
stranu je gusta mrka grabova šuma. Bio je već mrak 
kad smo se zaustavili, pa nismo ni upamtili okolinu. 

Sada ona u noći izgleda u ovom mrkom gustom obruču 
kao neka strašna rupčaga. Zato se mi sve brižljivije sti- 
šćemo vatri. Ja zavlačim glavu među koljena. U cjevani- 
cama me peče, kao da se kosti tale. 

Goveda se oglasiše pucketanjem Živice. 

— Trebalo bi vidjeti šta je to — kaže kapetan Musto. 

Ja se pričinim da spavam. On se sagne nada me, 
pa kad se uvjerio da spavam, gurne Ticana. 

Hajdemo. 

On se strese: 

— Ne smijem ja u mrak, propašću — kaže. 

Ustaje Gican: 

— Hajde ja ću! 

Onda se je neko čuo na cesti poviše nas. Koraci 
potkovanih cipela. 

— Hop, hop! 

Mi premiremo. 

Poznamo glas gospodina zugsfiihrera i skačemo. Sa- 
da smo kuražniji. Raspoznajemo tri sjene na cesti. 

— Evo vam još jednoga — kaže on — pa budite hrabri. 
Zbogom! 

Od njih se odvoji mekahnim korakom jedna visoka 
sjena i dođe vatri. Mi je zagledamo: cijeli čovjek — mi- 
slimo u sebi. On čučne uz vatru i mi ga poznajemo. 

— Arselja, Arselja... 

— Ubili su boga u meni, majku im — kaže i okrene 
se prema cesti. 

— Otišli su. 

I onda šutimo. 

Jedna krava balega. 

Arselja je devetnaestgodišnjak, 1 zna pričati o ratu, 
jer je bio dvije godine u Galiciji. A onda jednog dana, 
kad su išli uz neku strašnu strminu, on je okilavio. 

— A znaš li ti, Arselja, gdje je Veliki Medvjed? 
pitam ja, jer me još uvijek muči lik izvrnutog krova 
strasmajsterove kuće pred školom. 

On najprije šuti. Onda odgovori: 

— Ovdje nema ni malih medvjeda. Nisu ovo Kar- 
pati. 

— Ali ja sam učio u školi da na nebu ima Veliki 
Medvjed od zvijezda... 

— He, što si ti učio u školi! Učio sam 1 ja koješta, 
pa ne važi! — pljune on u vreli lug 1 pljuvačka cvrkne. 
— Ti si s Kozarice — obrati se Arselja Musti. 

— Jesam. 

— Znam te, bili smo zajedno u Krečani kod kome- 
sara radi onih kokošiju. 

— I ja sam bio — kaže Šoljan. 

Noć šumi tajanstveno. Jedna je kukuvija došla neg- 
dje blizu naših vatara: kuvi, kuvi, kuvi. 

— Umrijeće neko — kaže Musto. — Njen glas ne 
sluti na dobro. 

Arselja grije pete: 

— Ja više ne vjerujem u smrt — kaže on. Kad neko 
dođe živ iz rata, taj neka se više ne boji smrti. 

— Zar je rat tako strašan? — pitamo. 

U dnu njive beuče jedan bak. Ja bih se zakleo da 
je garonjica sa šiljatim rogovima. ' 

A negdje daleko i potmulo, kao u kakvoj provaliji, 
zaurla nečija torna psina. Kao da potrese noć. 

— Joj, to je lav — brecne se Tican — joj, ja ću umrijeti 
od straha! 

Lavež gromoran 1 potresajući ponovi se opet dolje 
negdje u šumi, pa uzlazeći kroz čestu šume u tom mrkom 
tijestu noći zaista odjekivaše zastrašujući. 

Desno ukraj živice, valjda je neki polno preosjetljivi 
bik zaganjivao jednu kravu i podizao čitavo stado njom, 
goveda su se zbijala tutnjeći. 

Mi smo šutgjeli. 

— Joj, jest, majko moja! — kisao je Tican. 

I meni je postalo tijesno oko srca. 

Arselja se razvraćeno zahohotao. 

— Lavovi žive na drugom kraju svijeta. 

— Pa gdje smo mi? I mi smo daleko. 

Arselja se ponovo zahohotao. 

Hohohoo! 

Hohohoo! 

— U četvrtoj čitanci piše da se selo potrese kad 
lav dolazi i da tutnji kad on zine, kao da grmi, da, i 
da se goveda zbijaju u hrpe i da on može nositi čitavog 
vola u zubima. j 

Jedno se goveče pobalega. Copkanje balege čulo 
se jasno. 

— Eno vidiš da nije lav kad ono goveče onako mir- 
no balega — kažem ja. 

Onda je poslije daleko negdje i tanko kao pisak 
od mlječikine vlati zapjevao jedan pijevac. A onda drugi. 
Mi smo drijemali. Kad bi samo bio kakav topli kaputić, 
da pokrijem krsta — mislim ja, jer mi je zaista s leđa 
nesnošljivo studeno. I Gican se tuži na to. Zato se mi 
sporazumno okrećemo bočke vatri i oslanjamo se jedan 
drugome o leđa. 

— Zašto to nismo prije smislili, — kaže Gican i strese 
se od zime. 

Onda smo udobno prebacili jedan drugome glavu 
preko ramena i zahbrkali. 


V. 


Kas-kas-kas. 
Spuštali smo se nizbrdo. Cesta je tvrda i bijela. 
Papci goveđi zvone. 

Lijevo je jedan veliki goli predjel hrastovih panjeva. 
Debljina njihova svjedoči da je to do jučer bila stoljetna 
šuma. Sunce se tamo za jednim brijegom pomalja, kao 
narandžast kolut. |! 

Po nama ono sija kao naša vatra, koju smo zatrnuli 
kad smo krenuli. Onda se pojavljuje jedna zidana jed- 
nokatnica surog izgleda i neobična u ovoj pustoši. U 
staklima njenih prozora sunce se razlilo kao tekućina. 

— Vidiš li te rupe po zidu? — pita Arselja — to su 
logoši izbušili svojim metcima. To je žandarmska ka- 
sarna. Neki dan je tu bilo kao na frontu. 

Kas-kas-kas. 

Cesta se još uvijek spušta. Onda najednom okuka. 
I mi zalazimo, kao u tunel, u gustu, crnu, visoku hrastovu 
i bukovu šumu. Glasovi naši dobivaju odjek. 

Hoja-ho! 

Hoja-ho! 

Začudo, goveda ne šskreću u stranu. 

Sad smo prešli preko jednog mosta i krećemo uz- 
brdo. Šuma je ostala za nama. 

— Nisam htio da govorim, ali ta je šuma puna lo- 
goša — kaže Arselja. 

— Meni pada na um pjesma: "Oj, logoši, logoši, 
šta je vama u duši"... Onda ja kažem: 

— A što si i sada govorio? mene je jako strah. 

— Šta bi te bilo strah? oni nama ne bi ništa. Oteli 
bi nam goveda i zbogom diko. 

— Tinisi čuo onda šta je rekao gospodin zugsfuhrer, 
da smo mi odgovorni. 

Za nama se oglasiše cipele. Obazremo se: patrola 
žandarmska. 

— Samo naprijed — kažu oni tiho i opet propadoše 
lijevo u čestu. 

Ja postajem lagahan. Osjećam važnost svoje uloge: 
zbilja, mi smo zapravo vojnici, kako je rekao gospodin 
zugsfiihrer. 

Hoja-ho! 

Desno gore u brijegu su neke kuće. 

Za nama dolazi jedna žena. 

— Mali — zove ona — imaš li jednu priuzu, daću ti 
komad kruha. 

— Nemam — kažem — a otkuda bih imao? 

— Pa skini s krave, eto svaka ima! 

Kas-kas-kas. 

Opet jurimo niz brdo. 

Žena ostade daleko za nama. Ja se okrećem. Ona 
stoji. 

Kas-kas. 

U mojoj torbi nema više ni mrvice kruha. Sada 
kad je ta žena spomenula kruh, ja sam odmah osjetio 
da sam strašno gladan. 

— Sada, kada pođemo uzbrdo, skinućemo deset 
štrangi — kaže mi Arselja. — Ja već nisam ni znao kako 
ću se spasiti od gladi. Crijeva mi strašno kvrče... 

— I u mene — dodajem ja. 

— Ja već teško trčim. Drob mi lijeće po trbuhu kao 
svežanj krpa — odgovara Arselja. 

Goveđi papci ubrzano zvone. 

Lijevo je jedna ledina. I jedan širok bistar brdski 
potok preko nje. Goveda se sruče u njega pomamno. 
Ja i Arselja iskoristimo tu priliku: jedna, dvije, tri... 
deset priuza. Strpamo ih u moju torbu. Sada ću ja, čim 
se pojavi kakva kuća, ići i nuditi priuze za kruh. 

Krećemo. Sunce se diglo za nekoliko konopaca vi- 
sine. Mlako jesenje sunce od koga žute bjelogorice i 
neorane zemlje, obješene o strane bregova, dobivaju suri 
izgled sagorjelih haluga i bujadi. 


123 


Arselja me zadržava, i mi idemo posljednji. On go- 
vori nešto tiše. 

— Htio sam 1 ja u logoše, znaš? i baš kad sam 
čvrsto odlučio, okilavim. 

Onda se nekom tugaljivom crtom na licu cvrkne 1 
kaže: 

— Hja! 

— A zašto vojnici idu u logoše, to ja ne znam pravo? 
— pitam. 

— Zato jer ne vole rat, eto. 

— Ni ti ga ne voliš? 

— Ne! 

Ja navaljujem neprestano: 

— A zašto? 

— Ti i ne znaš šta rat Znači. 

Onda smo išli dalje, a on je šutio. Zatim je najednom 
brzo nadušak izgovorio: 

— Znači ubijanje ljudi kao pasa. Tamo gdje sam 
ja bio! A ovdje? 

Onda smo opet išli bez riječi, jer je on zašutio kao 
da ga je neko presjekao. Ja sam pažljivo motrio hoće 
li se negdje pojaviti kakva kuća. 

— A ovdje znači to što su ove zemlje gole kao 
ćelave glave, što si 1 ti i ja 1 Gican i tvoja mati i Gicanova 
i Mustina gladni kao... 

— Eno tamo jedne kuće — plahnem se ja. 

— Tamo ćeš ići — kaže on, prekinuvši isto tako kao 
što je i počeo, nenadano i nadušak. 

— Podaj svih deset štrangi za dva komada, čuješ! 
— doviknuo je dok sam se ja pentrao preko ograde. 

Pred kućom je sjedila jedna žena s djetetom na krilu. 

— Donio sam ti deset priuza, ako ćeš mi dati dva 
komada hljeba, gladan sam — kažem joj ja i Zaista u 
isti taj momenat osjetim užasnu glad u stomaku. 

— Uzela sam, sinko, od onih što idu pred govedima, 
evo — i ona podigne hrpu štrangi iza sebe. 

— I nećeš više? — meni se je zavrtoglavilo. 

Nemam više kruha, sinko! 

Vratio sam se. U grlu rmi se zbila suha tvrda guta. 
Potrčao sam, jer su drugi daleko izmakli. Kad sam pre- 
lazio preko plota, Arselja se digne iz jarka. 

— Šta je? 

— Nema! Uzela je od prve grupe. 

On zastane. A onda rekne: 

— Tu je gore okuka, a mi ćemo ovuda prijeko. 

Potrčali smo preko jedne njive. Desno daleko od 
nas na obavitnji ceste zviždali su prutovi i čulo se: hoja-ho. 

— Sada ćemo dospjeti u prvu grupu pred goveda 
— govori Arselja u kasu — i onda, čim se ukaže kakva 
kuća, trčaćemo. 

— Ja zbilja više ne mogu — ovdje mi je suho, a 
ovdje mi je mučno — dodajem. 

Na cesti smo. Pa pošto još nije prva grupa stigla, 
mi sjedamo u hendek. Ja osjećam da me među kracima 
nešto boli. Pipam i kažem Arselji. 

— Žlijezde — veli on — to će tek sutra da boli. 

Onda se dižemo, jer pristižu prvi. I Musto je među 
njima. On naređuje: 

— Trojica u zadnju grupu. 

Sada ostajemo nas trojica 1 Tican. 

— Mi ćemo tražiti kruha — kaže Arselja — zato smo 
i došli naprijed. 

— I ja sam zato došao. 

— Ticane — zovnem ja — imaš li ti kruha? 

— Nemam, otkud mi! 1 ševelja. 

A jesi li gladan? 

— Sinoć sam jeo i više ne. Gladan sam — kaže on 

prostodušno. 

Još uvijek idemo korakom. Strana je dugačka sedam 
kilometara. Zove se Bukva. 

— Vidite li ovu obavitnju ovdje? — pita Arselja. 

— Vidimo — odgovaramo. 

— Poštar je vozio uzbrdo i sjedio mirno na boku, 
a evo baš odavde su ga napali logoši. I kao što su pred- 
vidjeli, nije ni njega ni konja nijedan pogodio. Konji 
su pojurili, a pojurili su 1 oni, i hop, eno tamo na drugu 
stranu pred njega. Nije im mogao uteći, da su ga vile 
nosile. Oni su to proračunali. Kad je on vidio da nema 
kuda, iskočio je iz kola, izvadio revolver 1 zaklonio se 
za lijevog konja pa pucao. A pucali su i oni, i pobili 
i konje i njega. Evo tu dolje su se skotrljali sve troje. 
Tu su ih ljudi poslije i zakopali. Eno vidite svježu zem- 
lju. 

Išli smo zatim šutke. 

— To je bilo nema petnaest dana — nadoda Arselja. 
— Tako ti logoši ne vole ništa što je državno. Novac 
su doduše odnijeli. I pravo su imali. 

I idemo dalje, a ja mislim: logoši su vojnici i bili 
su u ratu i omrznuli ga, onda znači zbilja da rat ne 
valja ni tamo, Arselja pravo govori. 

Sad smo odjednom krenuli niz stranu. 

Kas-kas-kas. 

Hoja-ho! 

Hoja-ho! 

Odjek. Lijevo je tamna borova šuma. I miriše na 
smolu. U nas se zato šire nosnice. Goveda žalovito riču. 
To se desno pojavilo selo. Providan modrikast pramen 
dima, stari crni drveni krovovi 1 tele riče. Sve krave u 
našem stadu su zaustile 1 Zovu. 

Hoja-ho! 

Hoja-ho! 

Arselja me tegli za torbu: 

— Hajde, hajde! 

Ja stisnem ramena 1 torba spane. 

— Idi ti sam, šta ćemo oba — kažem mu i on trči. 

Trči 1 Musto za njim za smotkom priuza pod pazu- 
hom. Ja zviznem prutom. 

Hoja-ho! 

Hoja-ho! 

Kas-kas-kas. 

U crnoj borovj šumi odjekuje zvek goveđih papaka. 

Obazrem se. 

Tican je ostao i gleda prema selu. Odjednom desno 
u hendeku za visokom habdušikom kuća: u tarabama. I 
jedna djevojka izađe. 

— Imaš li priuzu, mali — pita i drži komad pšeničnog 
kruha. 

Ja se okrećem uz cestu i iz petnih žila vičem: 

— Arselja, Arselja, ponesi jednu priuzu ovamo! 

I ona gleda onamo kuda ja vičem. 

— Hop — čuje se odZiv. 

— Eto taj što sam ga zvao daće ti — kažem joj i 
bježim. 

Kas-kas-kas... 

Ona čeka i gleda uz cestu. 

Ja osjećam prijatan vonj ognjišta i dima koji ostaje 
za mnom. 

Hoja-ho! 

Hoja-ho! 

Desno dolje pukla je prostrana brežuljasta krajina. 
Između brijegova teče voda. Sunce je u njoj kao ras- 
topljeno srebro. Cesta vijuga niz stranu kao bezmjerno 
duga pepeljasta zmija. Goveda se ljuljaju u kukovima. 

— Hop! Stiže Arselja širokog lica. U objema ruka- 
ma nosi veliki okrugli pšenični kruh. Za njim trče Musto 
i Tican. Ja skočim u zrak čitav metar. 

— Ti, Ticane, idi za govedima, dobio si svoje — 
kaže mu Arselja — a nas trojica ćemo sjesti ovdje da 
podijelimo. 

I mi sjedamo. Arselja zapara pažljivo jednim klipom 
na tri strane i pita: 

— Jesam li pravo na troje? 

Musto popravlja jednu crtu i kaže: 

— Sada lomi! 

Ja osjećam sladak vonj kruha i gušim se u dobive- 
nom komadu. 

— A jesi li dao jednu priuzu i onoj curi što je čekala? 
— pitam Arselju. 

— Nisam imao, sve sam gore dao. 

— A je li čekala? 

— Da, čekala je. Ja sam je pipnuo, a ona se smijala 
i dala mi onaj komad što je držala, eno ga kod Ticana. 
Ona je kao bomba. 

Ja se smijem tome. 

Onda smo ustali i pokasali. A veliki komadi pše- 
ničnog kruha u našim rukama postajali naglo sve manji 
i manji. 

Musto kasa pred nama. 

Arselja kasa uza me i pita: 

— A znaš li ti šta je to sifilis? 

— Ne znam — kažem. 

— To ti je gospodska riječ za ljubav. 

Kas-kas-kas. 

Sustižemo goveda. 

Hoja-ho! 

Hoja-ho! 

Nad krajinom zvoni naš Zov. 

Hoja-ho! 

Kas-kas-kas. 

Ova nizbrdica je dugačka jedanaest kilometara. 

Kad smo prelazili preko jednog dugačkog drvenog 
mosta, pod kojim se je voda modroplavila i crveno joši- 
kovo i vrbovo žŽilje ličilo na viline kose iz priča, rekao 
je Arselja da imamo samo tri i po kilometra do vojničkog 
logora. Kroza me je prostrujao čudan osjećaj. Ono što 
sam do sada iskusio i čuo o ratu, ostavilo je svoj trag. 


VI. 


Ušli smo na velika širom otvorena vrata. Dva voj- 
nika su stala pred nas i pomogli nam. Goveda su mirno 
i poslušno zašla u prostrano vojničko dvorište, kao slu- 
teći, valjda, da se tu u tom prostranom dvorištu, u dubo- 
koj crnoj zagušljivoj prašini završava put. Mali garonjica 
je potrčao prema bunaru, koji se nalazio nasred dvorišta. 
I halapljivo je priljubio gubice za dno korita. Srkanje 
njegovo privuklo je sva goveda bunaru. Onda je najed- 
nom izletio odnekle jedan brkati zugsfiuhrer i naredio 
onim istim vojnicima koji su izašli pred nas da sipaju 
vodu za goveda. 

I voda ima miris. Primamljivi miris, jer kad je veliki 
plehani kotao zazvečao o stijene bunara, goveda su di- 
zala glave 1 udisanjem širila nozdrve. 

Mi, nas dvanaest drugova gončina, stajali smo uo- 
krug oko goveda s našim vitkim grabovim prutovima. 
Tican je sjeo na tle opruženim nogama: 

— Joj, mene boli ovdje i ovdje i ovdje — rekao je 
on, a lice mu je bilo blijedo. 

Sunce je bilo negdje na našim tjemenima. Ja sam 
gledao daleko u jedan modri vrh planinski 1 sjetio se 
gospodina učitelja kako nam je pričao o visokim plani- 
nama, i o vječitom snijegu, i o vrijesku i majčinoj dušici 
kojom se hrane divokoze, i da im je mlijeko od toga 
kao tijesto... da, i učio nas je da na svakom planinskom 

vrhu irma napisana visina u metrima. Te smo mi visine 
nalazili na kartama zemljopisnim: Maglić — 2387, Tre- 
skavica 2088, Vlašić 1919. Ja bih htio da je vidim i 
na ovom vrhu preda mnom. Zato stavljam dlanove poviše 
očiju 1 naprežem zjenice. Nema. Onda kažem poluglasno: 

— Ja mislim da je on nama to slagao. 

Tican se naglo digne. 

— Joj, majko moja, nije slagao! Ja ću plakati ako 
bude slagao! Meni je mati rekla da dobro čuvam, evo 
dala mi je i ovu krpu da svežem u nju, pa onda za 
obašvu. Rekla je, kupićemo brašna čim dođeš. I pravi- 
ćemo razljevušu sa sirutkom u velikoj tepsiji! Joj, majko 
moja, je !' de da nije slagao? 

— Ja sam mislio o nečem drugom, nisam o tome 
— kažem. 

— Onda dobro. 

U garonjice su se cijedili konci slina niz gubice. 

Bjelava s velikim vimenom lizala je kuk. 

— Ja mnogo volim razljevušu sa sirutkom — kaže 
Tican 1 opet sjedne na tle. 

Garonjica je skočio na bjelavu. 

— A nisam je jeo otkako je otac otišao u rat - — na- 
doda Tican, a lice mu se snuždi. 

Ona dva vojnika što su pojili goveda hodali su sada 
između njih. Jedan je pipkao krave ispod trbuha i izmu- 
zao na dlan mlijeko, pa ga rastirao objema rukama. Za 
bjelavu je rekao: 

— Dobra muzara, šteta. 

Drugi je snažno gurnuo garonjicu, naslonivši mu 
se na kuk: i 

— Alaj bi ovaj orao u mojoj strani. Cvrst kao kre- 
men. 

Garonjica je otresao glavom. 

Treći vojnik je donio jedan plehnati kotlić 1 sjeo 
pod bjelavu. Ona je podatljivo zadnjim nogama stala u 
raskorak. Onda je došao još jedan vojnik s kotlićem. 

Kravu boli kad joj je prepuno vime, a vojnika 

boli kad mu je preprazan stomak — rekao je poslovno. 

— Masno mlijeko, sami kajmak — oblizao je on prst 

i tražio drugu kravu. Na njegovoj je stražnjici visio od- 

valjen kapak zakrpe, koja se je držala još o tri bijela, 

debela lanena konca. Noge je imao savijene. Ramena 

široka i za vratom plavosiva debela kita sa zabačenog 
fesa. Čučnuo je pod jednu mrkulju. 

— Nah, ovu boli. 

Ja mislim: zašto mi ne muzemo krave kad ih gonimo 
i odlučujem da ću drugi puta ponijeti jedan lončić. Ka- 
 žem to Arselji, a on odobri. 

Onda su nas odveli daleko preko prostranog dvorišta 
u jedan sjenik, i mi smo nosili velike naramke sijena. 
Goveda su se silno obradovala. A od te radosti su beu- 
kala i rikala isto kao i kad su žalosna. Na me je odmah 
naletio garonjica. Mi smo slagali bremena pored tarabe, 
jedno do drugog. Goveda su se poredala i griskanje se 
čulo kao šum nekakvog marljivog trenja. Dug, bezmjer- 
no dug red goveda. Ja tek sada vidim koliko smo mi 
goveda dotjerali. Jedan, dva, tri... dvadeset... pedeset... 

— Dolazi gospodin kapetan — reče jedan vojnik. Oni 
se svi ukočiše i digoše ruke baš isto onako kako je nas 
naš gospodin učitelj učio da pozdravljamo. I mi se in- 
stiktivno brecnemo i sastavimo noge. Ja gledam gospo- 
dina kapetana i mislim: dakle, to je kapetan. 

On prilazi elastično. 

— Vi ste dotjerali? — gleda u nas. 

— Oni su dotjerali? — gleda u gospodina zugsfiih- 
rera. 

Meni pada na um i prvo lice množine prošlog vre- 
mena od glagola dotjerati i ja u sebi šapćem: mi smo 
dotjerali. Zaključujem: gospodin kapetan govori u pro- 
šlom vremenu, prošlo vrijeme je sastavljeno od skra- 
ćenog oblika sadašnjeg vremena pomoćnog glagola biti: 

sam, s1, je, smo, ste, su 1 tvornog oblika dotičnog glagola 
(tako smo mi u školi pred gospodinom učiteljom anali- 
zirali svačiji govor) i gledam u sjajne mamuze na nje- 
govim čizmama, u crvene ispuste na plavim izpeglanim 
rajthoznama, u sjajnu dugmad na vatiranoj bluzi i u zlat- 
ne zvjezdice pod vratom — Musto je dakle to nama što 
je on ovim vojnicima, samo se oni, kanda, njega boje, 
a mi se Muste ne bojimo, iako smo i mi, zapravo, VOJNICI, 
kako je rekao gospodin žandarmski zugsfihrer. 

— Jest, gospodine kapetane, oni su dotjerali. 

— VI1 ste dotjerali — kaže on. 

— Mi smo dotjrali — kažemo mi. 

To se zove gramatika. Ja sada potpuno shvaćam 
zašto se ona uči u školi: da znaš odrediti u kojem vre- 
menu neko govori. 

Gospodin kapetan nas razrogačenim očima gleda. 
Sunce u njegovim zlatnim zvjezdicama gori kao žiška. 
U mene od toga suze oči. 

— Gospodine kapetane, mi smo najstariji u našem 
kraju, drugih nema, zato smo mi dotjerali goveda i rekli 
su nam da ćete vi platiti svakome po dvije petice — 
kuražno 1 razborito je izdeklamirao drug Gican. 

— Meni je dvanaest godina — kaže Šoljan. 

— Meni je manje — rekne Tican. 

— A tebi? O, ti bi već mogao biti vojnik — upre 
on prstom u Arselju. 

— Ja sam bio vojnik dvije godine, gospodine kape- 
tane — kaže on i propisno pozdravi. 

— A zašto sada nisi? 

— Okilavio sam, gospodine kapetane. 

Ja ne razumijem zašto to čini. Zato odlučim da ću 
ga pitati kasnije. 

— To je bilo na Karpatima, gospodine kapetane. 

— Jesi li bio hrabar? Jesi li volio rat? — pita gospodin 
kapetan. 

— Ratje strašan, gospodine kapetane, ko bi ga volio 
— kažem ja. 

On se okrene 1 sagne prema meni: 

— O, nije moguće! Ko te je to naučio? Gdje si to 
čuo? Ha? 

On je bio nasmiješen, 1 ja se nisam ništa prepao. 
Rekao sam: 

— Čuo sam, ljudi se ubijaju. 

On se okrenuo vojnicima koji su stajali za njim i 
uprijevši prst baš u onoga što je muzao mrkulju, resko 
upita: 

— Šta je to rat, Mariću? 

— Gospodine kapetane, pokorno javljam, rat je obra- 
na i spas drage domovine od mrskog i krvožednog nepri- 
jatelja koji kao gladan vuk sjedi s naperenom puškom 
za granicom. Svaki vojnik koji voli dragu domovinu 
mora biti hrabar 1 braniti je do posljednje kapi svoje 
krvi. Svaki vojnik mora voliti svoju domovinu! Ukočen 
kao daska i podignute glave neprirodno visoko, s me- 
haniziranim tempom pokreta viličnih spojnica, i nadu- 
šak, kao da pije čašu vode, izdeklamirao je vojnik Marić, 
naglašavajući svaku riječ i gledajući uporno u oči gospo- 
dina kapetana. Ja se sjetim pjesme "U ranama na bojištu 
leži ranjenik, ne plaši ga grom pušaka ni topova rik". 
Odlično sam je znao napamet i deklamirao pred gospo- 
dinom učiteljem. Tako, tako, živ bio, lijepu pjesmu 
treba lijepo znati napamet, živ bio — ja čujem glas gospo- 
dina učitelja, kao da je on tu mjesto gospodina kapetana. 
Zato dižem dva prsta prema gospodinu kapetanu: 

— Molim ja, molim ja... 

— No šta? 

— Mi znamo jednu lijepu pjesmu lijepo pjevati. 

I svi se zdušno pretvorimo u jedan glas: 


U ranama na bojištu 
leži ranjenik! 

ne plaši ga grom pušaka 
ni topova rik! 


— Noh, bravo, bravo! Vi ste dobra djeca! Vi ste 
krasna djeca! No-h, bravo, bravo! Rat, rat, draga djeco, 
rat je božanstvena stvar, oh, vi to ne znate, vi ne znate 
što je to rat! Vi ne znate ... reci Mariću, reci! — on se 
je tresao od nekog uzbuđenja i od tog istog uzbuđenja 
na njegovim se je vatrenim prsima tresao jedan gvozdeni 
krst, jedna srebrna medalja i dva cifrasta eliptična or- 
dena. I u njima je ovo jesenje sunce gorilo kao žeravica. 

Vojnik Marić sa otvorenom zakrpom na stražnjici 
i neprirodno visoko podignutim nosom ponovio je ru- 
tinirano ono isto što i malo prije: epodine kapetane, 
pokorno javljam, rat je... itd. 

— No-h, also gut, ganz gut, doliro sasvim! A vi 
sada još jedanput zapjevajte vašu lijepu pjesmu! 

I mi smo pjevali. 

Još tri puta. 

Meni se čini da je vojnik Marić gledao žalostivo 
u nas. 

Onda je gospodin kapetan sasvim razdragan brojao 
goveda. Stotinu i dvadeset. I bio je zadovoljan, jer smo 
mi svoju službu potpuno savjesno obavili. Zatim je go- 
spodin kapetan po treći put obilazeći dugi red goveda, 
koja su marljivo grizla žuto mirišljivo cvijetno sijeno, 
i povlačeći snažno jedno po jedno za dugačke opuštene 
repove i zagledajući znalački u kukove goveđe, pljesnuo 
moga garonjicu i rekao: 

— Zugsfiihrer Karić, ove plećke za oficirsku ku- 
hinju — i otišao preko dvorišta. 

Zugsfihrer Karić je sastavio pete i pozdravio. 

Ja sam žalostivo gledao u garonjicu. 

Onaj je vojnik ponovo prišao: 

— Dobar orač, šteta — rekao je. 

Arselja je sastavio pete i pozdravio gospodina zugs- 
fuhrera. 

Gospodin zugsfihrer, hoćemo li odmah dobiti pla- 
će? — pitao je. 

— Da-h— odgovorio je on mahnuvši rukom, a zatim 
je otišao. " 

Mi smo se obradovali. 

Bilo je toplo jesenje podne i mi smo bili gladni. 
Iz nekih drugih dvorišta su dopirali trubni znaci 1 u zraku 
su gorili glasovi bučno. Čuli se tupi topoti. Teški taktovi. 
Jedna je lokomotiva negdje pištala i čuo se klopot i 
dahtanje. Jedan je pijevac pjevao podne. Moje su se 
nosnice raširile od teškog vonja loja — to su za tarabama, 
tamo u drugom dvorištu, pronijeli jedan veliki bakreni 
kotao iz kojeg se pušilo. 

Desno su, po nekom smišljenom redu, bile poredane 
barake. Na njima su bili napisani, crno 1 krupno, redni 
brojevi, i pored njih isto tako, crno i krupno, velika 
slova: 1 A,1 B,2 A,2B,3 A, 3 B itd. Mi smo cunjali 
jedan za drugim: eno tamo je kaldrma, ondje je tvrdo 
utabano klincima s potplata, ovdje smrdi, tu je opalo 
lišće s jednog bagrema. 

Sja toplo jesenje sunce, i u toj prijatnoj toplini sjede 
tri vojnika uz opučeni zid jedne barake: jedan je sjeo 
raskoračke, glava mu leži na prsima, drugi u raskopčanoj 
bluzi i košulji i pipkajući kažiprstom i palcem po crnom 
rutavom trbuhu brižljivo zirka, treći sunča obojke i otiru- 
ći mrko blato između nožnih prsta strastveno širi nozdrve 
i njuši vonj prsta. 

— Mali, jesi li ikad vidio vojničku uš? 

— Ne. 

— E, onda da ti kažem — ona je crna, duguljasta, 
plosnata, gladna, zarije se u kožu kao krpelj, moraš je 
noktom iščačkati ako hoćeš da je ubiješ, znaš? 

— Lakše ti je na fronti ubiti čovjeka nego ovdje 
uš — kaže drugi. 

— Da, čovjeka ne trebaš iščačkati, samo nanišaniš 
1 okineš. 

Mlako jesenje sunce mehko puže po njegovom cr- 
nom dlakayvom soldačkom trbuhu. 

— Evo ti jedna pa je ponesi civilima — mahnuo je 
on 1 istresao prste na me. 

Ja sam se stresao. 

Arselja je izvratio obašvu. 

— U nas su bijele, kratke i masne, evo ti jedna 
civilska — rekao mu je 1 istresao nad njim prste. 

On se je marljivo dalje trijebio: 

— Ja osjećam osobito zadovoljstvo kad ona pukne 
pod mojim noktom. Veće nego kad na fronti čaknem 
kak'og Talijančića. 

— Ja ga tamo uopće i ne osjećam — rekao je drugi 
1 svojski potegao s palca desne ruke vonj mrkog blata. 

U kokardu na njegovom visokom sivoplavom k. 
u. k. infanterijskom fesu urezano je veliko slovo K. 


Vraćali smo se bez prutova. 

Ja sam se brižljivo držao desnom rukom za obašvu. 
Dvije plave dugačke petice! Ja ne osjećam ni umor ni 
glad. Cetrdeset i devet kilometara natrag! Šta je to? Šta 
je to kad ja u obašvi od gaća nosim dvije plave dugačke 
petice! Deset forinti! Dvadeset kruna! Stotinu seksera! 
Dvije stotine petaka! Hiljadu krajcara! Dvije hiljade he- 
lera! Ja skačem kao zečić. I moja će mati skakati. Ona 
je rekla da nemamo zašto kupiti brašno, svejedno što 
imamo cedulje. 

VII. 


Doborovci. 


Prevalili smo prečacima dvadeset i devet kilome- 
tara. Kad smo se spuštali u selo, nebo je na zapadu 
imalo hrđinu boju kesetnovog lišća, koje je opadalo i 
ljuštilo se pod našim nogama. Arselja je rekao da tu u 
hanu Mehe Hanića treba noćiti, i mi smo unišli. 


— Vas dvanaest, svako po krajcar, dvanaest kraj- 
cera, pa onda lezite — rekao je Meho Hanić, mali čo- 
vječuljak s ogromnom grbom za vratom, i začkiljio kao 
vještica, sjedeći podignutih prekrštenih nogu na drvenoj 
klupi pored peći. 

Platili smo. 


Ja sam računao koliko sam potrošio: dva krajcara 
hljeba i jedan krajcar za konak. Sutra ćemo stići kućama 
o podne, zato više ne treba jesti. 


U grljak jedne boce zataknuta je debela lojana svi- 
jeća 1 paluca žutim jezikom, a od toga palucanja se sa- 
blasno iskrivljuju noge dugog stola i ocrtavaju sjene po 
duvarovima. Za malim četverokutnim okancima prozor- 
čića lijegala je debela jesenja noć sa vedrim nebom, po 
kojem su tinjale žute zvijezde, seoski su psi lajali krupno 
i njihov je lavež odjekivao po potocima, a u tim potocima 
su drijemale prazne vodenice i u njima miševi krepavali 
od gladi, u nečijem je podrumu mukalo tele i noć je 
tako gustim lijeganjem oživjela nad krajinom, a ovdje 
u našem konačištu u pukotinama duvarova su zvrčali 
popci i "bube švabe" strigle ticalima oko naših nogu, 
1 stjenice krvožedno vrebale iz pucija kad će se lojanica 
ugasiti. Lončići su po zemljanoj peći ličili na očne duplje 
u lubanjinom kosturu. A oči handžije Mehe Hanića su 
bile krupne i okrugle, sa neobično velikim i sablasno 
svijetlim obručima bjeloočnjača, i činilo se da te bjelo- 
očnjače rotiraju i eliptično se stežu oko tamne ispupčene 


137 


šarenice. Ja sam pomislio: takve oči ima vukodlak, i 
prilijepio sam se uz Arselju. Grba Mehe Hanića mi je 
izazivala predodžbu deve jednogrbe, i ja sam odmah 
zamislio da se handžija Meho Hanić hrani mašću iz te 
grbe... njemu je onda lahko trpiti rat, zaključujem. Svi 
bi ljudi trebali da dobiju grbe kad nastane rat, ponovo 
zaključujem. 

— Pa koliko su vam platili? — pitaju te njegove ok- 
rugle, velike, izvaljene oči, a donja se vilica neprimjetno 
pokreće kao da trza. 

— Po dvije petice — odgovori nas nekoliko u isti 
mah. 

Njegove oči zažmire. On nekoliko puta zaklima gla- 
vom oborenom nisko na prsa, kao da nešto odlučuje. 
Njegova mi se grba za vratom učinila tri puta većom. 

— Vas dvanaest po deset forinti to je stotinu i dvade- 
set forinti — kaže on zatim poluglasno — toliko novaca 
ja nisam nikad ni vidio u hrpi. Dosta, dosta, to je bogat- 
stvo... 

On je zatim i dalje žmirio. 

Ja sam gledao u njegovu okruglu grbu, koja je u 
svjetlu lojane svijeće iz grljaka ličila na glatko crnosjajno 
tjeme mrtvačke lubanje, i to crnosjajno tjeme mrtvačke 
lubanje kao da izrasta. 

"= Negdje je u dubokoj jesenjoj vedroj noći zavijalo 
jedno pseto. 

— Ja neću spavati — šapnuo mi je Arselja na uho. 
Meni su uz kičmenicu uzašli trnci 1 stresao sam se. 

— Zašto? — šapnuo sam mu natrag. 

On je metnuo kažiprst desne ruke na usta i na- 
mignuo s oba oka. 

'— Šuti! — sageo se on. 

Ja sam sastavio trepavice. 

Tican je opuhnuo pod stolom pod i skovrčio se 
savivši ruku pod glavu. 

Musto je legao uz njega. 

Gican je opkoračio klupu i svezao ruke ispod nje. 

Šoljan je metnuo glavu na njegove noge. 

Dalija, Ramo, Brajko, Toso, Ibro i Joja posavijali 
su se po podu. 

Handžija Meho Hanić je utrnuo svijeću. 

Ja sam uhvatio Arselju za mišicu i prislonio se gla- 
vom uz njega. Kroz trepavice, u gustom mraku kafanske 
sobe, ja sam vidio gutu za vratom Mehe Hanića, han- 
džije. Ona je sada imala pravi oblik crne sablasne mrt- 
vačke lubanje. Dva lončića sa zemljane peći poviše njena 
tjemena bila su dvije nakazne avetinjske očne duplje 
koje su zijale prijetnjom. Pripio sam se čvršće uz Arselju. 

— Ja neću spavati — šapnuo mi je on ponovo — ne 
boj se! 

Neko je zahrkao. 

Zatim opet neko. 

Pa opet. 

U jednog su zakrčala crijeva glasno. 

Mi smo bili strašno umorni i spavali smo tvrdim 
snom. 

Ja sam sanjao da me mati drži na krilu i bilo mi 
je toplo i mehko. 


— Više nikad nećemo noćiti kod Mehe Hanića — 
rekao je Arselja kad smo ujutro ostavili Doborovce za 
sobom. — Meho Hanić je razbojnik. Ja nisam cijelu noć 
oka stisnuo. On je to vidio, jer nije ni on spavao. 

Tican je plašljivo otpjevao: 

— Joj, majko moja, mene je jako, jako strah od 
razbojnika. 

Jutro je bilo puno sunca i mraza. Lišće u živicama 
je imalo svijetlu boju bakrenog lima. 

Mi smo kaskali prečacima. 
I tužili smo se jedan drugome na krupne nabrekle 
žlijezde među kracima. 


VIII. 


Za cijelo to vrijeme, daleko tamo u našoj "dragoj 
ravnoj i plodnoj domovini" Posavini, kod kuća, naše 
su majke neumorno raspoređivale svotu od deset forinti: 
za brašno, za so, za malo krumpira, za nekoliko glavica 
crvenog luka, za jedno klupko konca, da se otporene 
zakrpe ponovo prišiju, 1 (ako ikako mogne) za jedan 
komadić loja, jer krumpir je ipak nešto tečniji kad se 
zacvrlji grudicom loja — tri forinte tamo, dvije ondje, 
jednu i po ovdje, krunu za ono ili za ovo, sekser ili 
dva piljaru, eh, ako to sve ispa'ne tako, divota jedna! 
Ali ako ne mogne? Onda nanovo treba rasporediti: bra- 
šna podići na cedulju 1 po, to je devet kg — po jednu 
krunu, devet kruna. Ostaje još jedna petica 1 jedna kruna. 
A ako gospodin bilježnik zagalami, rekne da nema bra- 
šna i zašto se nije došlo još prve subote, onda... onda 
će kupiti dva kilograma pšeničnih mekinja, i vreću patu- 
rica — dva kg pšeničnih mekinja, četiri forinta i vreća 
paturica jedna forinta, ravno jedna petica, više se i ne 
smije potrošiti za to — a brašno, pravo brašno od kojega 
se pravi istinski kruh, koji ima donju i gornju koru i 
mekahnu sredinu, to je brašno pet forinti na kilogram, - 
petica cijela! Dva kilograma, dvije petice. Četrdeset i 
devet kilometara tamo, četrdeset i devet kilometara na- 
trag — jedna petica prvih četrdeset i devet kilometara, 
druga petica drugih četrdeset i devet kilometara, jedan 
kilogram brašna tamo, drugi kilogram... ne, ne, ne, to 
ne ide! Uostalom, stomaci su se već potpupno prilagodili 

paturičnom brašnu, u koji se metne bar šačica slatkih 
pšeničnih mekinja. 

Prolazi tako popodne četvrtka, prolazi i dopodne i 
popodne petka i dolazi subota. Naše majke nestrpljivo 
iščekuju nas, svoje mali sinčiće, koji uporno gegaju neg- 
dje na devedesetom ili devedeset i osmom kilometru s 
velikim krupnonabreklim žlijezdama među kracima, s 
izubijanim tabanima i raščenutim noktima na nožnim 
palcima, iz kojih lipti crnocrvena gusta i usirena venozna 
krv, s nepodošljivim klopkanjem u cjevanicama, sa Zasu- 
kanim i prevrnutim stomakom, očice su nam tupe i uko- 
čene od umora, srce naprasno udara u grudni koš, u 
ušima zvoni, šišti, pišti, cvrči, u zatiljku tuče nekakav 
užaren čekić. 

Četiri kilometra do kuća. 

Ostavili smo Ticana i Šoljana u jednom jarku, jer 
su plakali. 

— Noge, noge, noge — plakao je Tican. 

Šoljan se hvatao za srce. 

— Hoće da iskoči — rekao je. 

— Ja bih nosio jednoga — kaže Arselja — ali ne mogu 
obojicu. Bolje čekajte oba, poslaćemo vam matere po 
vas. 

Još samo niz ovo brdo. Zove se Kapetanovićka. 
Grad je pod nama kao u velikom bakrenom kotlu: šljivici 
s rumenožutim krošnjama 1 lišće šuštanjem pada u iz- 
mrzle trave, kuće zbijene i s nakrivljenim kapama sa- 
trulih daščanih naslaga, opljesnivljenih mrkocrvenih cri- 
jepova i slikovito poredanih kvadratičnih ploča škriljev- 
ca, sokaci i tijesne staze između taraba, kapidžici, sive 
zidine, okićene smeđezelenim hvojama divljeg hmelja, 
šiljci na kamenim karaulama, šiljak na sahat-kuli, šiljak 
na Sejniji, koju je po usmenoj tradiciji naših matera 
"Zmaj od Bosne" bez zatrkivanja preskočio na svojoj 
bedeviji, Kadić-mahala, Svirac, Bukva, Luka, Varoš, 

čaršija, kaldrme nabijene bijelim kamenom, Ciganluk 
ili Karanfilmahala, Kruške pod kojima je godine 1878. 
Njegovo Apostolsko Carsko i Kraljevsko veličanstvo Fra- 
njo Josip I podigao vješala da "upokori divlji narod bo- 
sanski" 1 da ga, stežući mu navoštenu petlju konopljane 
omče, uvjeri " da je poslan od Boga i Evrope" (a oni, 
ti "divlji Bosanci", ne shvaćajući nikako to bogoposlan- 
stvo, zamišljali su pod pojmom Evrope neku veliku be- 
štiju), i tamo preko tih nakrivljenih krovova 1 taraba i 
preko rumenožutih krošanja šljivika, "nepregledna ravna 
rodna i plodna draga" Posavina, masna paleta ultrama- 
rina, kobalta, okera i cinobera, zemlja i nebo, nebo 1 
zemlja, slatka naša plodna domovina, od koje smo mi 
bili daleko četrdeset i devet kilometara. 


Pao sam na pod kao mrtav. U srcu sam osjećao 
neke ubode kao od zahrđalih igala. Noge nisam osjećao 
nikako. Bile su utrnute. 

Mati je zaplakala. 

— Sine, više nikad nećeš ići, nikad! 

Onda je donijela lavor studene vode i močila u 
njemu krpe. Jednom mi je stegla glavu a drugom i trećom 
obavila noge. Pokrila me je ponjavom i jorganom. 

Osjetio sam sada da trnem sav. A kapci na očima 
su mi gorili kao pečeni. Sklopio sam ih i oćutio neku 
vrtoglavost. 


Kad sam se prenuo, u sobi je škiljila mala petroleum- 
ska lampa — bila je noć. Mati me je poljubila u oko. 

— Hoćeš li malo sirutke, donijela sam ti iz mahale! 
I malo sam ti somuna kupila, bijelog somuna, mekahan 
je kao pamuk. 

Mene su boljela krsta. Pokušao sam da sjednem i 
jauknuo sam. Zato je mati namočila još jednu krpu i 
metla mi je na krsta. Krpe na nogama bile su potpuno 
suhe. Noge do više članaka bile su nabubrene, okrugle, 
koža je bila zategnuta kao u utopljenika. Mati je ponovo 
pokvasila krpe i omotala ih oko nogu. 

— Evo ovdje mi je tvrdo kao orah i boli me strašno 
— rekao sam joj pokazujući na žlijezde među kracima. 

— To će proći samo od sebe — rekla je — ne boj 
se, vidiš, sad ti više ne gori glava. Bio si umoran posve, 
daleko je, daleko bilo, više nikad nećeš ići, znaš! Šta 
ću ja? Dobro bi bilo svake subote zaraditi po dvije petice, 
ali kad se ne može šta ću ja? Ja volim tebe nego stotinu 
petica. Valjda nećemo pokrepati od gladi. 

Onda me je poljubila u oba oka. 

Pojeo sam somun 1 popio sirutku. Od toga sam os- 
jetio ugodno milenje u stomaku. 

— A jesi li kupila i djeci somuna? — pitao sam. 

— Oni spavaju, šta će im, sutra ću praviti razljevušu. 
Razljevuša je dobra, oni je vole. 

Imao sam još sedmero braće. Kaže se: bili su jedno 
drugom do uha. Ja sam bio najstariji. Dvanaestgodišnjak. 
Najmanji brat je bio urlapče. 

Zatim je mati utrnula lampu. 

Ja sam ponovo zaspao, kao zaklan. 


Sutradan sam se sjećao sna: 

Malog nabijenog garonjicu brdnjaka su: vezali za 
noge 1 zaklali. Krv je bila crvena kao makovo cvijeće 
i štrcala je u mlazovima širokim dva prsta. Gospodin 
kapetan je stajao u raskorak i gledao. Krv ga je uprskala 
1 on se zaljuljao... A onda odjednom kao čujem mu- 

kanje, pa kao pjesmu, 1 zemlja je mirisala, a ja sam 

vidio moga garonjicu kako vuče plug i ravnomjerno klati 

kitnjastim svojim repom, a iz gubice mu visi dugačka 

slaka sline. Onaj vojnik što ga je ogledao upravljao je 

plugom, a mišići su mu nabrekli i zaokružili se. 
Zemlja je bila masna. 


LA: 


Četvrtak. 

Već peti po redu. 

Jesen je lijepa i prašina se po cestama diže u obla- 
čićima. 

Hoja-ho! 

Hoja-ho! 

Goveda idu kuda mi hoćemo. 

Gospodin žandarmski zugsfihrer nas je četiri puta 
pohvalio. 

— VI1 svoju dužnost obavljate upravo vojnički — re- 
kao je — samo nastavite, samo nastavite! 

Mi smo mu šuteći obećavali. 

Ovaj put smo ranije krenuli, zato ćemo ranije stići 
na konačište. Sunce je bilo toplo kao topao kruh i po 
hendecima se je trava ponovo obametala, žuti svatovac 
je cvjetao i vrapci se prpili u izdrobljenim suhim fuški- 
jama konjskim. 

Gonimo stotinu dvadeset i osam komada goveda. 
Primijetio sam još kod odvezivanja da junaca imade 
mnogo, mnogo. Više nego ikada do sada. Brojao sam 
ih do četrdeset 1 tri, i onda mi se zagubio red. Mi ne 
volimo kad njih ima mnogo. Imamo hrđavo iskustvo s 
njima. Zato smo ovaj puta odsjekli dulje i čvršće prutove. 

Hoja-ho! 

Jedan crveni junac pomamno zajahuje na krave. Ima 
neobično dugačku žilu, crvenu i sluzavu. Eto, to je to 
hrđavo iskustvo što smo ga mi stekli s juncima. Kad 
jedan junac zajaše na jednu kravu, odmah, kao po do- 
govoru, zajahuje i drugi na drugu, treći na treću, a četvrti, 
ako mu se ne nađe na dohvatu krava, skače na jednog 
od junaca, koji je već na kravi. Onda nastaje lom: krava 
pod teretom junčeva tijela i isukane žile, koja je često 
puta zabodena 1 u krivu rupu, posrće, i u tom posrtanju 
potisne tri drugarice pred sobom, a od toga nastaje klup- 
ko, koje se kotrlja, živo, mesnato, strašno klupko, pred 
kojim mi bježimo kao pred kakvom aveti. Ako je tu 
kakova okuka ili sokak, onda tek dođe ono što mi ne 
volimo — goveda se sva pod kotrljanjem tog živog me- 
snatog klupka sruče u taj sokak i zadignuvši repove, 
pritisnutim bokovima o živice, jure kao pomamna. Onda 
mi moramo vikati, skakati, derati se, juriti prečacima, 
kroz šume, kroz potoke, dok ne stignemo pred njih. A 
tada nastaje strašna i očajna borba: mi mlataramo našim 
vitkim, dugačkim grabovim prutovima, goveda srljaju 
otresajući glavama i bijesno frčući čiftaju se i propinju. 

ZVIZ, ZVIZ, ZVIZ. 

Mu-mu-mu. 

ZVIZ, ZVIZ, ZVIZ. 

Buu. 

Mi teškom mukom nadjačamo. Ali samo zato jer 
moramo nadjačati. 

Onda jurimo na cestu, a tamo na cesti moramo iZVI- 
šiti prebrojavanje, i tek onda dalje. Pa, jer smo izgubili 
mnogo vremena, gledamo na sunce. Musto skida svoj 
dugački svijetlocrvene boje fes i gleda. 

— Sjena je poklopila dno i prešla dva prsta — kaže 
on — to su do zalaska sunčeva nepuna dva sata. 

Mi se razmašemo. 

Prutevi zvižde. 

Kas-kas-kas. 

U kasu junci nemaju vremena da skaču na krave. 
Zato mi neumorno zviždimo štapovima. 

Fiju! 

ZVIZ! 

Fiju! 

Kas-kas-kas. 

Sjene se izdužuju 1 sunce tamo na zapadu postaje 
rumenožuto kao velika narandža. 

Hoja-ho! 

Hoja-ho! 

Ja ovaj puta nosim limeni lončić. Arselja je već 
odabrao koje ćemo krave nas dvojica musti. Nama još 
pripada i Tican. Trojka. Njega smo doduše uzeli samo 
zato jer sam nije kadar ništa. A kad mi pijemo, on gleda 
žalostivo i kaže da bi volio mlijeka nego kruha. Zato 
ga mi pribrajamo sebi, a zato i on mora nositi jedan 
lončić. 

— Večeras ćemo odmah i priuze pokupiti — kaže 
Arselja — i Tican ima da ih nosi u svojoj torbi. 

— A ja ću u svojoj nositi kruh — kažem — je |!" de? 

— Ono što ne pojedemo — odgovori Arselja. 

Kad idemo uzbrdo, onda se po našim leđima ohla- 
đuje znoj, koji nas je oblio u kasu. Osjećam da je jesenje 
veče studenije što je preko dana sunce toplije. Zato ka- 
žem: 

— Večeras ćemo ložiti veliku vatru. 

— Najprije ćemo musti krave i pokupiti priuze, a 
onda će to Tican čuvati dok mi nakupimo debelog suhog 
granja — određuje Arselja. 

Naša trojka je jednodušna. 

Svanulo je onako kao što sviću jesenja jutra, mraz 
u bijelim cvijetnim naslagama kao svilen, nebo daleko 
tamo na obodu, sunce crveno i toplo i po vršikama šuma 
i gajeva kao razlivena bojadisana tekućina, cesta bijela 

kao kredom nacrtana i jedan žutokljuni garavi kos pre- 
skače sa grane na granu. 

Mi smo drhtali. 

Za nama u cvijetnim mrazovnim naslagama ostajao 
je trag naših nožnih palaca. Skakutali smo s prsta na 
prst. 

Pet nas se postavilo preko ceste, okrenutih leđa ona- 
mo odakle smo došli, i mašemo kao kosci. Goveče je 
pametno i sentimentalno — ono tačno zna put natrag do 
kuće 1 jako žali za njom. Mi, kao iskusni gončini, ne 
dopuštamo ni jedno ni drugo — to se zove ispravna slu- 
žba, i mi za nju svake subote dobijemo plaće, dvije 
plave masne petice. 

ZVIZ, zviz! 

Put odmah kreće nizbrdo. 

Zato: 

Kas-kas-kas. 

Mi se zagrijavamo. Najprije zabride tabani od ka- 
skanja, a onda se osjeti znoj među kracima. Zatim po 
čelu skaču graške. To je ugodno osjećanje kad u trku 
ostavljaš s obje strane bezmjerne bijele položene, obje- 
šene i izbočene plohe mrazovih naslaga. Zato hoćemo 
kas i ravnom cestom. Goveda uspore hod sama od sebe 
i mi moramo da se razmahujemo. 

Hoja-ho! 

Hoja-ho! 

Ovaj drugi hoja-ho odzvanja u jednoj strani iz bre- 
zova šiblja. 

Hoja-ho! 

Mašemo, i opet svejedno. 

— Šta je tamo u sredini, je li? — viče Musto i isteže 
vrat. 

Jedan se sivonja popriječio preko ceste i pretvara 
stado u kolonu po jedan, strogo mjerkajući prolaznike. 
Nailazi jedan bak, on srdito mahne glavom: prolazi — 

nailazi jedan bačić, on frkne: marš — nailazi jedna muza- 
ra, on je ispitivački omjeri: samo za nuždu bi tebe — 
prolazi opet jedna, on gleda sljedeću — onda nailazi jedna 
vitka i tankonoga plavuljica, glatka kao mačkica, on ra- 
širi sluzave nozdrve i sladostrasno šmrkne. Onda ga pro- 
đu srsi i cijela mu koža zatreperi od uzbuđenja. Propne 
se drhtavo na stražnje noge 1 opkorači je. Dugačke tre- 
pavice na njegovim vlažnim očima se spletu, on spo- 
kojno i blaženo zažmiri i opruži vrat i na nozdrvama 
mu se otegnu dvije slake. Mljacnuo je dvaput gubicama 
i opet zadrhturio. 

Mi smo stajali. 

Goveda su stajala. 

Arselja se slatko i pohotljivo smijao. 

Musto se negdje u džepu drpao i pjenio u usnim 
kutevima. Onda je ostao daleko iza nas za jednom oku- 
kom. 

Onda je nastalo sveopće skakanje. Velika teška go- 
vedska trupla se sklupčavala. Bakovi su strastveno palu- 
cali i šmrkali široko rastvorenim nozdrvama. 

Hoja-ho! 

Arselja je dreknuo: 

— Sunce mu, ovako ne stigosmo za pet dana! 

Udri! 

I mi smo se razmahali. 

Fiju, fiju, fiju! 

Nije pomoglo ništa. 

Onda je neko predložio da tučemo po žilama, de- 
belim krajem pruta. 

Mi smo poslušali. 

Bakovi su se stresali. Na trbusima se nabirala koža 
i drhturila. Jurili su. 

Trag od štapova bio je modar i debeo kao obruč. 

Zile su visile modre. Oči su volovske otužno gledale. 

Ja sam se stresao. Mali šaronjica je imao mokre 
oči 1 bježao pred svačijim prutom. 

— Sad je dosta! rekao sam ja — dosta, dosta, kako 
bi vama bilo da vas neko tako, makar čvokom! 

Onda smo došli na vodu. Istu onu gdje i prvi put. 
Ja prskam šaronjicu da se rashladi. 

Poslije idemo dalje. 

Obnoć smo nas trojica popili deset lončića mlijeka. 
Arsclja mi je pokazao kako se krava muze, i ja sam 
odmah shvatio. Istina, boli me palac desne ruke još i 
sada. Arselja kaže da je ona krava koju sam ja muzao 
imala mesnato vime i da je to od toga. 

— Ali ima — kaže — i mekahnih vimena, pa i ne 
osjećaš kad muzeš, mlijeko curi, bi rekao samo od sebe. 

Onda smo se sjetili priuza i Arselja je odveo Ticana 
da traže kruha. 


p.R 


— Čovjek osjeća neko čudno zadovoljstvo kad to 
gleda. Milo mu je to svukud, po svakom mišiću, dobiješ 
čisto 1 ti volju — govori nam Arselja kad smo dijeleći 
dobiveni kruh zaostali i zato skrenuli jednim prečacem 
da prije stignemo — prosto dobijem i ja volju. 

Vidim: u Muste curi sirolika tekućina niz donju 
vilicu i oči su mu sjajne. 

Ja od toga malo razumijem. 

Onda smo sustigli goveda 1 drugove. 

Dan se je približio polovici. Mi smo bili na trideset 
i osmom kilometru. Sada dolazi nizbrdica. 

Kas-kas-kas. 

Za nepun sat i po bićemo u logoru. 

Vraćali smo se. Bili smo žustri 1 lahki. Niko se 
više nije tužio na otekline. Pet puta po četrdeset i osam 

kilometara jest četiri stotine i devedeset. Kad se toliko 
prevali u jednom mjesecu dana, onda noge potpuno na- 
viknu na napor i postaneš neumorni pješak. Mi smo 
bili neumorni pješaci. I pjevali smo, Arselja je bio naš 
učitelj pjevanja. Od njega smo naučili mnogo, mnogo 
pjesama. 

Vraćali smo se prečacem. Po stazama je bio prostrt 
ćilim rumenožutog grabovog lišća. Bili smo žustri. Sun- 
ce je bilo mlako i milovalo nas je po zatiljcima svojim 
mekahnim dlanovima. 

Arselja nam povjerljivo saopćava: 

— Djevojci koja je prvi puta izašla preda me iza 
taraba pod putem, i tražila priuze, bilo je ime Raska. 

Arselja je tada dobio komad hljeba. Dva puta je 
sjedio s njom u haluzi. Treći i četvrti puta mu je dolazila 
u brezov šumarak pod jednim prečacem. Mi ćemo sada 
na taj prečac, a desno pod nama ostaće Zmijoliki savijuci 
bijele kamene ceste. 

Arselja nam određuje: 

— Ja ću ostati iza vas, a vi ćete brzo izmaknuti. I 
onda, čekajte me na istom mjestu... 

— Ne, i mi sada hoćemo da gledamo — kaže Musto 
i sjaji svojim pepeljastim licem. 

Arselja se zagledao u njega uporno. 

— Hoćemo, hoćemo — kažemo Svi. 

— Onda dobro — slegne Arselja — ja idem naprijed, 
a vi ćete doći na prstima, i izvirujte iza živice, ali ko 
bube, znaš. 

I odjurio je. 

Mi smo se privukli. Musto je bio prvi. Lišće se je 
ljuštilo pod našim tabanima. Tican je sjeo na put. 

Dolje pod nama se razmicala 1 valjala bujad, čulo 
se kao neko šaptanje, kao slipanje i šmrkanje. Mi smo 
se uporno propinjali na nožne palce. Musto se sakrio 
za jedan grm. 

— Musto ima padavicu — šapnem ja Gicanu u uho 
i gledajući u Mustu kako se trese za grmom. 


Gican se nasmije glasno: 

— Dobio je i on volju, znaš? Nije to padavica. Sad 
ja opet ne razumijem što to znači dobiti volju. 

— Musto ima padavicu — kažem ja poslije Arselji, 
nastojeći uporno da saznam šta je on radio tamo okre- 
nuvši nam leđa. 

Gican se smije. 

Onda smo išli naćulitih ušiju. Arselja je pričao: 

— Ja sam bio na Feldpostu N? 313 infanterieregi- 
menta k. u. k. BH N9" 3. Rat nisam nikad volio, ali ima 
lijepih stvari na tom Feldpostu — mljacne on — Lizika 
iz manšafsburdelja, joj, kad se je sjetim. Raska je ista 
kao i ona. Vruća... 


— Ja osjećam trnce kroz sred leđa — kaže Gican 
meni. 

Tamo u ratu pribave oni vojnicima svakakovih ra- 
zonoda, da se zaboraviš kad si besposlen. A kad već 
jedanput kreneš s nataknutom bajunetom preko protiv- 
ničkih šančeva, onda je kasno sve. Onda više nisi u 
stanju ni da misliš o ratu, nego moraš da padaš, da pucaš, 
da se kriješ, da juriš. Onda nema govora o mozgu i 
razmišljanju. Ja znam po sebi: pred tobom tamo iza gru- 
dobrana zija hiljadu nabijenih pušaka, a za tobom re- 
volver gospodina kapetana, lajtnanta, obrlajtnanta, cugs- 
firera... ti onda pucaš, bodeš, juriš... U ratu je to sve 
majstorski udešeno, kao u kakvoj trgovini gdje se dobro 
profitira... rum, muzika, Lizika — srkne on sladostrasno. 


Arselja govori zadignute glave i korača velikim voj- 
ničkim koracima. Mi kaskamo za njim 1 pored njega 
kao potrčuljci. 

— Noćas će biti jako hladno — brine se Tican. 

Nas trojica imamo još tri priuze u njegovoj torbi, 
pa ćemo tim priuzama platiti konačište Hajdaru Lekiću, 
handžiji doborovačkom. 


XI. 


Sedamnaesti četvrtak. 

Kad smo poslije konačišta kretali dalje, nebo je bilo 
debelo i mrko. Oblaci su bili nastrti kao teška crna ćebad 
jedno preko drugog. Zrak je bio gust 1 topao. Pretpro- 
ljetno martovsko vrijeme ljeta gospodnjeg 1918, kad su 
po živicama progledavali žuti svatovci u kitama i kroz 
koru bijelog gloga probijala masna, modrozelena boja 
sokova, a vrapci se mitarili prosipajući perje po jarcima, 
zemlje promočene debelim naslagama otopljenog sni- 
jega isparavale se ljepljivo i prhko zijale u kupolastu 
peku bosanskog neba, pod kojim su se pjevale proturatne 
logoške pjesme, i neumorni šiberi 1 štreberi klicali "Hoch 
Seine K. u. K. Majestat Karl von Habsburg", urlikalo 
se, psovalo, čitana duga i u srokovima pisana pisma, 
koja su dolazila sa frontova i u kojima je pisalo o tome 
kako se rat uopće neće više ni svršiti, kako to "po svemu 
tako izgleda", i kako "svaki dan stižu naređenja sve nova 
i nova" itd., mart je pod tom pretproljetnom pekom bo- 
sanskog neba značio isto ono što i lani, preklani, i onom- 
lani: logoši se radovali zelenilu šuma i grmova, naše 
su majke naricale nad poginulim očevima i djecom, po 
bogomoljama se služili parastosi i zadušnice, držali na- 
pamet naučeni austropatriotski govori, proslavljali carski 
rođendani i palile hiljade električnih sijalica po gradu 
i gradskim bedemima, priređivale se bakljade neumorno, 
općinski se bilježnici i načelnici do iznemoglosti izdo- 
voljavali. Noći se spuštale vedre 1 oblačne, jutra osvitala 
mlaka 1 bez sunca, ili sa suncem i prohladnim vjetro- 

vima, koji su donosili miris neotopljenih snjegova sa 
planinskih glavica. Mart je toga jutra bio mlak i gust, 
a u zraku su visile krupne kaplje kiša, koje će se sručiti 
svom silinom na naša tjemena. 

Hoja — ho! 

Išli smo korak po korak, polahko uz brdo. Kao da 
nas je pritiskivala težina neba. Po sapranoj nabijenoj 
bijeloj cesti zvonili su papci. 

Arselja, Tican, Musto 1 ja bili smo u zadnjoj grupi. 

Hoja — ho! 

Repovi su goveđi bezvoljno visili. 

Ovaj puta imamo u stadu pravog pravcatog garo- 
njicu, kojega smo prošli puta gonili: isti šiljati rogovi, 
isti okrugli gusti kukovi, oči, nozdrve, prsa. On je jedini 
žustar. Mi svi smo mlitavi. On se uporno gura između 
krupnih posavki. 

Onda smo krenuli nizbrdo. 

Hoja — ho! 

Hoha — ho! 

U šumi odzvanja Zov. 

Mašemo prutovima. 

ZVIZ, ZVIZ, ZVIZ. 

Stado se zaljulja. 

Kas-kas-kas. 

U tamnoj goloj martovoskoj šumi mirišu sokovi i 
vonja satrulo lišće i zveče goveđi papci kao đerdani od 
oraha. 

Jedna je krava žalostivo mukala. 

Dvije su me kapi kiše poprskale po nosu. 

— Počinje padati — kaže neko. 

Kas-kas. 

ZVIZ, ZVIZ. 

Papci pljušte. 

U našem šutanju se osjeća strah. 

Zatim smo prošli tijesnu mračnu okuku. Na jednom 
su panju sjedila četiri žandarma. Jedan među njima bio 
je gospodin žandarmski zugsfiuhrer. Mi se na njega smi- 
ješimo. On nam mahne glavom. 

Ja se sjelim logoša tek kada primijetim žandarme 
u blizini ove okuke. Sada se više i ne plašim. Naprotiv, 
osjećam neku radoznalost, htio bih da ih vidim, htio 
bih da izađu pred nas, pa da nam otmu sva goveda. 

— Zašto oni ne izađu pred nas? — pitam Arselju 
šapćući i hvatajući ga za ruku. 

— Dok zazeleni — kaže on. 

Po cesti počeše prskati prve kaplje. 

Pošli smo nešto žurnije, iako je bilo uzbrdo. Zvi- 
ždali smo štapovima neumorno. 


Arselja je tu desno odveo Ticana po kruh. 

Kiša je postepeno pljuštala gušća. 

Ja sam svoj komad raspolovio 1 jednu polovicu met- 
nuo u lončić i okrenuo ga dnu torbe, da ne pokisne. 
Drugu sam polovicu halapljivo grizao. 

Onda je nenadano strašno zasvijetlilo. 

Goveda su popostala kao zabazeknuta. 

Mi smo brojali: jedan, dva tr... 


Tican je pomodrio i suze mu navrle curkom niz 
lice. 

Čuli smo šuštanje kapljica u zraku prije nego su 
se sručile na cestu i na nas. Bile su mlake 1 odmah su 
nas promočile. Bilo je ugodno ići pod njihovim mla- 
zovima. Ali kad je ponovo počelo sijevati i praskati: i 
za nama, i pred nama, i nad nama, i pod nama, mi smo 
izgubili sva ugodna osjećanja. Kiša se je poslije svakog 
praska strašnije prolila. U valovima, i ne više u kapljama, 
nego u nekim debelim vodenim šipkama, koje dube i 
izlokavaju. 

Mi smo zviždali štapovima, a pod svakim štapom 
je prskala voda i zalijevala ponovo trag na goveđim 
leđima. 

Niz nas se slijevalo. 

Onda je opet sijevnulo žuto i zasljepljujuće. 

Goveda su se sklupčala i pogela glave, turajući ih 
jedno drugom pod trbuhe. Više nije padalo, nego se 
izlijevalo. Niz leđa je curilo kao niz žlijeb. Iz nogavica 
je liptalo kao iz česama. Pod nama je tckao mutno-bijeli 
potok, dubok do članaka. Na bubnjićima je šumilo. Sta- 
jali smo u lopti nekog gustog tijesta. Zraka je bilo posve 
malo. Voda je navirala na usta. Gušili smo se kao na 
dnu strašne vodene provalije. 

Goveda su tegobno i plašljivo beukala. 

Ramo se proderao od očaja. 

Tican se čvrsto utopljenički držao za rep malog ga- 
ronjice. 

Ja sam napravio od dlanova štit više očiju. Preda 
mnom su visili goveđi repovi, kao zasađeni u maglu, 
kao priviđenja. 

Zacvilili smo svi jednoglasno. 

Goveda su beukala. 

Prolamalo se. A mi smo stajali ukočeni i kao uko- 
pani i zijali koliko nas je grlo nosilo. 

Meni se je činilo da nas nosi niz mutnu žutu stranu, 
i već sam vidio ogromnu široku pučinu blatnu i duboku. 

Zarevao sam još očajnije i prikrpio se uz jednu go- 
veđu nogu. 

Kad sam došao svijesti, vido sam da ležim pored 
Ticana i Šoljana, kraj jednog ognjišta. Nad nama je bio 
slamni krov. Pored nas je stajao Arselja. Jedna je se- 
ljanka čučeći gledala u nas kravljim pogledom. Vani 
je sjalo divno veliko toplo sunce. 

— Nisu daleko — rekao je Arselja — prečacima ćemo 
ih brzo stignuti. Možete 11? 

— Možemo — rekli smo jednoglasno. On je pomi- 
lovao seljanku po podbratku. 

Zatim smo trčali, a pod našim nogama se bijelila 
tvrda, izlokana kamena cesta. 

Zatim smo kaskali, a pod našim tabanima je prskalo 
žuto, razbušeno ilovo blato po prečacima. 

Krajina je bila kao nageta sva udesno. Tamo su 
visile zemljine plohe kao raznobojne nepravilne ploče. 
Jedan je potok daleko dolje vijugao, žut 1 kaljav. Sunce 
se nije odražavalo u njemu. Cesta je ovaj put ličila na 
bijelu, glatku, svilenu, zmijoliku traku. A dolje na toj 
svilenoj glatkoj traci pod nama pušilo se u suncu i kas- 
kalo naše rogato stado. Ja sam bio silno radostan. 

Hoja — ho! 

Hoja — ho! 

Stigli smo i mašemo prutovima. 

Kas-kas-kas. 

Fiju, fiju, fiju! 

Mustin svijetlocrveni fes je pustio boju 1 išarao mu 
široko pepeljasto lice. On liči na utvaru: lice od pepela, 
oči krupne i bezizrazno tupe, mreža krvavih kaiševa sa 
čela do na bradu. 

— Ja sam mislio da je sudnji dan — kaže Tican. 

— Vi ste bili kao zadavljeni kad je prestalo padati, 
ležali ste u vodi na cesti — govori nam Arselja. — Ticana 
je lizala jedna krava. 


— Kao tele... 
— Haha — haa 
— Haha — haa 
— Haha — haa 


Mi smo se smijali grohotom. I kaskali smo. Arselja 
je govorio dalje: 

— Ja sam vas prenio kad je seljanka rekla da vas 
treba malo ogrijati. Kuća je bila odmah pokraj nas, a 
ni ja nisam znao... nije se ništa vidjelo. Pušilo se je 

nešto, magla, para, zemlja se topila i kao da je išla u 
zrak. 

MI kaskamo. 

Zrak je sladak 1 kao staklo zvonak. 

Papci zveče. 

Da ne kaskamo, zapjevali bi iz sveg grla. 

Garonjica se u trku ispinje na jednu šarulju i zbija 
goveda u klupko. Ja ne dam da ga tuku. 

Prokaskali smo kroz jednu borovu šumu. Smola je 
mirisala opojno. Onda je lijevo pukla jedna kosa ledina. 
Na njoj je cvjetao svatovac 1 kukurijek i paprat se žutila 
u smotuljcima usađenim u mrke naslage satruhlog pro- 
šlogodišnjeg lišća. Garonjica je gonio jednu bijelu junicu 
uz tu ledinu. Musto je pomamno potrčao za njima. Mi 
smo odkaskali, 1 lijevo nad nama dizala se nekoliko 
stotina metara visoka krečna rasjelinasta strana. Garo- 
njica je bijesno progonio mladu junicu. Odjednom je 
Arselja pojurio ukoso po rasjelini, da pretekne. Mi smo 
u zadnjoj grupi stali da dočekamo. Onda smo vidjeli 
Mustu kako je istrčao pred garonjicu i razmahao se pru- 
tom. Njihovi su likovi, visoko gore na golom nebu, ličili 
na crteže ispunjene mrkim tušom. Prut je oporo zviždao 
1 omotavao se oko garonjinih nozdrva. On se uporno 
odhrvavao udarcima i srljao na Mustu. Ali Musto je 
istrajno i divlje mlatarao, mi smo vidjeli njegove du- 
gačke ruke kako žilavo vitlaju poviše glave: jedan za- 
mah, drugi, treći, bezbroj... Odjednom se garonjica pro- 
peo na stražnje noge, strahovito frknuo i đipnuo u stranu. 
Pod njim se raskvašeni krečnjak odronuo i njegove se 
noge razletile. On se upeo žilavo da se održi, ali bilo 
je kasno i uzalud. Mokre krečne 1 ilove naslage su se 
otiskivale njegovim papcima, 1 on se izvrnuo na leđa i 
poletio niza stranu kao lopta. Mi smo zavrištali. Garo- 
njica se prebacivao u strašnim zamasima i preko glave, 
pravo preko Arselje, na nas na cesti. Arselja je divljim 

skokom zapao pod jednu otpuklinu, i mi smo još samo 
vidjeli kako je garonjica, odbacivan preko glave u ve- 
likom luku, preletio tu otpuklinu i ostao tako iza nas 
u zraku. Goropadnim vrištanjem smo odjurili niz cestu. 
Za nama je jeknulo okruglo truplo garonjice 1 rogovi 
se tupo zabili u tvrdo kamenje. 

Onda je Arselja zvao, 1 mi smo stali. Rekao je da 
se vratimo, 1 mi smo se vratili. 

Garonjica je zadnji puta trgnuo jednom nogom i 
ukočio papke i rep. Mlaz crne krvi je tekao preko izpla- 
ženog jezika, a usta su strašno Zijala u toplo martovsko 
nebo. Oči su mu bile krupne i mokre. 

Mene je gušilo u grlu. 

Tican je zaplakao. 

— Musto, ti ćeš čekati i čuvati ga dok mi reknemo 
u logoru — rekao je Arselja. 

Mi smo odjurili. Ja sam se još jednom obazreo na 
garonjicu. Sunce je već davno bilo skrenulo k zalasku. 
Nebo je bilo tanko i kao izatkano od svjetlomodrih svi- 
lenih konaca. 

— Noć će biti studena kao zimska — kaže Arselja. 

Zatim smo stigli goveda. 


Hoja — ho! 
Kas-kas-kas. 
Hoja — ho! 


Goveđi trbusi su spljošteni kao daske. Gledajući 
ih, ja sam osjetio glad 1 izvadio ostatak kruha iz lončića, 
1 jeo ga slatko u kasu. 


XII. 
Mi smo Arseljini učenici. Arselja je naš učitelj. On 


je neobično pametan i, kad o nečem govori, mi otvaramo 
usta i pažljivo slušamo. Mi smo od njega naučili više 

nego od ikoga. On zna o ratu, o logošima, o tuđim dale- 
kim zemljama i Oo ljudima, zna mnogo pjesama, koje 
mi naizust pamtimo i učimo pjevati. Ono što je nas 
učinilo kuražnijim u našoj službi, to je on, ono na što 
se mi uvijek oslanjamo i u što se uvijek uzdamo, to je 
opet on. Pored razloga radi kojeg zarađujemo dvije duge, 
plave petice i radi kojega uporno snosimo sve tegobe 
naših pješačenja, i Arselja je to što nam u našim na- 
pornim danima i noćima od četvrtka do subote svake 
sedmice čini put drugačijim nego što on uistinu jest. 
Mi očekujemo četvrtak s izvjesnim nestrpljenjem. Mi 
sanjamo po cijele noći o govedima i konačištima, pje- 
vamo naučene pjesme, zamišljamo špilje u kojima sta- 
nuju logoši, čujemo puške i vidimo frontu. Priviđa nam 
se Musto, drug sa Kozarica, koji već pet četvrtaka ne 
dolazi da goni goveda, golokraka Raska i gospodin kape- 
tan, koji svakog petka prebrojava ono što mi dotjeramo, 
a kad nam isplati, mi mu redovno moramo otpjevati: 


U ranama na bojištu 
leži ranjenik 

ne plaši ga grom pušaka 
ni topova rik. 


I u tome tako dolaze i prolaze četvrtci, petci i subote, 
a mi se savjesno odgajamo, svojski spoznavajući u Živo- 
tu ono što ga čini gadnim i nepravednim, a što je ujedno 
i njegova nepatvorena suština iz koje smo izrasli i mi 
i naši očevi i radi koje smo ovo što jesmo i što su bili 
1 naši djedovi 1 pradjedovi, deset ili milion i deset koljena 
tamo unatrag. 

Prolaze i ponovo dolaze tako četvrtci, petci i subote, 
a naše nas majke radosno dočekuju, i u tom dočekivanju 
neumorno hvale gospodina Boga koji im je dao nas, 
"ovako valjanu i dobru djecu", i kako eto ipak "Bog 
gleda na sirotinju 1 ne zaboravlja je", i utješene tom 

dobrom Božijom voljom i ljubavlju, one nam ovlaženih 
očiju 1 sa sentimentalnim prizvukom u glasu govore slat- 
ke riječi i miluju nas po glavi. 

Dolaze i prolaze i opet dolaze četvrtci, petci i subo- 
te, i kako dolaze, tako i prolaze, a rat negdje u dalekim 
zemljama i domovinama (zastalno iste ovakve djece i 
sinova kao što smo i mi) traje neprestano, naši očevi, 
obučeni u mondure od modrosivih tkanina, oštre ba- 
jonete i sturmmessere i podmazuju cijevi u manlicherica 
i Škoda-topova i pune okvire za puškomitraljeze i du- 
gačke redenike Schwarzlose-a, Saint-Etienne-a 1 Hotsch- 
kisse-a, popravljaju grudobrane na šančevima i monti- 
raju upaljače na tromblonskim bombama, ispijaju duple 
porcije ruma i smišljaju kako bi najlakše desertirali, a 
zemlje leže ovamo daleko iza njih neorane i nekopane, 
i po tim istim neoranim i nekopanim zemljama obavljaju 
vojni liferanti rekvizicije, huškajući žandarme na naše 
majke i sestre, i dajući mjesto novca zelene, žute 1 crvene 
cedulje, mi dvanaestogodišnji i trinaestogodišnji sinčići 
pregonimo ta rekvirirana goveda četrdeset i devet kilo- 
metara daleko do vojničkih logora za dvije plave petice, 
rat jede, rat ždere, rat upropašćava našu "dragu, ravnu, 
rodnu i plodnu domovinu" Posavinu, rat od toga ŽiVvI i 
tako samo može da traje, sve što u našoj dragoj, ravnoj 
domovini živi, sve živi za njega, sve služi njemu, sve 
je kao jedan proračunano složeni stroj čiji su kotači neu- 
morni 1 daleko, daleko razmješteni, 1 klopoću za opsto- 
janje toga rata. 


Sjedili smo pored vatre. 


Noć je bila mlaka 1 u živici poviše nas je tam- 
nozeleno glogovo lišće šaputalo. Mi smo naložili vatre, 
da njima rastjeramo strah od mraka. 

Jedna je krava tri koraka od nas ravnodušno bale- 
gala. 

Druga pogledala velikim sjajnim očima u našu vatru 
i nemarno preživala. 

Ticanov lav je gromorno lajao i potresao noć iz 
mlakog julskog mrtvila. 

Zvijezde su tinjale daleko gore na tamnomodrom 
julskom ljetnom nebu. 

Jedna je kukuvija sricala: 

Kuvi, kuvi, kuvi... 

— Musto ima sušicu — kaže Arselja — a sušičavci 
obično liježu s proljeća, a umiru u jesen, ili, ako liježu 
u jesen, umiru u proljeće. Musto je legao u proljeće. 


XIII. 


Učimo pjesmu. Arselja govori pred nama, a mi za 
njim. Mi neobično brzo pamtimo i radosni smo radi 
toga. Samo Perko ne može nikako da zapamti koje je 
treći red, a koje drugi. Perko je novi drugar, koji je 
došao na mjesto Muste. Iz Brđana je i ima neobično 
razvijena stopala i nožne palce. 


Mi sričemo 1 grohoćemo: 


tri ga tuku 
a četiri vuku 
Bhahaha 


Thahahaa 
Arselja upita: 


Kako seljo ide u soldate? 


Mi sričemo odgovor: 

Rado seljo ide u soldate 
tri ga tuku 
a četiri vuku 

Onda svi plješćemo u dlanove: 


Ooj rina 
rina rina 
strina li im 
materina 

— Još jedanput! još jedanput! — viče Arselja. — Ti, 
Perko, pazi. Kako si glup, sunce ti! Zar to nije jasno? 
Najprije ga istuku, pa ga onda vuku! Sada pazite, ja ću 
pitati, a vi u jedan glas odgovarajte! 

Arselja: 

Kako seljo ide u soldate? 

Hor: 

Tri ga tuku 
a četiri vuku 
Oooj rina 
rina rina 
oca li im 
materina 

Onda dolazi melodija. 

Mi imamo jako istančane sluhove. Zato lahko shva- 
ćamo melodiju. I onda od naših tankih dječijih glasova 
odzvanja topla ljetna noć. 

Jedan cvrčak slaže s nama. 

Arselja se šali: 

— To on sigurno čuje Ticanov glasić i misli da je 
ženka. 

Hahahaa! 

Obilazi nas jedna žandarmska patrola. Pripale ci- 
garete i uzmu od nas namuženo mlijeko, a zatim odlaze 
u noć. Njihovi koraci nestanu u travi. 


Oooj rina 
rina rina 
.. da im 
.. materina 


Poslije spavamo u travama i slatko se protežemo 
u snu, osjećajući udobnu mehkotu njihovu. 


XIV. 


Musto je umro zagrenuvši se, i niz obraze mu se 
prolila dva svijetlocrvena mlaza krvi. Tako umiru Svi 
potleušičari. Rod ljudi koji od života imaju tek toliko 
što kroz njega prođu i što se u svom kratkom vijeku 
živinski uporno održe u samoodbrani od prostog ska- 
pavanja, kojim svršavaju stari, odbačeni, slijepi i šugavi 
psi. 

Umiru s trijeznom spoznajom da poslije smrti dolazi 
još samo truhljenje i raspadanje i da ono što se zove 
život za njih umire i kao takav kakav su izdašno tavorili 
u svojim potleušicama od svoga davnog rođenja, kome 
se čak ni njihovi prisni roditelji nisu obradovali. Rađaju 
se u životu i prolaze kroz njega, umiru i nestaju iz njega, 
neprimjetno i nečujno, a on teče silan i moćan, teče 
beskrajno i ne zaustavlja se, oni nemaju ni toliko snage 
da uzmu bar nešto od njega, tako su obespravljeni | i 
učinjeni malim, tako su skotski uniženi. 

Sunce je bilo nasred neba kad su ga pokopali. Trava 
je sagorijevala od pripeke. Njegove su noge virile, žute 
i vlažne, iz bijelog kratkog omotača. Na noktima je bilo 
raskvašeno mrko blato, zaostalo možda još od prošle 

jeseni kad smo prvi puta okisli kaskajući za govedima. 
Prenijeli su ga ne četiri suha trnova kolca, koja su išču- 
pali iz nečije susjedne živice. Hodža je tupo preko nje- 
gove glave gledao u svježu ilovaču groba i naizust go- 
vorio poluglasno neke molitve. Onda je neko sišao u 
grob do ramena 1 spustili su ga. Zatim su postavili, koso 
nad njim, bukove kvrgave cjepanice i sasuli zemlju i 
završili je u vidu oblog slamnog krova. 

Tako je Musto umro, i tako je Muste nestalo između 
nas, i tako je mjesto Muste postao našim drugom Perko 
iz Brđana, četrnaestgodišnjak po dobi, grahorastih očiju 
i sa izraslim čuperkom pepeljaste kose kroz razdrti i 
oborenog oboda šešir. 

— Rezerva — rekao je Arselja kad su Perka doveli 
na goveđu pijacu. 

Poslije sam ja jedne noći sanjao na vlas isto ono 
što sam vidio kad se je Musto borio s malehnim tustim 
garonjicom nad krečnom stranom. 


XV. 


Kretali smo, a još se nije ni rumen na istoku ukazala. 
Tako je htio Arselja. Jutro je bilo pohladno i mi smo 
cvokotali, zato smo odmah, po izlasku na cestu, krenuli 
kasom. 

Hoja — ho! 

Hoja — ho! 

Gonimo stotinu i trideset i osmero goveda. Pola je 
goveda pred nama, pola za nama. Pred nama su posavke 
i nekoliko širokorogih posavaca. Oni se tromo ljuljaju, 
zato nas druga polovica sustiže i gura u leđa. Mene je 
jedan okrugli bačić potegao za torbu. Arselja se iskreće 
i mlatara prutom po nosovima, zato prvi ustuknu i sklup- 
čaju svoje drugove koji su u kasu. Nastaje gužva. Zivice 

pucaju. Jer se živo mesnato klupko napinje i traži odu- 
ška. Arselja to ponavlja, kao da izvodi nekakve pokuse. 

Jurimo. 

Nikad nismo ovako jurili. 

Prutovi zvižde. 

— Mene boli pod pojasom — kažem Arselji — zašto 
ovako jurimo? 

Kas-kas-kas. 

U prohladnom jutarnjem sumraku muklo zveče go- 
veđi papci. 

ZVIZ, ZVIZ, ZVIZ. 

Arselja je neumoran u svojim pokusima. I obavlja 
ih grozničavo, kao da se trese. Onda dalje jurimo isteg- 
nutim koracima, a on podiže glavu daleko naprijed. 

Jedna je posavka posrnula i odrla kožu na koljenu. 

— Zašto ovako jurimo? 

— Šuti — kaže mi Arselja strogo. 

Ja zaostajem jedan korak iza njega. Za mnom frkne 
onaj isti bačić, i ja ponovo projurim pred Arselju. On 
se okreće i obavlja svoj pokus. Zivica puca. 

Lijevo ostaje jedan predjel isječenih panjeva. Onda 
drugi, savijen i izbočen kao somun. 

Mi kaskamo neumorno. 

Desno je velika zidanica. U njenim prozorimo ne 
vidimo sunca, kao što smo ga ostalih jutara gledali. Oni 
su tamni, i mene od te njihove šutljive tame popada 
jeza. Rupe na zidovima liče mi na iskopane oči nečije. 

— Zašto smo ovako rano krenuli? — hvatam ja Arse- 
lju za ruku. 

— Marš, boga ti tvog! — krikne on. 

Ja odem od njega pet koraka u stranu i neću ni da 
ga pogledam. Zao mi je i hoću da zaplačem. 

Cesta se još uvijek spušta. 

Još trista koraka i upašćemo u gustu tamnu i visoku 
šumu. Cesta propada u nju kao u noć. 

— Hoja ho! — viče Arselja, iako on to do sada nikada 
nije činio. 

Hoja — ho! — odzvanja gusta, tamna, visoka šuma. 

Kas-kas-kas. 

Kas-kas-kas. 

U lišću pljušte papci i taj pljusak odzvanja od sta- 
bala kao žamor. 

Arselja je neumoran. 

Hoja — ho! 

Hoja — ho! 

Nas zajahuju goveda. 

Ja osjećam za vratom vruću paru iz nozdrva jedne 
junice. Zato se okrećem da ih stuknem. Arselja se pro- 
dere na me: 

— Udri pred sobom! 

Ja pomislim: zašto se je on izuzeo na me. 

Mašemo uporno. Po goveđim leđima se nadiže dla- 
ka u prugama, i mi već ne kasamo, nego skačemo. Teški 
trbusi posavki glomću kao mijehovi. Iz nozdrva cure 
sline, i krpe pjene padaju u orošeni prah na cesti. 

Najednom okuka. Jedan most tutnji pod papcima. 
Na nas najuri zadnja polovica goveda. Desno je lakat 
okuke i mrka šuma sa stazama. Arselja se naglo okrene 
i stane zviždati vitkim grabovcem. Klupko se smota. 

— Udrite! — drekne on. 

Gican, ja i Tican se okrenemo. 

ZViZ, ZVIZ, ZVIZ, ZVIiZ! 

Goveda otresaju glavama i mašu uokrug. 

ZViz, zviz! 

Klupko se odmota udesno. Šuma zaprašta pod pap- 
cima. 

— Udri naprijed! — drekne Arselja opet. 

Mi slušamo. 

Lijevo iz šumske česte iskoči na cestu pet jakih 
surih vojnika s puškama i debelim štapovima. 

Odjednom pored njih zazvižda u zraku. Oni pro- 
padoše desno. Zrak je zviždao i sa svih je strana praskalo. 
Tican je zajaukao. Po cesti se pučilo kamenje i dim se 
od tog dizao. Lišće je opadalo kao zrelo voće. Jedna 
je posavka strašno muknula i posrnula niz jarak. Mi 
smo u luđačkoj stravi mlatarali našim prutovima i bježali 
uz cestu. U ušima nam je pucalo kao da se bubnjići 
razdiru. 

Gican je bio modar kao čivit kad smo izbili na 
zavoj na brdu, odakle je cesta kretala ponovo niza stranu. 
U mene je bio nos leden. Tican je pridržavao obašvu 
svojih gaća. Nismo mogli da progovorimo nijedne. 

Niz brdo smo okrenuli ponovo kasom. Daleko za 
nama je ostala šuma i u njoj su cičali meci 1 goveda 
beukala. 

U mene je srce tuklo u vratu. 

Najednom se za nama čulao beukanje. Instiktivno 
smo zavrtili glave u kasu: okrugli nabijeni bačić kasa 
krvavih nozdrva. 

Tican zajauče iz svega glasa. 

— Ne boj se — progovori napokon Arselja i propusti 
ga među goveda. 

On se ustrašeno progura između opuštenih trbuha 
krupnih posavki. Za njim je ostajao trag krvavih kapi. 

Dalje jurimo opet bez riječi. A daleko pred nama 
na čistom jutarnjem nebu pojavila se rumen i sunce pro- 
virilo crvenožutim krajičkom iza ispupčenog brijega. 

Hoja — ho! 

To je Arselja opet progovorio. 

I ja sam htio da viknem pa mi je ostalo u grlu, 
koje je bilo kao istrugano. 

Lijevo je ledina i preko nje teče bistra voda s ru- 
menim odsjajem sunca. Goveda skreću kao po navici 
i halapljivo srču. Tican skida gaće i zagazi u vodu. 

— Usro se od straha — kaže Arselja. 

Nas je osam. Četiri druga smo izgubili. 

Perko se đavolski kesi. 

Onda se i mi kuražimo. 

— To su bili logoši — kaže ponovo Arselja. 

— Strašni su — odgovori Gican. 

— Oni nama neće ništa — kaže Arselja. 

Meni lebdi pred očima jedno kosmato lice, crnih 
sjajnih očiju. To je lice prvo iskočilo iz ceste. 

Mali okrugli bačić frče prislonjenim nozdrvama u 
vodu. Sukrvica otiče niže njega u mlazu širokom po- 
dlanicu. Arselja pravi smotuljak bujadikina lišća i za- 
jedno s Perkom začeplja raskrvavljenu nozdrvu bačića. 
On vrti glavom i fkrće. 

— A zašto su pucali? — pita Joja. 

— Zandarmi su počeli pucati. Zandarmi su bili sa- 
kriveni negdje — govori Arselja — mora da je neko po- 
ginuo. 

— Jedna je posavka poginula — kažem ja. 

Onda mi brojimo goveda. 

Od stotinu trideset i osam komada šesdeset i pet. 

— Desno tamo od one šume vodi put ravno u plani- 
nu — kaže Arselja — a u planini je veliki logor logoški. 
Oni žive kao bogovi. Oni znaju šta rade. I nikoga se 
ne boje. Zandarmi im ne mogu ništa, ne smiju ni pri- 
smrditi. 

Šoljan je pomagao Ticanu da izcijedi gaće. Uz nje- 
gove se mršave modre gole noge dizala para. Sunce se 
je pomolilo i cijelim nas kolutom zagrijava. 

Onda smo pošli dalje. Korakom. 

— Sada nam i ne treba srednja grupa — kaže Arselja. 

Tican ide pored mene i šapće: 

— Mene strašno bole noge. Odjenom me tamo kad 
izađoše logoši zaboli. Ja sam htio umrijeti od straha. 

Ja sam se osjećao kao trgnut iz sna u kome sam 
strašno sanjao. 

Idemo tromo. 

Goveda zapinju po hendecima. Jedan šironja slatko 
odgriza rukovijet divlje djeteline i ona sočno puca u 
njegovim gubicama. U meni se svrnu crijeva: ja osjetim 
prazninu u stomaku. Tican ide preda mnom i ja vidim 
da on nema priuza u torbi. Govorim Arselji: 

— Kako ćemo dobiti kruha? 

On me povuče za ruku i mi se guramo kroz stado. 
Goveda su neobično mirna, zato mi brzo dolazimo do 
priuza. 

— Tri ćemo ostaviti za konačište, a tri ću dati Raski. 
Ona će iznijeti cijeli kruh — kaže Arselja. 

Niz Ticanove se nogavice cijedi voda. 

Ramo predloži da zaustavimo i sjednemo, jer, kaže, 
osjeća umor kao nikad do sada. Mi se svi saglašavamo 
s njim. I ispružimo se po hendecima, a mokra trava 
promače tanke lanene košulje na našim leđima. 

Ovo je prvi put otkako smo postali gončini. 


XVI. 


Vratili smo se. 

I sjedimo na velikom križnom raskršću: Gračanica- 
-Brčko-Tuzla-Gradačac. Krenućemo ovom posljednjom 
cestom. Još dvanaest kilometara. 


Gospodin kapetan nije bio ljut na nas. Mi smo mu 
pjevali: "U ranama na bojištu leži ranjenik"... i on nam 
je vikao: bravo, bravo. Još je rekao, kad smo mu ispričali 
o logošima, da smo mi hrabra djeca, i da ćemo tek mi 
biti pravi pravcati i prekaljeni vojnici, i da ćemo znati 
služiti neustrašivo, jer da mi prolazimo kroz pravu školu, 

kroz koju trebaju proći svi naraštaji. Rekao je da bi 
rat trebao samo zato da traje pedeset godina da se odgoje 
ratnička pokoljenja, koja će smjelo i s prezirom gledati 
smrti u oči. Mi smo bili zadovoljni, presretni što tako 
olahko prolazimo kroz njegove ruke, i ja sam grčevito 
stiskao dvije plave petice zataknute u obašvu od gaća. 

A onda smo mi ponovo gromoglasno otpjevali: "U 
ranama" (u Arselje se napinjale vratne žile kao palci, 
a Tican se derao do iznemoglosti) i otišli. 

— Ja nikako neću voliti rat — reko je Tican idući. 

— Da, ti ćeš se posrati na sve to, kao i na svoje 
gaće — dodao je Arselja, i mi smo svi išli šutke. 

A onda sutradan, pošto smo prenoćili u Srnicama, 
krenuli smo opet dalje, i sada sjedimo na velikom kri- 
žnom raskršću u hendeku. 

Perko razbacuje tri karte i tumači: kec — pop — cura. 
Kad ja ove tri karte pomiješam i ispreturam, jedan, dva, 
tri, ti nećeš pogoditi gdje je kec. Evo ovo nije, ni ovo 
nije, gdje je? 

Ramo izvrće treću kartu: 

— Evo ga. 

— Dobro, pogodio si, onda ćemo iznova. Jedan, 
dva, tri, ovo nije, ni ovo nije, a gdje je, ali sada u opkladu, 
po petak, hajde! 

Ramo se lakomi: 

— Evo petak! 

I izvrće: pop. 

— Petak je moj! Još jedanput! Evo jedan, dva, tri, 
ja ću je i pokazati, ovo nije, ni ovo nije, onda je ovo! 
No sad je vidiš, sad je ne vidiš, ovo nije, ni ovo nije, 
a gdje je? 

Ramo vadi petak. Mi bi se zakleli da znamo koje 
je kec. Baš onu na koju mi mislimo izvrće i Ramo: 
cura! 

— Petak je moj! Još jedanput! Jedan, dva, tri... pje- 
va Perko, a oči mu sjaje kao u mačka. 

Arselja se smije. 

Ramo je izgubio pet petaka. 

— A sada ćeš mu sve to vratiti — kaže Arselja Perku 
— a ja ću mu mjesto gubitka dati dobitak. 

I pljusnu Ramu dvaput svojski iza ušiju. 

Perko nagne u bijeg. 

Arselja naredi da ga stignemo i mi dižemo oblak 
prašine na cesti. Perko počne jaukati pred nama. A kad 
je Gican već bio zamahnuo da ga pograbi, on prosu po 
cesti i novčići zazvečaše. 


Pjevamo. 

Sunce ide uporedo s nama. 

Pričaćemo u našem gradu da smo vidjeli prave prav- 
cate logoše, bradate i sjajnih očiju, i da smo bili u pravom 
pravcatom ratu, 1 da je bilo krvi, i da je zviždalo i pra- 
štalo... 

Za nama u prašini ostaju bosa stopala i po pet ba- 
gavih prsta na svakome. Naši nožni palci tvrdi su kao 
goveđi papci i svaki se trn zalomi o naše nožne pete. 

Pjevamo: 


Oj logoši logoši 
šta je vama u duši 


— Treba dodati i ovo — govori Arselja: 
Oj junaci logoši 


Mi plješćemo u dlanove. 
Duž hendeka zriju sitne modre turgulje. 
Ljetni se dan smije toplim suncem. 

Stižemo u našu domovinu Posavinu. Pod nama, u 
rodnim šljivicima i modrom prahu šljivina zrenja leži 
naš grad. Daleko, daleko ovamo iza frontova, po kojima 
štekću automatske puške pasijim lavežom, naš grad, gle- 
dan odavde sa Kamberovače s vrelim podnevnim sun- 
cem u prozorskim oknima, činio nam se kao da i ne 
zna o ratu i logošima ono što mi znamo. 


XVII. 


Dan je bio čist, jesenji, u kome se mi do sitosti 
izdovoljavamo slatkim šljivinim mesom po drumu, go- 
veda su se umorno gegala pred nama idući korakom, 
jer je bila uzbrdica, a ja sam u svojoj maloj dječijoj 
glavici obnavljao nedavnu prošlost pretprošlogodišnju, 
u kojoj sam se tako udobno osjećao kad sam se s drugom 
Gicanom mogao dočepati nečije namazane kriške bijelog 
mirisnog somuna, kojega su naši vršnjaci iz prvih klupa 
imali u izobilju! 

Dan je bio lijep i pepeljasta se prašina za goveđim 
papcima dizala u oblacima i lijepila na našu zajapurena 
vrela lica, jer smo tu do pod brdo kasali ravno sedam 
kilometara bez predaha, sunce je bilo na polovici neba, 
prvi dani zreloga septembra, ja sam se držao za rep 
velikog posavskog rogonje, a on me je dobroćudno vu- 
kao za sobom. 

Bio je dan lijep i zvonak a mi smo gonili stotinu 
četrdest i četvero goveda. 

Pedeset i prvi puta. 

Jesen, ljeta gospodnjeg 1918. 

Tada je moj otac negdje s onu stranu Pijave ležao 
u šancu, ili za zidom neke izgorjele kuće, i vonjao po 
bezdimnom barutu, i zaboravljajući na to da se već četiri 
godine dana paski prebija od fronta do fronta, predano 

nišanio na odstojanju od možda dvadeset i pet metara 
u nečije golo čelo, moja je mati brala gazdinske šljive 
za nadnicu od pet seksera, a moja su mala braća preživala 
na kućnom pragu od jutra do mraka, zavaravajući se s 
jednom jedinom malom koricom tvrde kukuruznjače, koju 
smo kupili za moju svakosedmičnu gončinsku zaradu. 

Septembra ljeta gospodnjeg 1918. 

Lijepo jesenje popodne. 

Za nama idu crno-žuta bojadisana teška i natkrivena 
poštanska kola. 

Truturu. 

Truturu. 

Mi moramo razdvojiti naše stado na dvije uzdužne 
polovice. Zato zalazimo među goveda 

Truturu. 

Truturu. 

Teška poštanska kola zalaze među goveda, i iz tih 
teških poštanskih zatvorenih kole izviruju začuđena lica 
naših vršnjaka iz prvih klupa: 

— Joj, šta je goveda! 

Mi držimo poslovno naše vitke grabove prutove pre- 
ko ramena i znatiželjno piljimo u sjajne srmene trake 
i kokarde na njihovim fesovima i kapama. 

Truturu. 

Truturu. 

Pod teškim poštanskim kolima škripi kamena bijela 
cesta, a naši vršnjaci iz prvih klupa veselo protrkuju s 
jedne strane na drugu, i proturaju svoja zadovoljna lica. 

— Joj, šta je goveda! 

— Joj, koliki su im rogovi! 

Moj rogonja je muknuo. 

— Zdravo, Drago, zdravo — mahnuo je drug Gican 
prema kolima. 

— Ti si krao moj kruh s buterom! — odgovorio mu 
je Drago. 

Bič je puknuo nad konjskim sapima, i za točkovima 
poštanskih zatvorenih kola digla se siva prašina. 

Mi smo nastavili put dalje, po tragu krupnih papaka 
posavskih volova i krava i tumarajući uspeli se na vrh 
brda. 

Desno na zmijolikim zavojima ceste, daleko neko- 
liko stotina metara, škripala je tvrda kamena cesta pod 
našim vršnjacima iz prvih klupa. Oni su pjevali carevku. 

Njihovi piskutljivi glasovi su me sjetili trkljastog 
stasa gospodina učitelja Nikole Lakića. 

— Krasna djeca, krasna. 

Zvonki jesenji dan je ostajao za našim leđima. Go- 
veda se ljuljala širokim kukovima i kaskala. 

Hoja — ho! 

Hoja — ho! 

— Oni odoše u gimnaziju — kaže Gican. 

Da, već drugu godinu. 

— Biće gospoda — kaže Tican. 

Kas-kas-kas. 

Ja sam razbio tri prsta na desnoj nozi i poskakujem 
na peti. 


Drugovi, to se zove naše djetinjstvo! Pedeset puta 
po devedeset i osam kilometara sa dugim grabovim pruto- 
vima, sa praznim torbicama na leđima, u tankim lanenim 
košuljicama i koparanima na tvrdim kamenim cestama 
i po debelim jesenjim mrazovima, pedeset puta po stotinu 
i ne znam koliko komada goveda, četrdeset 1 devet kilo- 
metara tamo četrdeset i devet natrag, četiri hiljade 1 devet 
stotina kilometara za naše tanke nerazvijene udove u 
jednoj godini dana! Mi ćemo umirati veoma rano! Naj- 
prije ćemo bolovati od proširenja vena, onda od slabosti 
srca, dobivaćemo lahko sve katare, počevši od trbušnog 

pa do katara očnih kapaka, patićemo od neuralgija, ane- 
mija, aneurizama, ankyloza, apopleksija, nećemo imati 
predrasuda niti ćemo vjerovati u Boga i njegove anđele, 
koji nagovaraju na "dobra djela", u tom kratkom životu 
kroz koji ćemo proći utvrdićemo to da je on prljav i 
gadan, i da smo mi, ovakvi kakvi smo, iznikli iz njegovih 
gadosti i nepravednosti, tako nepravedno bačeni pod nje- 
gove noge samo radi njega samoga, pljuvaćemo radi 
toga razjađeno u njegovo mrcinsko lice, sretaćemo se 
s našim vršnjacima iz prvih klupa, a oni će biti fina, 
elegantna ugojena, sita gospoda... 

Djetinjstvo! 

Ja sam u njemu ipak snio jedan san. Ali kad mali 
siromaščić u poderanom koparančiću i zakrpljenim ča- 
dorbeznim gaćama ima jedan san, on ga labko i izgubi. 
Tako sam i ja svoj san gubio bezbroj puta i ponovo ga 
nalazio. Bio sam uporan u tom sanjanju. No najviše 
me je zabolilo taj dan kad su naši vršnjaci iz prvih klupa 
prošli kraj nas u poštanskim kolima. Gican je rekao: 
oni odoše u gimnaziju, i u mojim je ušima pištao taj 
glas kao pisak od mlječike, bio sam malo dvanaestgo- 
dišnje dijete i plakao sam. 

Iz prsta moje desne noge kapala je crvenocrna gusta 


Kas-kas-kas. 
Hoja — ho! 


XVIII. 


Onda su došli kišni i blatni kasnojesenji dani, magle 
su se ubilački vukle po potocima, mi smo se grčili u 
kašljevima, i prošlo je pet četvrtaka, petaka i subota, a 
mi nismo odgonili goveda. Dolazili smo redovno sa na- 
šim torbama na marvenu pijacu svakog četvrtka, ali su 

nam uvijek rekli da dođemo u idući četvrtak. Mi smo 
bili poslušni, i opet smo dolazili, i opet su nam isto to 
rekli, i mi smo opet to isto poslušali i čekali opet do 
sljedećeg četvrtka. Naše su majke izgubile svaku nadu 
u naše zarade. Ono nešto ušteđenih novaca (onc su ih 
ušteđivale tako da su kupovale samo brašno i ništa više) 
potrošilo se i nastala su stara vremena potpune neimaš- 
tine, jele se suhe divljake kuhane sa suhim šljivama, 
koje su naše majke uzele mjesto zarađenih dnevnica kao 
beračice, 1 te su suhe šljive davale divljakama sladunjav 
okus, koji nas je zavaravao. Dani su bili mokri, i po 
ulicama je teklo razbuženo svijetlosivo blato, noći su 
bile hladne 1 dolazile su svakim danom sve ranije i ranije, 
po mrkim šumama posavskim seljanke su za tih tamnih 
dugih jesenjih noći sakrivale posljednje krave i telad, 
koju su vojni liferanti, praćeni žandarmskim patrolama, 
razbojnički otimali, psujući na svakom pragu "krv ma- 
terinu i antidržavnog seljačkog boga", nebo je obdan 
bilo naslonjeno na vlažne i lišajevima obrasle posavske 
hrastove, a po šibljarima su golokraka seoska djeca ložila 
vatre i balila, pažljivo zirkajući svuda unaokolo kilo- 
metrima daleko preko mokrih ravni da ih ne iznenade 
žandarmi i ne otjeraju to posljednje što je još ostalo. I 
ti mokri magloviti dani povlačili su se mrtvo, kiše i 
izmaglice su izdašno sipile, studene i u polusleđenim 
zrncima, a od tih su se zrnaca modrile uši i nosovi. U 
krhkom bagremovom granju se je još tu 1 tamo svrtao 
po jedan žut list oblika nagrižene elipse, 1 po divljakama 
jabukama su se tamnozelenile kite imela 1 vrane su otuž- 
no istezale vratove i grčile se po vrljikama. 

Onda je ponovo došao četvrtak i mi smo se skupili 
na marvenoj pijaci s praznim obješenim trobama o le- 
đima 1 dugim vitkim grabovim prutovima. 

— Usnila sam, sine, da ste gonili goveda — rekla 
je moja mati kad sam se spremao. 

I mi smo nervozno iščekivali. 

Dan je već bio poodmakao i nije još ništa bilo. 
Ali mi smo se tješili, jer je pod iznešenim krovom crvene 
pijačne pisarne gorilo u maloj plehnatoj pećici, i željezni 
se brojevi žarili. Jedva jednom nakon pet četvrtaka! Mi 
smo se i radovali i strepili. Tican je cvokotao. Za njim 
je došla i njegova mati. Ona se žalila jednom pisaru 
da je već krajnje vrijeme da opet počnemo goniti goveda, 
jer se nema, "dragi gospodine, šta zagrisu", 1 "prokleti 
ti naši ljudi, što već jednom ne prestanu ratovati" i da 
će "ove zime, ako rat još potraje, krepati svako drugo 
dijete od gladi i golotinje". A gospodin pisar je pravio 
bolećivo lice objesivši donju gubicu kao o klin, a niz 
tu njegovu obješenu donju gubicu se je, od nepatvorenog 
saučešća 1 saosjećanja, otezalo vlakno slina, 1 on je kli- 
mao glavom. 

— Sad bi mu trebalo hraknuti u gubicu — gadljivo 
je rekao Arselja okrenuvši se. 

U duguljastoj valjčastoj limenoj pećici je tinjala že- 
ravica 1 brojevi se crveno Žarili, jedan je golub iskrivljene 
glave gledao jednim okom ispod krova, i u cinkanom 
je žlijebu klokotala studena kišnica, od koje su naša 
koljena modrila i grčila se. 


Onda je odnekle muknulo jedno goveče. Mi smo 
se instinktivno trgli i digli glave. Uz cestu su dvije se- 
ljanke gonile troje goveda — dva širokoroga posavska 
vola 1 jednu junicu. 

— Dolaze već — rekao je pisar. 

Zatim je pregledao brojeve: deset dugačkih gvo- 
zdenih šipaka. 

— Koliko? ' 

Iz prozorskog okna pisarne pomoli se debeli nos 
gospodina bilježnika Jaše: 

— 6891. 

— Šest hiljada osamsto devedeset i prvi — ponovila 
su pisareva usta klopćući. 

Priveli su jednog vola. 

— Šest, osam, devet, jedan. 

On je žestoko frknuo i omlatio seljanke, koje su 
ga pridržavale za rogove, oko sebe. 

— 6892! 

— Šest hiljada osamsto devedeset i drugi — ponovio 
je pisar — privedi! 

Priveli smo drugog vola. 

— Šest, osam, devet, dva. 

Opaljena je rožina smrdila. 

— Ja sam gladan — rekao je Arselja — pa me ovaj 
smrad draži na povraćanje. 

— Pomušćemo prvu kravu koja dođe, ja sam ponio 
lončić... 

— Onda dobro — odgovorio je. 

Junica, privezana na kariku o jednom direku, ner- 
vozno se trzala i, upinjući se savijenim vratom, otresala 
ušima 1 širila nozdrve. 

— 6893! 

Nju je morao pridržati i Arselja, jer se čiftala i frkala 
goropadno. 

Mi smo sada bili posve sigurni da ćemo zaraditi 
po dvije petice. Ipak, nakon pet nepodnošljivih sedmica, 
u kojima smo se nagladovali, bez nade da ćemo se još 
uopće nekada najesti. Ja sam po cijele noći sanjao velike 
okrugle vruće somune, razlomljeni i puše se, a od njih 
se širi sladak, opojan miris nedopečenog tijesta. 

Uz cestu se ponovo ukazali najprije rogovi, a onda 
velike, dobroćudne volovske glave: jedna, dvije, deset... 
devetnaest... Mi smo se silno radovali. 

— Sada će valjda biti i koja muzara — rekao je Arse- 
lja — ti odmah spremi svoj lončić. 

Za grupom seljanki 1 seljačkih dvanaestgodišnjaka 
1 trinaestgodišnjaka (oni su po rastu i izgledu bili naši 
vršnjaci), koji su dogonili goveda, išlo je pet žandarma. 
Jedna je seljanka pridržavala desnu ruku lijevom, i oči 
je imala mokre 1 crvene. Seljačići su bili modri. 

— Tukli su ih — kaže Arselja. 

— Tu ima pet muzara, odmah ćemo ih — uhvatim 
Arselja za ruku. 

Izađe gospodin Jaša: 

— Mater vam božiju, šta ste vi naumili s tim bježa- 
njem! Znate li vi šta je to ratno stanje i prijeki sud?! 
Mjesec dana vi izbjegavate! Gdje ste se u božijoj materi 
sakrivali? Kazna, kazna!! — strašno se on izderao. Oni 
su gledali u njega velikim i tužnim očima. 

— Svi ste odreda zaslužili kaznu! Prijeki sud! To 
što ste vi uradili, to je protiv otadžbine! To je izdajstvo! 
To je hulenje na zakon! 

Jedna je muzara muknula žalostivo. Ja sam pro- 
matrao njeno vime: da li će moći dati dva lončića. 

— Majku mu kurvu, trebalo bi ga objesiti na prvi 
kesten — škripne Arselja. 

U jednog starog seljaka drhtala je brada. 

Mi stojimo podalje. 

Pisar ogleda brojeve. 

A kad se je gospodin bilježnik svojski istresao, ne- 
stalo ga je ponovo u pisarni. Zatim su se kroz prozrosko 
odškrinuto okno redali brojevi: 

6894 

6895 

6896 

itd. 

Oštro je vonjalo po opaljenoj rožini, dan se otezao 
kao ljepljiv, studen i štur, na jednu je granu pala švraka 
1 otresla s golih crnih ogrančica studenu kišu. Onda su 
žandarmske patrole ponovo dogonile goveda 1 seljake, 

gospodin bilježnik Jaša ponovo se je žestio 1 resko i 
zajedljivo cijedio: "znate li vi, živine proklete, šta je to 
prijeki sud?" i mi smo poslovno prebrojavali žigosane 
komade. 

Arselja je namuzao pet puta po pun lonac mlijeka. 
Ja sam popio dva, -a on tri, njegov je stomak veći. 

Jedna mlada seljanka je opsovala "svetog Iliju gro- 
movnika" 1 poderala dobivenu cedulju. 


Šezdeset i osam komada. 

Gospodin žandarmski zugsfuhrer je rekao da nas 
ne bi trebalo ići dvanaest kao do sada, jer da je to ot- 
prilike samo polovica od onoga što smo do sada gonili. 

— Nemojte, gospodine — graknuli smo mi molećivo. 

— Evo, ovaj bi mali mogao da ne ide — upro je 
on prstom u Ticana. 

Ticanova je mati zakukala: 

— Nemojte ga, ako Boga znate, joj, crna li sam 
kukavica, ja se nemam u što drugo pouzdati! 

Gospodin žandarmski zugsfuhrer je napravio veli- 
kodušno lice: 

— Pa dobro, dobro, neka bude. 

Onda se pohotljivo zagledao u Ticanovu mater: 

— O, pa ti si mlada — prišao joj je posve blizu. 

Mi smo vratolomno i grozničavo odrješivali goveda, 
samo da se što prije krenemo, da ne bi slučajno gospo- 
dinu žandarmskom zugsfiuhreru palo na um ponovo to 
da nas ne bi trebalo da ide baš dvanaest. 

Hoja — ho! 

Bilo je već davno popodne. Osjećalo se to i na 
magli. Ona je postajala gušća 1 uzlazila je uz hendeke. 

— Hoja — ho! 

Na nama zebe svaki djelić tijela i mi tučemo goveda. 

ZViZ, ZVIZ! 

Na to dolazi kasanje: 

Kas-kas-kas. 

Papci ne zveče, nego mljaskaju. 

Kas-kas-kas. 

Svejedno. 

Mi se grčimo i skačemo s noge na nogu. Mokro, 
razbuženo sivo blato ljepljivo puže uz cvolike. Koljena 
su nabrana i zgrčena. Čini se kao da su, mjesto čaški, 
ledene kore na njima. Zato neumorno kasamo i uzbrdo 
i nizbrdo: Humke, Kerep, Tinja, Raskršće. Na trinaestom 
smo kilometru pošli korakom. Tu počinje mala uzbrdica 
1 penje se u zavijucima pored jednog dubokog potoka 
kroz hrastovu šumu. Magla je bila teška, i mi smo od 
nje mukotrpno kašljali. — Dlaka se goveđa isparavala, 
i ta je para imala drugu boju nego magla. 

— Ovaj puta imamo petnaest priuza — kaže mi Arse- 
lja — mogli bi i ovdje gore u Srnicama tražiti kruha. 

— Mogli bi, jer i ja bih ga mogao jesti — odgovorim 
ozbiljno. 

Desno je bio jedan strmi sokak i Perko je iz prve 
grupe stajao na njemu | mlatarao na jednu garu, koja 
je tvrdoglavo nadirala da skrene. Pomogao mu je Ramo 
i išlo se dalje. Odjednom je za nama dokasao jedan 
koštunjav i surov seljak. Bez riječi je zašao među goveda 
i uhvatio onu istu garu za rogove. Ona je mirno i pitomo 
stala. 

— Ovo je moja krava — rekao je. 

Arselja je gledao u njega. 

On je gledao u Arselju. 

Mi smo gledali u Arselju. 

Arselja je bio tri pedlja viši od njega, i mi smo 
zaključivali da je za ta tri pedlja i jači. 

— Znam te — prišao mu je Arselja — ti si vojni 
dezerter, goni! 

On se nasmijao na Arselju: 

— Ti si pravi, rat neće dugo. 

— Slušaj, reci svima kojima je oduzeto neka dođu! 
— ustavio ga je Arselja kad je on odlazio sa svojom 
_ kravom. 

Mi smo gledali zabezeknuto u njega. Onda smo 
išli dalje šutke. Pred nas su dojurili njivama još dva 
seljaka i ne govoreći ništa zašli među goveda. Jedan je 
otjerao dva vola, a drugi jednu junicu i jednu kravu. 
Ja sam prebrojavao u sebi: petero manje, ostaje šezdeset 
i tri komada, do pola smijemo izgabiti — zaključivao 
sam, jer već u tome imamo jedno iskustvo. 

Mrak je pao kroz maglu neprimjetno. Mi nismo 
vidjeli dalje od jaraka, ali poznavali smo svaki i najmanji 
zavojčić te toliko puta prepješačene ceste i znali smo 
gdje se nalazimo. 

Tu desno je skrenuo Gican po vatru. 

Noćas ćemo ložiti velike vatre, jer je zaista strašno 
studeno. 


Obnoć je magla bila gusta kao tijesto, 1 u toj kao 
tijesto gustoj magli su zavijali vukovi kao da su odirani, 
a mi smo užasno cvokotali zubima i okretali se čas leđima, 
čas bokovima Vatri. 

Tican je sjedio pred Arseljom. 

Ja i Gican izmjenjivali smo bokove, prislanjajući 
se jedan drugom o leđa i stresajući se od ledenog trnjenja 
kože. 

Magle su avetinjski ležale pored nas. 

Onda je odjednom postalo mliječnosivo i magle su 
se pokretale. Jedan je pijevac negdje zapjevao. Arselja 
je rekao da sviće. 

Više nas se je ukazala svjetlosiva traka ceste. — 
Otvorili smo vratnice 1 izgonili goveda. 

Četrdeset i jedna glava. 

— Još malo pa pola — kažem, i gledam u Arselju 
— a gdje su nam sada nestala tolika goveda? 

— Magla je bila i noć je crna kao katran i vukovi 
su zavijali, zar ti ne znaš da magla i noć mogu pojesti 
dvadesetoro goveda. 

Magla je ujedala u koljenima, u ramenima, u kr- 
stima. 

Išli smo kvrčeći se. 

Da možemo biti bez naših prutova, pobacali bi ih. 

Išli smo niz brdo. Dolje daleko pred nama propada 
cesta u gustu, crnu, ogoljenu šumu. Ja se sjećam logoša. 
Mislim: da bar hoće izaći po ovo goveda što gonimo, 
samo da ne dođu i žandarmi. 

Onda teškom mukom počinjemo kaskati; naše rož- 
nate debele tabane ipak je probadao kamen izlokane ce- 
ste. To je bolilo. Ja sam bio ljut sam na se: kako sam 
odjednom postao tako osjetljiv. 

— Kad je vojska gladna, sa ratom je svršeno — kaže 
Arselja poluglasno, ne gledajući ni u jednoga. 

Kas-kas-kas. 

To su bili dani kad su po svim frontovima izdašne 
jesenje kiše marljivo izlokavale po cik-cak trasama sa- 
vjesno i precizno kopane dekunge i betonirane kaverne, 
a magle se svojom ljepljivom gustinom zavlačile u je- 
love dušeme i slamne strunjače da podave gladne sol- 
dačke buhe i stjenice, i iz tih ljepljivih teških oblaka 
maglinih graktali gavrani i golovrati strvinari osjećali 
kiseli vonj lješina konjskih 1 soldačkih, a naši neustrašivi 
očevi, hrabri k. u. k. infanteristi 1 tobdžije, s potpunom 
i čistom savješću ogorčenih četirigodišnjih ratnika, raz- 
bijali orahove kundake na manlichericama, 1 vadili za- 
tvarače iz mašinskih pušaka i topova, 1 bacali ih u vodu, 

1 ostavljajući front, daleko na zatiljak zabačenih mo- 
drozelenih fesova s dugim vunenim i pamučnim kićan- 
kama dočekivali krcate vozove drugova i zaustavljali 
ih gomilama kamenja naslaganim preko tračnica, tovarili 
se na krovove 1 vješali o prozore, daleko za njima su 
eksplodirali šrapneli i demontirane defanzivne i trom- 
blonske bombe, koje su bačene još prije tri dana prilikom 
posljednje odbrane, lokomotive su stenjale i vode rasle 
mutnozelene, a po tim mutnozelenim i zelenomutnim 
vodama su žalosne vrbe saginjale svoje čvorave krošnje 
i mlatale tankim crvenim ogoljenim mladicama, ono što 
se zove rat bilo je juče i prekjuče, ostao je još samo 
vonj baruta i krvi. 

Pod nama je bio jedan grad, i u njemu su se čule 
puške. 


To su bili dani mutni i blatni, tijesni i zdavljeni 
u blatne gvalje, desno je ležala ugeta krajina u mliječ- 
nosivim mokrim maglama radi kojih smo mi naporno 
iskašljivali svijetlocrvene ispljuvke i držali se pri tome 
objema rukama za uska mršava i golim rebrima ok- 
lopljena prsa, zemlje su meknule i topile se pod tim 
izdašnim studenim kišama, novembar se vukao nad na- 
šom "dragom ravnom prostranom" i opustošenom do- 
movinom bosanskom Posavinom kao prebijen, po mo- 
čvarnim zaseocima se provaljivali široki ilovi putevi, 
jedan je pas podvijena repa i krvavih laloka grizao no- 
gostup, jedan se jasikov grm crvenio u goloj Živici, a 
u malim niskim i slamom pokrivenim krovinjaricama 
su umirala tuberkulozna djeca, za čije su očeve baš juče 
javili da su se "hrabro i neustrašivo borili i da su kao 
pravi heroji poginuli šaljući dugo i veliko i posljednje 
zbogom svojim dobrim i dragim ženama i svojoj miloj 
maloj djeci". 

OTAC SE VRATIO 
ili 
SJAJNI DANI 


Otac se vratio iz rata. Zejnil Ibrić se nije vratio i 
neće se nikada ni vratiti. Njegova žena ga je već bila 
prežalila, tri godine su od tada kako se je jedna čelična 
trijeska kanonengranata zarila upravo u njegovu Šiju i, 
kad su ga našli, on je ležao potrbušice i nos mu je bio 
pun ilovače 1 usirene krvi. Ali sada, kad se je rat svršio 
i kad su došli oni što su ostali živi u njemu, ona ponovo 
nariče. I pita svakog vojnika je li vidio kad je poginuo 
njen Zejnil. Ne, niko nije vidio, jer svi oni koji su bili 
blizu izginuli su od istog onog granata od kojeg i Zejnil 
Ibrić. 

— A je li onda sigurno da je moj Zejnil poginuo? 

— Jest, sasvim sigurno — kaže moj otac. I on priča 
kako je baš upravo bio na straži kada su ga donijeli, i 
on je, kaže, vidio njegov crni mladež više desnog oka. 

— Posve sam ga poznao, posve! Nema ti tu tamo- 
amo, rat je rat, moja draga, kad jedanput pogineš u nje- 
mu, onda je sigurno da više nema Života. 

— I to vam je onda pametno! Zašto ste išli u rat; 
zašto? 

Otac ne odgovara. On je donio jedan veliki nož i 
jednu bajonetu. Po nožu se poznaju velike mrlje krvi. 
Ali on kaže da će ga dobro očistiti i da je to dobro 

gvožđe, samo je pogano ako posiječe. Bajoneta će Visiti 
na klincu u sobi. 


Onda otac ide u čaršiju. Turi obje ruke duboko u 
plavomaslinaste infanterijske čakšire, zaturi fes na Za- 
tiljak i velika pamučna kićanka se klati po leđima. 

— Haso, tu kokardu odmah da si skinuo — kažu 
mu u čaršiji. 

— Pljujem ti na kokardu, nije mi ni na um pala. 

Jedan drugar mu je surovo odere s fesa i nasadi 
je na jedan štap i gađa iz revolvera. 

Kiša curi. U lokvama je odraz dana kao prljava 
smrdljiva krpa. 

Tik, tik, tik. 

Meci zvižde. 

Alkohol ima opojan vonj. 

Naš grad je veseo i slobodan i oduševljen. 

Definicija svakog oduševljenja glasi: alkohol, pje- 
sma i meci. 

Kloklokloo. 


Došo Švabo sve do Rače 
A od Rače... 
Tik, tik, tik. 


Veseliti se mora svako! Ko je taj što neće da pije 
i da puca? Austrofil! Udrite psa! Svako mora pjevati! 
Ko je taj što kaže da ne umije? Ubi ga! 

Pjesma. Zaglušna da od nje pucaju bubnjići. Meci. 
Od njih se olupljuju duvarovi i pucaju stropovi. 

Otac ide u općinu da traži pomoć. Nema se od čega 
živjeti. Preko ljeta se nije ništa uradilo, jer je rat još 
trajao, a sada je jesen, kasna jesen, kad s kišom propadaju 
solike 1 negdje tamo na jugu po visovima planinskim 
glavice se bijele pod snjegovima. Aprovizacije više nema. 
Otac nije donio ni prebijene pare iz rata, kaže da ratom 
zarađuju drugi, a ne oni koji leže po šicengrabenima. 

Jaša je po starom svom profesionalnom običaju ljut 
i psuje gadno, dere se i mlatara rukama. Ko je to vidio 
odmah iskati pomoć? Zar se ni tamo u ratu niste opa- 
metili? To je strašno, to je svinjarija! 

Otac gleda u Jašu razroko: 

A zašto sam ja onda ratovao i branio ovu zemlju 
i vas zajedno s njome, zašto? 

— Ti si ratovao za Švabu i za Austriju, a ovo je 
sada drugo, posve drugo! I nemoj da laješ! Razumiješ 
li? Inače... 

Otac se vraća. Ali dobro, kako to onda stoji s tim 
ratom i sa državom? Šta je onda država ratu? A šta je 
rat državi? A šta smo mi onda tome obadvome? 

Onda se otac kasnije razbolio. Mati je plakala i 
išla ponovo u općinu. Išla je poslije općine i u Vijeće. 
Išla je i nekim bogatim ljudima. Gladovalo se do izne- 
moglosti. 

— Da se bar i sada gone goveda — žalila se mati. 

Ja sam s mlađim bratom išao u krčevine po divlje 
kruške. O, kako je to bilo slatko voće! 

U mjesecu novembru 1 decembru leže po šumama, 
južno od našega grada, cijeli slojevi gnjilih, umeklih, 
crnih divljaka krušaka u bukovu lišću. Mi smo ih nosili 
kući u velikim torbama. 

Onda je po cijelom gradu zavladao tifus. Po kućama 
su izlijepili zelene listove, u kojima je pisalo da se ne 
smije u kuće ulaziti ni iz njih kuda izlaziti. Otac je 
buncao. Po cijele se noći valjao po podu i sakrivao u 

ponjavu. Onda je jednom kao mahnit skočio i skinuo 
bajonetu sa klinca i počeo se opasivati. I tražio je nož. 
Mi smo jaukali. On je zgrabio nož 1 onda užasno zarevao. 
Mi smo cičali. On se onda smirio i poslije toga tvrdo 
zaspao. Rekli su da će umrijeti, jer je bio pun ušiju, 
velikih, bijelih, gadnih soldačkih ušiju, koje su sablasno 
gmizale po njegovom infanterijskom plavomaslinastom 
mundiru. Međutim, on nije umro, i mi smo bili silno 
radosni kad je ponovo mogao izaći u čaršiju. 


Mati je nezadovoljna s ocem. 

Ti nisi više onakav čovjek, nisi ono prijašnje muško, 
sav si kao krpa! Sta je taj rat uradio od vas? 

Otac gleda razroko: 

— Eto to. Satro me kao psa... 

— Psi ste i bili! Mi smo jaukali za vama, mi smo 
se derali 1 urlikali, a vi ste kao kakvi zadigli glavurde 
i odmarširali! Niste se ni obazreli! 

— Gonili su nas... 

— Vas dvije stotine, a njih četverica! Vi ste kuka- 
vice! Ko je to vidio! 

Iz dana se u dan tako u te dane u našoj kući svađalo, 
kiše su izdašno sipile i zrnasto se kitile po još neopalom 
bakrenocrvenom kupinovom lišću i po golim mrkim gran- 
čicama šljiva, 1 šljivića, a po golim njivama puzila u 
potočićima mutnim i kaljavim, mi djeca smo bili gladni, 
mati je ljubomorno čuvala još nešto krušaka u sanduku 
i davala nam kruha samo dva puta na dan i samo po 
tri zalogaja. 

Otac nije imao gdje da radi. Htio je da cijepa drva 
— svako je sam sebi cijepao. Htio je da čisti zahode — 
bili su čisti ili nije niko htio da budu čisti. Htio je da 
bude općinski pasmandžija — ne, ne treba toga sada, 

kažu mu, sada su svi zadovoljni i neće se krasti ni paliti. 
Da bude fenjerdžija, jer je Kršo odavno već na robiji 
— ne, fenjere pali Mutap. 

Šta onda da se radi? 

Šta da se jede? 

Otac turi ruke u džepove i zabaci svoj infanterijski 
fes na zatiljak. 

— Djeca jutros nisu jela — kaže mati ocu. 

On slegne ramenima. 

Bio je u ratu četiri godine, i od toga nema ništa 
do to što je izmrevaren kao životinja koja je teglila stra- 
šno teške terete i koju su hranili ogrizinama. Sada je 
u miru i hoće da radi, hoće sve da radi, samo da se 
jede i da se ne krepa — nema, ne, kažu, poslova sada 
nema, ljudi su zadovoljni! Do vraga poslovi! 

— Hoćeš li mi, gazda, dati samo dvadeset kilograma 
kukuruza na veresiju — stoji on pred Mrmkovim du- 
ćanom i pita — ja bih radio 1 tako bih ti platio. 

— Ne, ja ne znam kako je to, sad bar ima svako 
novaca — kaže Mrmak snishodljivo — pa ti si bar juče 
došao sa fronta, što nisi donio... 

Otac ga gleda razroko. Onda se okrene i pođe. 

A onda opet stane i okrene se Mrmku vučki: 

— Mi smo ratovali, a vi ste od toga profitirali, ti 
mater prokletu! 

I pljune svojski. 


Vukosava (Vuka), kći uglednog građanina Dane Kor- 
dića. 

Slatka, zlatna, svileni leptirić, 1 lijeće od cvijeta do 
cvijeta, rastvori mala usta, zažmiri, isplete mrežu du- 
gačkih trepavica na plavim svijetlim i porculanskim oči- 
cama. Svijet je lijep, svijet je divan, život je tako sladak, 

život je krasan, juh radosti, ona treperi, ona osjeća silnu 
draž života, ona cepti, ona će svisnuti od nekog zanosa. 

Prši tako taj leptirić, mamina maza i zlato, slatko 
curče tatino, zanesene očice i kosa plava, svilena kosa 
leprša. 

Vuko, diko! 

Zlato moje! 

Vuko, zlato! 

Kaži majci što te boli. 


Jaša drži pozdravnu riječ na čajanci, koju je naš 
grad priredio u mjesnom hotelu. On je neobično rječit, 
on patetično kruži podlanicama po pozornici s koje go- 
vori: njegov su san ovi dani, on voli narod narod voli 
dane, dani vole njega, dani vole narod živio narod, bravo 
Jašo Vlajiću — svirači intoniraju tuš. (2) ' 

Mrmak mu stišće ruku, Stevo Garina ga tapše po 
ramenu, Dane Kordić zahvaljuje na ukazanoj mu časti 
u zdravici i tako dalje. 


Kooolo kolo vodi 
Čarapiću Vaso. 
Trajraj titarata 
Čarapiću Vaso 


Kloklokloo. 

Svi uglednici našeg grada imaju razdragana, vesela 
lica. I hrabro kliču. I urnebesno pjevaju. I svojski, svojski 
piju 1 igraju. I na rukama nose jedan drugoga. Njihovo 
oduševljenje nema granica. 


Malehna je Herceg-Bosna, 
al' je dika rodu svom, 
rodu svom. 

Vuka, zlatna slatka tatina i mamina Vuka, igra kolo 
— šareni leptir svija 1 razvija krilašca. Do šarenog leptira 
igra modri vodeni konjić. I savija se taj modri vodeni 
konjić 1 rastvara dva porculanska reda zubića 1 tetoši 
je. Vuka je razdragana. Njen modri vodeni konjić je 
zlatan. Ona osjeća neobuzdanu želju za njim, zato mu 
se podatljivo povija, zato obećaje mjesečinu 1 hlad u 
toj mjesečeni, zato dugo drži svoju malu, mekahnu, ruži- 
častu ručicu u njegovoj. Onda joj on kuca svaku večer 
kamenčićem u prozorsko okno, mama i tata i braća spa- 
vaju u to doba, i oni su sami, posve sami. Vlatko Grujić, 
potporučnik dobrovoljac, opasuje njen vitki struk svojim 
snažnim koščatim muškim rukama, ona cepti, ona plete 
slatku mrežu trepavica po vlažnim opojenim bjeloočni- 
cama, ona opasuje lijepe oble miške oko njegova vrata 
i tamnocrvene usne, dva topla zareza dršću. Onda u aleji 
u ogoljenom kestenovu granju visi pun mjesec kao zlatna 
velika medalja, 1 njihove se glave pripijaju jedna uz 
drugu, on zavlači prste u duge njene kose, ona šapće i 
zanosi se. Onda sjede na staroj klimavoj jelovoj klupi 
kao u romantičnoj priči, 1 on priča o frontovima, ra- 
tovima, ljubavima, o životinjama, o pobjedama, ona pita, 
on priča, on dugo i mnogo priča, a ona sluša, i drži 
svoje ruke u njegovim i zaljubljeno i poluotvorenih usta 
gleda u njega kao u nekog boga koji joj se prividio. 


Umro je Meša Ibrišić, školski podvornik i otac je 
došao na njegovo mjesto. Ispravlja klupe na bok i mete. 
Oblaci sive zagušljive prašine dižu se i omataju bivšeg 
neustrašivog k.u.k. infanteristu s Pijave. On se pomiče 
kroz te oblake kao što se nedavno pomicao kroz oblake 
barutova dima i zemlje, podizane kanonengranatama i 
tromblonskim bombama, korak po korak s metlom u 

ruci, a pred njim titraju i po njemu liježu milioni kochovih 
bacila, nižu se po njegovim opuštenim brkovima. Iz- 
vjesno zadovoljstvo je tu, Haso Mustafić, otac osmero 
djece radi i biće kukuruze koliko-toliko. 

U velikim ispravljenim pačetvorinama otvorenih pro- 
zora cure plohe kišnih zrna, studenih decembarskih, i 
krajina je siva, šljivici su mrki i plodna posavska zemlja 
leži razmočena 1 žitka. Dolje negdje za leđima Hase 
Mustafića sviraju muzike i pucaju puške, sučelice pred 
njim visi na zidu trećega razreda pučke škole kartonirana 
slika cirkuskog majmuna na lancu i u ruci dreserovoj 
vitka kandžija. Siva prašina se uvlači u raširene nozdrve, 
jedna gladna vrana nemoćno mlatara krilima po plotu, 
nečiji složni koraci na blatnoj ulici i komanda, jedna 
se uš ubilački zarije u vratnu slabinu, Haso Mustafić 
naslonjen na podvorničku pučkoškolsku metlu ne može 
da se otrese intenzivnog osjećanja lične sličnosti s dresi- 
ranim majmunom cirkuskim kojega na pučkoškolskoj 
trećerazrednoj slici vodi dreser o lancu i s vitkom kan- 
džijom u ruci. Svi majmuni služe novac svojim gospo- 
darima. Za tu revnosnu i besprijekornu službu dobijaju 
tek toliko da prosto ne crknu od gladi. A kad takav 
majmun više ne može da igra i da zaslužuje, onda ga 
ošinu nogom u trbuh i bace u kanal. Haso Mustafić 
nije prije rata imao ništa, Haso Mustafić nije imao ni 
za vrijeme rata ništa, Haso Mustafić neće nikad ni imati 
ništa. Ti si cirkuski majmun, Haso Mustafiću, razumiješ 
li? Ti nikad nećeš ništa ni imati, jer si radio 1 jer radiš 
i jer ćeš raditi za druge, za dresere ćeš raditi, za maj- 
munske dresere! I živićeš kao majmun tek tako da ne 
crkneš, znaš! 

On se od toga svoga unutarnjeg glasa strese. 


U otvorenim prozorima je curila kasnojesenja kiša 
u snopovima, po ulicama se mutilo blato, lugasto blato 
koje gamiže 1 raste kao razrijeđeno tijesto. Haso Mu-' 
stafić ponovo razmaše metlom. 

Vuka slatka, zlatna, svileni leptirić, u zelenom svjetlu 
svjetlobrana na petrolejki, u mehkom vunenom dušeku 
djevojačkog kreveta, zanešenih ruku nad glavom, u mli- 
ječnoj golotinji, u oblini netaknutih stegana i okruglog 
trbušćića 1 malih nedorazvijenih sisica i polusklopljenih 
ovlaženih usnica sa sladostrasnim udisanjem kroz stisnute 
zubiće slatko je sanjala. Zivot je bio u njenim rukama. 
Zivot je slatko strujao kroz njeno srce, život ju je opijao, 
ona se u njemu osjećala kao zaliven cvijet. 

Potporučnik Vlatko Grujić je odjahao na doratu. 
Vršak njegove sablje je bio sjajan. U njegov su zatiljak 
gledale oči Vukine zaljubljeno. On se okrenuo nekoliko 
puta i uvijek se osmjehnuo i pozdravio je sabljom. Ona 
mu je odgovarala svojim otužnim sentimentalnim ve- 
likim očima. 


Tatara-ta 

tarata-ra 

Trempe je davalo korak. 

Jen — dva — tri — četir — tap 
Alaj bije! srpski top 

Alaj gazi! treći vod 
Tatara-ta! 


Ti si kučku Austriju 
tri puta 

preko Save pregonio 
Srbine 


Srbine junače 
opanak. 
Kloklokloo. 
tik, tik, tik. 


Ti su dani bili izdašni u pjesmi i veselju, za nekoga 
se oni nisu ni dijelili na svijetlu i mrku polovicu, sve 
je bilo svijetlo 1 sjajno. Meci su se cikom Zabijali u 

pod, u strop, u zid, u sliku nekog brkatog šumskog ču- 
vara s kajzerbardom, u načkiljeno desno oko kosmatog 
Tirolca, u Bužanove Ciganke ili u kokardu F. J. I. o 
vratu velikog mesarskog bjelova. 

U K. UND K. BE-HA KAZNIONI 


Žuti trokut na zemljovidnoj karti, pedeset 
i dva kotara sa pedeset i dva kotarska prestoj- 
nika, pedeset i dva gospodina koji pišu između 
imena i prezimena veliko ili malo pl., Jean Jau- 
resov predratni retorički objekat, Prasentsstiick 
carske Rusije u XVII vijeku, Austro-Ugarska, 
k. u. k. Senegalija u čakširama od crne, plave 
i crvene čohe i s turovima do tala, feldwebelska 
prćija Kalayeva i Burijanova, u kojoj su se 
po k. und. k. kaznionama "progresivnim siste- 
mom kažnjavanja" odgajali "heilige und besse- 
re Elemente", nesuđena posestrima Trojednice, 
koju je uzoriti i prečasni gospodin i pjesnik i 
stožernik i povelitelj i "velekerstnik" carskih i 
apostolskih redova, "pučki" ban Mažuranić 
pripojiti, potican prijatelji i domoljubi želeći- 
mi, htio, egzotična zemlja, "šta se sjaji nasred 
Sarajeva", taj žuti trokut zemljovidnih Hoićevih 
mapa, ta divlja k. u. k. Senegalija, čiji su sinovi 
hrabri kao kurjaci i neustrašivi kao bogovi, ta 
vječno nepoznata regia coloniarum i colonia 
regiarum, zona sviju okupacija i perturbacija 
ima i jednu svoju intimnu historiju, zabilježenu 
do sada samo u bilježnicama isluženih robi- 
jaša. 

Jednu takvu bilježnicu objavljujem ano- 
nimnom dozvolom vlasnika i autora njenoga 
a u svrhu obogaćenja historije koja još nije 
napisana: 
Srećko Dobrović 
Politisch verdachtig 
p. V. 
also ein Verdammte N? 5 
Verfluchter Verdammte 
prokleta robijaška svinja. 


Široka košulja, 
široke gaće, 
zemljina boja 
veliki crni N? 5 

Ovoj historiji imam predhistoriju: 
Težak vonj vlage koji omata lice kao namočen otarač, 
moje desno uho razbijeno policijskom čizmom, čini mi 
se da mjesto njega nosim obješenu lopatu na desnoj 
strani glave. Ključar je debeo kao bačva i smrdi kao 
bačva, kao natruhla podrumska bačva. Ima male svinjske 
zelene oči, ima okruglo mjesečevo debelo sito i pijano 
lice i raskopčane pantale i ogroman svežanj ključeva. 

— ... Mater inteligentsku, ne primam, 'h verd' ni't 
zu spern, svinjo ništa ne priznaje, pork-a. 

I onda težak udarac pesnicom u moje razbijeno de- 
sno uho. 

— Fuj, bagaža! Ližeš to, Verfluchte! 

I ja imam osjećaj kao da gnjuram nos u nešto lji- 
gavo, mrtvo, u lješinu koja još ima toplu usirenu krv. 
I za stalno s takim nosom i ustima ličim na ljudoždera. 

— Nah, nah! 

On je moju šiju stiskao svojim kratkim debelim 
prstima i pritiskivao lice na svoju okrvavljenu pesnicu. 
Ja sam se bezvoljno pustio. 

Sechse! 

Negdje više glave u mrkom zagušljivom tijestu te- 
škog vonja. visi žuta sijalica. Mrak ili polumrak. Napi- 
pam jedno koljeno i jedan vruć nos. Nisam sam. Imaju 
još tri sjene. Studeno razbuženo blato pod rukama. 

— Druže, ko si? 

Ja još pipam. 

Četverica nas. Jednom je ime Petar, jednome Ha- 
mid, a trećemu Vojislav, Voja. On leži potrbuške na 
dušemi: 

— Ubijen sam. 

— Kriminalce ne tuku, samo političke. 

Petra suše svaki drugi dan. 

— Famozna sekserica. . 

— Sekserica, druže, sekserica, ovdje je život za sek- 
ser, ni toliko! 

I sjednem na dušemu. 

— Noge, druže, digni, ovo ti je tamnica iz narodnog 
deseterca. Tu bi i Marka Kraljevića ubila memla. Zar 
ne osjećaš blato? 

Bio sam do mrtvila umoran, zato sam se skvrčio 
i zaspao. 

Cekam saslušanja već pet dana. Uho mi se gnoji 
i curi sukrvica po desnom ramenu 1 mMiŠICcI. 

Na vratima je rešetka, kvadratni decimetar. Kroz 
tu rešetku vidim još jednu, i u toj drugoj odrezak nekog 
polusvjetla, šturog i kao zalivenog nekom izmaglicom. 
Zapravo ja i ne znam da li je to pet dana prošlo ili 
možda deset ili samo dva. Drugovi kažu da je noć kad 
se sa dna hodnika, iz samica, čuje cvilenje 1 dernjava. 

— Tuku — kaže Voja — samo po noći tuku. 

On je otprilike dva dana miran. Ja sam već privikao 
na žutu čkiljavu sijalicu sekserice i dobro raspoznajem 
drugove. 

Voja skida gaće. Njegovo debelo meso je crno kao 
čoha. On uopće ne sjedi. On samo leži potrbuške. 

Onda je došao red na me. Vezali su me u klupko. 

— Je li ti, majku ti prokletu, misliš da mi nemamo 
živaca? 

Ja gledam bezazleno ili blesavo. 

— Hoćeš li govoriti? 

Ja šutim. Žulja me štap koji su provukli ispod kolje- 
na i kroz laktove. Mišice mi, osjećam, naglo trnu. 

Onda se sručiše na me. Gospodin Lieutenant Sturm 
udara me prvi nogom u usta. 


Onda kad se je jedne noći razlijegalo očajno žensko 
zapomaganje iz Sturmove sobe, došli su po Petra ponovo. 
Mi smo naslutili kasnije da je on u samici dolje u dnu 
hodnika, jer smo čuli njegovo vlastito užasno jaukanje, 
kojim je jaukao poslije svakog sušenja. 

To je sablasno odjekivalo. 

Ključar je obilazio od vrata do vrata i udarao Či- 
zmom u svaka. I psovao, bogarao. Valjda da se budimo, 
kako bi čuli. 

— Tebi je, druže, možda mučno — kažu mi u sek- 
serici — ali privikni se. Ne daj se demoralisati. 

Hamid je potpisao odluku o "predavanju sudu" 1 
otišao sutradan. 

Ključar nam je cinički saopćio mjesec ili dva kasnije 
da je Hamid osuđen na dvanaest godina. Samica osam- 
naest mjeseci. No ja, zwolf Jahre verdammt, Verfluchte, 
also verstehen sie was bedeutet das? Verstehen sie was 
fur eine Strafe, n-nah 

Gebacken Brod ist leicht zu essen 

doch bis zum Ofen ist schwer zu Zu... 

n-nach fukara, bagaž! Ovo mi spekli i zmesili. 

To je bila obligatna prodika o tome kako je lahko 
jesti onaj kruh što su ga oni ispekli i zamijesili, i kako 

smo mi prokleta socijalistička bagaža i fukara. Austro- 
ugarski k.u.k. politisch-verdachtig, socijalistička fukara 
i bagaža! 

— To se ne slaže, protestira Voja. 

Ja 1 on sada u sekserici sačinjavamo dvojku. 

— U dvojki su, druže, kriminalci i djeca. I ti krimi- 
nalci buzeriraju djecu, a djeca se deru kao da ih gule. 


Dugi, bezmjerno dugi 1 u jednu stranu zasvođeni, 
mračan i vlažan i sa pet žutih sijalica proteže se, kao 
sablasni scherlockholmesovski tunel, naš hodnik, naš križ- 
ni put, koji mi od tapeciranih Sturmovih vrata do naših 
dušema prelazimo na koljenima i laktovima 1 stružući 
nosom po cimentu. Pet žutih sijalica, pet ivanjskih kri- 
jesnica i nos gospodina ključara. Istresam kiblu u koju 
smo vršili nuždu osam dana. 

— Dobrović! — dreknu u taj čas gospodin Lieutenant 
Sturm. 

— Hir, Herr Lieutenant — odazove se ključar i pogra- 
bi mene za obje mišice i ugura zajedno s kantom u 
njegovu sobu. 

— Natakni mu je na glavu ako neće govoriti! 

Ja gledam preda se. 

Kibla je zadrla u moje bolesno, poderano, gnojavo 
uho. 

— Neću da govorim, vrisnem luđački. 

Skljokaju me u ćošak i gaze. Kibla se ulupi na mojoj 
glavi, 1 ja osjećam kako gnoj iz mog desnog uha gamiže 
niz vrat kao zmija. 

"Prizdravio" sam nakon nekog vremena i donijeli 
su mi odluku o predavanju sudu na potpis. 

— Neću — dreknuo sam. 

— Ostaješ onda još tu, to se mora potpisati, kako 
bi znali zato! 

— Marš! 

On me pljusnu po nosu 1 zaključa za sobom vrata. 

Ja sam postao bio silno razdražljiv, namjeravao sam 
da mu se onako vezanih ruku zarijem zubima pod vrat. 

A onda je došao dan kad se je u rešetkastom kvad- 
ratu vidio komad sunca. Mene su odveli. Voja nije ostao 
sam, jer su još ujutro ubacili petericu novih. Crni ogrom- 
ni 5 — od podbratka do pupka. Zakopčavam se postrance. 


I. 
26. maj 


Samica dvanaest mjeseci. Jedna puna godina. U če- 
tvrtom mjesecu krug i šetnja u krugu. 

Sive kao zemlja gaće, siva kao zemlja košulja. 

Položena pačetvorina rešetke gleda u visoko ogra- 
đeno dvorište. To je zastalno krug. Kišno je. Ja sam 
prizemno i zato vidim zidove. Oni nadvisuju moju pače- 
tvorinastu rešetku. Inače ja kroz nju ne mogu gledati, 
jer je visoko nada mnom, upravo pod stropom. 

Ova je moja bilježnica ključarev privilegij. On je 
inače ordinarna svinja. Zove se gospodin Selen. 


28. maj 


Na koricama bilježim datume. 
Tutu iznosim kad se napuni. 

Nemam s kim izmijeniti riječi. Gosp. Sclena in- 
stinktivno mrzim i zbog toga ne govorim s njim ni riječi. 
Ne znam, uostalom, da li bi on to dopustio. 


30. maj 


Osjećam neku čamu. Obuzima me bezvoljnost. Ne- 
rado ležim, nerado sjedim, nerado hodam. Tri dana ni- 
sam bio u stanju uopće da mislim. A tek sam tu nekoliko 
sedmica. 


9. juni 


Pjesma. Pjesma kao neko čudno očišćenje, kao da 
se sapirem ugodnim mlazom svježe vode. Pjevaju negdje 
u zajedničkoj, daleko negdje, valjda na spratu. 

Ja sam lud od nekog ushićenja. O, još jedanaest 
mjeseci! Vladaću se kao buba, kao buba ću biti miran 
i poslušan, samo da me prije puste u zajedničku. Riječ 
samo izmijeniti s nekim ko je kao ti! Samo jednu jedinu 
riječcu! 

Gunđam 1 ja za njima. Pjesma je ravna i široka 
kao stepa. 


Raj raamta 
tirarara raj-haj 


10. juni 


Sjedim na slamarici i mislim: kad prođe sedam go- 
dina, biću slobodan. To jest — izaći ću iz tamnice, a 

sloboda, the. 'ošao sam do zaključka da je sloboda re- 
lativan pojam. Sjećam se Voje. 

Onda hoa. ; iz ćoška u ćošak. 

U krugu kanda neko također hoda: čujem odmjerene 
korake 1 pijesak pod njima jetko šrkipi — tra tra. Slušam. 
Po prilici u krugu se ne smiju drugovi razgovarati. Onda 
i ja ponovo hodam. I nervozan sam, nervozan sam na 
momente toliko da hoću da vrištim i da se tučem u 
glavu. 


11. juni 


Jutros me strašno svrbi desno uho. Odro bih ga, 
ali moram biti strpljiv kad se sjetim onog gnoja i su- 
krvice. Zamlađuje. Ostaće na njemu zauvijek velika cr- 
veno-modra rasjeklina. 


13. juni 


Vidim u pačetvorini svoga prozora svileni komad 
neba. I slutim toplo sunce i hladovine pod krošnjama 
drveća i bistre vode, i protežem se zadignutih ruku za 
šiju i škripim zubima. Od toga osjećam u leđnim mi- 
šićima trnjenje i ukoči mi se lijeva strana debelog mesa: 
uboji. Osjećaću ih dok sam Živ. 

Onda se sjećam Dane. Njene krupne tople oči. 

Dano, Danče, slatko lanče! 


15. juni 


Dušan Tanić je trgovac i moj idejni istovjetnjak. 
On prodaje mome ocu raznu robu 1 na njoj zarađuje 

kao i sva njegova branša: u najmanju ruku 30% i 50%. 
Olako, naravski, jer nekakav fizički napor kakav osjećaju 
drugi manuelci on ne osjeća. Sjediti, lijeno mjerkati, 
varati na vagi, zarađivati 30 do 100% na robi, češkati 
se po mošnjama i podrigivati se poslije ručka, to je trgo- 
vački. Kad jednom moji ideali i ideali Dušana Tanića 
budu ostvareni, Dušan Tanić će 1 dalje zakidati na vagi 
i zarađivati banbadava na mome ocu 30 do 100%, recimo 
baš od životnih namirnica. Moj će otac, naravski, 1 dalje 
biti ono što i jeste, tavoriće kao ulični pometač 1 kamčiće 
za stipendijicama, da iškola ili da izuči djecu zanatu. 
Gospoda mu Boga, tu nešto nije u redu. 

A što će biti onda sa mnom? Ja ću zastalno biti 
neki činovničić. A zadovoljstvo, kakvo će biti moje za- 
dovoljstvo, u čemu će se ono sastojati? U tom što sam 
bio robijaš sedam godina? The. U tome možda što ću 
kao gospodin činovnik svako jutro ići u osam sati u 
ured 1... No-h! Očajno sam nervozan, očajno sam ne- 
sređen, i ne snalazim se. 

Sjećam se Voje. 

I zadovoljstvo je, bez sumnje, relativan pojam. Ili 
taj pojam sreće ja neću nikad spoznati? Ne, tu ipak nešto 
nije u redu. 

Tri dana nisam ništa zabilježio. Ja uopće ne znam 
i zašto ovo bilježim. Nadomješta mi, istina, razgovor, 
koji nisam vodio već toliko, ali... 

Danas je napolju tmurno. Nebo je kao otarač prljavo 
i antipatično. 

Izgriza me neki crv. Grebem noktima u zidu, gre- 
bem da sve šrkipi. A onda čujem nečije koljeno na vra- 
tima. Okrenem se i vidim gosp. Selena u škulji rešetke. 

Thahahaa 

Prsnem u smijeh kao luđak. Opasnost, dabome, 
opasnost su moji nokti. 

Thahahaa 

— Po podne režeš nokte, Dobroviću! — kaže on strogo. 


— Ide u redu, po podne režem nokte — kažem ja i 
onda sjedam na slamaricu 1 revnosno obgrizam svih de- 
set nokata. 


Protest, godpodine Selene, protest! Protiv vas treba 
tvrdoglavo protestovati! 


Više neću da vodim računa o datumima. Hoću da 
me iznenade. Uostalom, ja ne vidim ni svrhu tome raču- 
nanju. Ne vidim svrhu ničemu. Ja ne vidim svrhu samom 
sebi. Zašto sam ja tu? Zašlo sam ja bio vani? Zašto 
ću opet biti vani, u slobodi, u svijetu, u... zašto? Bez- 
izlazno zašto! 


Osjećam neku tupu strepnju od te bezglavosti, osje- 
ćam... th... ne osjećam ništa. 

Kako uopće taka individua može da egzistira? Ka- 
ko? Odgovor hoću, odgovor! th... 

I danas je valjda tmurno. Ja ležim i ne ustajem. 
Lijenost, neko mrtvilo, bezvoljnost je tu u meni cijelom. 
Ipak me u tome obuzela pasija pisanja i šaram na ko- 
ljenu. 

Nada mnom je škljocnuo moj prozor, moja rešet- 
kasta pačetvorina. Ona se otvara za zračenje negdje iz 
'vana. Onda je gospodin Selen zaškripao i zazvečao klju- 
čevima i unišao. 


— Sada ćete ribati. Izađite po kantu i četku! 


— Angenčtigung, Herr Schliesser, nicht war? Also 
heute bin ich die Ausreiberin? danke Herr, danke, tpljah! 

Onda ja, k. u. k. v. Srećko Dobrović, sarajevski 
realac 1 "bitiimajući" student tehnike etc., ribam i trljam 
i pjevam zadovoljno. Gospodin Selen me obilazi i sa- 
ginje njušku nad podom. 

— Also, Fraulein, wie geht es Ihnen, phaha! Šta 
vam vrijedi šta budete naučili! 

— Danke, danke, Sie sind dankenswert, hojla, 
tpljah! 

Onda ja sam sebe malo poznajem. Odjedared sam 
postao tako brbljiv 1 raspoložen. 

Ponovo pjevam. 

Ponovo pjevam. 

O, davno nisam čuo drugove sa sprata. 


Raj-raara 
titarara raajhaj 


II. 


Krug. 

Pačetvorina. Položena pačetvorina. Ja sam prilično 
nervozan. Tu su sve same pačetvorine. Prozor. Vrata. 
Samica. Krug. I gospodin Selen je pačetvorina. Glupa, 
gruba, gadna, ogromna pačetvorina. I ja sam pačetvorina. 

Šljunak je surov. On škripi surovo, on ima boju 
surovu. 

Najprije kaskamo: 

en-cva, en-cva, en-cva. Onda smo strašno zapuhani, 
tobože strašno, tako se drugarski sporazumijemo. 

Kad bi bar smio još da govoriš! Ili da je bar onaj 
broj 3 bliže preda mnom! (Tek sad vidim da mi imamo 
brojeve i na leđima). 

Korakom se ide lakše. Ruke vise niz nas, a možeš 
ih turiti 1 u džepove. Okretati se ne smiješ. U nebo, u 
zemlju 1 preda se pravo, tako smiješ gledati. Ali ja vješto 
izvraćam oči: daleko lijevo u luku vidim broj 7, broj 
8, broj 11, s leđa. Preda mnom je broj 3. Ključar gospo- 
din Selen. viče na njega često. Jednom se toliko zanio 

da ga je viknuo i imenom: Kršo! Jedro neko ime, pomi- 
slim. 

— Trk: en-cva, en-cva. 

I mi opet kaskamo. 

A malo zatim, posve malo, strašno smo zapuhani. 
O, u tome ima neke drugarske svijesti. 

— Ko-rak! Broj 5! Ti boga poganog! 

Ne znamo zašto je tako dreknuo, nije valjda primi- 
jetio da izvraćam oči? 

Ljuljamo se mi tako kao težak mlinski kotač: jedan- 
-dva, lijeni teški mlinski kotač — promjer možda 20 m, 
centar ili rupa gospodin Selen. Rupa oko koje se vr- 
timo... 

O, drago, modro, bistro, sjajno, svileno nebo! kako 
si mi blisko! da to znaju, zabranili bi mi da te gledam! 

Gospodin Selen misli da čitam molitvu pa me be- 
zobrazno zajeda. Zato gledam preda se — zašto sam mu 
pao u oči, životinji? Zašto? Ja tako marljivo čiham. 


Istresli smo tute, a stražar je stajao pred gospodinom 
Selenom. 

Ja se srećem s brojem 9: Hamid. 

Druže! 

Druže! 

Neka silna natčovječija želja, neko prekomjerno, lu- 

đačko uzbuđenje, vrtoglavost. Zagrlim ga lijevom rukom. 

Druže! 

— Broj 5, ti majku božiju! 


Za sjevernim zidom je još jedan krug. To čujemo 
po glasu nekog koji je po svoj prilici ključar tamo. On 
se žesti na nekoga. 

Zaključujemo da su to žene. Bez sumnje, to svi 
zaključujemo. Jer eto tako imamo neki njuh, neko osje- 
ćanje da se tamo u istom redu, nalik na mlinsko kolo, 
okreću žene. 


Danas sam dobio dvadeset decigrama perja preko 
uobičajene mjere, ne znam zašto 1 zaključujem da ne 
mora postojati neki naročiti razlog za to. Možda je to 
jednostavno lično zadovoljstvo gospodina Selena. Me- 
đutim, u tome nema fizičkog napora. Jagodice su mi 
ponešto zatvrdle, a nokte ne mislim nikada više rezati. 
Nokat na palcu je od osobite važnosti, njime se obavlja 
sav posao. Perka se okrene drškom gore i nokat palčev 
se zabija uz samo rebro. U tome sam već toliki vještak 
da bih posve komotno mogao rekordirati na nekom me- 
đunarodnom čihanju. Nikada ni sanjao nisam da je i to 
vještina. 

Gospodin Selen nešto marljivije zabada nos u moju 
škulju. To je kontrolisanje. Za svaki mali zastoj dobiva 
se povišica, dakle: moraš više raditi. Do vraga, to su 
ipak ozbiljne mjere. 

Perje se predaje na mjeru. Ovako: 


Pahulje se mjere posebno, badrljice posebno, a oba- 
dvoje zajedno mora iznositi onoliko koliko si jutros do- 
bio. Dakle, sakriti se ne može baš nijedna perka, zato 
ja tako ljubomorno čuvam svaku badrljicu. 


Svejedno, gospodin Selen kaže da nije sve u redu. 
Ja šutim. 
Onda liježem na slamaricu 1 psujem. 


Imam proljev. Zato evo petnaest puta idem iz ćoška 
u ćošak. I namjerno batam po podu, da me čuju. Onda 
zovem. 

— Gospodine Selene, ne mogu da sjedim, imam 
proljev. 

— Stojećke! 

— Tuta je puna, molim van! — ja se derem. 

— U kapu, đubre! 

Ne, zbilja se stojećke ne može čihati, đavo me odnio 
ako ne bih pola prosuo. 

— Gospodine Selene, zlo mi je! 

— Gospodine Selene, tuta... 

On odmiče. O, boga mu bezobraznog, mislim, što 
me zajeda! 

Već poslije ozbiljno mislim da upotrijebim kapu. 
Ali gospodin Selen se je smilovao: 

— Trk, gade! 


Danas jedna novost. Od te smo novosti blehnuli 
SVI. 

Okivaju nas po dvojicu i provlače od dvojice do 
dvojice lanac redom od prvih do zadnjih, kao kad upreg- 
nu osam volova, samo nas je mnogo više. Postrojavaju 
nas tako u krugu u dug dvored. I niko od nas ne zna 
što sve ovo znači, kud vodi, na što li liči — da nije 
gospodin Selen pronašao neki novi patent za naše tje- 
lesne vježbe? Možda će nas ovako goniti da kaskamo? 
Možda je ovako teže? šta li? 

Sa mnom je broj 11, ogromni crni broj 11. 

— Politički, druže? — pitam potiho kad je gospodin 
Selen bio negdje naprijed. 

— Kriminalac — odgovara on čvrsto. 

Onda se ja ukočim, jer gospodin Selen nervozno 
trčkara oko nas. Tu su pozadi i neke oružane patrole. 
Svakako nešto posve novo, nov datum u našem Živo- 
vanju, posve nov datum. 

Slutim da više nije zimsko doba. Tako govori ovo 
malo neba nada mnom, ovaj vjetrić kao topla ruka, kao 
nečija dobra riječ. Proljeće li je ovo, šta li? 

Gospodin Selen neprestano trčkara — i tamo i amo, 
pa onda kao da šapće s nekim pozadi povjerljivo, tako 
nekako, 1 zatim nosi neki papirić i Zove: 

— Jovan Daut, zvani Joca Dauče. 

— Broj 1! Hrista ti poganog! 

Ne znamo mi, gospodine Selene, niko svoga imena, 
ne znamo i nismo krivi zato! Tako, zovi nas brojem. 
Otkad mi nismo čuli svoje ime, o, o! Mi i nemamo 
imena, mi smo brojevi, gospodine Selene, veliki crni 
brojevi. Zato se Joca Dauče i ne zna odazvati dok ga 
ne vikneš: broj 1! 

— Bajto Tatić, zvani Đuro! 

— O, nebo ti prljavo! 

— Broj 2! 

Tako, gospodine Selene, vidiš, eto vidiš da niko 
ne zna svoga imena! 

— Broj 3! 

— Broj 3! Ti si Kršo Mandžo, je li? 

— Broj 4! Mitruš Surd! 

Mene lično što se tiče, ja ću se odazvati tek na 
poziv: broj 5! Ne da nisam siguran da se zovem Srećko 
Dobrović, nego sam nekako već srastao sa svojim novim 
imenom, i osjećam da ću pod tim novim svojim imenom 
postati nešto posve drugo, nešto što nisam bio do sada... 

— Broj 5! 

— Ja sam taj! 


Zaljuljamo se. Ne znate vi to, dragi moji, šta znači 
biti živ zakopan. To ja znam, to znaju ovi moji drugovi 
na lancu. Zato smo ovako radosni što izlazimo na Veliku 

kapiju i što idemo izvan zidova, zato smo ovako oblesavili 
od prevelike radosti! 

O, druže moj! o broje 11! sad bih te poljubio! 

— Ja sam Mrgud, druže — šapće mi broj 11. 

Ja sam Sreten, ja sam Srećko, ja sam Presrećko, 
druže! Ja sam ti nešto više nego Srećko, nešto srećnije, 
ja sam danas blesav od radosti, od neke silne, puste 
radosti! 

Pred nama je grad u suncu i u proljeću. Mi idemo 
u taj grad, i u to sunce, i u proljeće. Negdje miriše 
jorgovan, negdje miriše zemlja, kao kruh zemlja miriše. 
Ja širim nosnice kao bik. Onda od tog silno kašljem. 
Od toga istoga kašlju još neki drugovi. Ne volim kašalj 
i proljeće. Jagodice mi na obrazima gore i mekahno 
meso na ušima me svrbi. Lanac sa moje desne ruke 
ide na lijevu nogu Mrgudu, a lanac sa njegove lijeve 
ruke veže moju desnu nogu. 

I idemo tako, dug dvored, u korak, u stopu, kao 
carski vojnici — samo mjesto pušaka mi nosimo velike 
crne brojeve 1 sprijeda 1 straga. 

A grad nas takove čeka na svakoj ulici, na svakom 
zavoju i na svakom raskršću. Okrugle bucmaste dječije 
glavice, zakovrčane kose građanskih žena i djevojaka, 
bakalinski turovi i trbusi i dugi nosovi, i kiljave prozirne 
zjenice. 

Onda govori nekoliko usta. Mi čujemo glasove: 

— Ovo su novi. 

— Novaci su. 

— Prvi puta izlaze. 

Imam najednom osjećaj mlohavosti 1 očajno sam 
štur i nezadovoljan, kao da mi je neko pljunuo među 
oba oka. Šta je sa mnom? Sageo sam glavu i strašno 
mi je nesnosno tu kroz taj špalir, htio bih da luđački 
projurim, da se u toj jurnjavi izobličim, kao bijesan pas 
i da mi curi krvava pjena na usta, samo da mi niko ne 

gleda u lice, samo da niko ne vidi u meni Srcćka Do- 
brovića! 

Ne izvraćam očiju, a vidim velike podrugljive bez- 
brojne oči, usta, gadna građanska usta 1 jezike isplažene 
i balave 1 pune hrakotine 1 vidim... jaoh, svisnuću! 

— Druže Srećko, 1 ja sam kao lud od radosti! 

Drmnem se. Grad je daleko za nama. Proljeće pjeva 
pored nas. Ptice govore svojim cvrkutavim jezikom. 
Mlado toplo sunce smije se kao oči mog druga Mrguda. 


Nas dvojica imamo ašove i uporedo prevrćemo ma- 
snu crnu zemlju. Gospodin Selen je rekao da je ovaj 
komad za krumpir. 

— Druže Mrgude, znaš li kako se sada zovemo? 

— Seljaci, težaci, nešto tako, neki radnici. 

— Jest, dragi moj druže, mi smo ti sad pravi pravcati 
zemljoradnici. 

Naš je lanac nešto rastegnut. Tako da baš ne mo- 
ramo posve jedan do drugoga stajati. 

Ja sam razdragan kao dijete. Ja bih pjevao, ja bih 
vriskao od razdraženosti. Ja sam uopće postao strašno 
razdražljiv. Sad me je razdražila ova neizmjerna Širina, 
ovaj daleki modri i kao svila-prozirni topli krug neba. 

— Jesi li čuo, druže Mrgude, pjesmu što pjevaju 
negdje u zajedničkoj? Jesi li i ti možda iz zajedničke? 

— Ne, iz zajedničke idu negdje na drugu stranu. 
Ja ću u zajedničku kroz dva i po mjeseca. A ti druže, 
kada ćeš? 

— Kroz četiri, oko četiri, tako... 

Onda ja fićukam. 

Proljeće gori u mome srcu, u mome robijaškom 
zemljoradničkom srcu. 

Vraćamo se. 

Lanci ciliču: 
Cilin-ci-can 
Čin-čili-čan 


Srećemo nekoliko četa strogo utegnutih vojnika. Nji- 
hovi oficiri nose na visokim tvrdim kragnama zlatne 
zvijezde i psuju gadnije nego gospodin Selen. Zato ja 
vojnike upoređujem s našim dvoredom. U njih je samo 
nešto drugačije skrojena uniforma 1 oni mjesto brojeva 
nose puške i fišeklije. Istina, ne smiju gledati postrance 
kao ni mi, nego ravno u zatiljak svaki svome prethodniku. 
Mi mjesto toga gledamo preda se i ne stupamo ukorak. 
Zatim, razlikujemo se i po zanimanju — mi kopamo, a 
oni, tamo, puškaraju i mnogo stupaju. 

Cilin-ci-can 

Čin-čili-čan 


III. 


Sada smo velika familija — desetero čeljadi, velika 
zadruga. I tek smo tu neko vrijeme, a srođeni smo jedan 
s drugim i bliski smo jedan drugom kao braća. Sjedimo 
na velikoj dušemi i svako ima svoju slamaricu. One su 
poređane jedna do druge. Po njima steremo svoje teške 
pokrivače. 

Onda imademo dva prozora, dvije rešetkaste pače- 
tvorine pod stropom. Kojadin podiže Peru i on izvještava 
kroz rešetke: krug je duboko dolje, imamo krasan vidik, 
nebo veliko i prostrano, polja, pašnjaci, ptice i jedna 
tvornica s dimnjacima — tri visoka crvena dimnjaka da- 
leko lijevo u prostranstvu. 

— To je poezija, druže, za site trbuhe, reci ti može 
li se taj prozor otvoriti, da dobijemo čist zrak — kaže 
Vojo. On sjedi podvijenih nogu otkako je došao. 

Otac familije, ove ovako srašćene i složne zajednice 
je Mrgud. Dobri broj 11. Mi to određujemo, jer on je 
krupniji i viši od svakoga u ćeliji. 

Ostala čeljad u familiji su: Kršo, Mitruš, Hamid, 
Joca, Dauče, Pero, Voja, Arselja, Kojadin i ja. Ili ovako: 
Broj 3, broj 4, broj 1, broj 2, broj 8, broj 18, broj 9, 
broj 6 1 broj 5. 


Rekli su nam da ćemo dobivati knjige, jer kad je 
kišovito ili kad je ma kakva nepogoda vremenska, ne 
idemo na rad. Voja, Hamid i Pero jednoglasno traže 
da Voja vrši izbor knjiga. Voja se obraća meni. 

— Ja sam, druže, tipograf, a ti si školarac. Uvje- 
ravam te da izbor neće biti loš. Više ćeš profitirati nego 
što si u tvojoj gimnaziji. 

'— Škola, the — pljucne Arselja. 

Ja sam neobično razdragan. Začudo, nema u meni 
nimalo zavisti. Predajem se, druže Vojo, potpuno se pre- 
dajem, ti si mi imponirao još u sekserici. 

Danas smo kamenolomci. 

Sunce ima topao prst. 

Imam nekog sažaljenja prema ovom bagrenju, koje 
tako žalostivo opusti grančice kad mu dinamit potrga 
korijenje. 

Kažu: ovo valja srušiti, da se nazida nešto novo. 

Sviđa mi se nešto u tome. Ovo valja srušiti, da se 
nazida nešto novo. 

Poetska metafora. 

Narediše da se razgolitimo do pasa. Gledam, bože, 
jedrih li mišica u ovim mojih drugova! (Petar je jedini 

mršav 1 žut.) Snažnih li ljudi! Da si ovdje, gospodine 
Selene, pa da vidiš! Sad nemamo više nikakvih brojeva, 
sad smo pravi razarači! 

Dinamit ima veoma razornu snagu. Zato kamen CičI 
i fijuče kao topovska granata. Dinamit je dakle razarač. 
I mi smo razarači, jer udaramo krampama i jer moji 
drugovi imaju snažne mišice, pune debelih vena. Mi 
svi na ovome obronku smo radnici koji gaze nogama 
sve ono što su srušili i koji ruše jedno da nazidaju drugo. 
O, to ćemo mi biti arhitekti! Gospodine Selene, mi ćemo 
biti arhitekti! A znaš li ti šta su to arhitekti? 

— Kad fitilj zasikti, čuvaj glavu — tako pada ko- 
manda čim se lagumi počnu potpaljivati. Zato se tako 
žustro utrkujemo i tako oprezno zavlačimo u rupe. Mi- 
truš liči na noja, on zabija samo glavu. 

Zatim se opet izvlačimo i laćamo svako svoje krampe. 

Dinamit je naš vaspitač, naš učitelj. On tako ub- 
jedljivo priča o našoj zadaći. 

Mi više nismo novaci. Zato u gradu nema toliko 
radoznalih glavica da se kupe po ulicama i zavojima 
kad prolazimo. 

Ja sam posve drugačiji. Ne muči me više onaj čudni 
i nepojmljivi osjećaj poniženosti. Okrećem se rado za 
ženama. Svi se mi rado okrećemo Za njima i uznemirimo 
se u susretu s njima. 

Proljetno veče ima rumen obraz na zapadu. 

Večernjača je kao začuđeno oko, svijetla i krupna. 

Ja imam smisla za ovakovu poeziju, ona ima Za 
me intimnu seksualnu draž. 

Čin-čili-čan 

Cilin-ci-can 

Mi se vraćamo. 

Naša dušema zauzima otprilike dvije trećine naše 
ćelije. Peć je niska i široka, kao neko predhistorijsko 
topovsko tane. 


Mitruš, Mrgud, Kojadin, Kršo 1 Joca Dauče su kri- 
minalci. 

Ako Zita rodi, oni će dobiti skraćeni rok. Mi ostali 
smo politički, i za nas nema milosti. Mi odslužujemo 
pun rok. 


Mi slušamo. 

Kršo se ispovijeda: 

"Drugovi, ja sam seljačko dijete. I kad je jednog 
dana nestalo u našoj kući zadnje bundeve, kojima smo 
se hranili i od kojih smo odrastali, onda je otac dreknuo 
na nas: Napolje! Kud ko! Mi smo se derali, kao paščad 
prenemagali se tih dana od neimaštine. Onda sam ja 
došao u naš grad, pa sam se i tu probijao od nemila 
do nedraga, bio sam momak Hadži-Stevin, a 1 bio sam 
poslije fenjerdžija, palio sam po gradu fenjere, na sva- 
kom raskršću po jedan. Dali su mi tada za ženu Joku 
Krcanovu, sluškinju Hadži-Stevinu. I rodio sam s njom 
petero djece i živili smo u Srđanskom Hendeku. Radilo 
se kao što rob radi, radilo se i dan 1 noć, a plaćalo se 
posve malo. Onda još došle gladne godine, a ja sam 
uvidio da su one samo za nas u Srđanima bile gladne, 
a u Magazinima je bilo brašna kao neba, bilo je i brdo 
suhih šljiva. I mirišu one sa brašnom, a moja djeca kauču 
i jauču od gladi, 1 ja sam palio fenjere, 1 nešto me je 
evo odavde kao glas nekakav nagovorilo, 1 ja sam ukrao 
i pomahnitao od toga, i prosuo, i uhvatili me, i ubili 
do mrtva, 1 ja sam onda jedna noći pobjegao, potrgao 
sam sve rešetke na zatvoru i zaklao, evo ovim zubima 

sam ja zaklao pandura općinskog, jer me je tukao coku- 
lom u trbuh." 

Onda je Kršo razvukao vilične mišiće i gledao u 
nas redom širokim zjenicama, a njegovi jaki bijeli zubi 
su se caklili. 


Mi slušamo. 

Kojadin se ispovijeda: 

"Ja sam razbijač, ja sam suđen za trideset 1 pet 
provalnih krađa, ja sam kao čelik, meni policijske batine 
ne mogu naškoditi, ja ću opet razbijati, ja imam strast 
da razbijam ćefenke i da istresam bakalinske ladice u 
svoje džepove, ja vam se svega i ne sjećam kako se 
dešavalo, ali sigurno znam da sam provalio stotinu tride- 
set i pet ćefenaka, i ja sam suđen posve malo, šta su 
to četiri godine?" 

On je imao sjajne žive 1 vesele oči, on je nadušak 
pričao i on zastalno nije očekivao nikakav efekat od 
toga. A onda je podigao ramena i stisnuo pesnice, a na 
njima su se zapinjale tetive kao konopci, i onda j je na- 
stavio ispovijed: 

"Prvi puta, to nikada zaboraviti neću, bio je petak 
i tada je u našem gradu pazarni dan, ja sam došao u 
grad da nešto zaradim. Hoću da se čestito najedem, hoću 
da popušim, hoću da obučem rajthozne od štruksa, 1 
hoću jake potkovane debele cipele od goveđije kože, i 
hoću tvrdu lanenu košulju. Gledaju za Kojadinom u selu, 
a Kojadin posljednja šuša i guzica mu se gola vidi i 
čupe kroz šubaru, a u Kojadina mišice kao cjepanice. 
Nećeš, velim ja samom sebi, nećeš, velim ja, Kojadine, 
više tako, nego na posao! I dođem u grad 1 siječem 
drva — krajcar — nosim vodu — krajcar, i pojedem te 
krajcare u hlejbu i opet gladan, a o rajthoznama nema 

ni govora. Vuku me čaršijska djeca za tur i štapovima 
me bodu u golo debelo meso: be-e... I ja opet cijepam 
1 opet nosim vodu, 1 ništa, a tada je bio petak kad sam 
opet sišao u grad, i cijepam ja kod nekog gazda-Gaje 
za dućanom, i sve vidim kroz brvna kako gazda-Gajo 
mjeri i kako satresa novac u ladicu, 1 taj mene zvek 
sve čudno, čudno mami. I sada ćete vi reći da ja isto 
govorim kao drug Kršo, ali ja vam kažem da u nama 
golaćima uvijek ima jedan glas koji nas nagovori: uzmi, 
ukradi, otmi, ubij! Tako ja gledam kroz brvna i cijepam, 
a zveči srebro, zveče teške srebrene krune i petaci i 
sekseri, mislim, sunce jarko, ja nikada nisam mogao 
zaraditi ni jednog jedincatog petaka, a vidi, tu Zzveči, 
brajle, kao da pada u kiši. A glas onaj iz mene veli, 
Kojadine, tom istom sjekirom možeš razmaknuti brvna 
i hop, evo tvoje ruke u gazda-Gajinoj ladici, i cjepkam 
ja, a tu me oko srca steglo, ih, mislim ja i premislim, 
i otarem ti ja čelo ovako svom šakom, a ja, što jest, 
jest, ja ti tu veče pokupim sve što sam našao, i bogovski 
se najedem suhih krušaka, koje su stajale u vreći pred 
tezgom, a onda sutra lanci i kundaci, i Kojadin odleži 
svoje. 

I Kojadin opet kad odleža, opet čuje svoj glas, i 
onda ne odleža, nekad odleža, nekad ne odleža, a sada 
sam suđen ravno za trideset i pet provalnih krađa." 


Mi slušamo. 

Mrgud se ispovijeda: 

"Ja sam bio na Silberbergovoj pilani partifirer. I 
radilo se, pile šištale a sirene svirale na početak i na 
svršetak rada. Mi smo prevrtali, podmetali, prebacivali, 
otiskivali, prevozili, slagali i subotama dobivali svoje 
plaće. A onda jedan se šloser počeo vrzati između nas 

i nagovarati nas da se organiziramo, da tako organizirani 
zahtijevamo druge plaće, veće nego do tada, da radno 
vrijeme smanjimo na osam sati, da se tako u dvadeset 
i četiri sata mogu izmijeniti tri partije, onda kako su 
uopće ta naša gospoda Silberbranti i Silberberzi izra- 
bljivači, kako stvarno mi sav posao obavljamo, a. oni 
ga naplaćuju i njegovim se plodom koriste... Onda ti 
mi zaista sve po njegovim uputama i drži danas, drži 
sutra, jedanput zaključimo štrajk zato što nam nisu do- 
zvolili unositi satove u pilanu. Ali nađe se cijela četa 
štrajkbrehera, koji odluče u ponedjeljak na rad. Zato 
mi uzmemo naše capine i sačekamo ih na glavnom ulazu: 
natrag! i pukne jedan capin u nečiju glavu, a ja sam 
stajao baš do vrata, i kad se je jedan htio da progura 
pokraj mene, ja ga čaknem malo više Šije... on se ras- 
kreči u blatu kao krepana žaba." 

— A šta znači organizirati se? — pita Kršo. 

— Toti znači, druže, držati zajedno, zaštiti se, boriti 
se zajednički protiv onog ko te gnjavi. A štrajkovati 
znači gotovo to isto, znači također borbu protiv poslo- 
davca koji ti neće da udovolji zahtjevima. A štrajkbreheri 
su svinje u ljudskoj spodobi, to je tvoj drug koji te izda 
u toj borbi. — Mrgud je bio crven i nabrekao, u svakom 
njegovom mišiću je igralo i odavalo volju i snagu. 

— Bravo, druže Mrgude, ti si lav, primamo te za 
oca! Vi ćete, drugovi, biti podučeni u svim tim stvarima 
— lupne Voja Mrguda po širokim plećima. 

— Hoćeš li, druže Kršo, da budeš pametan kao drug 
Mrgud? 

— Hoću, ako je to moguće — odgovori susprežući 
se drug Kršo. 

— Ti, druže Kojadine? 

— Hoću objeručke. 

— Vi, drugovi Mitruše 1 Joca? 

— Hoćemo, hoćemo... 


218 


Ja sam se osjećao posramljen. Neka nelagodnost 
mi se provlačila ispod kože u vidu nepodnošljivih trnaca. 


Mi slušamo. 

Mitruš pripovijeda: 

"Ja imam sedamnaest rali zemlje, ja sam ratar iz 
Gurića. Ljudi su gramzivi pa sam ja radi te ljudske gram- 
zivosti morao ubiti čovjeka, i zato sam evo tu na robiji. 
Maluša se zvala njivica velika samo četiri stotine hvati, 
i za nju sam vodio parnicu dvanaest punih godina, mr- 
cvario se po sudovima, a sjenokoše trunule, trošio na 
odluke i utoke, a djeca mi hodala golokraka i gologuza 
kao cigančad. I izgubio sam i tu njivicu, a Blagota Kasić 

ise smijao kao ždrijebac. Ja uzavreo i zategao, a kubura 
kao top. 

Pet godina Mitruš Surd, težak iz Gurića, rekoše na 
suđenju." 

Mi još slušamo. 

Joca Dauče pripovijeda: 

(Najprije on sjede prekrstivši noge jednu po drugoj.) 

"Razbacivao sam tri karte: as, šanto 1 Žaco, sad je 
vidiš, sad je ne vidiš, ovo nije ni ovo nije, a gdje je? 
— gustirao sam na ajncu 1 fajeru, igrao sam šustera 1 
žandara, i poklape i tablaneta velikog i malog, dobivao 
sam telad i krave, i gubio sam i gaće i kapu s glave, 
bio sam i sit i pijan, a 1 gladovao sam kao kuče. Joca, 
kažem ja sam sebi, ne voli te Joca šoca kad nemaš :no- 
vaca. Joca, ti moraš imati, ti moraš dobiti. I sjedao sam 
onda poslije toga samo da dobijem, pa igramo mi, uhva- 
tim ja kakvog blesavog selju, a selja zabije nož u klupu: 
majčina mu, kaže, ko ukrade kartu! — a ja prevrni tamo, 
prevrni amo, lijepi se hoćeš-nećeš za moje prste, a selja 
i ne igra, nego čkilji, 1 sinu za nož, i evo ovdje mi ga 

zatače kao čiviju baš u mišicu, a ja ne budi lijen, nego 
ga iščupam i zataknem ga njemu, ali po nesreći njegovoj 
u žličicu, i on samo što zijevnu i trže nogom. 

Olakšavajuća okolnost, rekoše na suđenju, to ti je 
što još nisi do sada bio kažnjavan! 

Joca Dauče, star dvadeset godina, jedan mjesec i 
sedam dana, iz sela Krčevine, pet godina robije i gubitak 
časti." 


Petar je u zadnje vrijeme potpuno obolio. Ne može 
ni da jede. Zut je kao limunova kora. I napopale su 
ga silne uši: krupne 1 crne. Onda je jedno jutro ispljunuo 
tri gvalje sukrvice, tamnocrvene sukrvice, i mučenički 
stiskao grudni koš zgrčenim tankim prstima. 

Hamid je izbacio nekoliko gadnih kletvi i šrkipao 
zubima. Voja je na to s njime dugo šaputao i Hamid 
je poslije bio sasvim miran. Onda je Voja nama poli- 
tičkim ponapose svakome objasnio: škodilo bi obradi 
kriminalaca kad bi im se saopštio pravi razlog Petrove 
bolesti, svaki će borac u ovakvim prilikama proći nešto 
slično, ali ovo su novaci. 

Ni Petar nije ništa objašnjavao. Ostalo je pri tome: 
sušica je bolest koja dolazi usljed slabe ishrane. Petar 
je živio u strašnoj neimaštini itd., Voja je onda komen- 
tarisao to na svrsishodan način. Knjige koje su dolazile 
on je kontrolisao 1 određivao koje se imaju čitati. Onda 
smo zato imali svi malehne bilježnice i u njih su se 
pisali diktati: njih treba znati napamet. 

Meni se razbistravalo pred očima. Stajao sam na 
čvršće tlo i onaj strah koji me je užasno popadao i mla- 
tarao od silne nesigurnosti i bezglavosti moga intelekta 
počeo je polahko i posve sigurno iščezavati. Ja sam se 
sada sa jednim posebnim elanom upuštao u rasprave i 

tumačenja 1 redovno sam se osjećao tako zadovoljan i 
sretan. 

Kršo je pohlepan. 

Kojadin je vrlo inteligentan. 

Joca Dauče je kapirao kao da ispija čašu vode. 

Mrgud je bio poglup 1 tvrdoglav. 

Pretvarao se tako Kalayev "progresivni sistem ka- 
žnjavanja" u progresivni sistem kažnjavanja. 

Petra su odnijeli jednog jutra na visokim kolicima. 
On je sumorno gledao s tih kolica po nama. 

Mi nismo bili nimalo ravnodušni. 

Ovaj puta zaključujem da ću prestati s bilješkama. 
Nastaviću ih tek poslije kad se usavršim. I popraviću 
ove do sada. 

— Zdravo, drugovi! — stisnuli smo čvrsto jedni dru- 
gima ruke kad su odlazili. 

— Pečeni su — kaže Voja kad su izašli. 

Mitruš, Kršo i Mrgud imaju još samo po šest mje- 
SECI. 

Onda je još prošlo i to, i mi smo ostali sami. 

— Ti si kremen — lupnuo me je jednog dana Voja 
po Šiji. 

Ja sam se sijao od zadovoljstva. 

Jednoga se dana naša cvajerica otvorila neobično, 
neobično široko: 

Kojadin. 

Vojo zažmuri 1 poblijedi. Onda se prisloni uza zid 
kao išiban. Kojadin se podboči kad je brava škljocnula 
i prošara očima po nama. Kad poznade Voju, priđe mu: 

— Zdravo! Nisam kriminalac. 

S Voje kao da spade težak, pretežak tovar. On od- 
mahnu: 

— Zadovoljan sam! 

— I Joca je radin kao crv. 

Prepisano s posljednjeg lista: 

Postoje prošlosti tugaljive i radosne i vesele 1 ža- 
losne i sramne i besramne, postoje sadašnjice i sutra- 
šnjice i kroz njih teku vode i sijaju sunca i promiču i 
omiču životi i istorije tih života i nebo nad njima i zemlja 
desno i lijevo, sprijeda i straga, oranice i kosanice, kan- 
toni, dominioni, divlje senegalije i patagonije i nema 
božanstva koje nije besmisleno i nema raja ni pakla, 
sve je život tugaljiv i veseo i žalostan i skotski i radostan, 
sve nose vode koje teku deformisanom bundevom ze- 
mljine kugle, sve se vrti suludo i neludo, sve putuje i 
pjeva i urliče i krevelji se i plače, sve je u svemu i 
ništa nije u samoj šari biblijskog i mitskog neba, konji 
hržu, kočijaši pjevaju "Mošćanicu" nakrivljena fesa, tru- 
be trube, sirene signaliziraju i kloparaju teški uglačani 
željezni točkovi Krupp-Zoellyjevih turbolokomotiva, a 
u zamagljenim oknima i očima promiču pejzaži desno 
i lijevo, gore 1 dolje, mi smo sinovi te drage i blage, 
rodne i plodne, obostrane i prostrane domovine. 

Vozimo se, a za nama ostaje prošlost. 

Amin. 

MIJENE I KONSTANTE 
KIKICEVOG PRIPOVIJEDANJA 


Pijetetna prigodnost razgovora o književniku i revo- 
lucionaru čiji savremenici još uvijek živo 1 prisno nose 
u sjećanju njegov humani lik znatno otežava naše napore 
da nužnost objektivnog književno-kritičkog suda razlu- 
čimo od, ljudski shvatljivog, emotivnog odnosa spram 
tragičnosti životnog udesa 1 izuzetnosti duhovne biogra- 
fije Hasana Kikića. Otud i svako naše obraćanje nje- 
govom književnom djelu redovito prati konstatacija o 
nedovršenosti opusa i tragičnom sudbinom prekinutog, 
a tako snažno najavljenog preobražajnog puta zrenja i 
stvaralačkih sinteza njihovih raznovrsnih i zamašnih lit- 
erarnih htijenja. 

Gotovo svi se kritičari koji su se bavili Kikićevim 
djelom slažu u podjeli njegovog književnog opusa na 
dvije faze: ranu, tzv. folklorističku, koja traje do 1930. 
godine, i na zrelu fazu od 1930. godine, kada se Kikić 
uključio u pokret socijalne literature. Nesumnjivo tačna, 
ova se periodizacija počesto javljala oštrinom mehaničke 
podjele, pa su se i vrednosna određenja (ponekad) neo- 
pravdano izvodila bez nužne svijesti o cjelovitosti Kiki- 
ćevog djela i imanentne logike njegovog rasta i preo- 
bražaja. U tom smislu čini se danas dragocjenim prilo- 
gom referat Midhata Begića Kikićeva dobrota bivanja, 
u kojem je autor vrlo sugestivno iznalazio bitne kon- 
stante 1, rekli bismo, duhovni supstrat cjelokupne Ki- 


223 


kićeve umjetnosti. Zato nam se čini da svaka interprc- 
tacija nužno zahtijeva integralni pristup koji podrazu- 
mijeva i traganje za preobražajima i obogaćenjima, ali 
i određenje konstanti 1 zajedničkog nazivnika, koji su 
bez obzira na dinamičnu krivulju geneze uvijek prisutni 
kod svakog istinski vrijednog književnog djela. 

U prvim pjesmama 1 pripovijetkama Kikićev rani 
doživljaj svijeta sav se sažeo u toplini viđenja još ne- 
pomućenih obzora zavičajnog svijeta, u kojem se još 
uvijek osjećao ututkan i ušuškan mirnoćom i spokojem 
gradačačkih avlijskih tišina 1 ljepotom obeharalih bašči. 
Ova makrokosmička slika zavičajnog miljea, gotovo to- 
ponimski prepoznatljivog, još uvijek se ne otkriva u pa- 
norami kolektivne sudbine koja bi se ukazala cjelovi- 
tošću realističke deskripcije općih etičkih, klasno-soci- 
jalnih i povijesnih htijenja etnosa o kojem piše. Njegove 
prve pripovijetke nose, naime, sve bitne oznake fradi- 
cionalne muslimanske pripovijetke, strukturalno zasno- 
vane na sižeima i motivima karakterističnim za sevda- 
linku i baladu, što je ovaj tip bosanskohercegovačke 
pripovijetke kao i Kikićeve prvijence odredilo, s jedne 
strane lirskom intonacijom pripovjedačkog prosedea, a 
s druge strane izrazito erotskim doživljajem svijeta 1 fol- 
klorističkom koloraturom i atmosferom u slikanju Zavi- 
čajnog etnosa. Tu se, upravo, stiču i dodiruju pripo- 
vjedački putevi i svjetovi Hasana Kikića i Hamze Hume, 
o kojem će Kikić, kasnije, pisati vrlo oštro, što je u 
osnovi bila neka vrsta samorazračuna u trenucima kada 
se pred njim problem literature ukazao ne samo este- 
tičkom dimenzijom, nego 1 etičkom 1 ideološkom odgo- 
vornošću 1 smislom. 

Mada su tematikom i psihološko-emotivnom struk- 
turom doživljaja svijeta Kikić i Humo u prvim pripovi- 
jetkama veoma bliski, oni se istodobno i bitno razlikuju, 
posmatramo li njihov pripovjedački postupak i način 

umjetničke sublimacije istorodnog tematsko-idejnog 
kompleksa. Hamza Humo je, naime, pripovjedač čiji se 
panerotski misticizam književno uobličavao impresio- 
nističkim postupkom eterizacije čulno-materijalne slike 
zavičajnog hercegovačkog pejsaža. Poput Rabindranata 
Tagore Hamza Humo na taj način erotizira atmosferu, 
što je egzemplarno uočljivo u pripovijeci Sevdalijina 
ljubav, iz koje ćemo navesti karakterističan odlomak. 

"Noć pade, oživješe sjene, a bijela i gola minareta, 
oštri čempresi i zaljubljeni jablanovi, kao džinovi s dje- 
vojkama, koračaju valovitim gradom i odnose sobom 
priče u čudesne, volšebne strane. A kad se mjesec izdiže, 
pa se pun, zlatan i tih zaustavi nad tamnom konturom 
brda, neki veličanstven i nečujan smijeh preli sva srca, 
a naš grad zasta i preobrazi se u svjetlu njegovu. Sve 
se pritaji i zanijemi. Noć skide haljinu i bljesnu 1 rodi 
se sevdah, težak i neprebolan, pun derta za bezdano 
opojnim i nedostižnim." 

Nasuprot Hamzi Humi kod Hasana Kikića će se, 
međutim, taj panerotski i panteistički vitalizam književ- 
no uobličavati u ekspresivnoj naraciji koja je zagrenuta 
materijom, sočnošću i hranjivošću, punoćom i slobod- 
nošću zavičajnog bosansko-posavskog pejzaža. Sličnosti 
i razlike Huminog i Kikićevog pripovjedačkog postupka 
lako ćemo uočiti ako s navedenim odlomkom iz Humine 
pripovijetke usporedimo jedan opis iz Kikićeve pripovi- 
jetke Bećareva rodica, u kojoj je kao i kod Hume obra- 
đen isti motiv sevdalije-neženje. 

"Kao zakrečen golem grozd vise Delići o Delinijom 
osoju. Kuće kao krupne bijele bobe, a šljivici kao me- 
snati zeleni listovi utamljeni debelim hladom. I dišu svje- 
žinom njedralih modrih šljiva. U vrhu Klobučak klobuča 
i otiskuje mlaz pa sapire krečnjak 1 ubjeljuje ga kao 
grudu snijega. Pa radi te bjeline je kao najčišće ulje, 

tako se 1 pretače. U luci se razlije kroz Palučku i natopi 
pjeskulju, pa žita rode krupnim klasom. 

Opusti šljivik grane kao krupnogruda djevojka nje- 
dra. I odupre se svojom teškom zrelinom, da se ne po- 
lomi." 

U ovom kratkom odlomku, kakvih je čitav niz u 
Kikićevim pripovijetkama, sve se pretače i slama od 
neke nezatomljive unutarnje snage, zreline i sočnosti, 
čitava priroda je zahvaćena u nekom jedinstvenom po- 
kretu vitalnih sila bujanja i oplođenja. Upravo, sve što 
postoji ustremljeno je tom jedinstvenom cilju rađanja i 
oplođenja, a tu su opet bitne sličnosti između Hasana 
Kikića 1 Skendera Kulenovića. Otud nije slučajno da 
je upravo Kulenović, pišući o Grozdaninom kikotu Ham- 
ze Hume (i otkrivajući u zavičajno-muslimanskoj sredini 
i njenom načinu življenja i stvaranja bitnu crtu pomam- 
noerotskog, dokučenoga čulnog doživljaja svijeta) s ču- 
đenjem konstatovao da u ovom romanu "slike ovog svi- 
jeta, paradoksno na prvi pogled nema". U ovom čuđenju 
stoji, zapravo, i puna razlika između Hume s jedne strane 
i Kikića i Kulenovića s druge strane. Kod Hasana Kikića 
i Skendera Kulenovića će taj vitalizam i čulnost iznaći 
punu sublimaciju u pejzažno-deskriptivnoj raskošnosti 
bosanskog krajolika, koji je gustinom materijalne na- 
zočnosti naselio svaki pasaž njihovog pisanja, dok će 
se kod Hume taj svijet obznanjivati u jarkim i jarosno 
treperavim isijavanjima morfološki škrtog hercegovač- 
kog pejsaža. Takav doživljaj prirode trajna je karakte- 
ristika Kikićevog pripovijedanja, ali će u različitim fa- 
zama imati svaki put drukčiji funkcionalni smisao u cje- 
lini koncepcijske i idejne zamisli. U ovoj prvoj fazi on 
samo upotpunjuje dojam o punoći i spokojnosti života 
njegovih junaka koji žive istom tom silinom nezatom- 
ljivog vitaliteta. No, već u prvim pripovijetkama taj 0s- 
jećaj idilične punoće života razaraće i kruniti snažni unu- 

tarnji impulsi analitičko-psihološkog realizma, pa će i 
deskriptivno-folkloristički pripovjedački izraz sve više 
naseljavati i prvi prodorniji zahvati dramski potenciranih 
sudara patrijarhalne etike i individualnih htijenja 1 sud- 
bina. To je bio organski uvjetovan nagovještaj snažnijih 
preobražaja Kikićevog pripovijedanja, makar se impulsi 
javljali slijedom općih ljubavnih motiva odranije prisut- 
nih u našim starim baladama. Takva je već prva Kikićeva 
pripovijetka Kraj pušnica, u kojoj se središnji zaplet 
gradi na sukobu oca i sina. U pripovijetkama Kopile i 
Omerdići, objavljenim godinu dana kasnije, nosilac po- 
bune protiv patrijarhalnih običaja i tabua biće žene, čije 
su sudbine još potresnije. Duda i Humija žrtve su istih 
društvenih nazora i naslijeđenih oblika porodičnog Ži- 
vljenja. Na sasvim drugom je polu pripovijetka M/adi 
petak, u kojoj se žali zbog raspada etičkih normi, uvje- 
tovanog ekonomskim propadanjem. 

Koliko se Hasan Kikić snažno i brzo preobražavao 
vidljivo je već uzgrednom usporedbom navedenih pri- 
povijetki s pripovijetkom Jamakov naseljak, u kojoj sin 
bespogovorno i radosno ispunjava očevu Želju birajući 
na veselju nevjestu. I dok muškarac ovdje ima pravo 
izbora, izabranica za razliku od Dude iz pripovijetke 
Omerdići pristaje na udaju i ne razmišljajući o moguć- 
nosti otpora. 

"A 1 što bi — rezonira pripovjedač. Ne može reći 
neću, jer nije nikad nijedna djevojka u njihovom selu 
to uradila! A pogotovo na naseljku! Moraš poći pa da 
te crni ciganin hoće, eh! 

Hajd', Fatka, hajd'! 

Hušan je povuče iz kola. Ona se opusti 1 pođe." 


U ovom kratkom odlomku koji se sjetnom, rezig- 
nantnom intonacijom potpuno izdvaja iz ekstatične at- 
mosfere seoskog derneka, zatvorena je arhetipska sud- 
bina Hasanovog zavičajno patrijarhalnog svijeta, kojeg 

je Kikić, kako vidimo, slikao čas pastoralnim osvjetlje- 
njima seoske idile, čas oštrim zasjekom društvene kritike 
i osude. 

Do punog preobražaja Kikićevog djela u smislu so- 
cijalnog aktivizma doći će u punoj mjeri od 1930. go- 
dine. TT desetljeću pred rat Kikić će za vrijeme uči- 
teljevanja u Haidarevićima i Rogatici, te službovanja u 
Vrgin mostu 1 FPisarovini, ostvariti svoja najznačajnija 
djela: čitav niz pripovijetki, zbirku proturatnih novela 
Provincija u pozadini, te romana Ho-ruk i Bukve. Na- 
ravno, Kikićeva pripovijetka se u drugom periodu nije 
izmijenila samo idejno, nego se obogatila modernim stil- 
skim 1 pripovjedačkim postupkom. 

Za razliku od pripovijetki iz prve faze u kojima se 
cjelina priče gradila, uglavnom, folklorno-dekorativnom 
naracijom jednosmjernog i hronološki praćenog fabula- 
tivnog slijeda, ovdje već susrećemo i ekstenzivnije za- 
snovanu novelističku strukturu mnogostrukih narativnih 
smjerova koji se u cjelinu novele ili romana stiču i sabiru 
u mozaički panoptikum tragičnih ljudskih sudbina, ali 
i nabujalih unutarnjih snaga otpora. Ostajući do kraja 
vjeran tematici bosanskog sela, Kikić je u drugoj fazi 
svojim pripovijetkama i romanima otkrio čitav jedan 
svijet poniženih i uvrijeđenih, svijet seoske fukare, lola 
i hrsuza, pilanskih radnika i ratnih siročadi, koji iz vje- 
kovnih povijesnih tumača i zindana iz inertnosti fata- 
lističkog doživljaja svijeta, preko iracionalno-stihijskog 
otpora, dospijevaju do prvih proplamsaja klasno-revolu- 
cionarne svijesti 1 pobune. 

Najznačajnije Kikićevo djelo — beletristički ciklus 
Provincija u pozadini - predstavlja jedinstveno izvedenu 
zbirku proturatnih novela, zasnovanu na sličnim idejnim, 
koncepcijskim i kompozicijskim principima kao i Krle- 
žina zbirka Hrvatski bog Mars. Novele sabrane u ovoj 
knjizi održive su i kao zasebne pripovjedačke cjeline, 

ali se tek u cjelini zbirke otkrivaju 1 sažimlju svi idejni 
tokovi, procesi 1 zamisli, tvoreći tako reku vrstu pano- 
rame bosansko-posavske ratne provincije ; pozadine, kao 
što je i Miroslav Krleža u Hrvatskom bogu Marsu Os- 
tvario makrokosmičku sliku hrvatske stvarnosti za vri- 
jeme I svjetskog rata. 

Ove dvije knjige vezuje i analogan umjetnički po- 
stupak u kojem se prati put mučnog osvješćenja našeg 
svijeta koji ratuje po tuđim zastavama i za tuđe interese, 
prepuštajući se usudnosti svoje vjekovne tragične sud- 
bine. Ista strukturna osnova prisutna je i u Kikićevim 
romanima Ho-ruk i Bukve, što svakako nije slučajno 
jer ih je Kikić pisao gotovo istovremeno. Uvodna novela 
Carska noć slika je bosanske kasabe u predvečerje rata. 
I umjesto dekorativne Osten-razglednice, čitav je taj svi- 
jet utonuo u glib neimaštine, gladi i apatije lumpen- 
proleterske posavske noći. 

Ekspresionističkom slikovnošću izraza i mozaičkim 
vezivanjem naturalističkih fragmenata evociranih u gro- 
tesknim izobličenjima i osvjetljenjima cesaro-kraljevske 
bakljade, Kikić je u Carskoj noći ostvario sugestivnu 
sliku o nedavnoj istorijskoj beha prošlosti." Haotična 
zbilja predratnih, ratnih i poratnih godina oživljena je 
u narednim novelama kontrapunktalnim zasnovom pri- 
povjedačkog toka u kojem se smjenjuju i prelivaju, su- 
protstavljaju i sjedinjuju sentiment evociranog djetinj- 
stva izražen emocijom natopljenim lirskim tonom kojeg 
je Midhat Begić lijepo i tačno nazvao "Kikićevom do- 
brotom bivanja", sa mračnom i surovom naturalističkom 
slikom svakodnevice. Takvim kontrastnim zasnovom 
doživljajne potke Kikić ostvaruje svojevrsnu atmosferu 
teksta, ponekad, istina prenapregnutu, gotovo patetičnu, 
osobito u trenucima kada pisac rezonira ličnim tempera- 
mentom, mimo same pripovijedne stvarnosti događaja 
i likova, kao u noveli Zgode o nasušnom hljebu. Mnogo 

snažnije djeluju novele u kojima se pripovjedač ne iz- 
jašnjava direktno, nego snagom satiričnog izraza otkriva 
surovost jednog svijeta u kojem su horizonti čovječnosti 
zatamnjeni infernalnim mrakovima animalnih sila povi- 
jesti. U spoju ekspresionističkog izraza 1 socijalnog an- 
gažmana Kikić je razarao pastoralnu idilu prisutnu u 
prvim pripovijetkama, ali je u njegovom pripovijedanju 
i dalje ostajala gustina i magma elementarnog doživljaja 
svijeta prirode, čime se apstraktnost socijalnih značenja 
umjetnički konkretizirala i uobličavala. I mada će se 
sada zavičajni putovi djetinjstva javiti mračnim udesom 
izgladnjelih dječaka, goniča K. und K. goveda, priroda 
će se opet javiti silinom panteističke vizije, ali se ti 
raskošni pejzaži životnog obilja pojavljuju sada tek zato 
da bi snagom kontrasta pojačali sliku bijede, neimaštine 
i gladi. U romanu Bukve, u vanredno ostvarenoj per- 
sonifikaciji rodne kokinske jeseni, položena je gradivna 
osnova Kikićevog pripovjedačkog postupka u drugoj 
stvaralačkoj fazi. S jedne strane naslikana je nezatom- 
ljiva erupcija životnih snaga rađanja i plođenja, a sa 
druge strane slika socijalne nepravde koja razara tu is- 
konsku ravnotežu čovjeka i prirode. 

"Ona dolazi polahko, na prstima uzlazi uz bregove, 
promiče pored živica, pruža kroz potoke, polahko, po- 
lahko, i niko je ne vidi, obiđe kukuruzišta, penje se na 
voćke, narumeni svaku jabuku redom, a šljive oboji u 
plavo kao nebo... 

Onda više ne ide na prstima, nego se razigra, ras- 
pjeva, skače 1 vrišti, vrisak se kliže niza strane 1 leprša 
prostranim kukuruzištima i nepreglednim modrim šljivi- 
cima, pjesma i procik, i pjesma i ujuk, dopiru mirisi, 
dopire sladunjav vonj zgnječenih šljiva, vriju šire i mo- 
štovi, vriju slatki sokovi šljiva po kazanima i mirišu 
pekmezi. 

Jesen 1 ljepota. Ona se smije ko djevojka, ona je 
raskošna, ona je obilata kao jedra ženska njedra, ona 
je rumena 1 vesela, sita razdragana, sita pijana, ona se 
rakoli, ona je rasipna i prezasićena. Ljudi je vole kao 
što se voli obilje. Ljudi je željno očekuju cijelo ljeto, 
oni je žedno dočekuju, raširenih ruku, oni u njenom 
obilju plivaju, dave se, grcaju. 

Jesen i obilje. Jesen prenese obilje preko kokinskih 
mrkih slamnih krovova i pravo gore uz brijeg pa ga 
istrese na Tahirbegove zemlje. Onda se rakoli po njima, 
pjeva, pjeva Tahirbegoviću, pije 1 jede s njime, zgrće 
mu sve na velike hrpe, veće od kokinskih kuća." 

Ovi kratki odlomci iz desetog poglavlja Bukava živo 
dozivaju u sjećanje poemu Ševa Skendera Kulenovića, 
pa se na trenutak učini da je ova razigrana i pomamna 
zemlja-djevojka svoju vrištavu igru obilja i radosti na- 
stavila u stihovima Kikićevog prijatelja i saborca: 


To je ona u jeseni 
premliječna 
porodilja 

izobilja. 


Ispod srca prsne 

odvali se plod preneseni, 
s grana zapljušti 

s loza zalomi 

sa strukova žutih zarska 
jedar brektav 

porod jeseni. 


Hropcem branja, trganja, tresenja, 
zagrca 
porodilja izobilja. 

Slatkoputa, prelila, jesenja, 
nakrca 
pregršti, njedra, usta, sepete. 


Kao i kod Hasana Kikića u "Bukvama", i kod Ku- 
lenovića će se iza ove ekslalične vizije plodne jeseni 
ukazati gluvi i bezuvi prostori polja nevolje, prostori 
gladi i smrti u poemi "Stojanka majka Knežopoljka". 

Konačno, kod obojice će se kao nosilac pobune u 
odbrani života javiti žene — majke. Za razliku od gro- 
tesknog ačenja "sinova prostrane domovine" u istoime- 
noj pripovijeci, u noveli Izvještaj o bakru, žene su te 
koje pred licem smrti otkrivaju naličje i apsurd rata. 
Za razliku od Dude i Humije koje se u ranim Kikićevim 
pripovijetkama opiru despotizmu muškaraca, ne prista- 
jući na naslijeđene oblike patrijarhalnih načela življenja, 
ovdje je ta pobuna izraz klasne svijesti, makar se ona 
javila mutno i neodređeno, kao rezultat stihijskog otpora 
prema silama koje ugrožavaju i sam biološki život nji- 
hove djece. 

U godinama pred rat Hasan Kikić je novim pri- 
povijetkama, osobito ciklusom Lole i hrsuzi, najavio no- 
vi preobražaj pripovjedačkog postupka. Umjesto direk- 
tnog, stoga ponekad literarno neubjedljivog izraza, u Ki- 
kićevoj pripovijetki susrećemo sada neku vrstu kose pri- 
povijedačke perspektive, čime je, unekoliko, stišana pa- 
tetika, izraza, pa se idejna značenja ne daju više tran- 
sparentnošću plakatskog eksponiranja naratora, nego iz 
doživljajnog rakursa ličnosti koje se više ne pojavljuju 
kao direktni rezoneri i eksponenti piščeve ideologije. 
Time je jednovremeno iščezao i dokumentarno-feljto- 
nistički stil koji je u ranijim ostvarenjima, osobito u 
romanu "Ho-ruk", narušavao jedrinu Kikićeve pripovi- 
jedne fraze. U ovoj posljednjoj stvaralačkoj fazi, od sa- 
čuvanih djela osobito je zanimljiva pripovijetka Dedija, 
koja upućuje na zaključak da je Hasan Kikić već tada 

razmišljao da klasno-povijesnu dramu bosansko-musli- 
manskog življa sagleda i literarno oživi ne samo kao 
sliku neposrednog društvenog trenutka, nego u historij- 
skoj slici kolektivne sudbine. 

Ova posljednja literarna ostvarenja Hasana Kikića 
padaju u godine kada je zajedno sa Skenderom Kule- 
novićem i Safetom Krupićem uređivao u Zagrebu ča- 
sopis Putokaz, okupljajući u njemu napredne komuni- 
stički orijentirane pisce od kojih je većina izgubila život 
u prvim danima rata 1 Revolucije. Ni oni, kao ni Hasan 
Kikić, nisu dospjeli da napišu svoja najbolja djela. I 
ako se iznova vratimo početnoj konstataciji o nedovrše- 
nosti Kikićevog stvaralačkog opusa, shvatimo li tradiciju 
u dijalektičkoj vezi nastavljanja, ali i preobražaja, onda 
valja istaknuti da je Hasan Kikić baštineći sve što je 
vrijedno u tradiciji koja mu je prethodila, ispisao nove 
i snažne stranice međuratne bosanskohercegovačke knji- 
ževnoslti. A sve one neispisane stranice ili stranice iz- 
gubljenog romana, što ih je neopozivo zatamnila smrt 
pred Cemernicom, ispisaće, ako već dijelom nije. ispi- 
sala, sadašnja, u mnogo čemu sretnija generacija. To 
je, konačno, mali dio duga prema piscu koji nije ostao 
dužan ni svome, ni našem, ni nekom budućem vremenu. 


Enes Duraković 

Bilješka o piscu 


Hasan Kikić se rodio 20. augusta 1905. godine u 
Gradačcu, gdje je završio osnovnu školu, a Višu dje- 
čačku u Derventi gdje nastavlja školovanje u Učiteljskoj 
školi koju dovršava 1927. godine u Zagrebu. Potom kao 
učitelj radi u Hajdarevićima kod Zavidovića, Rogatici 
i G. Sjeničaku kod Vrginmosta, te u Pisarovini. 1937. 
godine u vrijeme studija prava (Pravni fakultet završio 
u Beogradu) sa Skenderom Kulenovićem i Safetom Kru- 
pićem u Zagrebu pokreće muslimanski napredni časopis 
"Putokaz". Neposredno pred rat službuje u Zagrebu. U 
februaru 1942. godine odlazi u partizane i kao komesar 
I krajiškog proleterskog bataljona gine od četničke za- 
sjede 6. maja 1942. godine kod sela Rapta na planini 
Cemernici. 

